
PREFACE 


This is the first Evangelical commentary in the Lithuanian 
language. The material has been gathered mainly from 
English and German sources. This work is not a Biblical 
eritigue, but a positive exposition of the Holy Seriptures. It 
also includes relevant historical, geographic, and anthro- 
pological material. 


'šVENTOJO RAšTO KOMENTARAI — 
AIšKINIMAI 


Biblija, arba Šventasis Raštas, yra Dievo įkvėptas Žodis. 
Kiekvienas Jos rašytojas — autorius rašė taip, kaip jis per- 
gyveno įkvėpimą. Biblija nėra įstatymų kodeksas, arba 
dogmų rinkinys, bet Dievo apsireiškimas žmogui. Geriausias 
Biblijos aiškinimas yra pati Biblija, susiieškant kitas Biblijos 
vietas, kurios kalba ta pačia tema, arba tuo pačiu reikalu. 
Taip galvojant, galima susidaryti išvadą, kad Biblijos aiški- 
nimas yra nereikalingas. Jei taip, tai ir visi pamokslai būtų 
nereikalingi, juk jie visi yra tam tikras Biblijos aiškinimas. 

Kartą vienas žmogus man pasakojo, kaip jis pradėjo dirbti 
cukraus fabrike. Jis labai išvargo ir matė, kad negalės dirbti, 
jei jam niekas nepaaiškins, kaip dirbti. Jis prašė vieno darbi- 
ninko jam paaiškinti. Tas atsakė: “Juk matai, kaip mes dir- 
bame, taip dirbk ir tu“. Jis atsakė: “Nors aš ir matau, bet 
daug ko negaliu pastebėti". Kai jam paaiškino, kaip dirbti, 
tada jam darbas sekėsi lengvai ir gerai. Jei jau darbe neįma- 
noma pastebėti visko, tai ką kalbėti apie mintis. Skaitydami 
Bibliją daug ko nepastebime. Bet jei kas mums primena ir 
pasako ką, tada viskas tampa daug aiškiau. Be to, yra daug 
istorinių, geografinių ir kitų dalykų, kurie būtini paaiški- 
nimo. 

Paaiškinimų — komentarų yra įvairių. Vieni aiškintojai 
siekia tam tikras savo dogmas ipiršti, kiti siekia Biblijos 
aiškumo ir Jos supratimo. Vieni aiškina labai moksliškai ir 

„ Sausai, kad eilinis skaitytojas nieko nesupranta ir dvasinio 
peno negauna, kiti — labai paprastai ir suprantamai. Taigi, 
aiškinimų gali būti ir yra įvairių. 

Anglų ir vokiečių kalboje yra labai daug ir įvairių Biblijos 
aiškinimų. Jų yra ir kai kuriose kitose kalbose, nors ir ne tiek 
daug. Lietuvių kalba katalikų Biblijos vertimai turi paaiški- 
nimų; toks yra arkivyskupo Skvirecko ir naujasis vertimas, 
išleistas okupuotoje Lietuvoje 1972 metais. Tie paaiškinimai 
yra trumpi. Jų yra daug gerų, bet kai kurie.yra vienašališki ' 
ir nori įpiršti Romos katalikų bažnyčios dogmas. Lietuvių 
evangelikų Biblijos vertimai spausdinami be paaiškinimų. 
Kiek žinau, iš vokiečių kalbos į lietuvių kalbą buvo išverstas 

tik kun. Rambako paaiškinimas apie Kristaus kentėjimus. Jis 
buvo geras ir bešališkas. į 

Šie Biblijos komentarai — aiškinimai lietuvių kalba yra 
pirmi. Pradžia visada yra sunki. Gerai suprantu, kad bus 
daug trūkumų. Už patarimus ir kritiką būsiu labai dėkingas. 
"Šie aiškinimai yra labai suglausti, trumpi. Plačiau rašant 
būtų įmanoma daug dalykų tiksliau paaiškinti, deja, tam ne- 
turiu laiko nei galimybių. 

Aš pats, skaitydamas trumpus Biblijos paaiškinimus, daug 
geriau Bibliją supratau, ir Ji man tapo artesnė, supranta- 
mesnė, vertingesnė. Šio darbo imtis mane ragina vidujinis 
jausmas. Suprantu savo menką pasiruošimą šiam darbui ir 
nujaučiu, numatau trūkumus, bet tikiu, kad ir šiais paaiški- 
nimais bus kai kam patarnauta. 

Aiškinimuose savo minčių labai mažai pridėsiu. Daugiausia 
imsiu iš kitų komentarų; vokiečių ir anglų kalbų. 

Pažymiu, kad šventąjį Raštą laikau Dievo įkvėptu Žodžiu 
ir tikiu Dievą. Kuris netiki Dievą ir ieškos tik mokslinių 
žinių, kai kuo bus nepatenkintas. Bet kuris tiki Dievą ir ieško 
dvasinio peno, tikiu, ras šiuose paaiškinimuose daug naudos. 

Pabrėžiu tikinčio ir netikinčio Dievą, mano supratimu. 
Visų sričių mokslininkų buvo ir yra tikinčių ir netikinčių. 
Man atrodo, kad tikinčių mokslininkų veikalai, tyrinėjimai ir 
darbai yra nuosaikesni, negu netikinčių. Tikinčiu suprantu 
tą, kuris tikėdamas Dievą, vykdo gyvenime Šventojo Rašto 
reikalavimus. Jis nevartoja svaigalų ir tabako. Nenaudojant 
šių nuodų, jo mintys yra daug aiškesnės. Jis deda pastangas 
nemeluoti ir neapgaudinėti, taip jis gyvenime išvengia daug 
įvairių nemalonumų ir yra ramesnis už netikintį. Jis sugeba 
savo mintis reikšti ir darbus atlikti tiksliau. Kuris tiki Dievą 
ir gyvenime nededa pastangų siekti Šventojo Rašto reikala- 
vimų, tas yra netikįs, veidmainys. Netikįs Dievą, nors ir labai 
doras ir išmintingas žmogus, tiki, kad tvėrimas ir visa dąbar-- 
tinė visatos eiga rieda pagal tam tikrus gamtos dėsnius, 
mums žinomus ir dar nežinomus. Tikįs Dievą, laiko Jį viso 
priežastimi — Tvėrėju ir Išlaikytoju, kuris viską valdo ir 
tvarko Jo duotos gamtos dėsniais. Gamtos dėsniai yra Jo 
duoti nuostatai. Bet Jis kartais apsireiškia ir asmeniškai 
mums nežinomais dėsniais. Netikįs laiko tikintį naiviu, nesie- 
kiančiu ir nededančiu pastangų viską išsiaiškinti. Jis, tikėdą- 
mas Dievą, neturi savarankiškumo, rimtai neišvysto 
pastangų, sumenksta, dažnai tampa veidmainiu. Mano su- 

pratimu, remiantis Šventuoju Raštu, tik tas tiki Dievą, kuris 
atgimsta, pergyvena Dievo apsireiškimą, turi su Juo asme- 
nišką patirtį. Ta patirtis įgalina jį rimtai siekti ir laikytis 
Šventojo Rašto reikalavimų. 


BIBLIJA 


Pradedant rašyti aiškinimus, tenka pasakyti kelis žodžius 
apie Bibliją. 

VARDAS. Biblija dažnai vadinama Šventuoju Raštu: 
Biblijos pirminė reikšmė graikų kalba buvo: knygos — raštai. 
Ta pati reikšmė yra ir lotynų kalba. Tik žymiai vėliau pra- 
dėta vartoti vienaskaitoje — Biblija. Taip Ji yra suprantama 
ir mūsų laikais. 


SENASIS TESTAMENTAS HEBRAJŲ KALBA. Senasis 
Testamentas hebrajų kalba sutvarkytas kitokia eile, negu 
mūsų dabartinė Biblija. Joje-yra mažiau knygų negu mūsų 
ST. Bet visa ST apimtis, savo turiniu, yra ta pati. Hebrajai 
sujungia kai kurias knygas į vieną knygą. Pav. Samuelio, 
Karalių, Ezro, Nehemijo knygos yra sujungtos į vieną knygą. 


RANKRAŠščIAI. Biblijos rankraščiai buvo rašomi papyre 
(tam tikrų augalų lapai), pergamente arba odoje. 13 šimtme- 
tyje pradėta vartoti popierius. Senojo Testamento seniausi 
rankraščiai yra išlikę iš 9 šimtmečio mūsų eros, Naujojo 
Testamento — siekia 4 šimtmetį. Atrodo keistai, kad Naujojo 
Testamento rankraščiai yra žymiai senesni už Senojo Testa- 
mento rankraščius, net 500 metų. Tą galima paaiškinti tuo, 
kad ST žydai ir krikščionys labai gerbė ir senų, susidėvėju- 
sių; net nenaudotinų rankraščių nenumesdavo, bet juos su- 
rinkdavo ir sudėdavo sinagogoje. Kai jų surinkdavo dides- 
nius kiekius, juos palaidodavo kapinėse arba sudegindavo, 
sunaikindavo. Priešingai NT rankraščiai; pirmaisiais amžiais 
nebuvo tiek vertinami, kiek ST, todėl nebenaudojamus nesu-. 
naikindavo. Taip jų daug kur išsilaikė. 

ST seniausias, vienintelis priešmasoretinis, tekstas yra 
išlikęs iš 1 ar 2 šimtmečio. Jame.yra surašyta 10 įsakymų, 
2 M20,2-1Tir 5 M 6, 45. Šis papyras yra Nash Cambridge. 

k i 

1947 metais surasta daug ST ir kitų raštų rankraščių prie 
Mirties jūros. Jie yra iš maždaug 225 metų prieš Kr. — 60 
metų po Kr. Mošės ben Ašero Kodeksas yra Kaire iš 895 m. 
Jame yra pranašų knygos. Arono ben Mošės ben Ašero 
kedeksas Aleppe yra iš 10 šimtmečio. Jame yra visa Biblija. 
Kiti rankraščiai yra vėlesnių laikų. NT rankraščiai yra iš 4 
šimtmečio, kai kurios dalys — iš 2 šimtmečio. 

Iki spaudos išradimo visos knygos buvo perrašomos ranka, 
taip ir Biblija. Kyla klausimas: ar Biblija buvo visą laiką tiks- 
liai perrašyta ir, ar mes Ją tebeturime tokią, kokia Ji buvo 
pradžioje? Į tą galima atsakyti, kad Ją turime tokią, be esmi- 
nių pakeitimų. Vertingas knygas, tarp jų ir Bibliją, perrašy- 
davo profesionalai. Buvo daroma taip: tam tikrame kamba- 
ryje sėdėdavo būrys raštininkų, vienas diktuodavo, o visi kiti 
rašydavo. Tokios tada buvo "spaustuvės". Taip perrašytos 
Biblijos būdavo tikrinamos ir, jei rasdavo nors vieną klaidą, 
Jų nepriimdavo į sinagogą, Jas galėdavo skaityti tik priva- 
čiai, namuose. 


ŠVENTOJO RAšTO PADALINIMAS. Senieji rankraščiai 
yra rašyti be jokio padalinimo: be skyrių, skirsnelių, be ski- 
riamųjų ženklų. Kiek žinoma, skyriais padalinimą įvedė arki- 
vyskupas Steponas Langtonas, miręs 1228 metais. Eilučių 
numeraciją pradėjo Paryžiaus spaustuvininkas Robertas 
Etiene 1551 metais. 


KALBA. ST rašytas hebrajų kalba, dalis yra rašyta vadi- 
namąja aramėjų kalba, tai Ezro 4, 6-8. 18; 7, 12-16; Dan 2, 
4b - 7.28. NT rašytas graikų kalba. 


LAIKAS. Biblija rašyta nuo Mozės iki apaštalų laikų, maž- 
daug 13 šimtmečių: apytikriai nuo 1200 m. prieš Kr. iki 100 
po Kr. Pradžioje Bibliją sudarė tik 5 Mozės knygos. Iki mūsų 
laikų Ją tokią tebeturi samariečiai. Vėlesnė Biblija yra iš 
dabartinio Senojo Testamento. Ją tokią pripažįsta žydai. Mes 
krikščionys turime tokią, kokia Ji yra, Senąjį i ir Naująjį Tes- 

"tamentą. ST yra 39 knygos, NT 27 knygos, viso — 66 knygos. 
Jos yra sudėtos į vieną knygą — Bibliją. Visos bažnyčios yra 
priėmusios ir pripažinusios Bibliją, kaip Dievo apreikštą ir 
neklystantį Žodį. Biblijos Raštai yra įkvėpti ir parašyti per 
Šventąją Dvasią, todėl Jos autorius yra Dievas. 

KANONIZAVIMAS. Biblijos ST kanonizavimas vyko pa- 
laipsniui. Dėl atskirų knygų vyko ilgi pasitarimai. Jamnijos 
suvažiavime 100 po Kr. visos knygos buvo patikrintos ir pri- 
imtos. Nuo to laiko ST kanonizavimas yra užbaigtas. NT 
buvo daug vadinamų apaštalų ir bažnyčios tėvų raštų. 4 
šimtmečio pradžioje jie visi buvo peržiūrėti ir atrinkti; pri- 
imti — kanonizuoti. Kai kuriuose Biblijos vertimuose dar yra 
vadinamų apokrifų. Apokrifas — reiškia paslėptas, neaiškus; 
gal dėl ginčijamos dieviškos kilmės, gal dėl jų nežinomų 
autorių? Šių knygų, kaip šventų, Dievo įkvėptų, lygių su 
kitomis Biblijos knygomis, niekada nepripažino nei žydai, nei 
krikščionys. Žydai ir krikščionys laiko jas geromis, naudin- 
gomis knygomis, bet ne Biblijos kanonizuotomis knygomis. 
Tiktai Romos katalikų bažnyčia savo visuotiniame suvažia- | 
vime 1545 - 1563 m. Trente, apokrifų knygas pripažino Dievo 
įkvėptomis ir priėmė jas į Bibliją. Iki minėto laiko nei Romos 
katalikų bažnyčia, nei žydai, nei kiti krikščionys nebuvo jų 
pripažinę Biblijos knygomis, ir dabar jų niekas tokiomis ne- 
pripažįsta, išskyrus Romos katalikų bažnyčios. 


VERTIMAI. Paskutiniais šimtmečiais prieš Kristų žydai 
kalbėjo vadinamąja aramėjų kalba. Todėl sinagogose Biblijos 
skaitomas teksias buvo verčiamas iš hebrajų kalbos į aramė- 
jų kalbą; aiškinimai bei pamokslai taip pat buvo sakomi ta 
kalba. Žydai išsisklaidę po graikų pasaulį, daug kur pradėjo 
kalbėti graikiškai. Todėl buvo reikalingas Biblijos vertimas 
graikų kalba. Toks vertimas buvo padarytas apie 300 metų 
prieš Kr. Jis vadinamas Septuaginta. Šį vertimą naudojo 
krikščionys. Tas žydams nepatiko. Jie 2-me šimtmetyje po 
Kr. pasigamino naują vertimą. Krikščionys išvertė Bibliją į 
sirų, lotynų, koptų ir kitas kalbas. Labai pagarsėjo lotynų 
veftimas — Volgata. Jį atliko Jeronimas. Tai puikus verti- 
mas. Romos katalikų bažnyčia laikė jį pagrindiniu ŠR ver- 
timu iki mūsų laikų. Tik iš jo darydavo vertimus į kitas kal- 
bas. Paskutiniais metais katalikai pradėjo daryti vertimus iš - 
hebrajų ir graikų kalbų. Vakarų Europos kalbomis buvo pa- 
daryta apie 14 vertimų prieš Liuterio vertimą. Liuterio ver- 
timas yra vienas svarbiausių vokiečių vertimų. Jis buvo at- 
liktas 1522 - 1534 m. 


BIBLIJOS VERTIMAI LIETUVIŲ KALBA. Skelbiant 
krikščionybę mūsų tautai, dauguma Lietuvos katalikų ku- 
nigų nekalbėjo lietuviškai ir nomokė žmonių lietuvių kalbos. 


10 


Kaip žinome, krikščionybė lietuvių tautai buvo primesta 
kardu ir ugnimi, o ne liudijimu. Taipgi nedėta pastangų tautą 
stipažindinti su Šventuoju Raštu. Katalikų lenkiški kunigai 
niekino lietuvių kalbą, kaip pagonišką ir netinkamą pamal- 
«doms laikyti. Tik po reformacijos, pradėjus veikti Lietuvoje 
ėvangelikams, ir katalikai buvo priversti kiek susirūpinti 
lietuvių kalba. 

Yra žinoma. kad katalikų kunigas Mikalojus Daukša iš- 
vertė dalį Biblijos. Juozapas A. Giedraitis išvertė Naująjį 
Testamentą. Jis buvo atspausdintas 1816 m. Visos Biblijos 
vertimą padarė arkivyskupas Juozas Skvireckas. Nuo 
1901 m. iki 1935 m. buvo išleista visa Biblija atskirais tomais. 
Tai yra pirmoji Biblija katalikų išleista lietuvių kalba. Jos 
vertimas buvo daromas iš Vulgatos, lotynų vertimo, savaime 
suprantama, jis negali būti tikslus, nes vertimas darytas iš 
vertimo. 1972 metais katalikai išleido NT okupuotoje Lietu- 
voje ir jį perspausdino JAV. Vertimas yra geras, paprasta, 
sklandi kalba. Vertimas darytas iš graikų kalbos. 

Evangelikai dėjo pastangas supažindinti lietuvių tautą su 
Biblija. Kiek žinoma, pirmi lietuvių evangelikų nepilni Bibli- 
jos vertimai siekia 1545 metus. 1579 m. buvo išspausdintos 
Baltramiejaus Vilento evangelijos. Visą Bibliją išvertė Jonas 
Bretkūnas apie 1590 m. Šis vertimas nebuvo atspausdintas. 
Šio vertimo foto kopija buvo Vytauto Didžiojo Universiteto 
Bibliotekoje iki 2-jo Pasaulinio karo. Reformatas Boguslavas 
Chylinskis išvertė visą Bibliją 1659 m. Jos tik dalis buvo at- 
spausdinta. Samuelis Bitneris išvertė ir paruošė spaudai NT. 
Jis buvo atspausdintas 1701 metais. Visa Biblija atspausdinta 
1735 metais Karaliaučiuje. Prie Jos vertimo dirbo 17 kunigų. 
Šiai laidai išsisėmus, naują vertimą darė teol. prof. dr. 
Ludvikas G. Rėza. Jam padėjo šį darbą atlikti 5 kunigai. Šis 
Biblijos vertimas buvo atspausdintas Karaliaučiuje 1816 
metais. Jis buvo:kelis kartus taisytas ir pakartotinai at- 
spausdintas. 1898 metais visą Biblijos vertimą pagrindinai 
peržiūrėjo kun. Jonas Pipiras ir mokytojas Adolfas Eynaras. ' 
Šis peržiūrėtas vertimas buvo atspausdintas: 1900, 1908, 
1946, 1960 metais. 

Paskutiniu laiku lietuvių kalba pergyveno didelį pasikei- 
timą. 1900 metų kalba labai atsilikus. Lietuvos Nepriklauso- 
mybės metu nesuspėta padaryti naujo Biblijos vertimo. Tuo 
reikalu buvo kai kas daroma, tariamasi. Kun. prof. dr. P. 
Jakubėnas išvertė evangelijas ir jos buvo atspausdintos. 

Kun. J. Inkenas išvertė Petro laiškus, jie buvo išleisti. 
Tremtyje lietuviai evangelikai išleido NT 1961 metais, ir dar 
teberuošia ST vertimą. 

Biblija buvo rašyta įvairiausiose aplinkybėse. Vieni Ją rašė 
rūmuose, kiti kalėjimuose, dykumose, urvuose, dar kiti ant 
upės kranto, jūrų pakraščiuose, tremtyje, savo namų židi- 
nyje, pralaimėjime ir laimėjime, kada kurį Dievas pašaukė. 
Tą knygą rašė Šventosios Dvasios įkvėpti žmonės: mergai- 
tės, moterys, karaliai, kaimiečiai, kunigai, žvejai, kariškiai, 
avių kerdžiai, muitininkai, daktarai, valdo»ai, mokslininkai. 

Biblijoje yra beveik visos žinomos literatūrinės formos: 
proza, poezija, dialogas, įstatymas, dekretas, palyginimai, 
alegorijos, satyros, pamokslai, laiškai, pranašystės. Ji apima 
visa tai, kas liečia žmogų: pasaulio tvėrimą, gyvybės pradžią, 
nuodėmę, mirtį, dangų, pragarą, tautas ir jų valdžias, žmo- 
gaus elgesį šeimyniniame ir socialiniame gyvenime, higienos 
principus, astronomiją, geografiją, istoriją, zoologiją, bota- 
niką ir kitką. 

Nežiūrint Biblijos vertingumo, nė viena kita knyga nebuvo 
taip puolama, kaip Ji. Tūkstančiai Jos egzempliorių buvo 
sudeginti. Daug buvo kankinių dėl Jos rašymo ir vertimo, 
spausdinimo ir platinimo. Nesuskaitomai daug kritikos ir 
paniekos Ji susilaukė iš barbarų ir skeptikų mokslininkų. 
Nežiūrint to, Ji lieka garbinga ir naudinga. 

Biblija nepretenduoja būti moksliška knyga, tačiau Ji daug 
kur yra tiksli. Biblija mini daug senovės tautų, istorikai apie 
jas mažai ką arba visai nieko nežino, tačiau archeologiniai 
tyrinėjimai patvirtina Biblijos pasakojimus. 

Biblija, kaip dieviškos kilmės knyga, dieviškai ir kalba į 
žmones. Dievas visais laikais apsireiškė ir apsireiškia Bibli- 
joje ir per Bibliją. Tai yra, skaitant Bibliją arba klausantis 
Jos aiškinimų, pamokslų, žmonių širdys -tampa paveiktos 
dieviškosios galios, jos sušildomos, atgimdomos. Milijonus ir 
milijonus žmonių Biblija atgimdė ir atgimdo naujam, dvasi- 
niam gyvenimui. Ji tampa gyva: kai Ji dieviška galia apsi- 
reiškia žmogaus širdyje ir žmogų atnaujina, tada žmogus 
randa Joje dvasinį peną. 

Biblija yra pamatas krikščioniškoms bažnyčioms. Jei ne- 
būtų Biblijos, nebūtų ir krikščioniškų bažnyčių. Nė jokia kita 
knyga nepaveikė žmonijos jos istorijos bėgyje taip teigiamai, 
kaip Biblija; ir galima tvirtinti, kad Ji ir toliau taip darys, nes 
Biblija pasiekia visą žmogų: protą ir jausmus, kūną, sielą ir 
dvasią. 

Senajame Testamente svarbiausias dalykas yra Dievo 
pažadai žmogui jį išgelbėti. Jie susieina Mesijo pažadėjime. 
NT pažadėtasis Mesijas yra Jėzus iš Nazareto. Apie Jį kalba 
evangelijos ir moko apaštalų laiškai. Jėzuje yra išpildyti pra- 
našavimai ir įstatymas. Per Jį atidarytas kelias į Tėvą. 

Apie Jėzų, Išgelbėtoją, liudijo apaštalai žodžiu. Plintant 
krikščionybei, jie nebegalėjo visur nuvykti liudyti. Be to, 
apaštalai vienas po kito mirė. Radosi reikalas Jėzaus darbus 
užrašyti. NT visi raštai yra baigti rašyti iki pirmojo šimtme- 
čio pabaigos. NT pirmosios knygos yra evangelijos. Jos vadi- 
namos evangelija pagal — Kodėl pagal? Viena: evangelija 
(džiugi naujiena) yra tik viena, Jėzaus Kristaus evangelija. 
Ją rašė atskiri žmonės ir pagal jų vardus ji pavadinta — 
evangelija pagal... Antra: evangelijas parašė atskiri žmonės 
skirtingai. Surinkimuose jos buvo skaitomos. Surinkimo 
žmonės žinojo apie rašytojus ir pradėjo evangelijas vadinti 
pagal jų vardus. Šis terminas įsigyveno ir yra mūsų priimtas. 

Pirmoji ir ketvirtoji evangelija rašyta Jėzaus mokinių, 
apaštalų. Pirmoji — Mato, ketvirtoji — Jono. Antroji ir tre- 
čioji rašyta apaštalų palydovų, Morkaus ir Luko. 

Pirmosios trys evangelijos vadinamos sinoptinėmis 
(sinopse — apžvalga), tai yra dėl jų didelio panašumo. Visų 
trijų evangelijų daug pasakojimų žodis žodin atitinka. Tik 
viena trečioji viso turinio yra skirtinga. 

Evangelijose aprašytas Jėzaus asmuo ir Jo darbai. Po 
evangelijų seka apaštalų darbai. Čia aprašomi kai kurie 
apaštalų darbai ir veiksmai. Toliau eina apaštalų laiškai. 
Juose apaštalai moko surinkimus ir atskirus žmones, juos 
guodžia, duoda patarimų. NT baigiamas apreiškimu Jonui. 
Tai yra pranašystės knyga. 


SUTRUMPINIMŲ SARAšAS 


šR — Šventasis Raštas 
ST — Senasis Testamentas 
NT  — Naujasis Testamentas 


šD  — Šventoji Dvasia 

SENOJO TESTAMENTO KNYGOS 


1M  — Pirmoji Mozės knyga 
2M  — Antroji Mozės knyga 
3M  — Trečioji Mozės knyga 
4M  — Ketvirtoji Mozės knyga 
5M  — Penktoji Mozės knyga 
Joz  — Jozuvo knyga 

Teis — Teisėjų knyga 

Rt — Rūtos knyga 


1 Sam — Pirmoji Samuelio knyga 
2Sam — Antroji Samuelio knyga 
4Kar — Pirmoji karalių knyga 
2Kar — Antroji karalių knyga 


1Ch — Pirmoji chronikų knyga 
2Ch — Antroji chronikų knyga 
Ezr  — Ezro knyga 

Neh  — Nehemijo knyga 

Est — Esterės knyga 

Job  — Jobo knyga 

Ps — Psalmių knyga 

„Pat  — Patarlių knyga 

Pam  — Pamokslininko knyga 
Gies — Giesmių knyga 

Iz — Izaijo knyga 

Jer . — Jeremijo knyga 

Jer R. — Jeremijo raudų knyga 
Ez — Ezakielio knyga 

Dan  — Danieliaus knyga 

0z — Ozėjo knyga 

Joel  — Joelio knyga 

Am  — Amoso knyga 

Obd  — Obadjo knyga 

Jon — Jonos knyga 

Mik  — Miko knyga 


Naum — Naumo knyga 
Abak — Abakuko knyga 


„Soft — Sofanjo knygai 
Ag — Agėjo knyga 
Zak — Zakarijo knyga 


Mal  — Malachijo knyga 

NAUJOJO TESTAMENTO KNYGOS 


Mt — Evangelija pagal Matą 

Mk  — Evangelija pagal Morkų 

Lk — Evangelija pagal Luką 

Jn — Evangelija pagal Joną 

Apd  — Apaštalų darbai 

Rom — Laiškas Romiečiams 

1Kor — Pirmasis laiškas Korintiečiams 
2Kor — Antrasis laiškas Korintiečiams 
Gal — Laiškas Galatams 

Ef — Laiškas Efeziečiams 

Fil — Laiškas Filipiečiams 

Kol — Laiškas Kolosiečiams 

1Tes — Pirmasis laiškas Tesalonikiečiams 
2Tes — Antrasis laiškas Tesalonikiečiams 


1Tim — Pirmasis laiškas Timotiejui 
2Tim — Antrasis laiškas Timotiejui 
Tit — Laiškas Titui 

Fm — Laiškas Filemonui 

Žyd  — Laiškas Žydams 

Jok — Jokūbo laiškas 


1Pt  — Pirmasis Petro laiškas 
2Pt  — Antrasis Petro laiškas 
1Jn  — Pirmasis Jono laiškas 
2Jn  — Antrasis Jono laiškas 
3Jn  — Trečiasis Jono laiškas 
Jud  — Judo laiškas 

Apr  — Apreiškimas Jonui 


KOMENTARŲ LEIDIMO REIKALU 


Tremtyje lietuvių kalba knygų ir bendrai spaudos leidimas 
yra nuostolingas. Daugiausia spaudos darbuotojai dirba tik iš 
pasišventimo, be jokio materialinio atlyginimo. Parduotu- 
vėse savininkai sako, kad iš knygų pardavimo jie nieko neuž- 
dirba. Jei taip yra bendrai su lite: atūra, tai ką bekalbėti apie 
tikybinę spaudą ir dar evangelišką. Ji išsilaiko tik remiama 
įvairių draugijų bei-pavienių asmenų. 

Komentarus rašyti ir leisti pasiryžau raginamas vidujinio 
balso. Ši Naujojo Testamento knyga yra paskutinė. Naujojo 
Testamento komentarų — aiškinimų viso yra penkios knygos — 
tomai. 1. Mato — Morkaus Evangelijos, 2. Luko — Jono 
Evangelijos, 3. Apaštalų Darbai, 4. Apaštalo Povilo laiškai ir 5. 
likusių apaštalų laiškai ir Apreiškimas Jonui. Esu dėkingas 
visiems, įvairiais būdais prisidėiusiems prie šio darbo įgalinimo — 
išleisti šias knygas, už patarimus, pastabas, kritiką, maldas, knygų 
platinimą ir t.t. " 

Knygose yra daug trūkumų kalbos atžvilgiu ir nepastebėtos 
klaidos, skaitant korektūrą. | 

Viso Šventojo.Rašto, Senojo ir Naujojo Testamento lietuvių 
kalba, iš viso, nebegalima gauti. Šiuo metu ruošiamas spaudai viso 
Šventojo Rašto tekstas. Prie šio teksto paruošimo dribu ir aš. Tuo 
pačiu metu, suradęs valandėlę laiko, rašau Seriojo Testamentc 
komentarus. Juos leisti pradėsiu tik tada, kai viso Šventojo Rašto 
teksto paruošimas spaudai bus baigtas. 

Minėtų knygų dar kiek turiu. Kas norėtų jų gauti sau ar 
draugams, malonėkite man parašyti. 

LAIŠKAS ŽYDAMS 


Kas yra autorius žydams laiško nėra žinoma. Graikų 
kalba yra puiki. Kas laišką rašė, gerai mokėjo graikų 
kalbą ir puikiai žinojo Senąjį Testamentą. Kai kas mano, 
kad apaštalas Povilas parašė laišką hebrajų kalba, o 
Lukas padarė vertimą. Tai yra tik spėliojimas. Laiško 
autorius galėjo būti Barnabas arba Apolas, arba kas kitas 
iš apaštalų bendradarbių. 

Kam laiškas adresuotas nėra minima. Iš turinio 
atrodo, kad jis buvo skirtas krikščionims kilusiems iš 
žydų. Laiške yra labai daug citatų iš Senojo Testamento. 
Laiško turinys iškelia Jėzų. Viešpats yra kilnesnis už 
angelus, kunigus, apeigas, Mozę, įstatymą, aukas. 
Daugelis mano, kad laiškas rašytas tarp 60-70 metų. 
Krikščionių persekiojimas minimas, o Jeruzalės 
sunaikinimas ne. Laiško tikslas buvo skatinti krikščionis 
ištverti. 

JĖZAUS DIDYBĖ, Žyd, 1,1-3 

1 Daugel kartų ir įvairiais būdais praeityje Dievas“ 
kalbėjo mūsų protėviams per pranašus,4 M 1268, 20 
pagaliau šiomis dienomis prabilo į mus per Sūnų, kurį 
paskyrė visatos paveldėtoju ir per kurį sutvėrė pasaulius, 
Jn 1,10; Ps 2,8; Mt 2138. 3 Jis, Viešpaties šlovės 
atšvaistas ir Jo esybės paveikslas, nešantis savo galingu 
žodžiu visatą, nuplovęs nuodėmes atsisėdo Jo Didenybės 
dešinėje aukštybių aukštybėse, Jn 1,14; 2 Kor 44; Kol 
1,15; Žyd 9,14; Ps 110,1. 

Laiškas pradedamas be jokio įvado, nesakyta kas 
rašo, nei kam. Nėra jokio kreipinio: Pradedamas, lyg 
paskaita. "Trumpais, aiškiais sakiniais pasakoma labai 
daug. Viso laiško turinys yra Sūnus — Jėzus. 

Daugel kartų Dievas kalbėjo per pranašus įvairiopai: 
apreiškimais,  sapnais,  pergyvenimais.  Pranašais 
vadinami visi, per kuriuos ką nors Dievas praneša; 
Abraomas, Juozapas, Mozė. Dievas pranešimus davė ne 
tik išrinktajai tautai, bet ir kitoms tautoms. Nuo pranašo 
Malakijo laikų Jo kalbos šustojo. Dabar Jis vėl prabilo 
per Sūnų. Tai paskutinis laikas, Mesijaus laikas. Sūnus 
buvo pirm amžių, kaip ir Dievas. Per Sūnų sukurta 
visata. Ji yra Jo nuosavybė. Jis ją išlaiko. Sūnus 
apreiškštas tik paskutiniais laikais. Sūnus yra Dievo 
esybės. Jis atliko išganymo darbą. Jis mirė. Jis yra 
išaukštintas. Smulkmeniškai nepasakyta kaip, bet ben- 
drai — labai daug išreikšta. Sūnus yra Tėvo atšvaistas — 
apreiškėjas, visatos priežastis, nupuolusių žmonių. Iš- 
gelbėtojas. : 


SŪNUS YRA PRAKILNESNIS 
UŽ ANGELUS, Žyd 14-14 

4 Ir tapo tiek prakilnesnis už angelus, kiek aukštesnį 
už juos paveldėjo vardą. 5 Kuriam gi angelų kada nors - 
buvo pasakyta: „Tu esi mano sūnus, šiandien pagimdžiau 
„tave?“ Ir vėl: ,,Aš jam būsiu Tėvas, o jis bus man sūnus", 
Ps 2,7; 2 Sam 7,14. 6 Toliau, įvesdamas Pirmagimį į 
pasaulį, Jis sako: „Tepagarbina Jį visi angelai", Rom 
8,29: Ps 97,7. 7 Angelams taip sako: „Jis daro savo 
pasiuntinius lygius vėjams, savo tarnus — ugnies 
liepsnomis", Ps 1044. 8 O Sūnui: „Tavo sostas, Dieve, 
amžių amžiams, ir teisingumo lazda yra tavo karališkoji 
lazda, Ps 45,7. 9 Tu pamilai teisingumą ir nekentei 
nedorybės, todėl patepė :!ave Dievas, tavo Dievas, 
džiaugsmo aliejumi gausia: negu tavo bičiulius", Ps45 8; 

Apr 10,38. 10 Ir: „Iš pradžių Tu, Viešpatie,sutvėrei žemę, 
ir dangūs — tavo rankų darbus, Ps 8,4; 102,26. 11 Jie 
išnyks, o Tu pasiliksi, jie visi pasens, lyg drabužis, I234.4, 
12 ir kaip apsiaustą Tu juos suvyniosi, ir jie bus pakeisti. 
Bet Tu esi tas pats, ir tavo metai nepasibaigs", Ps 102,26- 
27. 13 Ar kuriam iš angelų Jis kada sakė: „Sėskis mano 
dešinėje: Aš patiesiu tavo priešus, tarsi pakojį po tavo 
kojų" Ps 110,1; Mt 2244. 14 Argi jie visi nėra 
tarnaujančios dvasios, išsiųstos patarnauti tiems, kurie 
paveldės išganymą? Ps 91,11; 343; 103,20-21. 


Čia neaiškinama apie angelus, bet tik sakoma, kad 
Jėzus yra kilnesnis už juos. Tas įrodoma Šventojo Rašto 
citatomis. Citatos yra imtos ne iš hebrajų kalbos, bet iš 
graikų — Septugintos Biblijos vertimo. Jėzus yra, 
kilnesnis už Dievo pašauktus žmones, Dvasia papildytus. 
pranašus ir dvasinius tvarinius — angelųs. Jo vardas ir 
pareigos yra nepalyginamai kilnesnės už angelų. Šven-' 
tasis Raštas tik Jėzų vadina Dievo Sūnumi, Ps2,7. Dievas 
yra Jo Tėvas. Angelai garbina ir šlovina Jį. Kristaus 
sostas išlieka amžinai. Angelai yta Jo tarnai. Jėzaus 
karalystė išliks amžinai. Jo viešpatavimas bus tobulai 
teisingas. Praeina ne tik gyvūnų ir augalų amžius, bet ir 
žemės, ant kurios mes gyvename. Jėzus lieka visada tas 
pats. Jėzus yra Dievo Didybės dešinėje. Jėzaus visi priešai 
bus patiesti prie Jo kojų. Jis darė tik gera, bet priešų yra 
daug. Nesistebėk jei, gera darydamas, įsigyji priešų. Jėzus 
yra tikinčiųjų Išgelbėtojas, o angelai tarnauja jiems. 
Gelbėtojas visada yra tvirtesnis, galingesnis už išgelbė- 
jamąjį. Tarnautojai dažnai yra kilnesni ir reikšmingesni 
už patarnaujamuosius. Mokytojai patarnauja 
vaikams, kad jie pasiektų mokslo..Karaliai, prezidentai, 
valdininkai patarnauja piliečiams, kad jie galėtų ramiai 
gyventi. Gydytojai patarnauja ligoniams, kad pasveiktų. 
Ne tik kilnieji angelai išsiųsti patarnauti išganytiesiems, 

bet ir pats Viešpats tapo visų tarpininku ir tarnu, kad 
išgelbėtų nupuolusią žmoniją — mane ir tave. 


ĮSIGILINK Į TĄ, KA 
GIRDĖJAI, Žyd 2,14 
1 Todėl turime kuo rūpestingiau apmąstyti, ką 
girdėjome, kad nepraplauktume (tarsi laivas) pro šalį. 2 | 
Jei per angelus paskelbtas žodis turėjo galios ir kiekvienas 
nusižengimas bei neklusnumas susilaukdavo teisėtos 
bausmės, Apd 7,53; Gal3,19, 3 tai kaipgi pabėgsime nuo 
jos, nepaisydami tokio didžio išganymo? Juk jis, 
prasidėjo Viešpaties skelbimu, yra mums patvirtintas tų, 
kurie patys girdėjo, Žyd 1029; 1225, 4 Dievui 
prisidedant prie jų liudijimo savo stebuklingais ženklais, 
visokiais galybės darbais ir Šventosios Dvasios 
dovanomis, paskirstytomis Jo valia, Mk 1522; Apd2,22; 
2 Pt 3,13. 


Daugelis įvairiausių galimybių praeina nepastebėtos. 
Taip praėjo Izraelio tautai skelbtas išganymas. Taip jis 
"nepastebėtas gali praeiti ir kiekvienam pro šalį, lyg koks 
nežymus įvykis. Praeitos progos nebesugrąžinamos. 
Rašytojas primena, kad įstatymas buvo duotas per 
angelus, Apd 7,38; Gal 3,19. Šventajame Rašte nedaug 
apie tai rašyta. Rabinai taip aiškino: žmonės gerzi žinojo, 
jei kas įstatymo nepaisys, bus nubaustas. Taip būdavo 
pavienio žmogaus gyvenime, taip ir visos Izraelio tautos. 
Evangelija yra žymiai svarbesnė už įstatymą. Ją paskelbė 
pats Viešpats Jėzus. Ją paliudijo tie, kurie Jį matė. Dievas 
patvirtino jos tiesą įvairiausiais ženklais. Ji yra žymiai 
svarbesnė už angelų paskelbtą įstatymą. Kas jos 
nepriima, — netiki ja, tas nepaiso Jėzaus, Dievo, 
liudininkų, kurie net kankiniais mirė, ir Dvasios veikimo 
bei įvairiausių ženklų — stebuklų. Kuris nesidomi 

Evangelijos tiesomis ir į jas nesigilina, tas bus teisiamas. 
Tą sako ne tik ši Šventojo Rašto vieta, bet ir daugelis kitų. 


VISA JĖZUI PAJUNGTA, Žyd 258 

5 Ne angelams Jis pajungė ateities pasaulį, apie kurį 
kalbame, 2 Pt 3,13. 6 Beje, vienas kažkur paliudijo: „Kas 
yra žmogus, kad jį atsimeni, kas Žmogaus Sūnus, kad Juo 
rūpinies? Job 7,17; Ps8,5; 1443. 7 Padarei Jį trumpam 
laikui žemesnį už angelus, didybe ir garbe Jį apvainikavai, 
8 visą pajungei Jo valdžiai. Jeigu jau visa pajungta, tai 
nepaliko nieko, kas nebūtų Jam pajungta. Vis dėlto dabar 
dar nematome, jog visa Jam pajungta, Mt 28,18; 1 Kor 
15,27. 


Šventasis Raštas daug kalba apie ateities, naują, 
amžiną pasaulį. Jo valdovas bus Jėzus. Psalmėje 8346 
pasakojama apie visatą. Koks menkas yra žmogus, 
palyginant jį su planetomis ir žvaigždėmis! Čia minimas ir 
Žmogaus Sūnus — Jėzus, kuris priėmė žmogaus kūną. 
Tas Jo menkumas buvo tik laikinas. Dabartinė žemė 
sunyks, ateities pasaulis pasireikš. Žmogus skirtas irgi 
ateičiai. Naujojo pasaulio. valdovas bus Jėzus. Tada 
pasirodys visa Jo didybė. 


JĖZUS IŠAUKŠTINTAS 

PER MIRTĮ, Žyd 29-18 
9 Mes gi regime Tą „trumpam laikui žemesnį, negu 
angelai" — Jėzų, už mirties kentėjimus „apvainikuotą 
didybe ir garbe". Reikėjo, kad-Dievo malone už kiekvieną 
„Jis paragautų mirties, Fil 2 8-9; 2 Kor5,15;1 Jn 2,2. 10 
Tasai, kuriam ir iš kurio yra visata, norėjo daugybę savo 
vaikų nuvesti į garbę. Todėl priderėjo, kad kentėjimais 
ištobulintų jų išganymo vadą, Jn 1,3. 11 Juk šventintojas 
ir šventinamieji — visi kyla iš vieno. Todėl Jis nesigėdija 
juos vadinti broliais, Mk 3,34-35, 12 tardamas: „Aš 

paskelbsiu tavo vardą savo broliams, surinkime tave 
šlovinsiu giesme", Ps 22,23; Jn 20,17. 13 Ir vėl: „Aš Juo 
pasitikėsiu". Ir vėl: „Štai Aš ir mano vaikai, kuriuos man 
davė Dievas", Iz 6,18; Ps 18,3. 14 Kadangi kraujas ir 
kūnas vaikams bendras, tai ir Jis lygiomis juos prisiėmė, 
kad mirtimi sunaikintų tą, kuris turėjo mirties valdžią, tai 
yra velnią, 2 Tim 1,10, 15 ir išvaduotų tuos, kurie, 
bijodami mirties, visam gyvenimui buvo patekę į vergiją, 
Lk 1,74; Rom 8,15. 16 Juk, iš tiesų, Jam rūpėjo ne 
angelai, bet Abraomopalikuonys. 17 TodėlJis turėjo visu 
kuo tapti panašus į brolius, kad būtų gailestingas ir 
ištikimas Dievui, vyriausiasis kunigas, ir permaldautų už 
žmonių nuodėmes, Fil 2,7; Žyd 4,15. 18 Pats, iškentęs 
bandymus, Jis gali padėti tiems, kurie yra bandomi. 


Dar nematome. Jėzus priėmė žmogaus kūną, kentėjo 
ir mirė. Mirtis yra naikintoja. Žmonės bijo jos, bet privalo 
mirti. Žmonija yra nupuolus. Žmonės yra nuodėmės, 
mirties ir velnio vergai. Kiekvienam reikalinga pagalba. 
Gelbėtojas privalo įeiti į gelbiamojo padėtį. Išgelbėti 
skęstantį, gelbėtojas privalo šokti į vandenį. Jėzus todėl 
tapo žmogumi, kad išgelbėtų žmogų. Toks buvo Dievo 
gelbėjimo kelias. Toks jis yra dar ir dabar. Taip pat ir 
tikintys dėl Evangelijos skelbimo turi daug kentėti. 
Tikinčiųjų ir visų kitų gyvenimas yra panašus. Jie dažnai 
vargsta dėl kitų, dar daugiau tikintieji dėl tikėjimo. Jėzus 
mirdamas nugalėjo mirtį ir velnią. Kaip tas įvyko, nėra 
sakyta. Bet Šventasis Raštas tą moko. Tikintis tą jaučia ir 
tiki. 

Angelams nereikalingas išganymas, jie negali išganyti 
žmonių. Jėzaus išgelbėjimas liečia Abraomo palikuonis 
— tikinčiuosius. 

JĖZUS VIRŠESNIS 

UŽ MOZĘ, Žyd 3,16 
1 Taigi, šventieji broliai, dangiškojo pašaukimo 
dalininkai, įsigilinkite į mūsų tikėjimo Apaštalą ir 
vyriausiąjį kunigą Jėzų, Žyd 4,14. 2 Jis buvo ištikimas 
savo Sutvėrėjui, kaip ir ,,„Mozė visuose Jo namuose",4 M 
12,7. 3 Juk Jis yra pripažintas vertu didesnės garbės už 
Mozę, kaip didesnės pagarbos vertas statytojas už namą, 
Sak6,12. 4 Mat, kiekvieną namą kas nors stato, o visus 
daiktus sutvėrė Dievas, 2 Kor 5,5. 5 „Mozė ištikimas 
visuose Jo namuose“, kaip tarnas būsimiems 
apreiškimams paliudyti. 6 O Kristus kaip Sūnus 
viešpatauja ,Jo namuose“, ir.-tie Jo namai esame mes, 
jeigu išsaugosime tvirtą pasitikėjimą ir garbę su viltimi. 


Mozė buvo ištikimas, 4 M 12,7, kaip tarnas Izraelio 
namams. Jėzus yra namų savininkas. Izraelitai laikė 
Mozę įstatymo davėju — Izraelio steigėju. Tikrybėje 
Jėzaus santykis su Moze yra, kaip namų savininko su 
tarnu. Namai — surinkimas, — šventieji broliai. Jie yra 
šventi Jėzaus pašaukimu, o ne savo pastangomis ar 
darbais. i 


PAKLUSKITE „ŠIANDIEN“, Žyd 3,7-19 

7 Taigi, kaip Šventoji Dvasia sako: „Jei šiandien 
išgirsite Jo balsą, Žyd 4,7; Ps95,7, 8 neužkietinkite savo 
širdžių, kaip per maištą, gundymo dieną dykumoje,9 kur 
jūsų tėvai gundė mane ir mėgino, nors regėjo mano 
darbus per keturiasdešimt metų, 2 M 17,7. 10 Todėl 
įnirtau prieš šią giminę ir pasakiau: „Visada jie klysta 
širdyje;. jie nepažįsta mano kelių. 11 Taigi užsirūstinęs 
prisiekiau:"Jie.neįžengs į mano poilsį *! 4 M 14,23. 12 
Žiūrėkite, broliai, kad kurio jūsų širdyje neužsimegstų 
netikėjimo piktybė, atitolinanti nuo gyvojo Dievo. 13 

Verčiau raginkite vieni kitus kasdien, — kol dar tebėra 
„šiandien“, — kad kurio jūsų neužkietintų nuodėmės 
klasta, Mt 18,15; 1 Tes5,11-14. 14 Juk tapote Kristaus 
dalininkai, — tiktai išsaugokite pirmykštį tikėjimo 
tvirtumą iki galo, 6,11. 15 Juk pasakyta: „Jei šiandien 
išgirsite Jo balsą, neužkietinkite savo širdžių, kaip per 
maištą", Žyd 3,7. 16 Kas gi buvo tie, kurie išgirdę 
maištavo? Ar ne visi Mozės išvestieji iš Egipto? 4 M 14,24- 
30. 17 Prieš ką Jis buvo „įnirtęs per keturiasdešimtis 
metų?" Argi ne prieš nusikaltusius, kurių „lavonai krito 
dykumoje?" 4 M 1446; 1 Kor 10,5. 18 O kam „prisiekė, 
jog neįžengs į Jo poilsį", jei ne tiems, kurie Jo neklausė?! 
19 Taigi matome, kad jie negalėjo įžengti dėl netikėjimo, 
Žyd46. 

Izraelitai matė labai daug Dievo stebuklų. Dievas 
išvedė juos iš Egipto ir vedžiojo 40 metų po tyrus. Nors 
| Dievas vaikščiojo su jais, daugelis savo širdyje netikėjo ir 
bandė Dievą. Čia minima psalmė 95 ir2 M 17,1-17;4 M 
14. Dėl izraelitų netikėjimo, visa karta turėjo 40 metų | 
klajoti po tyrus ir mirti joje. Apaštalas primena 
krikščionims paklusti Šventosios Dvasios įspėjimams. 
Širdies netikėjimas yra didžiausia nuodėmė. Tad, kai 
„šiandien“ Šventoji Dvasia veikia — paklusk! Rytojus ne 
mūsų, mes gyvename tik „šiandien“. Netikėjimas yra 
| labai pavojingas, todėl primenama pakartotinai Žyd 6,4- 
6; 10,26-29. Pradžia yra gera ir reikalinga, bet reikalinga 
ir ištvermė iki galo. Dievo malonės veikimas turi ribą. 
Neklaužadoms pasireiškia Dievo įnirtimas. Taip buvo 
izraelitams, taip gali būti ir krikščionims. 


PAŽADĖTOJI ŽEMĖ — 
NUTEISINIMAS, Žyd4,1-11 
1 Dar tebegalioja pažadas jeiti į Jo poilsį. Todėl 
nesnauskime, kad kuris nors jūsų nepasirodytų praradęs, 

tą progą. 2 Mes, kaip ir jie, gavome gerąją naujieną. Vis 
dėlto išgirstas žodis neišėjo jiems į naudą, nes jie tikėjimu 
nesijungė su kitais, kurie girdėjo. 3 O mes, įtikėjusieji, 
einame į poilsį, kaip J o pasakyta: „Todėl užsirūstinęs 
prisiekiau: „Jie neįžengs į mano poilsį *. Nors darbai 
buvo užbaigti nuo pasaulio sutvėrimo, Žyd 3 14; Ps95,11, 
4 tačiauJis vienoje vietoje išsireiškė apie septintąją dieną: 
„Septintąją dieną Dievas ilsėjosi po visų savo darbų", 1 M 
2,2. 5 Ir vėl kitoje vietoje: ,„Jie neįžengs į mano poilsį". 6 
Kadangi kai kuriems skirta įžengti, o tia, kurie pirma 
gavo gerąją naujieną, neįėjo dėl neklusnumo, 7 Jis vėl 
nustato dieną — „Šią dieną“, — po kiek laiko kar- 
todamas Dovydo lūpomis, kas ir kadaise buvo pasakyta: 
„Jei šiandien išgirsite Jo balsą, neužkietinkite savo 
širdžių", Ps 95,7; Žyd 3,7. 8 Jeigu Jozuvas būtų juos 
"įvedęs į poilsį, Dievas nebebūtų kalbėjęs apie kitą, dar 
vėlyvesnę dieną,5 M31,7. 9 Taigi Dievo tautos dar laukia 
sabatos poilsis, 10 nes, "kas įeina į poilsį“, taipogi "ilsis po 
darbų", panašiai kaip Dievas ilsėjosi po savųjų, Apr 
14,13. 1 Tad stenkimės įžengti į aną poilsį,kad niekas 
nebenupultų, sekdamas neklusnųjų pavyzdžiu. 


Rašytojo įrodymai mums yra pavyzdžiai. Poilsis yra 
nuteisinimas, — Dievo ramybės pasireiškimas širdyje per 
tikėjimą. Tas pažadas tęsis iki Jėzaus atėjimo. Tą ilgėsį 

„žmonės jautė ir jaus. Ilsėtis Dieve yra visada galima. 
Rašytojas mini tą poilsį tuojau po pasaulio tvėrimo: Jis 
toliau mini Jozuvo ir Dovydo laikus. Įžengti į tą poilsį, 
nuteisinimą, -yra įmanoma kiekvienam ir šiandien. Ir 
geriausi vadai bei skelbėjai negali jo mums duoti. Mozės, 
taip ir paties Viešpaties Jėzaus kalba neišgelbėjo žmonių. 
Nuteisinimas įgyjamas tikėjimu, veikiant Šventajai 
-Dvasiai, 

DIEVO ŽODŽIO GALIA, Žyd 4,12-13 
12 Dievo žodis yra gyvas, veiksmingas, aštresnis už 
dviašmenį kalaviją. Jis prasiskverbia iki sielos ir dvasios, 
iki sąnarių ir( kaulų) smegenų, ir teisia širdies sumanymus 
bei mintis, Jer 23 30. 13 Jam nėra jokių paslėptų padarų, 
bet visa yra gryna ir atidengta akims To, kuriam turėsime 
duoti apyskaitą, Ps 139,11-12; Pat 15,11. 


Izraelis daug kartų patyrė, kad Dievo žodis yra gyvas 
ir veiksmingas. Ir žmogaus žodis turi galią. Be žodžio 
(kalbos) neįmanomas joks bendras darbas. Dievo žodis 
"pasiekia visą žmogų: jausmus, sąžinę, valią. Nuo to 
žodžio žmogus negali nieko paslėpti. Kaip dviašmenis 
kalavijas gali suardyti žmogaus kūną, panašiai Dievo 
žodis paveikia žmogaus dvasią. Kardas paveikia tik 
ardančiai, Dievo žodis teigiamai. Mes dažnai Dievo žodį 
iškreipiame savo išmintimi. O, kad Dievo žodis veiktų 
mus! 


JĖZUS — VYRIAUSIAS KUNIGAS 
BE NUODĖMĖS, Žyd 4,14-16 

14 Turime didį vyriausiąjį kunigą, praėjusį pro dangus 
Dievo Sūnų Jėzų, taigi tvirtai laikykimės tikėjimo, Žyd 
3,1;7,26;9,12; 10,23. 15 Mes gi turime ne tokį vyriausiąjį 
kunigą, kuris negalėtų atjausti mūsų silpnybių, bet, kaip 
ir mes, visaip bandytą, tačiau nenusidėjusį, Iz 53,3; Žyd 
2,18. 16 Todėl su pilnu pasitikėjimu artinkimės prie 
malonės sosto, kad gautume gailestingumą ir rastume 
malonę patirti bei pagalbą deramu laiku, I Jn 3,21; Rom 
225. 


Visi izraelitai gerai žinojo kunigus iš levitų giminės. 
Apaštalas daugeriopu būdu palygina juos su Kristumi. 
Levitiški kunigai būdavo įstatomi žmonių. Vyriausiasis 

kunigas įeidavo kartą per metus į švenčiausiąją. Jėzus, 
vyriausiasis kunigas, buvo pašauktas ir įstatytas paties 
Dievo. Jis įžengė į patį dangų. Jis supranta gerai 
kiekvieną, nes Jis turėjo žmogišką kūną ir kraują. Jis 
„buvo gundomas ne tik pradėjęs Evangeliją skelbti 
(tyruose), Lk 4,13, bet ir vėliau, Lk 22,28. Mes esame 
sukrėčiami gundymų. Jis visuose gundymuose liko be 
nuodėmės. Jėzus yra vyriausias, Dievo valia įstatytas, 
kunigas. Dabar dar yra „šiandien“, galima ateiti prie | 
malonės sosto, gauti atleidimą. 


JĖZUS DIEVO PAŠAUKTAS 
— PAKLUSNUS, Žyd 5,1-10 

1 Juk kiekvienas vyriausiasis kunigas imamas iš 
žmonių tarpo ir skiriamas atstovauti žmonėms pas Dievą, 
kad aukotų dovanas ir aukas už nuodėmes, Žyd 2,17. 2 
Jis sugeba atjausti nežinančius ir klystančius, nes ir pats 
yra apgaubtas silpnumo, Žyd 4,15, 3 ir dėljo turi aukoti 
aukas, kaip už tautos nuodėmes, taip ir užsavo3 M4,3. 4 
Ir niekas pats nepasiima tos garbės, o vien tik tas, kuris 
Dievo šaukiamas, kaip Aronas. 5 Taip pat ir Kristus ne 
pats sau suteikė garbę tapti vyriausiuoju kunigu, bet tas, 
kuris Jam sakė: ,,„Mano Sūnus Tu esi, šiandien tave 
pagimdžiau", Jn 8,54; Ps 2,7; Žyd 15. 6 Kitoje vietoje 
sako: „Tu esi kunigas per amžius Melchizedeko būdu“, 
Ps 1104; Žyd 7,17-21. 7 Jis savo kūno dienomis siuntė 
savo prašymus bei maldavimus su garsiu šauksmu bei 
ašaromis į Tą, kuris Jį galėjo išgelbėti nuo mirties, ir buvo 
išklausytas nuo baimės dėl savo pagarbumo. 8 Būdamas 
Sūnus, Jis savo kentėjimuose išmoko klusnumo, Fi12 8, 
9 ir, pasiekęs tobulumą, visiems, kurie: Jo klauso, tapo 
amžinojo išganymo priežastimi, Žyd 2,10, 10 Dievo 
pavadintas vyriausiuoju kunigu Melchizedeko būdu. 

Vyriausias vyskupas būdavo pašaukiamas iš žmonių 
tarpo.Jėzus irgi tapo žmogumi. Vyskupas priėmė ir aukojo 
aukas. Jėzus pats tapo auka. Vyskupas aukomis suderino 
žmones su Dievu. Sąmoningai ir grubiai nusikaltusiems 
nebuvo suderinimo. Tokių laukė teismas ir bausmė. 
Sąmoningai atmetantiems Šventosios Dvasios veikimą 
nėra atleidimo. Vyriausias vyskupas ir visi kunigai buvo 
pašaukiami iš Levio giminės. Jėzų pašaukė pats Dievas. 
Naujojo Testamento kunigai privalo būti Dievo 
pašaukiami, pašaukiami kitaip nėra tikri kunigai. Aronas 
ir kiti Senojo Testamento kunigai ėjo tik laikinai 
pareigas. Jėzus yra amžinas vyskupas. Vyskupai privalėjo 
aukoti ir už savo kaltes. Jėzus buvo be kaltės. 

Jėzus meldėsi į Tėvą su ašaromis, verkdamas ir 
šaukdamas. Visos Jėzaus maldos ir šauksmai nėra 
užrašyti Šventajame Rašte, kaip ir daugelis kitų « ykių 
nėra užrašyta. Jėzus dažnai meldėsi vienas, naktį. Nė 
vienas nematė Jo ašarų ir negirdėjo tylaus ar garsaus 
šauksmo. Tokia Jėzaus malda užrašyta Getsemanėje. 
Todėl daugelis tik ir kalba bei rašo apie Jėzaus 
Getsemanės maldą. Kiek mūsų maldų yra „sausų“ ir be 
„šauksmo". O kiek tik psskaitomų! Tad nenuostabu, kad 
maža išklausymų patiriame. Jėzus meldė Tėvą, kuris 
galėjo išgelbėti Jį iš mirties. Kas būtų buvę iš mūsų, jei Jį 
Tėvas būtų išgelbėjęs iš mirties? Kai kas aiškina, kad 
Jėzus nebuvo išgelbėtas, tuo pačiu reiškia — ir nebuvo 
išklausytas. Jėzus siuntė savo maldas tam, kuris galėjo Jį 
išgelbėti, bet Jis visai nemeldė išgelbėti iš mirties. Kai 
Petras norėjo įtikinti Jį nemirti, Jis pavadino Petrą 
šėtonu. Jėzus meldė išgelbėti Jį iš baimės. Jis ir buvo 
išgelbėtas iš jos Getsemanės sode. Graikų kalboje aiškiai 
minimas išgelbėjimas iš baimės. Jėzus išmoko paklusti 
Tėvui iki mirties. Jis pasiekė paklusnumo tobulybę. 
Daugelis krikščionių ne tik bijo, bet ir nenori kentėti. 
Krikščionių be kentėjimų dėl Jėzaus ir Evangelijos nėra. 

Tokius Šventasis Raštas vadina svetimais — pavainikiais, 
Žyd 12,8. Jėzus tik tokių Išganytojas ir Viešpats. Apie 
vyriausio vyskupo būdą pagal Melchizedską yra rašyta 
vėliau. 


DAUGELIO „KRIKŠČIONIŲ“ 
SILPNYBĖ, Žyd 5,11-14 

11 Apietai mums reikėtų daug kalbėti, bet sunku jums 
išaiškinti, nes pasidarėte nerangūs klausyti, Jn 16,12. 12 
Ir, nors, žiūrint laiko, jūs jau turėtumėte būti mokytojai, 
iš tiesų reikia, kad jus vėl kas nors pamokytų pagrindinių 
dalykų apie Dievo apreiškimą. Jūs tapote tokie, kuriems 
reikia pieno, o ne stipraus valgio, 1 Kor 3,1-3. 13 Juk 
kiekvienas, kas minta pienu, dar neišmano teisumo 
mokslo, nes tebėra kūdikis, Ef 4,14. 14 Tik subren- 
dusiems dera stiprus maistas — tiems, kurie pratybomis 
išlavino savo pojučius ir sugeba atskirti gera nuo blogo, IZ 
7,15; 1 Kor 2,14-15. 


Reikšmingiausias Jėzaus veiksmas buvo Jo mirtis, Ji 
yra mūsų Viešpaties suderinimo auka su Dievu. Jėzus, 
kaip vyriausias vyskupas, suderino mus. Daugelis žydų 
tikėjo Jėzų esant Mesija, Apd 21,20. Jie laukė politinio 
Mesijo, tai buvo jų didelis klydimas; todėl apaštalas matė 
reikalą paaiškinti jų dvasinę būseną. Jie yra lyg protiniai 
atsilikę vaikai. Žiūrint metų skaičiaus, jie turėtų būti 
protingi, bet jų protavimas yra vaikiškas. Apie Jėzaus 
didybę dvasiniu būdu, kad Jo karalystė yra ne iš šio 
pasaulio, jie mažai suprato. Juos reikia vėl mokyti 
krikščioniško mokslo pradmenų — atsivertimo, atgimio. 
Tokie buvo pirmi krikščionys iš žydų. Mūsų laikais su 
daugeliu krikščionių yra dar blogiau. Yra bažnyčių, 
kurios atgimimo .ne tik nebeskelbia, bet nuteisinimą per 
tikėjimą, išganymo užtikrinimą, visai smerkia. 

ATPUOLUSIŲJŲ BŪKLĖ, Žyd 6,18 

1 Todėl, palikę pradinį Kristaus mokslą, kreipsimės 
prie tobulo mokslo, užuot vėl dėję pamatus apie 
atsivertimą nuo negyvų darbų, tikėjimą Dievu,2 mokymą 
apie krikštus, rankų uždėjimą, mirusiųjų prikėlimą ir 
amžinybės teismą. 3 Jei Dievas leis, tai darysime, Apd 
1821. 4 Kurie kartą jau buvo apšviesti, paragavo 
dangaus dovanos, tapo Šventosios Dvasios dalininkais, 
Žyd 10,26; 2 Pt 2,20-21, 5 patyrė gerąjį Dievo žodį bei 
būsimojo amžiaus galybę 6 ir atpuolė, tų nebeįmanoma iš 
naujo atgaivinti atsivertimui, nes jie sau kryžiuoja Dievo 

"Sūnų ir išstato Jį paniekai, Žyd 1029. 7 Jeigu žemė 
sugeria dažnų lietų ir išjos želia želmenys, naudingi tiems, 
kurie ją dirba, tai ji susilaukia Dievo palaimos, Ps65,10, 
8 bet jeigu ji teželdo erškėčius bei usnis, tai ji niekam 
tikusi, ant jos krinta pižkeikiknas, ir galiausiai ji bus 
sudeginta, Iz 5,6. 

Apaštalas laiko Kristaus pradiniu mokslu atsivertimą 
nuo negyvų darbų. Tai nėra žydų apeigos, bet 
nuodėmingas gyvenimas ir paties Žmogaus pastangos 
išsigelbėti. 

Žmogui yra įmanoma suprasti dievišką darbą, 
pergyventi atgimimą, patirti Dvasios liudijimą, turėti viltį 
amžinojo gyvenimo ir po to nupulti. Tai gali įvykti 
atskiram asmeniui, arba krikščionių grupėms. Gali būti 
dalinas arba visiškas nupuolimas. Galima tapti visišku 
viešu Kristaus priešu, Jį viešai niekinti. Tai yra kas nors 
panašaus, ką Kristus minėjo, Mt 12,31-32; Mk3 28-30. Iš 
tokios būklės išsigelbėti žmogus neturi galios. Dievas 
kartais ir tokius išgelbsti, bet labai retais atvejais. 


DŽIUGI VILTIS, Žyd 69-20 
9 Nors šitaip kalbame, bet jums, mylimieji, tikimės 
geresnių, vedančių į išganymą, dalykų. 10 Dievas nėra 


Žyd6.A1 30 


neteisingas. Jis nepamirš jūsų darbų, jūsų meilės, kurią 
parodėte Jo vardui, kai tarnavote ir tebetarnaujate 
šventiesiems, Mal 3,14-16; M110,42. 11 Todėltrokštame, 
kad kiekvienas iš jūsų iki galo rodytų ankstyvesnį uolumą 
pilnai vilčiai pasiekti, Žyd 3,6-14; Kol 2,2, 12 kad 
neaptingtumėte, bet būtumėte sekėjai tų, kurie tikėjimu ir 
ištverme paveldi pažadus, Žyd 10,36. 13 Kai Dievas davė 
Abraomui pažadus, neturėdamas kuo aukštesniu 
prisiekti, prisiekė savimi, 1 M 22,16, 14 ir tarė: „Iš tiesų, 
laiminte laiminsiu tave, dauginte dauginsiu tave“. 15 Ir 
jis, kantriai laukdamas, gavo, kas buvo pažadėta. 16 
Žmonės prisiekia aukštesniais dalykais ir kiekvieno ginčo 
pabaigoje patvirtinimui vartoja priesaiką, 2 M 22,11. 17 
Todėl Dievas, norėdamas stipriau pabrėžti pažado 
paveldėtojams savo valios nekintamumą, pridėjo 
priesaiką, Žyd 11,9; Rom 11,29. 18 Tad du nenuneigiami 
dalykai, kuriuose neįmanoma, kad Dievas mgluotų, 
tvirtai guodžia mus, ieškančius prieglobsčio sieka, 
duotoje viltyje, Tit 1,2. 19 Ji mums yra tarsi saugus if 
tvirtas sielos inkaras, prasiskverbiantis pro uždangą 
vidun, 3 M 16,15; Žyd9,7, 20 kur už mus kaip pirmtakus 
įžengė Jėzus, tapęs amžiams vyriausiuoju kunigu 
Meichizedeko būdu, Žyd 4,14. 


Autorius sako, kad jis priminė jiems jų būseną, 
kurioje jie randasi, tarsi ant bedugnės krašto. Tikrybėje jis 
tiki, kad jie įspėti susipras, grįš prie pirmosios meilės ir 
uolumo Dievui. Jie buvo uolūs ir dabar dalinai dai yra. 
Jie tarnavo ir dar tarnauja Dievui ir šventiesiems. Kaip ir 
kuo jie tarnavo autorius nesako. Jie patys tą gerai žino. 
Būkite uolūs ir sekite pavyzdį duodančių. Dievas yra 
teisus. Jis įvykdys savo pažadus. Tą rodo Abraomc 
pažado pavyzdys. Nors Abraomas turėjo kantriai ir ilgai 
laukti, jis sulaukė Izaoko. Izraelio, kaip tautos, pažadai 
įvyko daug vėliau, jau Abraomui mirus. Jis nėra dar i 

šiandien pilnai įvykdytas. Dievas pažadėjo, prisiekė ir 
ištesės. Čia priesaika minima. Jokūbas priešingai 
išsireiškia, Jok 5,11. Kai kas atmeta priesaiką, bet laikosi 
garbės žodžio. Koks skirtumas yra? Mūsų gyvenimas 
dažnai yra lyg laivas audrų mėtomas. Bet Dievo 
ištikimybė ir Jo pažadas yra tas gilus vanduo, kurio jokios 
audors neišjudina. Jame ilsis mūsų sielos viltis lyg koks 
inkaras. Jis yra Jėzus, Jis įžengė už uždangos, į patį 
dangų. Jis tapo suderintoju, vyriausiu. kunigu 
Melchizedeko būdu. 


MELCHIZEDEK AS IR DEŠIMTINĖ 
JAM, Žyd 7,1-10 

1 Tas Melchizedekas, Salemo karalius, aukščiausiojo 
Dievo kunigas, sutiko Abraomą, kai jis grįžo, sumušęs 
karalius, ir palaimino jį, 1 M 14,18. 2 Abraomas davė jam 
nuo viso dešimtinę. Išvertus jo vardą, jis pirmiausia 
teisingumo karalius, paskui Salemo, arba ramybės, 
karalius, — 3 be tėvo, be motinos, be kilmės sąrašo, 
neturintis nei dienų pradžios, nei gyvenimo pabaigos, 
panašus į Dievo Sūnų. Jis lieka kunigas per amžius. 4 
Pažvelkite, koks didis tasai, kuriam patriarchas 
Abraomas davė dešimtinę nuo karo grobio! 1 M 14,20.5 
Beje, ir Levio sūnūs, kurie gauna kunigystę, pagal 
įstatymą turi teisę imti iš žmonių dešimtinę, tai yra imti iš 
savo brolių, nors ir jie kilę iš Abraomo giminės, 5 M 
14,28. 6 O tas, kuris savęs iš jų nekildino, ėmė dešimtines 
iš Abraomo ir palaimino tą, kuris turėjo pažadą, 1 M 
14,19. 7 Be abejonių aišku: visada žemesnį laimina 
aukštesnis. 8 Ir čia dešimtines ima mirtingi žmonės, o 
tenai — žmogus, apie kurį paliudyta, jog jis tebegyvenąs. 
9 Ir, taip sakant, per Abraomą ir Levis mokėjo 
dešimtines, pats būdamas dešimtinių ėmėjas. 10 Žinoma, 
jis dar tebebuvo strėnose tėvo, kurį pasitiko 
Melchizedekas, 1 M 14,18. 

Senovėje šeimos galva būdavo šeimos valdovas: ir 
kunigas. Kai šeimos išaugdavo į gentę, jos valdovas 
dažnai būdavo karalius ir kartu kunigas. Kai Izraelis 


buvo organizuotas į tautą, jį dažnai valdė kunigai, arba į 


valdovai. Vėliau šalia kunigų buvo tautai skirtas karalius. 
Jo pradžia buvo karaliaus Dovydo asmenyje. | 

Kas gi buvo Melchizedekas? Šventajame Rašte jis 
minimas 1 M 14,18-ir Ps 1104. Rabinų padavimai sako, 
* kad jis buvęs Semas, Nojaus sūnus, kuris dar gyvenęs 
Abraomo laikais. Laiško autorius žydams prilygina 
Melchizedeką su Jėzumi ir daro išvadą, kad Jėzus yra 
pagal Melchizedeko būdą karalius ir vyriausias kunigas. 
Jėzus yra viršesnis už Levio giminės kunigystę. Kad 
Melchizedeko tėvai ir karaliaus chronologija neminima, 
tad nereiškia, kad jis, iš viso, neturėjo tėvų ir giminės. Ko 
rabinai nerado Šventajame Rašte, tą jie skaitė iš viso 
nesamu. 

Melchizedekas karalius. Jo vardas reiškia teisingumo 
ir ramybės karalius. Jėzus irgi toks. Jis buvo aukščiausio- 
jo Dievo kunigas. Jėzus taipgi. Jo giminės choronologija 
nemini. Jis pavyzdys Jėzui, Ps 1104. Jis pasitinka 
Abraomą grįžtantį iš karo ir laimina jį. Jėzus laimina 


visus atsiverčiančius. Abraomas davė jam dešimtinę nuo 


karo grobio. Abraomo asmenyje visi Abraomo 
palikuonys davė jam dešimtinę; taigi ir Levis. Jėzus 
Melchizedeko būdu yra žymesnis už Levio kunigystę. 


JĖZAUS KUNIGYSTĖ YRA VIRŠESNĖ 
UŽ LEVIO, Žyd 7,11-28 
11 Jeigu tobulumas būtų buvęs pasiekiamas levitų 
kunigystės dėka, — o tauta jos pagrindu buvo gavusi 
įstatymą, — tai kam dar būtų reikėję iškilti kitam kunigui 
Melchizedeko būdu ir nesivadinti kunigu Arono būdu? 
Gal2,21. 12 Juk, besikeičiant kunigystei, būtinai keičiasi 
ir įstatymas. 13 O tas, apie kurį sakoma, priklausė kitai 

giminei, iš kurios niekas netarnavo aukurui. 14 Aišku, 
kad mūsų Viešpats buvo kilęs iš Judo giminės, apie kurios 
kunigus Mozė nieko nėra kalbėjęs, Iz 11,1; Mt 1,3; Lk 
3,33. 15 Tai dar labiau paaiškėja, kai iškyla kitas kunigas, 
panašus į Melchizedeką, 16 tapęs kunigu ne kūniško 
įstatymo teise, bet nesuardomo gyvenimo galybe. 17 Juk 
liudijama: ,„Tu esi kunigas per amžius Melchizedeko 
būdu", Žyd 56; Ps 1104. 18 šitaip atšaukiamas 
ankstyvesnis įstatymas dėl savo silpnumo ir 
nenaudingumo, 19 — įstatymas gi nieko nepadarė tobulo, 
— čia įvedama tvirtesnė viltis, kuria priartėjame prie 
Dievo. 20 Juo labiau, kad tai neįvyko be priesaikos, mat, 
anie tapdavo kunigais be priesaikos, 21 o šis su priesaika 
To, kuris Jam pasakė: „Viešpats prisiekė, ir Jis nesigailės: 
„Tu esi kunigas per amžius!" 22 Taigi Jėzus yra tapęs 
geresnės sandoros laiduotoju, Žyd 86; 12,24. 23 Anų 
daugelis tapdavo kunigais, nes mirtis jiems sukliudydavo 
ilgiau pasilikti. 24 O kadangi šitas išlieka per amžius, Jis 
turi neatšaukiamą kunigystę. 25 Todėl Jis per amžius gali 
išgelbėti tuos, kurie per Jį eina prie Dievo. Jis amžinai 
gyvens, kad juos užtartų, Jn 14,6; 1 Jn 2,1. 26 Mums ir 
priderėjo turėti tokį vyriausiąjį kunigą: šventą, nekaltą, 
gtyrą, visiškai skirtingą nuo nusidėjėlių ir išaukštintą virš 
dangų. 27 Jam nereikia, kaip kitiems vyriausiems 
kunigams, kasdien aukoti aukas pirmiausia už savo 
nuodėmes, paskui už tautos, nes Jis tai atliko vieną kartą 
visiems laikams, paaukodamas pats save, 3 M 16346. 28 
Įstatymas skirdavo kunigais žmones su silpnybėmis, o 
priesaika, duota po įstatymo, pašaukė amžiams tobulą 
Sūnų, Žyd 5,1-2. 


Kunigystė ir įstatymas turėjo būti pakeisti. Jie 
nepasiekė tikslo. Tikslas buvo padaryti žmones pilnais — 
tobulais. To nebuvo pasiekta. Vitoje Levio giminės 

kunigystės, Jėzus buvo pašauktas Melchizedeko būdu 
Jėzus turėjo galios teikti amžiną gyvenimą, kadangi Ji: 
buvo prieš amžius ir amžiams. Kunigai iš Levio giminė: 
nesuteikė nė vienam tobulybės. Jėzus kilimo ne iš Levio 
bet iš Judo giminės, pagal Melchizedeko būdą teikė i 
teikia pilną išganymą ir suderinimą su Dievu. Sandora 
“ nėra tikslus išreiškimas. Mes suprantame, kad sandorą 
sudaro dvi pusės. Šventojo Rašto sandora yra vien. 
pusiška — tik iš Dievo. Tai yra Jo maloningas potvarkis 
kuriuo duodamas tikintiesiems amžinas gyvenimas. 
Kunigai iš Levio giminės tapo kunigais pagal gimimą. Jų 
buvo daug. Jie gyveno trumpai ir mirė. Jėzus: įstatytas 
kunigu Dievo pašaukimu ir Jo priesaika. Jis gyvena 
amžinai. Jis yra tik vienas. Jis yra Dievo akivaizdoje ir 
gali visada užtarti nusidėjėlius. Be to, Jėzus yra šventas. 
Jam nereikia jokių aukų aukotiuž save. Jis paaukojo pat: 
save visiems laikams. Toks vyriausias kunigas buvo 
reikalingas. Toks yra Jėzus. 


JĖZUS YRA AUKŠTESNĖS SANDOROS 
KUNIGAS, Žyd 8,1-13 

1 Mūsų svarstymu svarbiausias dalykas yra: mes 
turime tokį vyriausiąjį kunigą, kuris danguje atsisėdo 
Didenybės sosto dešinėje, Ef 1,20; K0l3,1, 2 kaip einantis 
kunigystės tarnybą šventovėje ir tikroje padangtėje, kurią 
pastatė ne Žmogus, o Viešpats. 3 Kiekvienas vyriausiasi: 
kunigas skiriamas aukoti dovanas ir aukas, tad ir ši 
privalo turėti, ką aukoti, Žyd 5,1; Ef 5,2. 4 Jeigu Jis būt 
žemėje, Jis nebūtų kunigas, hes čia jau yra, kas pag; 
įstatymą aukoja dovanas. 5 Jie tarnauja dangiškųj 
dalykų paveikslui ir atspindžiui, panašiai kaip buvė 
pamokytas Mozė, kai rengėsi statyti padangtę: „Žiūrėk, 
— sako jam, — kad visa padarytumei pagal tą pavyzdį 
kuris tau buvo parodytas ant kalno", Ko012,17;2 M 25 40: 
Apd7,44.6 Dabar Jis užima juo praklinesnę tarnystę, juc 

yra tarpininkas aukštesnės sandoros, besiremiančios 
svarbesniais pažadais, 2 Kor 3,68; Žyd 7,22. 7 Jeigu 
pirmoji sandora būtų buvusi be trūkumų, nebūtų reikėję 
ieškoti vietos antrajai, 8 Jis sakė, peikdamas juos: „Štai 
ateis dienos, — sako Viešpats, — ir Aš su Izraelio namais 
ir su Judo namais sudarysiu naują sandorą, Jer 31,31. 9 
Ne tokią sandorą, kokią buvau sudaręs su jų tėvais tą 
dieną, kai paėmiau juos už rankos, norėdamas išvesti iš 
Egipto žemės. Jie neišsaugojo mano sandoros, ir Aš juos 
palikau, — sako Viešpats, 2 M 19,5. 10 Ir štai kokia bus 
sandora, kurią sudarysiu su Izraelio namais, praslinkus 
anoms dienoms, — sako Viešpats: — duosiu savo 
įstatymus jų protams ir juos įrašysiu jų širdyse, būsiu 
jiems Dievas, ir jie bus man tauta, Iz54,13; Jer31 33-34. 
11 Ir nė vienas nebemokys savo tautiečio, nei savo brolio, 
sakydamas: „Pažink Viešpatį!' Jie visi mane pažins nuo 
mažiausio iki didžiausio, Iz 54,13. 12 Aš atleisiu 
nedorybes ir nebeprisiminsiu jų nuodėmių", Jer31,34. 13 
Sakydamas „naują sandorą",, Jis nurodė, kad pirmoji yra 
pasenusi. O kas pasensta ir nukaršta, to greit nebeliks, 2 
Kor 5,17. 


Jėzus užbaigė jam pavestą darbą ant žemės ir užžengė 
prie Tėvo aukštybėse. Jei Jis būtų ant žemės, negalėtų eiti 
vyriausiojo kunigo pareigų, nes Jis nėra iš Levio giminės 
savo kilme. Nors Viešpats yra aukštybėse, bet Jis yra 
surinkimo vyriausias kunigas ir čia ant žemės. Senoji 
sandoraibuvo labai paviršutiniška. Jos veikimas nepasiekė 
žmogaus širdies. Ji buvo užrašyta tik ant akmens 
plokščių. Be to, ji vaizdavo tik šešėlį būsiančios. Ji buvo 
laikina. Ji paseno ir turėjo užleisti vietą kitai, tobulesnei. 
Žvakė nakties metu yra reikalinga ir naudinga, bet saulei 
šviečiant jos reikšmė sumenksta. Pirmąją sandorą 
Izraelio tauta sulaužtė. Dievas sudarė naują sandorą. Ji 
buvo jau seniai pažadėta, Jer 3131-34. Ji pasireiškia ne 

įsakytu įstatymo vykdymu, bet širdies troškimu, valios 
siekiruu. Ji veikia žmogaus širdyje. Širdies išpažįstamas ir 
atmetamas kaltes Jėzus atleidžia ir jų nebeprimena. Koks 
išsiilgimas yra pažinti Viešpatį Ne tik kunigai ir 
mokytojai, bet visi, vyrai ir moterys, jaunuoliai ir 
jaunuolės bei vaikai pažins Jį! Tas yra įvykęs faktas, bet 
labai mažoje apimtyje. Kada tas prasiverš plačiai?! 


LAIKINOJI PADANGTĖ. 
(ŠVENTOVĖ), Žyd 9,1-10 

' 1 Tiesa, pirmoji sandora irgi turėjo apeiginių nuostatų 
11 žemišką šventovę.:2 Buvo pastatyta padangtė: 
priešakinė dalis, kur buvo žvakidė, stalas ir padėtinės 
duonos kepalai, vadinosi šventoji", 2 M 25,2331. 3 Už 
antrosios uždangos buvo padangtės dalis, vadinama 
„Švenčiausioji“, 2 M 26,33. 4 Ten stovėjo auksinis 
smilkymo aukuras ir iš visų šonų auksu apmušta 
sandoros skrynia, kurioje buvo auksinis ąsotis su mana, 
išsprogusi Arono lazda ir sandoros plokštės.5 Viršum jos 
buvo šlovės cherubinai, kurie gaubė suderinimo dangtį. 
Apie tai dabar nėra reikalo smulkiau kalbėti,2 M 25,18;3 
M 16,2. 6 Esant kokiai sąrangai, į priekinę dalį visada 
eina kunigai atlikti apeigų, 4 M 18,3,-7 oįantrąją — tik 
kartą per metus vyriausiasis kunigas, ir tai nešdamas 
kraujo, kurį aukoja už savo ir už tautos padarytas 
nesąmoningas nuodėmes, 2 M 30,10;3 M 16,2. 8 Šitaip 
Šventoji Dvasia nurodo, kad kelias į šventovę dar nėra 
atviras, kol tebestovi priekinė padangtė, Žyd 10,19, 9 kugi 
xra dabartinio laikotarpio atvaizdas. Joje aukojamos 
dovanos ir aukos, kurios aukotojo negali padaryti 
sąžinėje tobulo, Gal 3,21, 10 bet apima tik valgius, 
gėrimus ir įvairius apiplovimus — pagal išorinius 
potvarkius, tegaliojančius iki atnaujinimo,3 M 11,2-5 M 

143. 


37“ 7yd941 


Čia nekalbama apie Jeruzalės šventovę Kristaus 
laikais, nei apie Saliamono statytąją, bet apie Mozės 
statytą padangtę tyruose. Gal ji buvo kiek kitokia negu 
Jeruzalės šventovė? Minima šventoji ir švenčiausioji, 
Pirmoje buvo žvakidė ir stalas padėtiniai duonai. Stalas 
smilkalams, auksu apmuštas, rodos, stovėjo šventojoje, 2 
M 30,7. Auksinio ąsočio su mana hebrajų Šventasis 
Raštas nemini, bet graikų vertimas Septuginta tai mini. 
Arono lazda visai neminima. Apie tuos visus daiktus 
kalba rabinų aiškinimai. 

Žvakidėje buvo įrengtos lempos. Jos degė dieną ir 
naktį. Jos buvo reikalingos, nes šventovėje nebuvo langų. 
Tai yra nurodymas į Kristų, tikrąją šviesą. Stalas su 
padėtine duona — Kristus gyvybės duona. Auksinis 
aukuras smilkalams — maldos. Į švenčiausiąją įeidavo tik 
“vyriausias kunigas kartą per metus. Tai palyginimas 
dangaus, į kurį įėjo Viešpats Jėzus. Švenčiausiojoje buvo 
sandoros skrynia su įstatymo plokštėmis. Auksinis ąsotis 
su mana priminė tikrąjį maistą — Kristų. Arono lazda, 
"kuria buvo daromi stebuklai, primena Jėzų — Dievo 
stebuklą išgelbėti tikinčiuosius. Sandoros skrynios 
dangtis buvo vadinamas suderinimo dangčiu. Ant 
dangčio buvo cherubinai. 

Į pirmąją padangtės dalį — šventąją kasdien įėjo 
kunigai ir atliko apeigas. Į švenčiausiąją ėjo tik 
“vyriausiasis kunigas kartą per metus. Buvo aukojamos 
aukos ir atliekamos apeigos. Tai buvo tik išorinės 
apeigos. Jos nenutildė sąžinės kaltinimo, nedavė kalčių 
alteidimo ir draugystės su Dievu, 


KRISTAUS AUKA, Žyd9,11-15 
11 Kristus, atėjęs kaip būsimųjų gėrybių kunigas, pro 
tukštesnę ir tobulesnę padangtę, ne rankų darbo, tai yra 
1e šitos kūrinijos, Žyd3,1;10,1;8,2, 12 taipogi ne ožių ar 
'eršių krauju, bet savuoju krauju vieną kartą visiems 

laikams įžengė į šventovę ir įvykdė amžinąjį atpirkimą, 
Apd 20,28. 13 Ir jeigu ožių bei jaučių kraujas ir telyčios 
pelenai, kuriais apšlakstomi atpirktieji, pašventina ir 
suteikia kūno švarumą, 3 M 16,14;4 M 19,2-17, 14 tai 
nepalyginti labiau kraujas Kristaus, kuris per amžinąją 
Dvasią paaukojo save, kaip nesuteptą auką Dievui, 
nuvalys mūsų sąžinę nuo mirties darbų, kad galėtumę 
tarnauti gyvajam Dievui, 1 Pt1,19;1 Jn1,7; Apr1 5. 15 1 
todėl Jis yra naujosios sandoros tarpininkas, kad, įvykus 
mirčiai, kurią Jis iškentėjo pirmojoje sandoroję 
padarytiems nusikaltimams atpirkti, pašauktieji gautų 
žadėtą amžinąjį palikimą, 1 Tim 2,5; Žyd 12,24. 


Senojo Testamento aukos ir apeigos teikė tik laikiną 
kūno apšvarinimą. Kristaus auka yra amžina, ji galioja 
visiems laikams — amžiams. Ji pasiekia sąžinę ir 
apšvarina ją. Sąžinė neapšvarinama aukomis i 
apeigomis. Ji tampa rami tik per atleidimą. Apeigų ga 
klausytis ir gerėtis jų grožių kiekvienas. Garbinti tikr, 
gyvąjį Dievą gali tik turįs švarią sąžinę, gavęs atleidim 
per Kristaus auką. 


TESTAMENTAS IR SANDORA 

ĮSIGALIOJA KRAUJU, Žyd9,16-22 

16 Kur tik yra testamentas, ten būtina įrody 
testatoriaus mirtį. 17 Testamentas įgyja galią, mirus j 
sudarytojui, o jam tebesant gyvam, testamentas negali 
ja, Gal 3,15. 18 Štai kodėl ir pirmoji sandora nebuv 
priimta be kraujo, 2 M 24,6-. 19 Paskelbęs tautai vis 
įstatymo nuostatus, Mozė, paėmęs veršių bei ožių krauj 
su vandeniu ir purpurinės vilnos su isopu, apšlaks 
pačią knygą ir visą tautą, 2 M 24,58, 20 ir tarė: „Tai yr 
kraujas sandoros, kurią priimti įsakė jums Dievas!" 
26,28. 21 Jis taipogi apšlakstė krauju padangtę ir visu 
apeigų indus, 3 M 8,15-19. 22 Taigi, bemaž viskas pag 

istatymą apvaloma krauju, ir be kraujo praliejimo nėra 
atleidimo, 3 M 17,11. . 


Autorius nesilaikė mūsų įprastos logikos. Jis išsireiškė 
kai ką labai laisvai. Jis rėmėsi rabinų aiškinimais. Mes 
nebežinome jų reikšmės. Antra, graikų kalba „diateke“ 

"reiškia testamentą ir sandorą, Mintis yra ta: vienam ir 
antram dalykui reikalingas kraujas, tai yra mirtis. 
Sudarant senąją sandorą buvo naudojamas kraujas, nors 

; „Jis buvo jaučių ir ožių. Jis priminė mirtį, 2 M 242 8;3 M 
.17,11;4 M 196;3 M 144. Jėzus yra Naujojo Testamento 
„— Naujosios sandoros. steigėjas. Tas Testamentas 
įsigaliojo Jo mirtimi — kraujo auka. 


KRISTAUS VIENINTELĖ 
AUKA, Žyd 9,23-28 

23 Taigi dangiškųjų dalykų atvaizdai turi būti šitaip 
tapvalomi, 0 patys dangaus pirmavaizdžiai — 
aukštesnėmis aukomis, negu šitos. 24 Mat, Kristus įžengė 
ne į rankų darbo šventovę - tikrosios atvaizdą, bet į patį 
| dangų, kad nuo dabar mus užtartų, stovėdamas prieš 
Dievo veidą, 1 Jn 2,1. 25 Ir įžengė ne tam, kad 
|pakartotinai aukotų save, kaip daro vyriausiasis kunigas, 
"kuris kasmet įeina į švenčiausiąją su svetimu krauju, Žyd 
9,7, 26 — tada Kristui būtų reikėję daugelį kartų kentėti 
Nuo pasaulio sutvėrimo. Bet dabar Jis vieną kartą visiems 
"laikams pasirodė amžių pabaigoje, „kad savo auka 
|pašalintų nuodėmę, 1 Kor 10,11; Gal44; Žyd9,12. 27 Ir 
kaip žmonėms skirta vieną kartą mirti ir stoti į teismą, 1 
M 3,19, 28 taip ir Kristus vieną kartą paaukotas, kad 
atlygintų už visų nuodėmes, antrą kartą pasirodys ne dėl 

nuodėmių, bet Jo laukiančiųjų išganymui. 


Kristus įžengė ne į padangtę, bet į patį dangų, Tėvo 

artybę. Ten negalioja šio pasaulio daiktai. Ten reikalinga 
žymesnė auka negu jaučių ir ožių kraujas. Ten galioja tik 
Sūnaus kraujas, Jo mirties auka. Kunigai darė 
suderinimą su svetimu, gyvulių krauju, o Jėzus — savo 
paties krauju. Jis atnešė auką pasaulio pabaigoje. Ji 
galioja praeičiai ir ateičiai. Jo suderinimo aukos vardas, 
išreiškiamas įvairiais žodžiais: nuodėmės pašalinimas 
nuodėmės nuėmimas, išganymas, sąžinės Švasininas 
pašventinimas, sąžinės išlaisvinimas, atleidimas. 

Žmogus per mirtį eina į teismą. Jėzus per savo mirtį 
atnešė išganymą. Tiesa, Jis ateis dar į šį pasaulį. Tada Jis 
nieko bendro nebeturės su nuodėme. Jis ateis paimti 
laukiančiųjų. 


SENOSIOS SANDOROS AUKOS 
NEBEREIKALINGOS, Žyd 10,16 
1 Kadangi įstatymas turi tiktai būsimųjų gėrybi 

atspindį, o ne patį dalykų vaizdą, jis niekada negali tomi: 
pačiomis aukomis, kurios kasmet vis aukojamos i 
aukojamos, nuvesti į tobulumą tų, kurie artinasi pri 
tikslo (Dievo), Kol 2,17; Žyd 8,5. 2 Argi tos auko 
nesiliautų, jeigu aukotojai, vienąkart apvalyti, daugia 
nebejustų sąžinėje nusikaltimo? 3 Priešingai: jos ka 
metai vis primena nuodėmes, 3 M.1621. 4 Ju 
neįmanomas dalykas, kad jaučių ir ožių kraujas .pa-, 
naikintų nuodėmes,3 M 16,14-18; Ps 50,13. 5 Todė 
ateidamas į pasaulį, Jis byloja: „Aukų ir dovanų Ti 
nenori, bet paruošei man kūną, Ps 40,7: 6 Tau nepatikė 
ei ir aukos už nuodėmes." 


imt 


tikslo. Tikslas yra: įgyti suderinimą su Dievu, turėti rami 

sąžinę. Kas metai kartojamos aukos,3 M 16, aiškiai rodo: 
kad jomis suderinimas nepasiekiamas. Jei suderinimas 
tikrai įvyktų, aukos nebebūtų kartojamos. Kasmetinis jų 

kartojimas tik primena nusikaltimą. Todėl Dievas aukų 
nebenori. Tai primenama Šventojo Rašto citatomis, Ps 
40,79;47 75. 


KRISTAUS AUKA 
VEIKSMINGA, Žyd 10,7-18 

7 „Tada tariau: štai ateinu, kaip knygoje apie mane 
rašyta, vykdyti tavo, o Dieve, valios!" 8 Anksčiau 
pasakęs: „Aukų ir dovanų, deginamųjų ir suderinimo 
aukų Tu nenori, nemėgsti", — o jos aukojamos pagal 
įstatymą, —-.9 Jis paskui paskelbė: „Štai ateinu vykdyti 
tavo valios". Jis panaikina vieną ir įstato kitą. 10 Dėlei tos 
valios esame Jėzaus Kristaus kūno auka vieną kartą 
pašventinti visiems laikams. 11 Kiekvienas kunigas diena 
iš dienos stoja tarnauti ir daug kartų aukoja tas pačias 
aukas, kurios niekada negali panaikinti nuodėmių, 4 M 
28,3. 12 O šitas, paaukojęs vienintelę auką už nuodėmes, 
amžiams atsisėdo Dievo dešinėje, Žyd 1,3; Kol 3,1. 13 
Laukdamas, „Kol Jo priešai bus patiesti tarsi pakojis po 
Jo kojų", Ps 110,1; Apd 235. 14 Vienintele auka Jis 
amžiams padarė tobulus šventinamuosius, Žyd 10,1. 15 
Tai mums liudija ir Šventoji Dvasia. Ji yra pasakiusi: 16 
„Štai sandora, kurią su jais padarysiu, praslinkus anoms 
dienoms — sako Viešpats: — Aš duosiu savoįstatymus jų 
širdims. ir juos įrašysiu jų mintyse, Jer 31,33; Žyd 8,10- 
12, 17 ir daugiau nebeprisiminsiu jų nuodėmių nei jų 
nedorybių", Jer 31,34. 18 O kur jos atleistos, ten 
nebereikia aukos už nuodėmes. 


Kristus savo gimimu atėjo vykdyti Tėvo valios. Apie 
Jo atėjimą ir Dievo valios vykdymą buvo daug 
pranašauta. Dievo valia buvo pašalinti Senojo Testamen- 
"to aukas bei apeigas, nes jos nepasiekė tikslo, nesuderino 
žmonių su Dievu, nepašalino jų nuodėmių. Per Jėzaus 
iauką įvyko tobulas suderinimas. Žmonėms daug kas 

nepatiko ir buvo nuostabu. Bet toks buvo Dievo valios 
įvykdymas. Kunigai dar ištikimai stovėjo kasdieną 
šventovėje ir aukojo aukas. Visos jų pastangos buvo 
veltui. Jie nepašalino nuodėmės. Jėzus, kurio auka buvo 
tobula, įvykdė suderinimą. Jis sėdi Dievo dešinėje ir 
laukia iki visi Jo priešai bus patiesti prie Jo kojų. Taip, 
dar daug yra Jėzaus ir Jo Evangelijos priešų. Daugelis 
priešinasi Evangelijai, bet ir daugelis priima ją į savo 
širdis, Jer 31,31. Jėzaus auka veiksminga. Per ją įgyjamas 
nuodėmių atleidimas. Senojo Testamento ir „dabar 
žmonių išgalvotos aukos nebereikalingos. 


SKATINKIME.VIENAS 
ANTRĄ, Žyd 10,19-25 

19 Taigi, broliai, Kristaus kraujas laiduoja mums, 
įžengti į šventovę, Rom 5,2; Ef 2,18; 3,12. 20 Jis atvėrė 
mums naują ir gyvą kelią pro uždangą, tai yra per savąjį 
kūną, Žyd 98; 21 mes turime ir didį kunigą Dievo 
namams. 22 Todėl ateikime su tyra širdimi ir gilių 
tikėjimu, apvalę širdis nuo nešvarios sąžinės ir nuplovę 
kūną švariu vandeniu Žyd 4,16. 23 Išsaugokime 
napajudinamą vilties išpažinimą, nes patikimas tas, kuris 
davė pažadą, Žyd 4,14, 24 ir stebėkime vieni kitus, 
skatindami mylėti ir daryti gerus darbus, 25 
Nepaliaukime lankyti savųjų surinkimo, kaip kai kurie 
pratę, bet skatinkime vieni kitus juo labiau, juo aiškiau 

regime besiartinančią dieną, 1 Kor 10,11. 


Autorius, baigęs aiškinimą apie aukas ir kunigystę, 
kreipiasi į skaitytojus asmeniškai.. Senojo Testamento 
laikai praėjo. Dabar yra kiekvienam galimybė įeiti į 
švenčiausiąją. Kristus pats yra kelias pasTėvą.Jis teikia 
tikintiesiems išganymo-užtikrinimą. Senojo Testamento 
kunigai apšlakstydavo žmones, 3 M 8,6-30; 164. Jėzus 
apšlaksto tikinčiuosius savo krauju, teikia jiems sąžinės 

ramybę ir atleidimą.  Turėkite viltį, ugdykite 
krikščionišką meilę, darykite labdaros darbus, ugdykite 
draugystę. Viešpaties diena artėja. 


ATPUOLĖLIUS TEIS 

DIEVAS, Žyd 10,26-31 
26 O jeigu, pasiekę tiesos pažinimą, sąmoningai 
nusidedame, tada jokios aukos už nuodėmes nebėra, Žyd 
64;2 Pt2,20-21, 27 ir lieka tik baisus laukimas teismo ir 
naikinančios ugnies, kuri prarys priešininkus, Mal4,l. 28 
Jeigu kas nors laužo Mozės įstatymą, tas be jokio 
pasigailėjimo turi mirti, dviem ar trims liudytojams 
paliudijus, Jn 8,17. 29 Tik pagalvokite: kaip dar 
sunkesnės bausmės nusipelnys tas, kuris trypia kojomis 
Dievo Sūnų, išniekina sandoros kraują, kuriuo buvo 
pašventintas, ir įžeidžia malonės Dvasią! Žyd2,3;12,25;1 
Kor 11,29. 30 Juk žinome, kas pasakė: ,,Mano kerštas, ir 
Aš atlyginsiu." Ir vėl: „Viešpats teis savo tautą", Rom 
12,19. 31 Baisu pakliūti į gyvojo Dievo rankas! Lk 125. 


Nusikalsti ir nupulti visada yra galima. Nelauktai ir 
nesąmoningai padaroma daugybė nusikaltimų. Čia nėra 
kalbama apie atskirus nęsąmoningus nusikaltimus, bet 
apie sąmoningą atsitraukimą nuo pažinto, pergyvento, 
patirto tikėjimo, krikščioniškos ir Viešpaties draugystės. 
Jėzaus auka yra vienintelė ir paskutinė, kas ją išpažinęs 
atmeta, lyg koja išspiria, tam nebėra kitos aukos. Mozė 
buvo žemesnis už Jėzų, bet kas sąmoningai laužė j jo duotą 
įstatymą, tas buvo pasmerkiamas mirti. Sąmoningas 
„nusikaltėlis yra pasmerktas. Viešpats bus teisėjas. Taip 
sakoma Šventajame Rašte. Kokia bausmė bus, nesakyta. 
Bet primenama, kad bassu yra pakliūti į gyvojo ir teisės 
reikalaujančio Dievo rankas. Bausmė bus, lyg plitimas 
gaisro liepsnų sausose stepėse. 

IŠTVERKITE, Žyd 1032-39 

32 Prisiminkite ankstesnes dienas, kada jūs apšviesti 
ištvėrėteę didžių kentėjimų kovą, Fil 1,29-30, 33 tiek patys 
išstatyti viešam pajuokimui ir smurtui, tiek būdami 
bendrininkai tų, kurie tuo būdu buvo skriaudžiami, 1 Kor 
49. 34 Jūs kentėjote drauge su kalinamais ir linksmai 
sutikote savo turto išplėšimą, žinodami, jog turite geresnį 
nevystantį lobį, Mt 6,20. 35 Tad nepameskite šavo 
pasitikėjimo, už kurį skirtas didelis atlyginimas! Žyd 
11,26. 36 Taip, reikia jums ištvermės, kad, įvykdę Dievo 
valią, gautumėte, kas pažadėta. 37 „Nes dar trumpa, 
trumpa valandėlė, ir ateis laukiamasis, ir neužtruks, I Pt 
1,6. 38 Teisusis gyvens tikėjimu, ir, jeigu jis pasitrauktų, 
mano siela juo nebesigėrės", Rom 1,17; Gal 3,11. 39 
Tačiau mes nesame atsitraukimo šalininkai savo 
pražūčiai, bet laikomės tikėjimo, kad išgelbėtume savo 
sielas, 2 Pt 2,20-21. 


Kai Evangelijos tiesa suspindėjo tikinčiųjų širdyse, 
tuojau pasirodė ir tamsybės galia. Jeruzalėje iš Kristaus 
sekėjų tyčiojosi ir įvairiai skriaudė juos. Romoje juos 
žiauriai žudė. Išlikusieji tą gerai žinojo. Jie patys 
kaliniams ir nuskriaustiesiems daug padėjo. Kokia tai 
didinga praeitis! O dabartis ir ateitis! Kur tikėjimo 
tvirtybė, džiaugsmas kentėti dėl Viešpaties reikalo, 
ištvermė! Nepameskite tikėjimo! Atlyginimas laukia! Dar 
tik trumpa, visai trumpa valandėlė ir Viešpats bus čia. O 
jei tas ir tęstųsi dešimtis metų, ką tas reiškia prieš 
amžinybę  Gaivinkitės tikėjimu! Ištverkite varge ir 
persekiojimuose. Atpuolančiais Viešpats nesigėrės! 


KAS YRA TIKĖJIMAS, Žyd 11,1-3 
1 Tikėjimas yra pasitikėjimas dalykais, ko viliamės, 
įsitikinimas tuo, ko nematome, 1 Kor 29. 2 Per jį 
protėviai gavo Dievo liudijimą. 3 Tikėjimu suvokiame, 

kad pasauliai buvo sutverti Dievo žodžiu, būtent iš 
neregimybės atsirado regima, 1 M 1, 1; Ps 3346; Jn 13. 


Autorius visai nemano logiškai ir domgatiškai 
aiškinti, kas yra tikėjimas. Jis tą daro visai praktiškai. 
Tikintieji daug kentėjo mielai ir džiaugsmingai. Iš kur 
buvo tas džiaugsmas ir ištvermė)? Iš tikėjimo. Tai buvotai, 
ko jie kūniškomis akimis nematė, bet tvirtai tikėjo. Tas 
įsitikinimas davė jiems jėgų netekti turto, iškęsti pajuoką 
ir net mirtį. Yra daugelis nermatomų dalykų vertesnių ir 
tikresnių už matomus. Čia primenamas pavyzdys 
pasaulių tvėrimo. Iš nieko Dievas iššaukė visatą, kurią 
matome. Toliau autorius pasakoja apie žmonių patirtus 
dalykus per tikėjimą, kaip jie juos perygveno ir patyrė. 


PIRMIEJI PROTĖVIAI, Žyd 1147 

4 Tikėjimo įkvėptas Abelis aukojo tinkamesnę auką, 
negu Kainas, ir tikėjimas paliudijo jį esant teisų, nes pats 
Dievas patvirtino jo dovanas. Dėl tikėjimo jis ir miręs 
tebekalba, 1 M44;: Mt23,235. 5 Tikėdamas Enochas buvo 
paimtas, kad neregėtų mirties, ir „žmonės jo neberado, 
nes Dievas jį paėmė“. Mat, prieš paimant, pasak 
liudijimo, jis patikęs Dievui (vaikščiojęs su Dievu), 1 M 
5,22-4. 6 Be tikėjimė neįmanoma patikti Dievui. Kas 
artinasi prie Dievo, tam būtina tikėti, kad Jis yra ir kad, 
"ieškantiems Jo, atlyginama. 7 Dėl tikėjimo gavęs 
apreiškimą apie tuo metu nematomus dalykus, Nojus su 
baime pasistatė arką savo šeimai išgelbėti; tikėdamas jis 
pasmerkė pasaulį ir paveldėjo tikėjimo teisumą, 1 M 6,8- 
14; Rom 4,20; 3,22-24. 


Tikėjimas Dievą ir Jo garbinimas yra bendras visiems 
žmonėms. Nupuolę pirmieji žiuonės garbino Jį. Jų 
garbinimas buvo skirtinigo laipsnio. Abelis tikėjo Dievą ir 

garbino Jį visa širdimi. Abelio auka buvo paskaityta 
vertingesne už Kaino auką, dėl Abelio tikėjimo. Jis dėl 
tikėjimo ir mirė. Jis jau seniai mirė, bet apie jo tikėjimą vis 
dar kalbama. 

Enochas tikėjimu vaikščiojo: turėjo draugystę, su 
Dievu. Jis gavo liudijimą, kad jis Dievui patiko. 
Nežinome ar tai buvo sąžinės, ar Dvasios liudijimas. Jis 
turėjo liudijimą ir žinojo į ką tiki. Rabinų padavimu, jis 
buvęs gyvas Dievo paimtas į dangų, 1 M 2,24. 

Kai Nojus išgirdo apie tvaną, jis išsigando. Įsakius 
Dievui statyti arką, jis pastatė ją ir taip išgelbėjo visą savo 
šeimą. Jis savo tikėjimu pasmerkė netikinčiuosius. 

"Visi minėti turėjo tikėjimo draugystę su Dievu. Dėl 
tikėjimo Nojus ir visa jo šeima buvo išgelbėti. Abelis dėl 
tikėjimo mirė. Tačiau kiekvienam Dievas“ 
atlygina savu būdu. Tikėjimas Dievu ir draugystė su Juo 
yra vertingesnė už šį gyvenimą. 


PATRIARCHAI, Žyd 11,8-22 

8 Tikėdamas Abraomas paklausė liepimo keliauti į 
šalį, kurią turėjo paveldėti, ir išvyko, nežinodamas kur 
einąs, 1 M 12,1-3. 9 Tikėdamas jis apsigyveno pažadėtoje 
žemėje, tarytum svetimoje, įsikūręs palapinėse su Izaoku 
ir Jokūbu, to paties pažado paveldėtojais, I M 14,13. 10 
Mat, jis laukė miesto su tvirtais pamatais, kurio statytojas 
ir kūrėjas yra Dievas. 11 Tikėdama ir Sara gavo galios 
pastoti, nepaisant senyvo amžiaus; ji pasitikėjo Tuo, kuris 
davė pažadą, 1 M 21,2; Lk 1,36. 12 Ir todėl iš vieno vyro, 
ir netgi apmirusio, gimė palikuonys, „gausūs, tartum 
dangaus žvaigždės, ir nesuskaitomi, kaip jūros pakrantės 
smiltys", Rom 4,19; 1 M 22,17. 13 Jie visi mirė, tvirtai 
tikėdami, dar negavę pažadėtųjų dalykų, tik iš tolo juos 
regėdami, sveikindami ir išpažindami, jog jie žemėje 
ateiviai ir keleiviai, 1 M 35,27; Ps 39-13. 14 Taip 
kalbėdami, jie duoda suprasti, jog ieško tėvynės. 15 Jeigu 

jie būtų mang aną, iš kurios iškeliavo, jie turėjo laiko 
sugrįžti atgal. 16 Bet dabar jie siekė geresnės tėvynės, tai 
yra dangiškosios. Todėl nėra Dievui negarbės vadintis jų 
Dievu: Jis jiems prirengė miestą! 2 M 3,56; Mt 22,32. 17 
Tikėdamas Abraomas aukojo Izaoką, kai buvo 
mėginamas. Jis ryžosi paaukoti net vienagimį sūnų, — jis, 
kuris buvo gavęs pažadą, 1 M 22,1, 18 kuriam buvo 
sakyta: „Tau bus duoti palikuonys iš Izaoko", 1 M21,12; 
Rom9,7. 19 Jis galvojo, kad Dievui įmanoma prikelti net 
mirusius, ir todėl atgavo sūnų, kaip pavyzdį, Rom4,17. 
20 Taip pat ir Izaokas tikėdamas laimino ateičiai Jokūbą 
ir Ezavą, 1 M 27,27-39. 21 Tikėdamas Jokūbas mirties 
valandą palaimino kiekvieną Juozapo sūnų ir pagarbino, 
atsirėmęs ant savo lazdos, 1 M 48,16-20; 4731. 22 
Tikėdamas merdintis Juozapas užsiminė apie Izraelio 
vaikų iškeliavimą ir davė nurodymų dėl savo palaikų, 1 M 
50,24. 


Patriarchai tikėjo Dievo pažadams, nors ir daug kas 
atrodė negali įvykti, laikantis žinomų dėsnių. Jiems 
Dievas buvo realybė, priežastis viso. Abraomas suprato 
Dievo įsakymą ir vykdė jį. Jis paliko savo tėviškę. 
Pažadėtame krašte nebuvo pažadas išpildytas jam, nei 
vaikams, nei vaikų vaikams. Koks ilgas laukimo laikas! 
Jie nesuabejojo, negrįžo. atgal į paliktą tėviškę. Visas 
žemiškas gyvenimas yra tik laikinas. Ir tvirti miestai yra 
lyg palapinės. Viskas praeina. Dievo pažadai lieka. 

Sara, Abraomo žmona, gerai žinojo, kad jai duotas 
pažadas negali įvykti pagal žmogišką būdą. Ji todėl 
juokėsi, bet tikėjo. Ir įvyko. 

Patriarchai gyveno ne tik tikėdami, bet ir mirė 
tikėdami, todėl Dievas ir nesigėdi vadintis jų Dievu. 
Abraomas, Izaokas, Jokūbas, Juozapas mirė pažadų 
nesulaukę. Jie tikėjo, jog pažadai įvyks po jų mirties. 
Abraomui ne dėl savo mirties, bet dėl Izaoko aukavimo, 

atrodė, kad Dievas jam duo'ą pažadą atšaukia. Tačiau jis 
nesusvyravo, bet tikėjo, kad Dievas gali prikelti ir iš 
mirties ir pažadą įvykdyti. Jokūbas net mirdamas, 
nebegalėdamas pasėdėti, >asirėmęs lazda dar garbino 
Dievą. Juozapas pasirinko kapu ne Egipto piramidę, bet 
palaukę pažadėtoje žemėje. 


MOZĖ, Žyd 1123-29 

23 Tėvai tikėdami tris mėnesius slėpė gimusį Mozę, 
nes matė, koks kūdikėlis „dailus“, ir nepabūgo valdovo 
įsakymo,2 M 2,2; Apd7,20. 24 Užaugęs Mozė tikėdamas 
atsisakė vadintis faraono dukters sūnumi, 2 M 2,10-11. 
25 Jis verčiau pasirinko su Dievo tauta kęsti priespaudą, 
negu laikinai džiaugtis nuodėmingais malonumais. 26 Jis 
Mesijo paniekinimą laikė didesniu lobiu, negu Egipto 
turtus, nes jis žvelgė į atpildą, Mt 6,19; Žyd 1035. 27 
Tikėdamas jis paliko Egiptą ir nepabūgo karaliaus 
rūstybės. Jis liko nepajudinamas, tarsi regėtų Neregimąjį, 
2 M 10,28-29. 28 Tikėdamas jis įsteigė Paschą ir 
apšlakstymą krauju, kad angelas naikintojas nepaliestų jų 
pirmagimių, 2 M 12,12-. 29 Tikėdami jie perėjo per 
Raudonąją jūrą, tartum per sausumą, o tai daryti 
mėginantys egiptiečiai prigėrė, 2 M 1422-29. 


Mozės tėvai pastebėjo vaikelyje kažką nepaprasto, ką 
tai dieviško. Panašiai Simonas pastebėjo ką tai ypatingo 
kūdikėlyje Jėzuje ir jis vadino J Išganytoju, Lk 2,28-30. 
Mozės „dailumas" davė jiems drąsos nepabūgti karaliaus 
įsakymo. Slėpdami Mozę, jie statė į pavojų save ir kitus 
savo vaikus: Mirjamą, Aroną. Daugelis daiktų sunku 
paslėpti, bet sunkiausiai tai gyvą vaiką. 

Mozė galėjo naudotis Egipto karaliaus patogumais ir 
jų pramogomis, bet jis apsisprendė kentėti su savo tauta. 
Daugelis pasirenka geresnį maistą ir lengvesnį gyvenimą, 
o atsisako tiesos. Mozė laikė Mesijo panieką vertingesne 

už Egipto turtus. Tikras, gyvas, išganantis tikėjimas 
visada buvo niekinainas. Išganančio, veiksmingo tikė- 
jimo nėra be pajuokos ir persekiojimų. Mozė žvelgė į 
atpildą. Yra didelis atpildas laikytis tiesos ir turėti gryną 
sąžinę, bet dar didesnis yra dieviška tiesa ir amžinybės 
pažadai. Mozė paliko Egiptą du kartus. Pirmą kartą bėgo 
nuo karaliaus pykčio, kaip kriminalistas, antrą kartą kaip 
tautos vadas. Mozė įsteigė Paschą. Tai Izraelio didžiausia 
šventė, kuri dar šiandien primena Izraelio pirmagimių 
išgelbėjimą ir Jėzaus mirtų — naujosios sandoros 
įsteigimą. Kelionė per Raudonąją jūrą buvo nuostabus 
Izraelio išgelbėjimas iš didžiausio pavojaus. Tai įvyko per 
tikėjimą į nematomą, bet gyvą ir veikiantį Dievą. Kelionė 
per jūrą be tikėjimo, buvo egiptiečių prapultis. 


JOZUVO LAIKOTARPIS, Žyd 11,30-31 
30 Tikėjimu buvo sugriauti Jericho mūrai po septynių 
dienų apsupimo, Joz 6,20. 31 Dėl tikėjimo paleistuvė 
Raba nepražuvo kartu su neklusniaisiais; mat, jį taikingai 
buvo priėmusi žvalgus, Joz 6,23; Jok 2,25. 


Izraelis priartėjo prie jiems pažadėtos žemės rubežių, 
Jozuvas vadovavo, kaip rašyta Joz 6 perskyrime. Dievas 
įsakė eiti apie miestą septynias dienas. Toks veiksmas 
daugeliui atrodė netikslus. Jozuvas ir jo kariai tikėjo 
Dievo įsakymui. Griuvo miesto apsaugos mūrai. Miestras 
krito. Dievas dažnai kitaip elgiasi, negu mes norėtume. 
Tikint Jis vedė prie pergalės. 

Raba buvo svetima izraelitams, prostitutė. Bet ji 
tikėjo Izraelio Dievo galia. Ji savo gyvenimo likima nuo 
tada susiejo su Izraelio tautos likimu. Ji ir jos namiškiai 
buvo išgelbėti. Mums dažnai nepatinka tokie išgelbė- 
Jimai. Kristus sakė, kad niekšaiir prostitutės bus veikiau 
Išganyti negu fariziejai. 

VALDOVŲ.KARALIŲ IR PRANAŠŲ 
LAIKAI, Žyd 113240 

32 Ką dar sakyti? Man neužtektų 'sixo, jeigu imčiau 
pasakoti apie Gedioną, Baraką, Samsoną, Jeftą, Dovydą, 
Samuelį ir pranašus, Val6,11;4,6;13,24;11,1;1 Sam [6,1; 
1745, 33 kurie tikėdami nugalėjo karalystes, įvykdė 
teisingumą, įgijo pažadus, užčiaupė liūtams nasrus, 2 
Sam 7,11-; Val 146-; 1 Sam 1734-35; Dan 6,22, 34 
užgesino ugnies karštį, paspruko nuo kalavijo ašmenų, 
atsigavo iš silpnumo, tapo galiūnais kovoje, privertė bėgti 
svetimųjų pulkus, Dan 3,25. 35 Moterys atgavo prikeltus 
savo mirusius, kiti leidosi kankinami ir atsisakė laisvės, 
kad pasiektų kilnesnį prisikėlimą, 1 Kar17,22;2 Kar435; 
Apd 22,26. 36 Dar kiti turėjo iškęsti patyčias ir plakimus, 
taipogi pančius ir kalėjimą, 1 M 3920; Jer 20,2. 37 Jie 
buvo akmenimis mušami, piūklais piaustomi, kalavijo 
kirčiais žudomi, klajojo prisidengę avių ir ožkų kailiais, 
vargo, kentė priespaudą ir kankinimą,1 Kar 21,13; Apd 
7,58. 38 Jie, kurių pasaulis nebuvo vertas, slapstėsi 
dykumose, kalnuose, olose ir žemės plyšiuose, I Kar 18 4. 
39 Ir jie visi, nors dėl tikėjimo buvo gerai įvertinti, 
nesulaukė to, kas buvo pažadėta, 40 nes Dievas geresnius 
dalykus buvo numatęs mums, kad jie be mūsų nepasiektų 
tobulumo, Žyd 7,22. 


Tikėti, reiškia gyventi, kaip minėti ir neminėti žmonės 
gyveno. Vieni jų veikė politikos ir karų vadovavime. Jie 
pasiekė žymių laimėjimų, kurių, žmogiškai galvojant, 
nebuvo įmanoma pasiekti. Jie aiškiai žinojo ir liudijo, kad 
Dievas jiems padėjo. Kiti, kankiniai, buvo tiek 
kankinami, jog jie mielia: būtų mirę, negu gyvenę. 
Kankintojai patys žinojo ir sakė, kad juos nužudyti, būtų 
jiems gera daryti. Kankintojai jų gyvenimą prailgino ir jų 
kančias didino fiziniai ir dvasiniai. Kankiniai tačiau 

ištvėrė — nepalūžo ir neatpuolė. Vėl kiti buvo ištremti dėl 
tikėjimo. Kiek jie vargo ir kentėjo! Jų viltys neišsipildė, 
bet jie mirė tikėdami. Jų priešai tvirtino, kad jie esą 
pavojingi ne tik tėvynei, bet ir pasauliui. Dievo žodis 
sako, kad jų kankintojai ir persekiotojai nėra verti gyventi 
pasaulyje. 

Kokia nuostabi 40 eilutė! Dievas,numatė neužbaigti 
žmonijos gyvenimo Senuoju Testamentu. Jis davė 
Naujojo Testamento laiką. Tad kodėl negyventi! Ir tikėti, 
kaip Senojo Testamento žmonės gyveno ir tikėjo. Ir 
mums, gyvenantiems paskutiniuos laikuos, ar Dievo 
vedimas nėra maloningas? Ar Jis nelaukia, kad ir mes 
gyventume ir tikėtume be murmėjimo? 


TENESUKLAIDINA MŪSŲ 
KENTĖJIMAI, Žyd 12,1-11 

1 Todėl ir mes, tokios gausybės liudininkų apsupti, 
nusimeskime visas kliūtis bei nuodėmės pinkles ir 
ištvermingai bėkime mums paskirtose lenktynėse, Rom 
64; 1 Kor9,24; Žyd 10,36, 2 žiūrėdami į savo tikėjimo 
vadovą ir atbaigėją Jėzų. Jis vietoje sau priderančių 
džiaugsmų, nepaisydamas gėdos, iškentėjo kryžių ir 
atsisėdo Dievo sosto dešinėje, Iz53 4-7. 3 Apsvarstykite, 
kaip Jis iškentė nuo nusidėjėlių tokį priešginiavimą, kad 
nepailstumėte it nesuglebtumėte siela! Lk 2,34. 4 O jums 
dar neteko priešintis iki kraujo, besigrumiant su 
nuodėme, 1 Kor 10,13. 5 Nejaugi užmiršote paguodos 
žodžius, kurie sakyti jums, kaip sūnums: „Mano sūnau, 
nepaniekink Viešpaties drausmės ir nenusimink, Jo 
pamokomas, Job 5,17; Pat 3,11, 6 nes Viešpats 
sudraudžia, kurį myli, ir plaka kiekvieną sūnų, kurį 
priglaudžia", Apr 3,19. 7 Jums reikia pakentėti dėl 
drausmės. Dievas elgiasi su jumis, kaip su sūnumis. O 
kurio gi sūnaus tėvas nesudraudžia? 8 Bet jeigu jūs be 
drausmės, kuri visiems privaloma, vadinasi, jūs ne sūnūs, 

o pavainikia:, Ps 73,15; 1 Pt5.9. 9 Jau mūsų kūno tėvai 
mus pabausdavo, ir mes juos gerbėme. Tad argi nebūsime 
dar klusnesni Dvasios Tėvui, kad gyventume? 10 Juk anie 
savo nuožiūra mus drausmino neilgą laiką, o šis tai daro 
mūsų labui, kad taptume Jo šventumo dalininkais.l 1 Beje, 
kiekvienas auklėjimas tam kartui atrodo ne linksmas, o 
kartus, bet vėliau jis atneš teigiamų teisumo vaisių 
auklėtiniams, Jok 3,18. 


Autorius duoda pavyzdį iš sporto lenktynių. Spor- 
tininkus stebi didelės minios. Jie, bėgdami aikštėje, 
nesineša nereikalingų daiktų, o tik stebi vadą ir vykdo jo 
įsakymus. Mūsų tikėjimo pradžia ir pabaiga yra Jėzus. 
Imkime pavyzdį iš Jo. Jis kentėjo daug. Dabar Jis yra 
Dievo artybėje ir dangaus džiaugsme. Tad ar mes, dar 
nekentėję iki kraujo, nebuvę kankiniai, jau suglebsime? 
Tai vienas atvejis, antras yra auklėjimas. Tėvai auklėja 
vaikus tik šiam gyvenimui. Jie kartais klysta. Auklėjimas 
reikalauja stiprios valios ir daug susivaldymo bei 
pastangų. Žmonės į svetimus vaikus nekreipia dėmesio, 
nors jie gyventų palaidai. Dievas, mūsų sielos ir dvasios 
Tėvas, yra tobulas. Jis gerai žino, kas mums reikalinga. 
Jei Jis mus auklėja kentėjimais ir persekiojimais, 
pakluskime Jam)! 


NUOVARGIO PAVOJUS, Žyd 12,12-17 

12 Todėl „pakelkite nuleistas rankas, ištieskite 
pasilpusius kelius" 13 ir „„vaikščiokite palikdami tiesius 
pėdsakus", kad, kas luoša, neišnirtų, bet verčiau sugytų, 
Ps 73,2. 14 Siekite santaikos su visaissiekite šventumo, 
be kurio niekas neregės Viešpaties, Rom 12,18; 2 Tim 
2,22. 15 Žiūrėkite, kad kas nors nenustotų Dievo 
malonės, kad kokia karti, žalinga šaknis neišleistų daigų 
„ir daugelis ja nesusiterštų, 5-M 29,18,16 kad neatsirastų 
ištvirkėlių ir vėjavaikių, kaip Ezavas, už valgio kąsnį 

pardavęs pirmagimio teises, 1 M 25,33. 17 Jūs žinote, 
kad jis paskui ir norėdamas gauti palaiminimą, buvo 
atmestas ir nerado progos atgailai, nors su ašaromis jos 
ieškojo, 1 M 27 36. 


Suvargęs Sportininkas nuleidžia rankas, jo keliai 
sulinksta. Jis eidamas svirinėja, nebeina tiesiai. Tuo jis 
pats pralaimi ir kitiems kliudo. Todėl raginimas — 
pakelkite rankas, ištieskite kelius, eikite tiesiai. 
Sustiprink kitus, kad jie pagytų. Siek sugyvenimo ir 
šventumo. Kas to nesiekia, tas neregės Viešpaties, 
nepasieks tikslo. Toliau autorius primena daržą. 
Piktžolės (hebrajiškai — nuodingos žolės) daro daug 
žalos. Toks buvo Ezavas. Jis lengvabūdiškai pardavė 
savo pirmagimio teisę, nevertino jos. Vėliau suprato jos 
vertę, bet buvo vėlu. Įvertinkite savo pašaukimą, 
nepraraskite jo, nors dėl to reikėtų kentėti. 


ŽVILGSNIS Į SENĄJĄ IR 
NAUJAJĄ SANDORA, Žyd 12,18-24 

15 Jūs prisiartinote ne prie apčiuopiamos ir leipsno- 
jančios ugnies ar prie audringos tamsos, ar ūkanų, ar 
viesulo, 2 M 19,12, 19 ar trimito skardenimo, ar žodžių 
skambesio, kurį išgirdę žmonės meldė, kad daugiau 
nebūtų j jiems kalbama, 2 M 20,19. 20 Mat, jie negalėjo 
pakelti įsakymo: „Net jeigu gyvulys paliestų kalną, ji jis 
privalo būti užmuštas akmenimis", 2 M 19,13. 21 Anas 
reginys buvo toks baisus, jog Mozė sakė: „Bijau ir visas 
drebu!" 2 M 19,16. 22 Bet jūs prisiartinote prie Siono 
kalno bei gyvojo Dievo miesto, dangaus Jeruzalės, prie 
nesuskaitomų tūkstančių angelų ir iškilmingojo 
sambūrio, Ps 68,17; Iz 2,2; 5 M 33,2, 23 prie danguje 
įrašytųjų pirmagimio surinkimo, prie visų Teisėjo Dievo, 
prie tobulai. teisiųjų dvasių, 2 M 4,22; Lk 10,20, 24 ir prie 
Naujosios  sandoros Tarpininko. Jėzaus bei prie 

apšlakstymo krauju, kuris kalba garsiau už Abelio 
kraują, Žyd 8,6;9,15; 1 Tim 25; 1 M4,10. 


Autorius palygina senąją ir naująją sandorą. Senoji 
sandora buvo duota ant Sinojaus kalno, kuris buvo 
dykumoje. Jį buvo įmanoma paliesti, bet niekas nedrįso 
tai daryti. Vaizdas buvo toks baisus, jog minia bėgo. Pats 
Mozė išsigandęs drebėjo. Naujoji sandora atnešė 
ramybės, šviesos ir Jėzaus bei Dievo garbės. Prie jos gali 
artintis visi. Jėzus yra visų tarpininkas. Jo kraujas 
nešaukia keršto, bet teikia suderinimą. 


VIEŠPATS PAKEIS ŽEMĘ, Žyd 12,25-29 

25 Žiūrėkite, kad neatstumtumėte kalbančiojo, nes 
jeigu anie neištrūko, kai atmetė, kuris žemėje davė 
įspėjimų, tai juo labiau neišsisuksime mes, nusigręžę nuo 
To, kuris kalba iš dangaus, Žyd 2,1-3;3,17;10.28-29. 26 
Jo balsas anuomet drebino žemę, o dabar Jis žada: „Aš 
dar kartą supurtysiu ne tik žemę, betirdangų!" Ag2,6.27 
Žodžiai „dar kartą" rodo, kad bus perkeisti sudrebintieji 
dalykai, kaipo sutvertieji, kad pasiliktų tai, kas 
nesudrebinama. 28 Todėl, gaudami nepajudinamą 
karalystę, būkime dėkingi ir deramai tarnaukime Dievui, 
su pagarba ir baime, 29 nes mūsų Dievas yra naikinanti 
ugnis, 2 M 24,17;5 M 4,24; Ps 50,3; 973; Iz766,15;2 Tes 
1,8; Žyd 10,27. 


Kai Dievas kalbėjo nuo Sinojaus kalno, žmonės 
atkreipė dėmesį. Dabar Jis kalba per Sūnų iš dangaus. 
Privalome paklusti Jam. Jis dar kartą kalbės, sujudins 
žemę, pakeis ją, įsteigs savo karalystę. Tad pakluskime 
Jam. Jis sunaikins nepaklusnuosius, nes Jis yra 
„naikinanti ugnis". 

ĮSPĖJIMAI, Žyd 13,16 

1 Teišsilaiko brolių meilė, Rom 12,10; Ef 4,3; 1 Tes 
49. 2 Nepamirškite svetingumo, nes dėl jo kai kurie, 
patys nežinodami, priėmė viešnagėn angelus, Mt 25 35; 
Rom 12,13; 1 Pt 49; 1 M 183; 192. 3 Prisiminkite 
kalinius, tarsi patys būdami kaliniai, prisiminkite 
skriaudžiamuosius, nes patys tebesate kūne, Mt 25 36. 4 
Tebūnie visų gerbiama santuoka ir nesuteptas santuokos 
patalas. O ištvirkėlius ir svetimautojus teis Dievas, 1 Kor 
69; Gal5,19-21; Ef 5,1. 5 Gyvenkite be godumo, būkite 
patenkinti tuo, ką turite, nes Dievas pasakė: „Niekad 
tavęs nepamesiu ir nepaliksiu“, Joz 1,15. 6 Todėl galime 
su pasitikėjimu tarti: „Viešpats mano gelbėtojas — aš 
nebijau! Ką man gali padaryti žmogus?!" Ps 56,5; 118 6. 


Meilė krikščionių tarpe buvo, bet ją reikia vis iš naujo 
ugdyti ir priminti jos reikalingumą. Pakeleivių ir svečių 
padėtis anuo metu buvo kitokia, negu dabar. Tada 
nebuvo viešbučių ir motelių. Pakeleiviai kartais daug 
naudos atneša, lyg angelai. Ir anais laikais, ir dabar 
daugelis kenčia dėl Evangelijos kalėjimuose ir tremtyje. 
Kas žino, ar laisvųjų neištiks priespauda? Tad padėkite 
vargstantiems. 

Ištvirkautojus dažnai paliečia ligos ir kitokios 
nelaimės. Dievas įstatė šventą santuoką. Ji privalo tokia 
ir likti. Godumas daro skriaudą visiems. Jis tikrai yra 
šaknis viso pikto, Mt 6,19-; 19,16-,Dievas pažadėjo 
aprūpinti. Jis savo dovanas teikia. Pasitikėkime Juo! 


BUDĖKITE IR STEBĖKITE, Žyd 13,7-17 
7 Atsiminkite savo vedėjus, kurie jums skelbė Dievo 
žodį. Įsižiūrėkite į jų gyvenimo pabaigą, sekite jų 
tikėjimu, 1 Kor 4,16; Žyd 11,1. 8 Jėzus Kristus yra tas 
pats vakar ir šiandien, tas pats ir per amžius, Jn8,58; Apr 
1,17. 9 Nesiduokite suvedžiojami įvairių svetimų mokslų. 

Gera, kai širdis sustiprinta malone, o ne valgiais, kurie 
nedavė naudos tiems, kurie laikėsi jų, Jer 29,8; Mt 244; 
Rom 14,17. 10 Mes turime aukurą, nuo kurio valgyti 
neturi teisės tie, kurie tebetarnauja padangtei. 11 Juk 
gyvulių kūnai, kurių kraujas vyriausiojo kunigo įnešamas 
į šventovę aukai už nuodėmes, sudeginami už stovyklos, 2 
M 29,4: 3 M 1627;4 M 193. 12 Todėl ir Jėzus, 
norėdamas savo krauju pašventinti tautą, kentėjo už 
miesto vartų, Jn 19,17-18; Apd7 58. 13 Taigi išeikime pas 
Jį už stovyklos ir prisiimkime Jo paniekinimą, Žyd 11,26; 
1 Pt4,14. 14 Čia neturime amžinai išsilaikančio miesto, 
bet ieškome būsimojo, Ps 3913-14. 15 Per Jį visada 
aukokime Dievui šlovinimo auką, tai yra, Jo vardas 
tebūnie garbinamas tikinčiųjų lūpomis, 3 M 7,12; Ps 
50,23. 16 Nepamirškite daryti gera ir dalytis su kitais 
geru, nes tokiomis aukomis patiksite Dievui, Rom 12,13; 
2 Kor9,12; Fil 4,18. 17 Klausykite savo vadų ir būkite 
jiems atsidavę, nes jie budi jūsų sielų labui, būdami 
atsakingi už jas, jie tai tedaro su džiaugsmu, 0 ne 
dūsaudami, nes tai nebūtų jums naudinga, 1 Tes5,12; Ez 
3,17; 33,27. 

Čia kalbama apie vadus, kurių jau nėra, kurie mirė 
kankinių mirtimi. Jie skelbė Kristų kaip tikėjimo centrą. 
Jis yra visų laikų Išganytojas. Nesiduokite suvedžiojami 
valgių susilaikymu, aukų apeigomis. Jėzus pats, tikroji 
auka, buvo paniekintas ir išstumtas iš miesto. Prisiimkite 
mielai Jo paniekinimą. Šių laikų gyvenimas praeina. 
Šlovinkime Jį ir girkime Jį savo žodžiais ir gyvenimu. 


LAIŠKO PABAIGA, Žyd 13,18-25 | 
18 Melskite už mus, nes esame įsitikinę turį ramią 
sąžinę ir norime visame dorai elgtis, 2 Kor 1,12. 19 Itin 
prašau melsti, kad būčiau greičiau jums sugrąžintas, Fm 
22. 20 Ramybės Dievas, išvedęs iš numirusių Tą, kuris 

per amžinosios sandoros kraują tapo didžiuoju avių 
Ganytoju, — mūsų Viešpats Jėzus, Iz40,11; Ez34,23; Jn 
10,12; 1 Pt 2,25, 21 teparuošia jus visokeriopomis 
gėrybėmis, kad vykdytumėte Jo valią, Jam veikiant, kas 
Jo akims patinka mumyse per Jėzų Kristų. Jam šlovė per 
amžių amžius! Amen,2 Kor3,5; Ef2,10. 22 Aš maldauju 
jus, broliai, kantriai priimkite šį paraginimo žodį: juk 
rašiau jums trumpai. 23 Žinokite, kad mūsų brolis 
Timotiejus yra išleistas laisvėn. Jei jis greičiau atvyks, aš 
su juo pamatysiu ir jus. 24 Sveikinkite visus savo vedėjus 
ir visus šventuosius. Jus sveikina broliai iš Italijos, Žyd 
13,7-17. 25 Malonė teesie su jumis visais! Tit 3,14. 


Tai nebuvo vadai mūsų dienų, bet surinkimo 
vadovaujantieji broliai. Jie meldė už vieni kitus. Jie tikėjo 
Dievą, kuris išklauso maldas. Autorius prašo melsti ir už 
Ji, kad jis galėtų aplankyti juos. Atrodo, vyko persekio- 
jimai. Iš to kilo įvairios kliūtys. Baigdamas laišką linki . 
skaitytojams Dievo ir Viešpaties Jėzaus malonės vykdyti 
Jo valią. Autorius praneša, kad Timotiejus išleistas 
laisvėn. Kas buvo autorius nežinome. Jei jis buvo ne 
apaštalas Povilas, tai vienas jo artimų bendradarbių, 
kuris turėjo ryšius su Timotieju. Jis buvo gerai žinomas 
skaitytojams. Laiškas baigiamas labai panašiai, kaip 
laiškas Titui. Malonė teesie su jumis visais! 

JOKŪBO LAIŠKAS 

Šalia apaštalo Povilo laiškų ir laiško žydams, yra dar 
visuotinių laiškų grupė. Jie vadinami visuotiniais, dėl jų 
labai bendro, visiems tinkančio turinio. 

Naujajame Testamente minimi trys Jokūbai. 1 
Apaštalo Jono brolis, Apd 12,2. 2 Apaštalas Jokūbas 
jaunesnysis, Mt 10,3; Apd 1,13, ir 3 Viešpaties Jėzaus 
brolis, Mt 13,55; Gal 1,10; Apd 12,17; 1 Kor9,5. Jėzaus 
brolis Jokūbas įtikėjo po Jėzaus prisikėlimo iš mirties. Po 
apaštalo Petro išvykimo iš Jeruzalės, Apd 12,17, jis tapo 
Jeruzalės surinkimo vedėju. Istorikai mini, kad 62 ar 66 
metais žydų vyriausioji taryba vertė Jokūbą paskelbti, 
kad Jėzus nebuvo Mesijas. Tuo tikslų Jokūbas buvęs 
pastatytas ant šventovės stogo. Jokūbas šaukęs: ,Jėzus 
yra Dievo Sūnus ir Jis teis pasaulį!" Žydai nustūmę jį nuo 
šventovės ir užmušę. Jis miręs melsdamas: „Tėve, atleisk 
jiems, jie nežino ką daro". 

Laišką parašė Jėzaus brolis Jokūbas. Kada laiškas 
parašytas, nežinome. Daugelis mano45-70 metų laikotar- 
pyje. Laiško turinys yra įvairus, pamokantis. Jame 
rašyta: apie pagundas, gerus darbus, vargdienius, 
turtuolius, liežuvio nuodėmę, pasaulio viliones, 
savanaudžius, ligonis. 


SVEIKINIMAS, Jok 1,1 
1 Jokūbas, Dievo ir Viešpaties Jėzaus Kristaus tarnas 
(vergas), siunčia sveikinimus dvylikai giminių, kurios 
gyvena tremtyje. 


Jokūbas, Jėzaus brolis, Jeruzalės surinkimo vedėjas, 
vadina save Dievo ir Jėzaus vergų — tarnu. Viešpaties 
arba Dievo tarnas žydams turėjo didelės reikšmės. Dievo 
tarnais buvo vadinami išskirtini žmonės, kaip Abraomas, 

Mozė. Dvylika giminių reiškė visus žydus. Daugelis jų 
gyveno įvairiuose kraštuose; išblaškyti tremtyje. Visiškas 
žydų išblaškymas įvyko 70 metais sugriovus Jeruzalę. 
Jokūbas pradeda rašyti laišką paprastu, nuoširdžiu, 
sveikinimu. 


MĖGINIMŲ NAUDA, Jok 1,24 

2 Laikykite, broliai, tikru džiaugsmu, kad pakliūvate į 
visokius išmėginimus, Apd 5,41; I Pt 1,6. 3 Supraskite: 
jūsų tikėjimo išmėginimas gimdo ištvermę, Rom5,3, 4 o 
ištvermė subręsta darbuose, kad taptumėte tobuli, sveiki 
ir nieko nestokotumėte. 

Apie kokius išmėginimus Jokūbas konkrečiai galvoja 
nežinome. Krikščionis nenori kitiems daryti blogo, taipgi 
nė vienas nenori pats kentėti. Krikščioniškas gyvenimas 
savaimi sukelia persekiojimus. Kai krikščionis dėl 
tikėjimo pergyvena įvairias patyčias ir persekiojimus, tai 
įrodo jo tikėjimo gyvumą. Įvairūs persekiojimai ne tik 
stiprina tikėjimą, bet jei jis gyvas, teikia džiaugsmo. 
Petras su Jonu džiaugėsi patirtais nemalonumais, kaip 
Apd 4 perskyrime aprašyta. 


PRAŠYKITE IŠMINTIES, Jok 15-48 

5 Jei kuriam jūsų trūksta išminties, teprašo Dievą, 
kuris visiems gausiai duoda ir nepriekaištauja, ir jam bus 
suteikta, Pam 2,3; Mk 11,24. 6 Teprašo tikėdamas, nė 
kiek neabejodamas, nes abejojantis žmogus panašus į 
jūros bangą, kurią varinėja ir blaško vėjas, 1 Tim 2,8. 7 
Toksai žmogus tenemano ką nors gausiąs iš Viešpaties, 
Jok 48, 8 toks „dviveidis, visuose savo keliuose 
nepastovus žmogus. 


Teprašo išminties. Nėra manyta melsti mokslo žinių, 
bet kaip aukščiau minėta, išmintingai elgtis esamoje 

padėtyje, persekiojimuose, arba kaip tinkamai atlikti 
pavestas pareigas, 2 Ch 1,10-12. Kuris tiki Dievą, tas ir 
meldžia tikėdamas. Yra daugelis žmonių, kurie protu 
galvodami sako: „Juk mano žodžiai Dievui nieko 
nereiškia. Mano malda neturi reikšmės". Bet širdis ir 
jausmai skatina jį melstis. Jokūbas gerai pažino tokį 
žmogaus dvilypumą. Tad jis palygina tokį vėjo blaškomai 
bangai. 


NETURTAS IR TURTAS, Jok 19-12 ; 

9 Tegiriasi žemiau stovintis brolis savo išaukštinimų, 
10 o turtingasis savo žemumu, nes jis išnyks kaip lauko 
gėlė, Ps 103,15;1 Pt 1,24. 11 Pakyla saulė su savo kaitra, 
išdžiovina žolyną, ir jo žiedas nubyra, jo išvaizdos 
grožybė pranyksta. Taip sunyks ir turtuolis savo keliuose. 
12 Palaimintas žmogus, kuris ištveria mėginimą, nes, kai 
bus išbandytas, jis gaus gyvenimo vainiką, kurį Dievas 
pažadėjo Jį mylintiems, Apr 3,19;2 Tim48. 


Beturtis šiame gyvenime turi atsisakyti kai kurių 
malonumų ir gerų darbų, kuriuos jis mielai norėtų 
įvykdyti. Visa tai yra tik laikina. Tikinčio vargdienio 
paskirtis yra amžinybėje. Jo laukia Dievo pažadai. Turtas 
yra labai nepastovus ir laikinas dalykas. Teisingai jį 
naudojant, jis yra vertingas ir gražus, kaip žydinti gėlė. 
Išmintingas turtuolis teprisimena savo niekingumą. Jis 
turės turtą greitai palikti ir stoti Viešpaties akivaizdon. 

Sportininkai laimi laurus, įtempę visas savo jėgas, ir 
daug vargę. Panašiai yra su krikščionimis. Jie sutinka čia 
daug vargų — bandymų. Tačiau jų laukia pažadėtas 
gyvenimo vainikas. 


NEKLYSKITE, Jok 1,13-18 
13 Nė vienas gundomas tenesako: „Esu Dievo 

gundomas". Dievas negali būti gundomas blogo ir pats 
nieko negundo. 14 Kai kas yra gundomas, yra savo paties 
geismo suviliojamas. 15 Po to įsiliepsnojęs geismas 
pagimdo nuodėmę, o įvykdyta nuodėmė gimdo mirtį, 
Rom 6,23. 16 Nesiduokite suklaidinami, mano mylimi 
broliai! 17 Kiekviena gera ir tobula dovana ateina iš 
aukštybuų, nužengia nuo šviesybių Tėvo, kuriame nėra 
jokių atmainų ir nė šešėlio (laikino) kitėjimo, Mal3 6. 18 
Savo valia Jis atgimdė mus tiesos žodžiu, kad būtume 
tarsi pirmuonys Jo kūrinių tarpe, Jn 1,13: 1 Pt 1,23. 


Jokūbas buvo ne teoretikas, bet praktikas. Jis 
nespekuliavo visa išaiškinti, bet stebėjo gyvenimo 
reiškinius ir kalbėjo apie juos. Bandymai ir persekiojimai 
yra naudingi, kai jie kyla dėl tikėjimo, jie sustiprina 
tikėjimą. Kai kas sakė ir sako: „Dievas yra viso 
priežastis". Remiantis tuo, daroma išvada, kad blogas 
ateina nuo Dievo. Taigi, jei aš blogas esu, kaltė krinta 
Dievui. Jokūbas tokį galvojimą vadina klydimu. Dievas 
yra tobulas. Jis nesikeičia. Jis yra šviesybės Tėvas. Mintis 
yra ta: žvaigždės keičiasi, jose vyksta laikini aptemimai. 
Dievas visą laiką lieka ne pasikeitęs. Tad iš Jo kyla tik 
geros ir tobulos dovanos. Pikto ir blogo kilmės Jokūbas 
neaiškina. Jis tik sako, kad piktybė yra žmoguje, jo 
širdyje. Su žmogumi yra panašiai, kaip su moteriška 
būtybe. Jei ji apvaisinama (pastoja), toliau seka 
išsivystymas ir gimdymas. Taip jei ir širdyje yra piktas 
geismas, jį įvykdžius seka nuodėmė — mirtis. Dievas sėja į 
žmonių širdis tik gera. Jis Evangelijos tiesos žodžiu 
atgimdo žmones. Pirma Jis parinko kaip pirmuonį 
Izraelį, 2 M 4.22, o dabar pašaukė krikščionišką 
surinkimą skelbti išganančią žinią. Mes esame Viešpaties 
pašaukti. 

KLAUSYMAS IR 
VYKDYMAS, Jok 1,19-27 

19 Supraskite, mano mylimi broliai: kiekvienas 
žmogus tebūnie greitas klausyti, bet lėtas kalbėti ir pykti. 
20 Rūstaujantis žmogus nevykdo Dievo teisybės. 21 
Todėl, atsižadėję visų nešvarybių bei piktybės liekanų, su 
romumu priimkime įdiegtąjį žodį, kuris gali išgelbėti jūsų 
sielas, Rom 13,13; K013,8; 1 Kor3,6. 22 Būkite žodžio 
vykdytojai, o ne vien klausytojai, apgaudinėjantys patys 
save, Mt7,21; Lk 6.46; Rom 2,13. 23 Jei kas tėra žodžio 
klausytojas, o ne vykdytojas, tai jis panašus į žmogų, 
kuris žiūri į savo veidą veidrodyje, Lk 6,46-. 24 
Pasižiūrėjo ir nuėjo, ir bematant pamiršo, koks jis buvo. 
25 Bet kas gerai įsižiūri į tobuląjį laisvės įstatymą ir jį 
atsimena, tas tampa nebe klausytoju, užuomarša, bet 
darbo vykdytoju ir bus palaimintas, Jok 2,12; Jn 13,17. 
26 Jei kas mano esąs maldingas ir nepažaboja savo 
liežuvio, bet apgaudinėja savo širdį, to maldingumas 
tuščias, 1 Pt 3,10. 27 Tyras ir nesuteptas maldingumas 
Dievo, mūsų Tėvo, akyse yra: lankyti našlaičius ir našles 
jų sielvarte ir sergėti save nesuteršti šiuo pasauliu, Iz 1,16; 
58,6-7, Mt 2536; 1 Jn5,18. 


Kiekvienas žodis paveikia vienokiu ar kitokiu būdu. 
Evangelijos žodis yra lyg įdiegtas arba įskiepytas. Jis 
pakeičia žmogų ir skatina siekti pašventinimo. Jei 
Evangelijos žodis nepaveikia žmogaus, žmogus lieka 
nepakeistas. Tada Evangelija nepasiekia tikslo. Kalbėti 
apie jos tiesas, jas skelbiant, ar bendrai, sųsikalbant, o 
gyvenime nevykdant, yra apgaudinėti save patį. Tai yra 
lyg pasižiūrėti į veidrodį ir nepašalinti pastebėtų 
trūkumų. Tobulas laisvas įstatymas yra Evangelija, kaip 
Jėzus skelbė ją, Mt 5,1748. Yra tikras ir netikras 
maldingumas. Netikras maldingumas yra išdidumas, 
kalbos, puošmenos, iškilmingos apeigos. Tikras 

maldingumas yra krikščioniška veikla. Įdiegtas Evangeli- 
jos žodis į širdis gali išgelbėti sielas, pašalinti blogį, 
skatinti pašventinimą. Čia nekalbama tik apie kunigus, 
bet apie kiekvieną krikščionį. Kiekvienas Evangelijos 
atnaujintas žmogus yra jos skelbėjas savo gyvenimu. 
Kurio krikščionystė yra tik kalbos, to maldingumas yra 
tuščias. Kiekvienas gali lankyti vargstančius ir duoti jiems 
gerus patarimus. Tikrai maldingą lydi Viešpaties malonė, 
jis susilaiko nuo blogybių, susitepimo ir siekia pašven- | 
tinimo. 


NEBŪKITE ŠALIŠKI TURTUOLIUI, 
NEI VARGŠUI, Jok 2,17 

1 Mano broliai, nesutepkite mūsų šlovingojo 
Viešpaties Jėzaus Kristaus tikėjimo būdami šališki, 3 M 
19,15. 2 Štai į jūsų surinkimą ateina žmogus, auksiniais 
žiedais apsimaustęs, puikiais drabužiais pasipuošęs, taip 
pat įžengia vargdienis apskurusiu apdaru. 3 Jūs šokinė- 
jate apie tą, kuris puošniai apsirengęs ir sakote: ,Atsisėsk 
čia patogiai", o vargdieniui tariate: ,Pastovėk ten", arba: 
„Sėskis prie mano kojų". 4 Argi jūs nesate šališki, argi 
netampate kreivais sumetimais besivadovaujantys teisė- 
ja? 5 Paklausykite, mano mylimieji broliai: ar Dievas 
neišsirinko pasaulio akyse vargdienių, kad jie būtų 
turtingi tikėjimu ir paveldėtų karalystę, pažadėtą Jį 
mylintiems? 1 Kor 1,26-28; Mt 5,3. 6 O jūs niekinate 
vargšą! Argi ne turtuoliai jus vargina, ar ne jie tampo jus 
po teismus? 7 Ar ne jie niekina tą gražų vardą, kuriuo jūs 
vadinėtas? 


Jokūbas dažnai vadina surinkimo nariuš savo 
mylimais broliais. ir Jėzų šlovinguoju Viešpačiu. Čia jis 
primena vengti šališkumo. Evangelijose skaitome apie 
mokinį, kurį Jėzus mylėjo. Reiškia ir Jėzus ne su 
kiekvienu turėjo lygų ryšį. Kiekvienas kalba kitaip su 

profesoriumi ir beraščiu, su turtuoliu ir vargšu. Bet yra 
didelis skirtumas būti šališku dėl asmens turto, titulo, ar 
užimamos vietos. Dievas yra visų Dievas. Prieš Jį esame 
visis lygūs. Kai matai šokinėjant apie turtuolį ar rangą 
turintį surinkime, jauties nejaukiai. Tas neturėtų taip 
būti! ,„Įtakingieji" dažnai kenkia surinkimui. 


VISUOTINIS ĮSAKYMAS 
„MYLĖK“, Jok 2,8-13 

8 Jeigu vykdote karališkąjį įstatymą, kaip Raštas 
reikalauja: ,„Mylėk savo artimą, kaip save patį", gerai 
darote,3 M 19,18, 9 bet, jeigu vadovaujatės pataikavimu 
atskiriems asmenims, darote nuodėmę ir esate įstatymo 
kaltinami kaip nusižengėliai. 10 Mat, kas laikosi viso 
įstatymo, bet nusižengia viename dalyke, tas kaltas prieš 
visą įstatymą, 5 M 27,26; Mt5,19. 11 Juk tas, kuris sakė: 
„Nesvetimauk!“, taip pat sakė ir: ,„Nežudyk“. Jei tu 
nesvetimauji, bet žudai, — vis tiek esi įstaymo laužytojas, 
2 M20,13-14. 12 Taip kalbėkite ir taip darykite, kaip tie, 
kurie bus teisiami pagal laisvės įstatymą. Jok 1,25. 13 
Teismas negailestingas tam, kuris nevykdė gailestingumo. 
Igyjęs gailestingumą, nebijo teismo, Mt 5,7; 1830-34. 


Jei vadovaujamasi visuotiniu įstatymu „mylėk“, kas 
liečia vargdienius ir turtuolius, gerai daroma. Jėzus 
įstatymą „mylėk“ laikė pagrindiniu, kuriuo remiasi 
pranašai ir įstatymas. Jokūbas jį vadina „karališkų“ ir 
„laisvės“ įstatymu. Meilė yra pagrindas į Dievą ir artimą. 
Žmogus gali vertinti įvairius įstatymus nevienodai. 
Dievas juos visus davė ir jie yra laikytini. Kas juos vykdo 
Air yra gailestingas, tas gali tikėtis ir Dievo gailestingumo 
teisme. | 


65 Jok 2,14 


TIKĖJIMAS IR DARBAI Jok 2,14-26 


14 Kas išto, mano broliai, jei kas sakosi turįs tikėjimą, 
bet neturi tikėjimo darbų? Ar gali jį išgelbėti tikėjimas? 
Mt 7,26. 15 Jei brolis ar sesuo neturi drabužių ir stokoja 
kasdieniško maisto, Lk 3,11, 16 ir kas nors jūsų jiems 
tartų: „Eikite ramybėje, sušilkite, ; pasisotinkite", o 
neduotų, kas reikalinga jų kūnui, — kas ištų žodžių? 1 Jn 
3,18. 17 Taip pat ir tikėjimas: nei neturi darbų, jis savyje 
miręs. 18 Priešingai, kitas pasakys: „Tu turi tikėjimą, o aš 
turiu darbus. Parodyk man be darbų savo tikėjimą, o aš 
tau darbais parodysiu savo tikėjimą, Gal 5,6. 19 Tu tiki, 
jog yra vienas Dievas? Gerai darai! Bet ir demonai tiki ir 
dreba, Mt8 29; Mk 1,24. 20 Arnori žinoti, neišmintingas 
žmogau, kad tikėjimas be darbų nevaisingas? 21 Argi ne 
darbais buvo nuteisintas mūsų tėvas Abraomas, 
aukodamas savo sūnų Izaoką ant aukuro? 1 M 229-12. 
22 Matai — tikėjimas veikė kartu su jo darbais, ir darbai 
atbaigė tikėjimą, Žyd 11,17. 23 Taip išsipildė Rašto 
posakis: „Abraomas patikėjo Dievu, ir tai buvo jam 
įskaityta teisumu, o jis pramintas Dievo bičiuliu" *, Rom 
43. 24 Jūs matote, kad žmogus nuteisinamas darbais, o 
ne vienu tikėjimu.25 Taip pat ir paleistuvė Raba: argiji ne 
darbais buvo nuteisinta, kai ji priėmė žvalgus ir kitu keliu 
juos išleido? Joz2,1; Žyd11 31. 26 Kaip kūnas be dvasios 
miręs, taip ir tikėjimas be darbų negyvas. 


m—— 


Kai kas randa didėtį skirtumą tarp Povilo ir Jokūbo 
supratimo apie tikėjimą ir darbus. Tikrumoje skirtumo 
"tarp jų nėra. Skirtumą randa tik tie, kurie nepažįsta 
atgimusių krikščionių ir skaito „krikščionimis“ visus 
bažnyčių narius. Tokie neatskiria gyvo ir negyvo 
tikėjimo, taip pat įstatymo ir tikėjimo darbų. Ką Povilas 
rašo apie darbus Rom 3 ir4 perskyriumuose ir Gal2 ir 3 
yra įstatymo darbai. Jie kyla iš įstatymo. Įstatymo nė 

vienas neįvykdo. Įstatymas nėra duotas išgelbėti, tik 
priminti žmogaus nusikaltimus. Darbai, apie kuriuos 
Jokūbas kalba, kyla iš tikėjimo. Žmogus gali vykdyti 
tikėjimo darbus tik tada, kai jis atgimsta. Jie yra tikėjimo 
vaisiai. Tikėjimas yra šaknis, o darbai vaisius. Žmonės 
bus teisiami pagal jų tikėjimo, o ne įstatymo darbus. 
Povilas supranta atgimusiųjų tikėjimą taip, kaip jis pats 
pergyveno prie Damasko vartų. Jokūbui savaimi tikė- 
jimas suprantamas gyvas — atgimusiųjų. 

Jokūbas ima labdarą visai gyvenimiškai. Kokia nauda 
iš labdaros, jei ji lieka tik žodžiuose, be praktiškų 
veiksmų? Taip pat ir iš tikėjimo, jei jis lieka be darbų. 
Demonai tiki daug teisingiau, negu bažnyčių nariai, negu 
kunigai bei Evangelijos skelbėjai. Demonai dėl tikėjimo 
apie Dievą nejuokauja, bet dreba. O ar tas tikėjimas juos 
išgano? Be gyvo, išganančio, tikėjimo ir be tikėjimo 
darbų, krikščionys yra žemiau demonų tikėjimo. Iš- 
ganantis tikėjimas pasireiškia tikėjimo vaisiais. Jokūbas 
duoda du pavyzdžius iš Šventojo Rašto: Abraomą, 1 M 
15,6 ir 22 perskyrimų. Abraomas įrodė savo tikėjimą 
darbais. Antras pavyzdys, prostitutė Raba, Joz 1,11 ir 
Žyd 1131. Jis savo tikėjimą siejo su savo gyvybe. Kaip 
žmogaus kūnas be gyvybės negali pajudėti nei valgyti, 
taip ir tikėjimas, jei nepasireiškia darbais yra negyvas — 
miręs. 


LIEŽUVIS, Jok 3,1-12 
1 Mano broliai, nesistenkite būti mokytojais. Žino- 
kite, kad mūsų laukia griežtesnis teismas. 2 Juk mes visi 
dažnai nusižengiame. Kas nenusideda Kalba, tas yra 
tobulas žmogus; jis sugeba pažaboti visą kūną. 3 Jei 
įbrukame žąslus arkliams į nasrus, kad miums paklustų, 

suvaldome ir visą jų kūną, Ps 32,9. 4 Štai kad ir laivai: 
nors jie tokie dideli ir smarkių vėjų varomi, mažytis vairas 
juos pakreipia, kur nori vairininkas. 5 Taip pat ir liežuvis 
yra maža kūno dalis, bet moka girtis didžiais dalykais. 
Žiūrėkite, kokia maža ugnelė padega didžiausią girią, Ps 
123;73,89; 6 ir liežuvis yra ugnis! Liežuvis, tarsi blogio 
visuma yra vienas mūsų narių, suteršia visą kūną, padega 
visą gyvenimo eigą, patsai pragaro padegtas, Mt 15-11, 
18-19. 7 Kiekviena žvėrių, paukščių, šliužų ir jūros 
gyvūnų veislė yra sutramdoma ir prijaukinama žmogaus 
prigimties jėga. 8 O liežuvio joks žmogus nepajėgia 
suvaldyti; jis lieka nerimstanti blogybė, pilna mirtingų 
nuodų, Ps 1404. 9 Juo šloviname Viešpatį, savo Tėvą, ir 
juo keikiame žmones, kurie sutverti panašūs į Dievą, 1 M 
1,26. 10 Iš tos pačios burnos plaukia ir laiminimas, ir 
keikimas. Bet taip, mano broliai, neturi būti! 11 Nejaugi 
šaltinis iš tos pačios versmės lieja saldų ir kartų vandenį? 
12 Argi gali,broliai, figmedis išauginti alyvas, o vynmedis 
figas? Taip pat ir sūraus vandens šaltinis negali duoti 
saldaus. 


Skelbėjų ir aiškintojų žodis buvo žydų gerbiamas, jį 
gerbė ir krikščionys. Atrodo, kad daugelis norėjo būti 
skelbėjais ir mokytojais. Jokūbas primena nesielgti 
lengvabūdiškai. Skelbėjai ir mokytojai turi didelę 
reikšmę, bet jie neša ir didelę atsakomybę. Kurie skelbia 
žodį, tie privalo būti avyzdžiu kitiems, o ypač suvaldyti 
save kalboje, žodžiuose. Liežuvis yra maža kūno dalis: jis 
pasako daug gero, bet, jei nesuvaldomas, padaro daug 
žalos. Kiekvienas nusideda įvairiai, ypač kalba — 
liežuviu. Jokūbas duoda apie liežuvį kelis prilyginimus. 
Arklys suvaldomas žąslais, laivas kreipiamas vairu. 
Panašiai žmogus pasireiškia mažu nariu liežuviu. Jei 
liežuvis yra valdomas pikto, pragaro ugnies, jis gali 
padaryti labai daug pikto, taip, kaip maža kibirkštis 

padegti didelę girią. Žmogus savo būdu, savo prigimtimi 
sutramdo ir prijaukina žvėris, paukščius ir kitus gyvius, 
bet nesugeba pats suvaldyti savo liežuvio. Tas yra visai 
nenatūralu ir taip neturėtų būti. Jokūbas mini kelis 
pavyzdžius. 


TIKRA IR KLAIDINGA 
IŠMINTIS, Jok 3,13-18 

13 Kas jūsų tarpe išmintingas ir išmanus? Teparodo 
savo kilnų elgesį išmintingo švelnumo darbais, Ef5,15. 14 
Bet jeigu jūs savo širdyje puoselėjate kartų pavyduliavimą 
ir svanaudiškumą, tada nesigirkite ir nemeluokite tiesai, 
Ef4,31. 15 Tai nėra išmintis, nužengusi iš aukštybių, bet 
žemiška, žmogiška ir demoniška. 16 Kur pavydas ir 
savanaudiškumas, ten ir netvarka bei įvairūs nedori 
darbai. 17 Iš aukštybių kilusi išmintis pirmiausia yra tyra, 
paskui taikinga, maloninga, klusni, pilna gailestingumo ir 
gerų vaisių, nesvyruojanti, neveidmainiška. 18 O teisumo 
vaisius sėjamas taikoje tiems, kurie neša taiką, Mok 
11,18; Oz 10,12; Žyd 12,11; Iz 32,17. 


Jokūbas supranta išmintį ne filosofiją, bet praktišką, 
išmintingą, krikščionišką gyvenimą. Klaidinga išmintis 
yra pavyduliavimas ir savanaudiškumas. Ji yra žemiška 
(šio pasaulio), žmogiška ir demoniška. Ji pasireiškia 
netvarka ir blogais darbais, nesutinkančiais su Evangelija 
ir krikščionišku gyvenimu. Kokia išmintis yra iš aukšto 
— dieviška, Jokūbas ją mini vardais 17 ir 18 skirsneliuose. 


ĮSPĖJIMAS SAUGOTIS NESANTAIKOS 
IR PASAULIETIŠKUMO, Jok 4,1-10 
1 Iš kur atsiranda karai, iš kur jūsų tarpe kivirčai? Ne 
iš kur kitur, tik iš jūsų užgaidų, kurie nerimsta jūsų 
nariuose? Rom7 23. 2 Geidžiateir neturite? Tada žudote. 

Pavydite ir negalite pasiekti? Tada kovojate ir kariaujate. 
Jūs neturite, nes neprašote. 3 Jūs prašote ir negaunate, 
nes blogai prašote, trokšdami tenkinti savo norus, Iz 1,15. 
4 Jūs svetimautojos! Argi nežinote, kad draugystė su 
pasauliu priešinga draugystei su Dievu? Taigi kas nori 
būti pasaulio bičiulis, tas tampa Dievo priešininkas. 5 Gal 
manote, kad Raštas veltui sako: „Iki pavydumo trokšta 
Dvasia, kuri gyvena mumyse“, Gal 5,17. 6 Bet Jis duoda 
dar didesnę malonę ir todėl sakoma: ,„Dievas priešinasi 
išpuikėliams, o nuolankiems teikia malonę", Job 22,29; 
Mt 23,12; 1 Pt 55. 7 Taigi būkite kantrūs Dievui, o 

priešinkitės velniui, ir jis bėgs nuo jūsų Ef 6,12. 8 
Artinkitės prie Dievo, ir Jis artinsis prie jūsų. 
Nusimazgokite rankas, nusidėjėliai, nusivalykite širdis, 
besiblaškantieji! Iz 1,16; 1 Pt 1,22. 9 Dejuokite, liūdėkite 
ir raudokite! Jūsų juokas tepavirsta gedulu, o džiaugsmas 
— liūdesiu, Mt 5,4. 10 Nusižeminkite prieš Viešpatį, tai 
Jis jus išaukštins, 1 Pt 5 6. 


Yra krikščionių, kurie ištikimai seka Viešpatį, bet 
daugelis neparodo tikro nuoširdumo. Todėl reikalingi 
įspėjimai ir paskatinimai. Autorius kalba apie karus ir 
kivirčus. Iš bendro teksto atrodo, kad čia turima galvoje 
ne valstybių karai, bet pavienių asmenų nepasitenkinimas 
savyje ir pavydas. Tokiu būdu vieni kitus vargina, ardo 
draugystę ir nieko gero nepasiekia. Geriausia ir 
teisingiausia yra kreiptis į gerųjų dovanų davėją. Taip, bet 

jei širdis linkus pasauliui, tai pasaulinių dalykų ir prašoma. 
Tokia savanaudiška malda yra negera, ji neišklausoma. 

Autorius iškelia, kad kai kurie naujosios sandoros 
Žmonės elgiasi panašiai, kaip senojoje sandoroje. Jie yra 
neištikimi Dievui, laužo Jo sandorą, tampa pasaulio 
draugais ir Viešpaties priešais. Čia minimos dvi citatos. 
Pirmoji nežinia iš kur imta. Antroji iš Pat 3,24. Blogas 
ateina iš velnio. .Kas jam pasipriešina, nuo to jis 

pasitraukia, pagundos nyksta, randasi noras artintis 
Dievui. Tokiems Dievas atleidžia, teikia malonę. Tad 
reikia tvarkyti ne tik savo išorinę elgseną, bet ir vidujiniai 
švarintis, atsisakyti blaškimąsį, apgailėti nusikaltimus. 
Pasižeminusius Viešpats priima. Grįžti prie Viešpaties 
dar yra ne vėlu. 


NEAPKALBĖKITE IR 
NETEISKITE, Jok 4,11-12 

11 Broliai, neapkalbėkite vieni kitų! Kas apkalba arba 
teisia savo brolį, tas apkalba ir teisia įstatymą. O jeigu 
teisi įstatymą, vadinasi, nesi įstatymo vykdytojas, bet 
teisėjas, 1 Pt 2,1; Rom 2,1. 12 Tačiau tėra vienintelis 
įstatymo leidėjas ir teisėjas, būtent tas, kuris gali išgelbėti 
ir pražudyti. O kas gi tu toks, kuris drįsti teisti artimą?! 
Rom 144-]3. 


Dievas yra įstatymo davėjas ir teisėjas. Jei ką sakome 
ar esame aplinkybių verčiami ką sakyti apie kitus, 
žiūrėkime, kad neprasilenktume su tiesa, Viešpaties 
žodžiu. Privalome elgtis laikydamiesi Evangelijos tiesos. 
Veidmainiai sako: neteiskite iš viso, ir veidmainių. 
Evangelija įsako kalbėti broliškai, nuoširdžiai, bet 
veidmainius barti, kad ir kiti Lijotų. Kuris netiesą sako 
apie savo artimą, tas nusikalsta prieš Dievą ir artimą. 


PLANUOKIME REMDAMIES 
DIEVU, Jok 4,13-17 
13 Nagi, jūs, kurie kalbate: „Šiandien arba rytoj 
keliausime į tą ir tą miestą, tenai prabūsime metus, 
versimės prekyba ir pasipelnysime", Pam 5,27, 14 — juk 
nežinote, kas jūsų rytoj laukia! Ir kas gi jūsų gyvybė? 
Esate garas, kuris trumpai pasirodo ir paskui išnyksta, 
Job 7,7. 15 Verčiau sakytumėte: „Jei Viešpats norės, 
gyvensime ir darysime šį bei tą", Apd 18,21. 16 O dabar 

jūs giriatės iš savo pasipūtimo, ir kiekvienas toks 
gyrimasis yra blogas, 1 Kor5,6. 17 Kas žino gera daryti ir 
nedaro, tas nusideda, Lk 12,47. 


Mūsų toks gyvenimas yra, kad privalome planuoti 
ateities darbus, tačiau suprantame, kad tikrai nežinome 
ar sulauksime ryt dienos. Tad krikščionis privalėtų remtis 
Dievu, melsti ir prašyti iki jam bus aišku, ką jis privalo 
daryti. 


TURTO PAVOJUS, Jok 5,14 


1 Nagi, dabar jūs, turtuoliai, verkite ir raudokite dėl 
jūsų laukiančių negandų! Pam 11,28; LK 6,24. 2 Jūsų 
lobiai supuvę, jūsų drabužiai kandžių suėsti, Mt 6,20. 3 
Jūsų auksas ir sidabras surudijo, ir jų rūdys prieš jus 
liudys ir ės jūsų kaulus kaip ugnis. Jūs susikrovėte turtų 
pastarosiomis dienomis. 4 Štai šaukia jūsų laukus 
nuvaliusių darbininkų užmokestis, kurį jūs nusukote, 
piovėjų aimanos prasiskverbė, į dangiškųjų pulkų, 
Viešpaties ausis, 3 M 19,13. 5 Jūs prabangiai gyvenote 
žemėje, smaguriavote ir nupenėjote savo širdis skerdimo 
dienai, Lk 16,19-25. 6 Jūs pasmerkėte ir nužudėte teisųjį: 
Jis jums nesipriešina Jok 2,6. 


Žmogus yra savimeilis. Jis labai dažnai galią ir turtą 
panaudoja savo naudai. Tuo būdu vyksta socialinė 
neteisybė, išnaudojimas kito žmogaus. Senasis ir Naujasis 
Testamentas įsako laikytis socialinės teisybės. Tą patį 
sako ir žmogaus sąžinė. Tad teisingai Dievas teis 
neteisingus skriaudėjus. Ir mūsų laikais matome dėl 
socialinės neteisybės kylančių daugybę neapykantų, 
vargų, revoliucijų, žudynių. Ir pačiam turtuoliui dažnai 
turtas veikia pražūtingai. Ką mes darome su savo 
vadinamu turtu) Padedame kitiems, naudojame jį 

Evangelijos tiesai skelbti, ar kaupiame juo patys sau 
pražūtį) 


IŠTVERKITE, LAIKYKITĖS 
TIESOS, Jok 5,7-12 

7 Tad būkite kantrūs, broliai, iki Viešpaties atėjimo. 
Antai, ūkininkas laukia brangaus žemės vaisiaus kantriai, 
kol sulaukia ankstyvojo ir vėlyvojo lietaus, Lk21,19; Žyd 
10,36. 8 Ir jūs būkite kantrūs, sustiprinkite savo širdis, 
nes Viešpaties atėjimas arti, 1 Pt 4,7. 9 Nemurmėkite, 
broliai, vieni prieš kitus, kad nebūtumėte teisiami. Štai 
teisėjas jau stovi prie slenksčio, Mt 2433. IO Imkite, 
broliai, vargų pakantumo ir kantrybės pavyzdžiu 
pranašus, kurie kalbėjo Viešpaties vardu, Mt 5,12. 11 
Štai mes šloviname ištverminguosius, Jūs girdėjote apie 
Jobo ištvermę ir matėte, kokia buvo jam Viešpaties skirta 
pabaiga, nes Viešpats malonus ir gailestingas, Job 1,21- 
22;Ps103,8. 12 Bet pirmiausia, mano broliai, neprisiekite 
nei dangumi, nei žeme, nei kitokia priesaika. Tebūnie jūsų 
„taip“ — taip ir „ne“ — ne, kad nepakliūtumėte į teismą, 
Mt 534-. 

Po įspėjimo turtuoliams, Jokūbas įspėja brolius būti 
kantriais. Šie laikai praeis, Viešpats ateis, ateitis yra 
didinga. Tad būkite kantrūs ir laukite. Ūkininkai irgi turi 
laukti, iki piūties sulaukia. Be to, kiek daug teisiųjų turėjo 
laukti, kentėti ir kankinių mirtimi mirti. Ar mes patys 
nelaikome jų teisiais? Tai pranašai ir kiti Senojo 
Testamento teisieji. 

Žmonės kęsdami ir vargdami dažnai tampa nervingi, 
nekantrūs, pradeda vieni prieš kitus murmėti. Taip ir 
surinkime yra nekantrių, blogo charakterio žmonių. Ne 
tik neteisingus turtuolius teis Dievas, bet visus, ir 
surinkimo Žmones, kurie murma ir neteisingi. Dievas yra 
nešališkas. 

Jokūbas įspėja panašiai kaip Jėzus Mt 5,34-, 
neprisiekti. Kodėl priesaika, iš viso, reikalinga? Nagi, kad 
žmogų įtikintų, ką jis sako. Bet jei Dievo vardu 
prisiekiama ir priesaika laužoma, tada laukia teismas — 
bausmė. Šitam išvengti, žydai dažnai prisiekinėjo ne 
Dievu, bet dangumi, žeme, Jeruzale ir kitais daiktais. 
Jokūbas mano, kad Jėzaus atpirkti krikščionys privalo 
kalbėti tiesą, jų žodžiams galima ir reikia tikėti. Tad jie 
neprivalo iš viso prisiekti. Jų sakomi ir kartojami žodžiai 
privalo būti taip ir ne kitaip. 


UŽBAIGOS SKATINIMAI, Jok 5,13-20 
13 Ištiko ką iš jūsų nelaimė? Tesimeldžia. Kas nors 
džiaugiasi? Tegieda, Ef 5,19; K01 3,16. 14 Kas nors jūsų 
serga? Tepasikviečia surinkimo vyresniuosius, ir jie 
tesimeldžia už jį, patepdami aliejumi Viešpaties vardu, 
Mk6,13. 15 Tikėjimo malda išgelbės ligonį, ir Viešpats jį 
prikels, o jeigu jis būtų nusikaltęs, jam bus atleista, IZ 
33,24. 16 Tad išpažinkite vieni kitiems nuodėmes ir 
melskitės vieni už kitus, kad atgautumėte sveikatą. Daug 
gali nuoširdi teisiojo malda, Ps 145,4; 1 Jn3,22. 17 Elijas 
buvo to paties būdo žmogus, kaip ir mes. Jis meldė, kad 
nelytų, ir nelijo krašte trejus metus ir šešis mėnesius, 1 Kar 
17,1; Lk4.23, 18 irjis vėl meldė, ir dangus davė lietaus, o 
žemė išželdino savo vaisių, 1 Kar 184245. 19 Mano 
broliai, jeigu kas iš jūsų nuklystų nuo tiesos kelio ir kas 
"nors jį atverstų, Mt 18,15, 20 — težino, kad, sugrąžin- 
„damas nusidėjėlį nuo klystkelio, išgelbės jo sielą nuo 
mirties ir uždengs daugybę nuodėmių, Rom 11,14; 1 Kor 
922; 1 Tim 4,16. 


Jokūbas, baigdamas savo pamokymus, dar primena, 
kad mūsų gyvenime yra nelaimingų ir laimingų dienų. 
Nelaimės ir vargo atveju turime teisę melsti Dievo 
pagalbos. Jis daugeliui padėjo, padės ir mums. O jei 

mums viskas gerai sekasi, atsiminkime, kad visos geros 
dovanos ateina nuo Dievo. Tad dėkokime Jam ir 
garbinkime Jį. 

Ligos atveju. Visada buvo ligų ir gydytojų. Nors 
gydytojai yra didelė Dievo palaima, jie ne visada sugeba 
padėti sergančiam. Dievas yra gyvybės ir mirties Viešpats. 
Kaip Senajame, taip ir Naujajame Testamente yra 
aprašyta daugelis Dievo išgydymų. Dievas ir šiuo laiku 
daugelį išgydo. Jokūbas mini surinkimo vyresniuosius ir 
patepimą aliejumi. Abu dalykai yra imti iš Senojo 
Testamento. Vyresnieji veikė ir Senajame Tesatamente. 
Patepimas aliejumi turėjo paskyrimo reikšmę Dievui. 
Aliejumi tepdavo kunigus, pranašus, karalius. Betgi 
aliejus turėjo ir gydymo reikšmę. Čia Jokūbas nepriskiria 
aliejui gydymo reikšmės, bet Dievui. Nepasakyta, kad ir 
vyresnieji turi gydymo galią, tik Dievas. Vyresnieji ir 
sergantysis privalo tikėti ir melsti Dievą. Dievas išklausys 
maldas ir pagydys ligonį. Jokūbas nesako, kad visos ligos 
kyla iš nuodėmės, bet jis primena, jei yra nusidėjimas, tai 
Dievas atleis. Tą Šventasis Raštas moko, Mt 9,1-; Lk 
5.17-. 

Nuodėmė vargina ir žudo žmogų. Dievas duoda 
išgelbėjimą iš jos. Reikia prisipažinti kam esi nusikaltęs ir 
gauti iš jo atleidimą, tada ir Dievas atleis. Tuo atveju, kai 
neįmanoma surasti to, kuriam nusikaltai, tada reikia 
išsikalbėti su tokiu, ar tokiais, kuriais pasitiki ir melsti 
Dievo atleidimo. Dievas atleis. 

Jokūbas buvo meldėjas ir tikintis žmogus. Jis labai 
vertino maldą ir tikėjimą. Jis primena Eliją. Elijas buvo 
didis pranašas, bet jis buvo žmogus, turėjo žmogiškų 
silpnybių. O kai jis tikėdamas meldė, Dievas įvykdė jo 
prašymą. Jei tikėdami melsime, Dievas išklausys ir mūsų 
maldas, 1 Kar 17 ir 18 perskyrimuose kalbama apie trejus 
metus. Lk 4,25 rašyta trys ir pusė metų. 

Jei kas nusikalsta ir tu pastebi tai, tavo pareiga gelbėti 

jį. Jei pavyksta sugrąžinti jį, daug laimėjai. Tuo atlikai 
savo pareigą ir brolį arba seserį išgelbėjai nuo tolimesnio 
nusikaltimo. 


PIRMASIS PETRO LAIŠKAS 

Apie apaštalą Petrą daug rašyta Evangelijose ir 
pradžioje apaštalų darbų. Petras buvo Jono Krikštytojo 
sekėjas. Jis buvo kilimo iš Betsaidos, žvejys, vardu 
Simonas. Andriejūs supažindino savo brolį Simoną su 
Kristumi. Jėzus pavadino Simoną vardu — Petras. Tuo 
vardu jis ir yra žinomas. Petras buvo vienas žymiausių 
Jėzaus mokinių. Po Jėzaus prisikėlimo, Petras vadovavo 
Jeruzalės surinkimui. Kai Petras per angelą buvo 
išlaisvintas iš kalėjimo, jis pasitraukė iš Jeruzalės. Nuoto 
laiko apie Petrą labai mažai ką bežinome. Po to, kas apie 
Petrą yra žinoma, yra padavimai — legendos, o ne 
istoriniai faktai. Istorikai net neranda tikrų faktų, kad 
Petras, iš viso, būtų buvęs Romoje. 1939 metais buvo 
pradėti archeologiniai kasinėjimai Vatikane. 1950 metais 
popiežius paskelbė, būk Petro karstas buvęs rastas. 

Iš laiško matyti, kad laiškas skirtas Mažosios Azijos 
surinkimams. Čia surinkimai buvo įsteigti apaštalui 
Povilui veikiant. 5,12-13 sakyta, kad laišką rašė Silvanas 
iš Babilono. Remiantis laišku ir padavimais galima 
susidaryti sekantį vaizdą: prasidėjo baisus krikščionių 
persekiojimas Romoje ciesoriaus Nerono laikais. 
Krikščionys buvo gyvi deginami Nerono rūmų parke, 
4,12. Apaštalas Povilas buvo nužudytas. Apaštalas 
Petras dėjo pastangas sustiprinti krikščionių dvasią, kad 
jie ištvertų. Jis pavedė Silvanui parašyti šį laišką ir 

pasiuntė Silvaną į apaštalo Povilo buvusios misijos lauką. 
Silvanas buvo artimas apaštalo Povilo ir Petro bend- 
radarbis. Jis gerai pažino Mažosios Azijos aplinkybes ir 
tenykščių krikščionių padėtį. Greitai po šio laiško 
parašymo, apie 66 metus, Petras pats buvo Romoje 
nužudytas. Babilonu, ar Babele, buvo vadinama Roma, 
Apr 175 ir I8. Viena Babelė buvo ant Eufroto upės 
kranto, o kita Egipte, bet istorikai mano, kad nė viena iš 
jų negalėjo būti čia minima. Krikščionys Romą vadino 
Babele, kad romėnai nežinotų, jog tai manyta Roma. 


SVEIKINIMAS, I Pt I,1-2 
1 Petras, Jėzaus Kristaus apaštalas, keleiviams, 
pasklidusiems Ponte, Galatijoje, Kapadokijoje, Azijoje ir 
Bitinijoje, išrinktiems, Jn 7,35; Apd 25-10, 2 iš anksto 
Dievo Tėvo numatymu, Dvasios pašventimu, kad būtų. 
klusnūs ir pašlakstyti Jėzaus Kristaus krauju. Tepadaugė- 
ja jums keleriopai malonė ir ramybė! Rom 8,29. 


Simonas vadina save Petru, tuo vardu, kurį jam davė 
Jėzus. Petras yra Jėzaus siųstas — apaštalas. Jis ne savo, 
o Kristaus vardu rašo. Jis rašo ne tik mažosios Azijos 
krikščionims, bet visiems pasklidusiems keleiviams . Jie 
yra pasaulyje svetimi, išblaškyti, tremtiniai. Žydai turėjo 
savo bendrą tėvynę, tik po Babelės tremties jie tapo 
išblaškyti. Krikščionys iš pat pradžios yra išsklaidyti, 
gyvena povieniai ir mažais būreliais. Nors jie čia svetimi, 
bet jie yra dangaus piliečiai ir Dievo išrinkti žmonės, Ef 
2,19, iš anksto, iš amžių Dievo numatyti ir pašaukti. Per 
Evangelijos skelbimą jie tą pašaukimą tik pasisavina, 
priima. Tai nėra pašauktųjų nuopelnas, bet Jėzaus kraujo 
auka. Izraelitai būdavo apšlakstomi krauju, 2 M 24-. 
Naujojo Testamento pašauktieji — Jėzaus Krauju, 1 Jn 
1,7. Tepadaugėja jums malonė ir ramybė! 

IŠGANYMO PADĖKOS 
HIMNAS, 1 Pt 139 

3 Šlovė Dievui, mūsų Viešpaties Jėzaus Kristaus 
Tėvui, kuris iš savo didžio gailestingumo Jėzaus Kristaus 
prisikėlimu iš numirusių atgimdė mus gyvai vilčiai, 2 Kor 
13; Ef 13, 4 kad gausite nevystantį, nesuteptą ir 
nenykstantį palikimą, skirtą jums danguose, 1 Pt54. 5 
Dievo galybė jus saugo tikėjimu išganymui, kuris 
parengtas apsireikšti paskutiniu metu, Jn 10,28;17,11. 6 
Tada jūs džiaugsitės, nors dabar reikią trumpą laiką 
paliūdėti, jei taip turi būti, įvairiuose išmėginimuose, Mt 
5,12; Rom 12,12;2 Kor4,17. 7 Taip jūsų tikras tikėjimas, 
brangesnis už pragaištantį auksą, kuris ugnimi ištiriamas, 
bus pripažintas vertas pagyrimo, šlovės bei pagarbos, kai 
apsireikš Jėzus Kristus, Jok 13-12; Apr3,18. 8 Jūs mylite 
Jį, nors nesate Jo matę; tikėdami Jį, nors ir neregėdami, 
džiūgaujate neišsakomu ir šlovingiausiu džiaugsmu, Jn 
20,29;2 Kor5,7, 9 nes žinote pasieksią tikėjimo tikslą — 
sielų išgelbėjimą, Rom 6,22. 

Šios eilutės graikų kalba yra puikiai eiliuotos. Ar jas 
laiško rašytojas sueiliavo, ar tai buvo krikščionių pirmiau 
naudota giesmė, nežinome. Proza yra sunku perduoti kita 
kalba, o eilių visai neįmanoma tiksliai išversti. Dievas ir 
Kristus šlovinamas už žmonių atpirkimą amžinam gyve 

nimui. Tuo žmonės yra tapę Dievo vaikais. Pamatas yra 
Kristaus prisikėlimas. Per tai pašauktiesiems duodamas 
amžinas, nesuteptas ir nevystantis paveldėjimas. Dabar 
vyksta išmėginimai, kentėjimai, liūdėsiai, bet laukia 
džiaugsmas. Jis bus amžinas. Su pašauktaisiais panašiai 
37a, kaip su tauriaisiais metalais. Jie švarinani ugnimi, 
tikintieji — vargais. Petras pats matė Jėzų, patyrė Jo 
draugystę, atleidimą. Laiško skaitytojai nematė Jo, bet jie 
ir nematydami nujaučia Jėzaus teikiamą palaimą. Jie 
džiūgauja jau dabar. O koks džiaugsmas ir atpiidas bus, 

kai bus pasiektas tikslas, sielų išgelbėjimas, pilnas 
išganymas Jo akivaizdoje! 


EVANGELIJOS DIDYBĖ 
IR ŠLOVĖ, I Pt 1,10-12 

10 Šito išganymo ieškojo ir jį tyrinėjo pranašai, kurie 
ir pranašavo jums skirtąją malonę, 1 M 40,10; Ag3,7; Sak 
6,12; Lk 10,24. 11 Jie nagrinėjo, kurį ir kokį laiką nurodė 
juose veikianti Kristaus Dvasia, išpranašavusi Kristaus 
kentėjimus ir po to sekančią šlovę, Iz 53,31-;Dan9,26. 12 
Jiems buvo apreikšta, kad jie ne sau, bet jums pasitarnavo 
tomis žiniomis, kurias dabar jums atskleidė Evangelijos 
skelbėjai, įkvėpti iš dangaus pasiųstos Šventosios 
Dvasios. Į tuos dalykus geidžia pažvelgti net angelai, Dan 
9.24; 129-13. 

Šitas išganymas toks didingas, kad jo ieškojo ir. 
tyrinėjo pranašai. Jiems tapo »išku, kad tas laikas ne jų 
laikas yra. Toliau jiems paaiškėjo, kad pirma seks Mesijo 
kentėjimai, o tik paskui bus apreikšta Jo šlovė. 
Pranašuose veikė Kristaus Dvasia. Kristus netapo 
Kristumi savo gimimu. Jaš jau buvo Krištus iš amžių, Jn 
1,1-; Kol 1,14-; Ef 1;3-. Pranašai savo pranašavimais ir 
tyrinėjimais patarnavo mums. Evangelijos skelbėjai 
skelbė pranašų paduotą tiesą. Pranašai pranašavo pirma 
apie Jėzaus kentėjimus ir tik po to apie Jo didingąją šlovę, 
Lk 2425-27. Juk tas pats yra ir su pašauktaisiais: pirma 
vargai ir išmėginimai, o po to džiaugsmas ir gyvenimas. ' 
Šita didybe nę. tik pranašai ir tikintieji domėjosi, laukė.fr 
troško, bet ir angelai. Ar tad mes laikysime ją už menką? 
Ar vargai ir bandymai mus sulaikys nuo Kristaus sekimo? 


VĖKTINKITE SAVO 
PAŠAUKIM A, I Pt 1,13-25 
13 Todėl, susijuose savo dvasios strėnas, būkite 

blaivūs ir visiškai pasitikėkite malone, kurią jums suteiks 
Jėzaus Kristaus apreiškimas, Jer 1,17; Lk 12,35. 14 Kaip 
klusnūs vaikai, daugiau nepasiduokite ankstyvesnėms 
savo neišmaningumo laikų aistroms, Rom 12,2. 15 
Šventas yra tas, kuris jus pašaukė, tad ir jūs tapkite šventi 
visu savo elgesiu, Lk 1,74-75, 16 kaip parašyta: „Būkite 
šventi, nes Aš esu šventas,3 M 11,44:19,2:Ps71,22. 17 Ir 
jei kaip Tėvo šaukiatės To, kuris nešališkai teisia 
kiekvieno darbą, su baime elkitės savo ateivystės metu, 
Apd 17,31, 18 Juk žinote, kad esate atpirkti iš niekingos 
nuo protėvių paveldėtos elgsenos ne nykstančiais turtais, 
sidabru ir auksu, 1 Kor 7,22; 7,23; 1 Pt 43, 19 bet 
brangiuoju krauju Kristaus, To avinėlio be kliaudos ir 
dėmės, Apd 20,28; Žyd 9,12; Apr 59. 20 Jis buvo 
numatytas dar prieš pasaulio sutvėrimą ir apreikštas laikų 
pabaigoje jums, Rom 16,25, 21 per Jįįtikėjusiems Dievą, 
kuris Jį prikėlė iš numirusių ir suteikė Jam garbę; todėl ir 
jūsų tikėjimas ir viltis kyla į Dievą, Jn 14,6-; Apd3,15-. 22 
Nuskaidrinę savo sielas klusnumu tiesai ir siekdami 
neveidmainiškos brolių meilės, karštai iš širdies mylėkite 
vieni kitus, 1 Jn 3,18;4,7-21. 23 Jūs esate atgimę ne iš 
pranykstančios, bet iš nepranykstančios sėklos gyvojo ir 
pasiliekančio Dievo žodžiu, Jn 1,13. 24 Mat, „visas 
kūnas — tartum žolynas, ir visa jo garbė, tarsi žolyno 
žiedas. Žolynas sudžiūsta, ir žiedas nubyra, Ps 103,15; Iz 
40,6;51,12; Jok 1,10, 25 tik Viešpaties žodis išlieka per 
amžius“. Tokia yra jums paskelbtoji geroji naujiena, Iz 
40,8 ; Lk 16,17. 


Nusitikėkite malone, būkite šventi, bijokite Dievo, 
mylėkite brolius, žmogaus garbė niekinga. Tai apaštalo 
pagrindinės mintys. 

Būkite apsijuosę savo dvasios strėnas. Kūniškai tik 
tvarkingas karys tinka kovai. Panašiai, tik tvarkingas 
dvasiniai krikščionis yra krikščionis. Dievo malonė 

pradėjo veikti, kai jie išgirdo Evangelijos žodį. Malonės 
veikimas bus atbaigtas Kristaus atėjimu. Dabar jiems, 
kaip Dievo vaikams, dera paklusti. Jų gyvenimas yra visai 
skirtingas nuo to, koks jis buvo pirmiau, jiems esant 
pagonims. Jie jokiu būdu negali grįžti į jį. Jie yra pašaukti 
būti šventais. Visos tikybos kalba apie šventumą. Jos 
dažnai supranta šventumą — apeigas. Kristus tokiam 
šventumui buvo priešingas. Krikščioniškas šventumas 
yra susietas su Dievo šventumu, atsisakant viso blogio, 
siekiant kilnumo, doravingumo. Jūs esate pašaukti, 
atskirti nuo viso pikto. Dievas yra jūsų Tėvas, bet Jis bus 
ir teisėjas. Tad elkitės su baime ir pagarba Jam. 

Skirsneliai 18-21 yra giesmė. Ji primena atpirkimą ne 
žemiškais turtais, bet brangiu Kristaus krauju. Gyvulių 
kraujas neturėjo galios ėšlaisvinti iš niekingo protėvių 
paveldėjimo. Kristus yra iš amžių, bet apreikštas 
paskutiniais amžiais. Jis kentėjo, mirė ir prisikėlė. Jis turi 
galią išlaisvinti ir duoti tikėjimo viltį. 

Neveidmainiška, tikra, nuoširdi meilė į brolius yra 
atgimusio pažymys. Atgimimu žmogus visai atsigręžia 
nuo nuodėmės ir senų gyvenimo papročių. Jis gyvena 
naują gyvenimą. Jame veikia geroji Dievo žodžio sėkla. 
Todėl jis ir gali tikrai mylėti, Lyginant atgimusį krikščionį 
su pasaulio kilniu žmogumi, jis yfa tik lyg gėlės žiedas. 
Visa jo garbė sunyksta, bet Viešpaties įdiegtas žodis 
pasilieka amžinai. Būkite verti savo pašaukimo. 


ŽENKITE PIRMYN, I Pt 2,1-10 

1 Taigi, atmetę visokią blogybę, visokią klastą, 
veidmainystes, pavyduliavimus ir visokias apkalbas, 
Rom 64; 129; 1 Kor 14,20, 2 lyg naujagimiai trokškite 
dvasinio, neatmiešto pieno, kad nuo jo augtumėte 
išganymui, Mt 18,3; Žyd 5,12-13. 3 Jūs gi patyrėte, koks 
meilingas yra Viešpats, Ps34.9. 4 Ženkite prie Jo, gyvojo 
akmens, tiesa, Žmonių atmesto, bet Dievo išrinkto, 
brangaus, Ps 119,22: Mt 2142; Apd4,ll. 5 Jūs patys, 

kaip gyvieji akmenys, statydinkitės į dvasinius namus, 
kad būtumėte šventa kunigystė ir aukotumėtę dvasines 
aukas, priimtinas Dievui per Jėzų Kristų, Iz'61,6;66,21; 
Oz 14,2; Mal 1,11; Rom 12,l. 6 Todėl Rašte pasakyta: 
„Štai dedu Sione rinktinį akmenį, brangų kertinį akmenį; 
kas tiki Jį, nebus sugėdintas“, Iz 28,16. 7 Tad jums, 
tikintiesiems, atiteks šlovė, o netikintiesiems „tas 
statytojų atmestasis akmuo tapo kertiniu akmeniu", Mt 
21,42, 8 „suklupimo akmeniu ir pasipiktinimo uola". Jie 
suklumpa, neklausydami žodžio; tam jie ir skirti, Iz8,14; 
Lk 231; Rom 9,33. 9 Jūs esate išrinktoji giminė, 
karališkoji kunigystė, šventoji tauta, Jo nuosavybė, 
pašaukti išgarsinti šlovingus darbus To, kuris:.pašaukė 
jus iš tamsybių į savo nuostabią šviesą, Iz43,20-21; 2 M 
196. 10 Seniau ne tauta, dabar Dievo tauta, seniau 
neradę gailestingumo, dabar jį suradę, 0z2,23; Rom9 25. 


Krikščionies gyvenimo pagrindas yra atgimimas. 
Kaip kūdikis gimdamas įeina į visai naujas gyvenimo 
aplinkybes ir sąlygas, taip ir tik atgimęs krikščionis gali 
išsilaisvinti iš nuodėmės galios ir pradėti gyventi visai 
naują, krikščionišką gyvenimą. Toliau seka tikras 
maistas. Tai ne žmogiška išmintis, maišyta su Evangelija, 
kaip pas daugelį matome, bet Dievo gyvas žodis. Kaip 
kūdikis nori maisto, taip ir atgimęs labai brangina ir myli 
Dievo žodį. Sveikas kūdikis auga. Atgimimui palyginti 
apaštalas primena šventovę. Senojo Testamento šventovė 
buvo statyta iš negyvų akmenų. Naujoji šventovė statoma 
iš gyvų, atgimusių žmonių. Jos pamatas, kampinis 
akmuo, yra Kristus. Senosios sandoros žmonės laikė 
atbaigimu įstatymą. Todėl jie nesuprato Dievo tikslo. Jie 
atmetė Dievo skirtą kampinį akmenį — Kristų ir piktinosi 
Juo. Panašiai ir krikščionys, kurie nepažįsta ir 
nepripažįsta naujo atgimimo, lieka prie krikščionybės 
išorinės raidės, be Dieviškos patirties ir Evangelijos 

galios. Senojoje sandoroje buvo išrinkta Izraelio tauta ir 
paskirta kunigystė iš Levio giminės. Naujoje sandoroje 
yra išrinktos visos tautos; Izraelis ir pagonija. Naujoje 
sandoroje visi nariai yra kunigai. Jie aukoja ne gyvulių 
aukas, bet garbina Dievą savo gyvenimu, Žyd 13,15-16. 
Jų pareiga yra išgarsinti šlovingus Dievo darbus, kaip Jis 
pašaukia iš tamsybės į nuostabią šviesą. Surinkimas 
(bažnyčia) yra šventa išrinktoji tauta, visuotina karališka 
kunigystė. 


BŪKITE PAVYZDŽIU 
PAGONIMS, I Pt 2,11-12 

lt Mylimieji, maldauju jus, kaip ateivius ir svečius — 
susilaikyti nuo kūno geidulių, kurie kovoja prieš sielą, Ps 
39,13-; Rom 13,13; Pat 132. 12 Jūsų elgesys pagonių 
tarpe tebūnie pavyzdingas, kad, nors dabar šmeižia jus 
kaip piktadarius, pažinę jūsų gerus darbus, imtų šlovinti 
Dievą aplankymo dieną, Mt 5,16. 


Apaštalas vadina Jėzaus sekėjus: išrinktaisiais, 
šventaisiais, gera darančiais, mylimaisiais, keleiviais, 
svečiais. Jie tapo naujais žmonėmis ir jų gyvenimas yra 
skirtingas nuo jų pirmesnio gyvenimo. Jie gyvena čia tik 
laikinai. Betgi šis gyvenimas yra realus. Jie turi galios, iš 
Viešpaties malonės, susilaikyti blogo. Bet jų kūno geismai 
pasireiškia; jie yra priešingi dvasiai. Jie privalo būti 
pažaboti ir tinkamai naudojami. Atrodo, kad čia manyta 
lyties geismai. Daugelis pagonių tą laikė nereikalingu 
susilaikyti. Jie net skatino ištvirkauti. Net jų kai kurios 
pamaldų apeigos buvo siejamos su ištvirkavimu. Kai 
kuriose šventovėse buvo laikoma šimtai ir tūkstančiai 
prostitučių, atvykusios į iškilmes, moterys ir mergaitės 
pastodavo nuo kunigų. Šitokius dalykus krikščionys 
griežtai smerkė ir atmetė. 

Apie krikščionis buvo leidžiamos įvairiausios 

paskalos ir jie niekinami. Apaštalas skatina krikščionis ne 
tik tinkamai kalbėti, bet ir elgtis, kad savo elgesiu įrodytų 
pagonims krikščionių dorovingumą. Aplankymo diena 
yra, kai Viešpats veikia, žmonės atsiverčia. 


SANTYKIAI SU 
VALDŽIA, 1 Pt 2,13-17 

13 Būkite paklusnūs kiekvienai žmonių valdžiai dėl 
Viešpaties: tiek karaliui, kaip vyriausiam, Rom 1,13; Tit 
3,1, 14 tiek valdytojams, kaip jo pasiųstiems, bausti 
piktadarių, išaukštinti gerųjų, Rom 13,4. 15 Mat, tokia 
yra Dievo valia, kad gerais darbais nutildytumėte 
neprotingų žmonių nesąmones, 1 Pt3,9. 16 Elkitės kaip 
laisvi; ne kaip tie, kurie blogį pridengia laisve, bet kaip 
Dievo tarnai, Gal 5,1; 1 Kor 7,22. 17 Gerbkite visus, 
mylėkite brolius, bijokite Dievo, gerbkite karalių, Rom 
12,10; Mt 22,21. 


Labai panašiai rašyta Rom 13,1-7. Apaštalas 
nepaliečia visų reikalų su valstybe, bet tik teisinius. Kai 
valstybės valdovai nevykdo teisės. čia nieko neaiškinama. 
Tuo reikalu kiek užsiminta Apr 13 ir 17. Ciesorius ir jo 
vietininkai, o mūsų laikais prezidentas ir kiti valdininkai, 
įpareigoti vykdyti įstatymą. Nors jie ir pagonys, jie atlieka 
savo: pareigas. Krikščionys privalo džiaugtis tvarka ir 
remti. valdovų geras pastangas. Chaosas yra žymiai 
blogesnis už blogą valdžią. Laisvė. yra gera ir naudinga, 
bet ir ji gali būti panaudota blogam ir piktam. 


PAMOKYMAS SAMDINIAMS, I! Pt 2,18-25 

Iš Samdiniai, su visa baime būkite klusnūs 
šeimininkams, ne tik geriems ir švelniems, bet ir 
brutoliems, Ef 6,5; Tit 29. 19 Tai yra malonė, jeigu kas 
niots vardan Dievo ir sąžinės nekaltai kenčia, Mt 5,10. 20 
Menka garbė, jei jus plaka už nusikaltimus. Bet kai esate 

kantrūs, darydami gera ir kentėdami, tada jums 
nuopeinas Dievo akyse, 1 Pt3,14;4,14-15. 21 Jukjūs tam 
pašaukti; ir Kristus kentėjo už jus, palikdamas jums 
pavyzdį, kad eitumėte Jo pėdomis, Jn 13,15. 22 Jis 
nepadarė nuodėmės, ir Jo burnoje nerasta klastos, Iz 
539; Jn 846; 2 Kor 5,21. 23 Šmeižiamas Jis neatsikir- 
tinėjo, kentėdamas negrasino, bet viską pavedė teisinga- 
jam Teisėjui, Iz 53,7.. 24 Jis pats savo kūne užnešė mūsų 
nuodėmes ant kryžiaus, kad, mirę nuodėmėms, gyven- 
tume teisumui. Jūs esate išgydyti Jo žaizdomis, 1 Jn35; 
Rom6,11; Iz 53 4.25Jūs.buvote tarsi paklydusios avys, o 
dabar sugrįžote pas savo sieių Ganytoją ir Sargą, Ps 
119,176; Iz 63,6; Ez 3446; Jn 16,11; 14,16. 


Pradžioje krikščionybės vergija visur buvo praktikuo- 
jama. Krikščionys vergai buvo pripažinti broliais, Gal 
3,28; 1 Kor 7,22, bet bendrai vergai neturėjo jokių teisių. 
Suprantama, krikščionims vergams kildavo klausimas, ar 
surinkimas (bažnyčia) neturėtų ką nors daryti jų padėtį 
palengvinti. Žinoma, tą gerai žinojo apaštalai ir kiti 
krikščionių vadai. Jie buvo priėję išvados, kad tik 
Evangelija gali tą klausimą išspręsti, bet ne atskiras 
iškėlimas vergų klausimo. Bendrai, vergų klausimu 
rūpinosi kiti. Buvo ir pačių vergų sukilimų. Apaštalas 
Petras, panašiai kaip ir Povilas, matė vergų klausimo 
sprendimą Evangelijos skelbime. Kai Evangelijos galia 
paliečia vergus ir jų savininkus, vergų klausimas 
išsprendžiamas. Matyt, Petro skaitytojų tarpe nebuvo 
vergų savininkų, tad jis jų ir nemini. Jis įspėjo tik vergus, 
būti gerais vergais ir brutaliems bei piktiems: ponams. 
Žinoma, buvo vergų tingirht Air apsileidusių savo 
pareigose. Baudžiami už nusikaltimus, jie didžiuodavosi 
tuo. Petras įspėjo kentėti nekaltai, būti gerais vergais ir 
taip laimėti Evangelijai savo ponus. Nekaltą kentėjimą ir 
laimėjimą Petras grindė giesme 22-25. Šia giesmę 

krikščionys vergai dažnai giedodavo ir gerai žinojo. Ji yra 
kiek panaši į Iz 53 perskyrimą. Kristus pristatomas kaip 
pavyzdys nekaltai kentėjęs. Jis laimėjo ir juos savo 
kentėjimu, tapo jiems Išganytoju. 


PAMOKYMAS ŽMONOMS, I Pt 3,16 

1 Jūs, žmonos, būkite klusnios savo vyrams, kad tie, 
kurie neklauso žodžio, ir be žodžio būtų laimėti tikėjimui 
savo žmonų elgesiu, Ef 5,22, 2 matydami jūsų gyvenimo 
dievobaimingumą ir skaistumą. 3 Tepuošia jus ne išorė — 
šukuosena, aukso gražmenos ar ištaiginti drabužiai, — Iz 
3,16; 1 Tim 29, 4 bet žmogiškos širdies slaptuma: 
nesugadinta, švelni ir taikinga dvasia, kuri brangi Dievo 
akyse, Rom 2,29. 5 Jul kadaise taip ir puošdavosi 
šventos moterys, kurios turėjo viltį Dieve ir buvo klusnios 
savo vyrams. 6 Taip Sara klausė Abraomo ir vadino jį 
viešpačiu. Jūs tapote jos dukterimis, darydamos gera ir 
nebijodamos bauginimų, 1 M 18,12. 


Kiek žinome iš apaštalo Povilo laiškų ir apaštalų 
darbų, pirmoje krikščionystėje, moterys turėjo lygias 
teises surinkime. Jos galėjo pasireikšti tomis dvasinėmis 
dovanomis, kurios joms buvo duotos Šventosios 
Dvasios. Jos dalyvaudavo kartu su vyrais pamaldose ir 
naudodavosi tomis pačiomis teisėmis. Bet viešame 
gyvenime moterys neturėjo tų pačių teisių kaip vyrai. Jos 
turėjo paklusti vyrams. Taip buvo pagonių gyvenime, 
panašiai ir žydų. Taip liko ir krikščionių tarpe. Evangelija 
labai sušvelnino moters padėtį. Bet moterys įsigijo lygias 
teises su vyrais viešame gyvenime žymiai vėliau ir 
palaipsniui. Petras apie visa tai nieko nekalba. Jis tik 
sako, kokia moters padėtis buvo tada. Žmonos, kurių 
vyrai buvo pagonys arba žydai, turėjo didelę pareigą 
laimėti savo vyrus Evangelijai. Žodžiu, jos mažai ką 
galėjo laimėti, bet daug tikru, krikščionišku, pavyzdingu 

gyvenimu. Čia nieko nesakyta prieš moters kuklų, 
tinkamą pasipuošimą. Petras primena, kad moters 
prigimtas švelnumas, taikinga dvasia, bendrai, jos 
nesugadinta prigimtis yra vertingesnė Dievo akyse ir 
patrauklesnė vyrui, negu plaukų šukuosena, puošnūs ir 
„ brangūs rūbai. Bendrai taip yra, juo kilnesnė moteris 
dvasia, tuo mažiau ji vertina išorę, juo menkesnė ji dvasia, 
tuo labiau ji linkus pasirodyti išore. Pirmi krikščionys 
žymiai daugiau vertino vidinį kilnumą, negu išorę. Petras 
primena, kaip pavyzdį Senojo Testamento šventas 
moteris, kurios puošėsi viltimi Dieve ir klusniumu vyrams. 
Viena tokių paminėta Sara. 


PATARIMAS VYRAMS, I Pt 3,7 
7 Taipogi jūs, vyrai, protingai gyvendami su 
moterimis, atsižvelkite, kad jos priklauso silpnesnei 
lyčiai, gerbkite jas, kaip turinčias kartu su jumis paveldėti 
gyvenimo malonę ; kad jūsų maldos nebūtų trukdomos, 
Ef 5,25; K01 3,19. 


Patarimas vyrams yra labai trumpas, bet daug 
pasakantis. Apaštalas įspėjo vyrus gyventi protingai. 
Evangelija išganymo dalyke laikė moterį lygią su vyru. Ji 
patiria tą patį išganymą čia ir turi tą patį amžinybės 
pažadą. Fiziniai moteris yra silpnesnė už vyrą. Vyras gali 
stipriau mušti. Bet kai kuriais kitais atžvilgiais, moteris 
yra žymiai stipresnė už vyrą. Ji pakelia daug daugiau 
kančių. Ji yra švelnesnė už „vyrą ir todėl ji giliau ir 
skaudžiau pergyvena įžeidimą. Jei vyras neprotingai 
gyvena su žmona, įžeidinėja ir niekina ją, tada suardoma 
dvasinė draugystė. Vyras ir žmona turi tą patį išganymą ir 
turėtų turėti dvasinę draugystę. Dvasinė draugystė 
palaikoma bendra, vienas už antrą, malda, 1 Kor 7 5. 

PATARIMAS SURINKIMO 
NARIAMS, I Pt 3,8-12 

8 Galiausiai, visi būkite vieningi, užjaučiantys kitus, 
mylintys brolius, gailestingi, nuolankūs, Fil 3,16. 9 
Neatsilyginkite piktu už pikta ar keiksmu už keikimą, bet, 
priešingai, laiminkite, nes ir patys esate pašaukti 
paveldėti palaiminimo, 1 Tes 5,15. 10 „Kas, myli 
gyvenimą ir nori matyti gerų dienų, tepažaboja liežuvį 
nuo pikto ir lūpas nuo klastingų kalbų, Ps34,14; Jok 1,26. 
11 Jis tesusilaiko pikto ir daro gera, teieško ramybės ir 
teveja ją! 1z 1,16-17; Žyd 12,14. 12 Vi.špaties žvilgsnis 
lydi teisiuosius, ir Jo ausys girdi jų maldas, bet Viešpaties 
veidas — prieš darančius pikta“, Ps 34,16-17. 


Surinkimo žmonės savo tarpe turėtų būti vienos 
minties ir turėti bei įrodyti praktiškai meilę vienas kitam. 
Santykyje su pasaulio žmonėmis, jie privalo elgtis kitaip 
negu netikintieji. Jie turi laikytis Jėzaus nurodymų, Mt 
5,5-7;43 48; Lk6,27-; Rom 124-19; Ef4,1-3. Jie už pikta 
ir keiksmą turėtų atsakyti laiminimu. Šį patarimą Petras 
paremia Ps 34,13-17. Petras mėgsta cituoti psalmes ir 
giesmes. 


KRIKŠČIONIES GERI DARBAI 
IR PASĖKOS, I Pt 3,13-17 

13 Kas gi jums pakenks, jei stropiai darysite gera? 14 
Bet jeigu jums ir tektų kentėti už tiesą, — jūs palaiminti! 
Dėl jų gąsdinimo nesuklyskite ir neišsigąskite, Mt5,10; 1 
Pt 2,19. 15 Verčiau šventai sergėkite savo širdyse Viešpatį 
Kristų, visada pasiruošę atsakyti kiekvienam 
klausiančiam apie jumyse gyvenančią viltį, Kol 4,6. 16 
Tai darykite švelniai ir atsargiai, turėdami gryną sąžinę, 
kad šmeižiantys jūsų gerą elgesį Kristuje liktų sugėdinti 
dėl to, už ką jus šmeižia, Fil2,12;1 Pt 2,12. 17 Pagaliau, 

jei tokia būtų Dievo valia, verčiau kentėti už gerus 
darbus, negu už piktus, 1 Pt 2,19-20. 


Krikščionis dažnai palietė nekalti ir neteisingi 
kentėjimai. Petras ragina visada gera daryti, bet jei ir gera 
darant reikėtų kentėti, tada jie palaiminti, Mt5,10. Jei jus 
klausia teisme, ar šiaip žmonės, atsakykite sąžiningai apie 
avo tikėjimą. Dažniausiai tokie žmonės, patyrę tiesą apie 
jūsų tikėjimą ir gyvenimą, bus sugėdinti. O jei pagaliau 
būtų tokių niekšų, kurie visgi jus vargintų, kankintų ir 
žudytų, tai yra geriau kentėti už gera, negu už pikta. 
Naujajame Testamente daug kalbama apie krikščionių 
kentėjimus. Pats Viešpats kentėjo, taip pat apaštalai ir 
kiti krikščionys. 


KRISTUS YRA PAVYZDYS, 1 Pt 3,18-22 

18 Kristus vieną kartą mirė už nuodėmes, Teisusis už 
neteisiuosius, kad mus nuvestų pas Dievą,beje, kūnu 
numarintas, o dvasia gyvas padarytas, Rom5 6; Žyd9 28; 
I Pt 221. 19- Nužengęs žemyn, Jis tąja dvasia skelbė 
kalėjime esančioms dvasioms, 1 Pt4,6. 20 Kurios kadaise 
buvo neklusnios, kai Nojaus dienomis Dievo kantrybė 
laukė, bestatant arką, kuria nedaugelis, tai yra tik aštuoni 
asmenys, buvo išgelbėti,2 Pt2,5. 21 Irjus dabar gelbsti tų 
dalvkų vaizdinys — krikštas. Jis nėra nešvaraus kūno 
nupiovimas, bet Dievo maldavimas suteikti gryną sąžinę 
dėliai prisikėlusio Jėzaus Kristaus, Mk 16,16; Ef5,26;5 M 
26,17-18, 22 kuris, įžengęs į dangų, sėdi Dievo dešinėje, o 
Jam yra pavaldūs angelai, ir galybės, ir valdžios, Ps 110,1; 
Ef 1:20., 

Šios eilutės yra himnas (giesmė) Kristui. Ar jis 
surinkimui (bažnyčiai) buvo plačiai žinomas, nėra 
žinoma. Čia giedama apie Viešpaties kentėjimus. Jis 
kentėjo ir mirė, kad išgelbėtų mus. Jis prisikėlė ir yra visų 

Viešpats. 

Apie Jėzaus nužengimą į pragarą ( mirusiųjų buveinę) 
yra tikėjimo išpažinime sakyta. Naujajame Testamente 
aiškiai rašyta šioje vietoje, ir tą primena sekančios vietos: 
Apd2,27; Rom10,7; Ef49,; Žyd 13,1-18. Plačiau apie tai 
rašyta nuo antrojo šimtmečio. Mintis yra ta; mirusiųjų 
dvasios yra gyvos. Jos be kūno gali girdėti, suprasti ir 
apsispręsti. Kristus skelbė joms Evangeliją laikotarpyje 
tarp savo mirties ir prisikėlimo. Kristus yra visų 
Išgelbėtojas: žmonių, po Jo prisikėlimo iki antrojo 
atėjimo ir pirm Jo gyvenusių šioje žemėje. Tiems, kurie 
neturėjo galimybės išgirsti Evangelijos čia gyvendami, 
buvo duota galimybė išgirsti po mirties. Kaip pavyzdys 
minimi Nojaus laiko gyventojai. 

Krikštas čia minimas tik kaip pavyzdys. Jis neveikia 
magiškai — neatgimdo. Jis siejamas su malda ir tikėjimu į 
Kristų. 


ATMESKITE NUODĖMĘ, I Pt4,146 

1 Kadangi Kristus kentėjo kūnu, tai ir jūs ap- 
siginkluokite ta pačia mintimi, — nes kas kenčia kūnu, tas 
pameta nuodėmę, 2 kad likusį laiką žemėje pragyventų 
nebe žmonių aistroms, o Dievo valia, Gal 2,20. 3 Gana, 
kad paėjus; laiką buvote pasidavę pagonių valiai, 
gyvendami  begėdystėmis,  geiduliais, - girtavimu, 
pokyliavimu, išgėrimais ir :neleistinomis 
stabmeldystėmis, Ef4,17; Tit3,3. 4 Todėljiems stebėtina, 
kad jūs nebebėgate kartu su jais pasinerti į tą patį aistrų 
verpetą, ir jie  piktžodžiauja, Apd 13,45. 5 Betgi jie turės 
duoti apyskaitą Tam, kuris pasiruošęs teisti gyvuosius ir 
mirusiuosius, 2 Tim 4,1. 6 Todėl ir buvo paskelbta 
Evangelija net mirusiems, kad jie, nors ir nuteisti kūnę 
kaip žmonės, gyventų dvasia pagal Dievo valią, 1 Pt3,19. 

Tikras atgimimas visai pakeitė žmones. Jie vidiniai ir 
gyvenimo papročiais tapo visai kitokie. Kurie nejtikėjo, 
tiums buvo nuostabus krikščionių pasikeitimas. 
Neatgimusieji pradėjo krikščionis šmeižti ir boikotuoti, 
nieko bendro su jais nebeturėti. Krikščionys, būdami 
mažuma, nukentėjo. Apaštalas priminė jiems, imti 
pavyzdį iš Kristaus ir neišsigąsti, jei reikėtų kentėti. Visi 
bus teisiami Dievo nešališkai. Šeštasis skirsnelis primena, 
kas buvo 19-20 skirsneliuose sakyta. 

Evangelija visiems laikams yra ta pati ir ji panašiai 
veikia. Ji pakeičia žmones ir dabar panašiai, kaip ir anuo 
metu. Nuostabu, kad mūsų dienų krikščionys, kurie 
nepergyvena atgimimo, elgiasi visai panašiai, kaip anų 
laikų pagonys. Net ir mūsų inteligentija ir kunigija visai 
panašiai girtauja ir pokyliauja, bedieviškai elgiasi irį kitų 
aistrų verpetus pasineria, kaip anų laikų pagonys. 
Atgimusiųjų elgšena juos stebina ir erzina. Atgimimo 
pergyvenimai laikomi pasakaitėmis. 


LAIKYKITĖS TIKĖJIMO IR 
DRAUGYSTĖS, 1 Pt4,7-11 

7 Visų dalykų galas arti. Todėl būkite santūrūs, 
blaivūs ir melskitės, 1 Jn2,18;1 Kor10,11. 8 Visų pirma 
turėkite apsčiai meilės vieni kitiems, nes meilė uždengia 
gausybę nuodėmių, Lk 21,34; Pat 10,12. 9 Būkite 
tarpusavyje svetingi be murmėjimo, Rom 12,13; Žyd 13,2. 

10 Patarnaukite vieni kitiems, kaip geri visokeriopos 
Dievo malonės užvaizdai, sulig“ kiekvieno gautąja 
dovana, Rom 126; 1 Kor4,7. 11 Jei kas kalba, tekalba 
kaip Dievo žodžius; jei kas tarnauja, tetarnauja, kaip 
Dievo apdovanotas jėgomis, kad visuose dalykuose per 
Jėzų Kristų būtų Dievui šlovė. Jam šlovė ir galybė per 
amžių amžius! Amen, 2 Kor 2,17. 

Dabartinis amžius praeina, Kristaus atėjimas artėja. 
Krikščionys laukė visais laikais Kristaus atėjimo. Tas 
laukimas ir mūsų laikais yra gyvas. Kiekvienas 
krikščionis yra linkęs ir gundomas į kai kurias jo anksčiau 
darytas nuodėmes. Jis privalo budėti ir melstis. 
Krikščionių tarpe privalo pasireikšti nuoširdi ir tvirta 
meilė. Pirmųjų laikų krikščionys buvo ir turėtų būti 
aktyvūs surinkime. Apaštalas mini dvi tarnybos dovanas: 
skelbimo ir labdaros. Tos dovanos pasireiškia ne žmonių 
organizavimu ir planavimu, bet Dievo įkvėpimu, Jo galia. 
Krikščionys siekia ne savo pasigyrimo ir garbės, bet 
Dievo šlovės! 


PAKARTOTINAI PRIMENAMI 
KENTĖJIMAI, 1 Pt 4,12-19 

12 Mylimieji, nesistebėkite, kad degina jus ugnis, lyg 
jums būtų atsitikę kas nepaprasta, nes taip darosi jums 
išmėginti, 1 Pt 1,7. 13 Verčiau džiaukitės, dalyvaudami 
Kristaus kentėjimuose, kad ir tada, kai Jo šlovė apsireikš, 
galėtumėte džiūgauti ir linksmintis, Mt 5,10; Apd 5,21; 
Jok 1,2; Rom8,17;2 Kor1,7. 14 Jeijus niekina dėl Jėzaus 
vardo, — jūs palaiminti, nes šlovės ir Dievo Dvasia ilsis 
ant jūsų, Mt5,11;1z51,7.15, Tik niekas iš jūsų tenekenčia 
kaip žmogžudys, vagis, piktadarys ar į kitų reikalus 
besikišąs, 1 Pt 2,20. 16 Bet jei nukenčia kaip krikščionis, 
tenesigėdija, tegarbina. šiuo vardu Dievą, Apd 541. 17 
Nesjau metas prasidėti teismui nuo Dievo namų, bet jeigu 
jis pirmiausia prasideda nuo mūsų, tai koks galas laukia 
tų, kurie neklauso Dievo Evangelijos?! Jer 25,29:49,12; 
Ez 96;Lk23,31. 18 Irjeigu teisusis vos-ne-vos išsigelbės, 
tai kur pasidėti bedieviui ir nusidėjėliui! 19 Todėl, kurie 
kenčia pagal Dievo valią, tepaveda savo sielas ištikima- 
jam Kūrėjui ir tedaro gera, Lk 23 46; 2 Tim 1,12. 

Atrodo, kad prasidėjo Nerono persekiojimas ir 
žudymai. Tikrai gyvi krikščionys buvo deginami jo rūmų 
parke. Persekiojimai turėjo tarnauti krikščionių perban- 
dymui lyg tauriųjų metalų skaidrinimas. Po jų seks 
krikščionių garbė, tad jie turėtų džiaugtis, kad kenčia dėl 
Kristaus Evangelijos. Krikščionys neturi kentėti kaip 
nusikaltėliai, o dėl Kristaus kentėti tenesigėdina. Jų, 
Dievo namų, kentėjimai yra trumpi, bet neklausančiųjų 
Evangelijos kentėjimai bus baisūs. 


SKATINIMAS VYRESNIESIEMS, 1 Pt 5,14 

1 Vyresniuosius jūsų tarpe prašau aš, irgi vyresnysis, 
Kristaus kentėjimų liudytojas ir būsimosios šlovės 
dalyvis, Lk 2448; Rom 8,17: 2 ganykite jums patikėtą 
Dievo kaimenę ne iš prievartos, bet su noru, kaip Dievui 
patinka, ne dėl biauraus pelno, bet gera valia, Jn 21,16; 
Apd 20.28, 3 ne kaip viešpataujantys jums pavestiesiems, 
bet tapę pavyzdžiu kaimenei, 1 Kor3,9;2 Kor 1,24; Fil 
3,17; 2Tes3,9; Tit 2,7. 4 Kai pasirodys vyriausiasis 
Ganytojas, jūs gausite nevystantį garbės vainiką, Iz40,11; 
1 Pt 1,4. 


Romos katalikų bažnyčia laiko apaštalą Petrą 
pirmuoju popiežiu. Pačių katalikų Petro laiškų vertime 
nėra ne tik įrodymo, bet ir visai neprisiminta, kad jis toks 
buvęs. Petras pats laiko save vienu surinkimo vyresniuo- 
ju, Kristaus kentėjimų liudininku ir būsimos šlovės 
dalyviu. Vyresnysis nemanyta imžiumi, bet pareigomis. 

Petras skatina surinkimo vyresniuosius būti 
pavyzdžiu žmonėms žodžiu ir gyvenimu, savo pareigas 
surinkimui atlikti gera valia. Jėzus yra vyriausiasis 
Ganytojas, Žyd 13,20. Jis duos užmokesnį — nevystantį 
šlovas vainiką. 

SKATINIMAS VISIEMS, 1 Pt 55-11 

5 Taipogi jūs, jaunesnieji, būkite  klusnūs 
vyresniesiems. Ir visi būkite apsivilkę nuolankumu vieni 
kitiems, nes Dievas išpuikėliams priešinasi, o 
nuolankiesiems teikia malonės, Ef 5,21; Mt 23,12; Lk 
1,52; Jok 4,6. 6 Tad nusižeminkite po galinga Dievo 
ranka, kad Jis išaukštintų jus, metui atėjus, Job 22,29; 
Jok 4,10. 7 Paveskite Jam visus savo rūpesčius, nes Jis 
jumis rūpinasi, Ps 37,5; Mt 6,25. 8 Būkite blaivūs, 
budėkite! Jūsų priešas velnias, kaip riaumojantis liūtas, 
slankioja aplinkui, tykodamas ką praryti, Lk 21,36;1 Tes 
5,6. 9 Pasipriešinkite jam tvirtu tikėjimu, žinodami, kad 
tokius pačius kentėjimus tenka iškęsti jūsų broliams 
plačiame pasaulyje, Ef 6,11-13. 10 O visos malonės 
Dievas, pašaukęs jus į savo amžinąją garbę Kristuje, pats 
jus, trumpai pakentėjusius, ištobulins, pastiprins, 
pastatys ant tvirto pagrindo, I Pt 1,16. 11 Jo valdžia per 
visus amžių amžius! Amen. 


Kur Evangelija pradedama skelbti, dažnai pirmieji 
apsisprendžia jauni vyrai. Iš patyrimo žinome, kad 
jaunimas ieško naujų gyvenimo kelių. Tad labai tinka 
apaštalo paskatinimo žodis — paklusti. Dievas yra 
priešingas išpuikėliams. 

Atgimusieji krikščionys -visada buvo, yra ir bus 
persekiojami, Mt 24,22; Apr 3,10. Prieš juos naudojama 
klastinga propaganda ir brutali jėga. Tą daro tarnaujan- 
tieji piktam. Piktasis vadinamas: priešininku, velniu, 
apskundėju, liūtu. Jo tikslas yra naikinti ir žudyti klasta ir 
apgaule. Apaštalas pataria būti blaiviems, budėti ir 
tikėjimu priešintis velniui. Dievas pašaukė, Jis išlaikys. 

LAIŠKO PABAIGA, I Pt 5,12-14 

12 Per Silvaną, ištikimąjį brolį, — tokiu jį laikau, — 
jums trumpai parašiau, ragindamas ir liudydamas, jog 
tokia tikroji Dievo malonė. Tvirtai jos laikykitės! Žyd 
1322. 13 Jus sveikina kartu išrinktasis surinkimas 
Babilione ir mano sūnus Morkus, Apd 12,12-25. 14 
Sveikinkite vieni kitus meilės pabučiavimu! Ramybė 
jums visiems, kurie esate Kristuje! 1 Kor 16,20. 


Laiškas baigiamas sveikinimu ir linkėjimu ramybės. 
Silvanas(Silas), kilimo iš Jeruzalės, Apd 15,22, apaštalo 
Povilo bendradarbis, 1 Tes 1,1; 2 Tes 1,1; 2 Kor 1,19 ir 
Morkus, Jeruzalės surinkimo narys ir Povilo bendradar- 
bis, K014,10; Fm 24, dabar buvo pas Petrą. Kai Povilas 
buvo nužudytas, jo bendradarbiai, drauge su Petru 
žiūrėjo, kaip patarnauti surinkimams. Apie Babiloną 
žiūrėk laiško įvade. 


ANTRASIS PETRO LAIŠKAS 

Laiško autorius vadina save apaštalu Petru ir 1,16-18 
rašo apie pergyvenimą ant kalno, Jėzaus peršvietimo 
metu. Laiškas skirtas tiems patiems skaitytojams, kaip ir 
pirmasis, 3,1. Laiško tikslas yra stiprinti tikinčiųjų 
tikėjimą. Laiške kalbama apie: pašventinimą, ištvermę, 
klaidatikius, Kristaus atėjimą, pasaulio pabaigą. Laiškas 
galėjo būti rašytas apie 67 metus. 

Daugelis kritikų sako, kad laiškas rašytas nežinomo 
autoriaus apie 120-150 metus. Svarbiausi įrodymai yra: 1. 
Laiško didelis panašumas į Judo laišką. Judo laiškui 
priskiriama rašymo data apie 70 metus. Tuo metu Petras 

jau buvo miręs. Dėl laiško panašumo, galima atsakyti, 
kad daug panašių kalbos terminių ir išsireiškimų buvo 
vartojama ne tik apaštalų, bet ir visų krikščionių. 
Apaštalai susieidavo ir kai kuriuos klausimus aptardavo. 
Taipgi ir Dievo Dvasios apreiškimai galėjo būti panašūs. 
2. Dėl graikiškų išsireiškimų, kurių Petras negalėjo žinoti, 

galima atsakyti,kad pirmąjį Petro laišką rašė Silvanas, kas 
rašė antrąjį laišką, nežinome. Laišką galėjo parašyti gerai 
žinantis graikų kalbą, net tikras graikas. 3. Daugelis 
krikščionių, pirmųjų rašytojų, nemini šio laiško, gal dėl 
to, kad jį laiko ne Petro rašytą. Šis laiškas gana vėlai buvo 
priimtas į kanoną — Šventojo Rašto knygas. 


SVEIKINIMAS, 2 Pt i, 14 

I Simonas Petras, Jėzaus Kristaus tarnas ir apaštalas, 
gavusiems su mumis lygiai brangų tikėjimą mūsų Dievo ir 
Išganytojo Jėzaus Kristaus teisumu, Rom 1,12, 2 malonė 
ir ramybė tepadaugėja jums su Dievo ir mūsų V iešpaties 
Jėzaus pažinimu. 3 Jo dieviška galybė padovanojo mums 
visa, kas praverčia gyvenimui ir maldingumui pažinimu 
To, kuris pašaukė mus savo šlove ir jėga, 1 Pt 29. 4 
Drauge Jis mums padovanojo ir brangius bei didžius 
pažadus, kad per juos taptumėte dieviškosios prigimties 
dalininkai, pabėgę nuo sugedimo, pasaulyje 
pasireiškiančių aistrų. 


Autorius yra Simonas Petras, Jėzaus Kristaus tarnas 
ir apaštalas. Skaitytojai turi tą patį, brangų tikėjimą, kaip 
ir visi tikintieji Kristų. Jis įgyjamas Kristaus pažinimu, 
kaip dovana. Po linkėjimo malonės ir ramybės, 
primenami Dievo pažadai ir patyrimai dieviškos prigim- 
ties. Dieviška prigimtis teikia galią pasitraukti nuo 
sugedusių pasaulinių aistrų ir papročių. Kas Dievo 
malonę patiria savyje, tas trokšta jos daugiau. 

TIKINČIŲJŲ PATIRIAMOS 
DOVANOS, 2 Pt 15-11 

5 Todėl panaudokite visą stropumą, kad savo 
tikėjimu ugdytumėte dorybę, "dorybe — pažinimą, Gal 
5,6-22, 6 pažinimu — susivaldymą, susivaldymu — 
ištvermę, ištverme — maldingumą,7 maldingumu brolybę, 
o brolybe — meilę. 8 Kai šitos dorybės jumyse gyvena ir 
tarpsta, jos neleidžia jums apsileisti ir likti bevaisiais 
mūsų Viešpaties Jėzaus Kristaus pažinime, Tit3,14. 9 O 
kam jų trūksta, tas aklas ir trumparegis, užmiršęs, kad yra 
apvalytas nuo savo senųjų nuodėmių, 1 Jn 2,9-11. 10 
Todėl, broliai, dar uoliau stenkitės sutvirtinti savąjį 
pašaukimą ir išrinkimą. Tai darydami, jūs niekad 
nesuklupsite, Žyd 3,14. 11 Tokiu būdu dąp plačiau 
atsivers jums įėjimas į amžinąją mūsų Viešpaties ir 
Gelbėtojo Jėzaus Kristaus karalystę. 


Dieviška prigimtis (atgimimas) yra labai gera pradžia. 
Atgimęs žmogus privalo dėti visas, jam įmanomas, 
pastangas siekti pašventinimo. Tikėjimas yra versmė, iš 
kurios čia minimos dovanos išplaukia. Meilė yra 
užbaigimo vainikas. Kas giriasi Kristaus pažinimu, o 
neturi minėtų dovanų vaisių, tas yra aklas. Tokie buvo 
anų laikų gnostikai. Jie daug kalbėjo apie pažinimą, bet jų 
elgesio nelydėjo krikščioniški darbai. Mūsų dienų vardo 
krikščionys kalba apie tikėjimą ir filosofuoja, bet gyvą 
evangelišką patyrimą atmeta. 


KRIKŠČIONIŠKA VILTIS, 2 Pt 1,12-21 
12 Todėl nuolat jums priminsiu šituos dalykus, nors 
jūs ir žinote juos ir esate sutvirtinti dabartinėje tiesoje, 
Rom 15,14-15. 13 Laikau savo priederme, kol gyvenu 
šioje padangtėje, žadinti jus paraginimais;2 Kor5,14. 14 
Žinau, kad veikiai ateis mano padangtės nugriovimo 

metas, kaip ir mūsų Viešpats Jėzus Kristus“ "man 
apreiškė, Jn 21,18-19 15 Aš pasistengsiu, kad, ir man 
iškeliavus, jūs kiekvienu metu galėtumėte tai prisiminti. 
16 Mat, mes skelbiame jums mūsų Viešpaties Jėzaus 
Kristaus galybę ir atėjimą, ne mėgdžiodami gudriai 
išgalvotas pasakas, bet liudijame savo akimis Jo matytą 
didybę 1 Kor 1,17; Jn 1,14. 17 Jis gavo iš Dievo Tėvo 
garbę ir šlvog, kai iš šlovingosios didybės balsas 
nuskambėjo: „Šitas yra mano mylimasis Sūnus, kuriuo 
gėriuosi", Mt3,17; Mk 1,11; Lk9 35; Ef 1,6. 18 Tą balsą 
mes girdėjome aidint iš dangaus, kai buvome su Juo ant 
šventojo kalno, Mt 17,6. 19 Mes turime tvirtą pranašų 
žodį. Jūs gerai darote, laikydamiesi jo, tarsi Žiburio, 
šviečiančio tamsioje vietoje, kol išauš diena ir jūsų širdyse 
užtekės aušrinė, Ps 119,105; 2 Kor 46. 20 Pirmiausia 
žinokite, kad jokia Rašto pranašystė negali būti 
sauvališkai aiškinama, Rom 12,46; 2 Tim 3,16, 21 nes 
pranašystė niekada nėra atėjusi žmogaus valia, bet 
Šventosios Dvasios vedami įkvėpti žmonės kalbėjo Dievo 
vardu, 2 Sam 23,2; Lk 1,70; Apd 1,16. 


Petras žinojo, kad jo gyvenimo pabaiga artėja. Ar jis 


galvojo apie Viešpaties jam sakytą žodį Jn 21,18-19,arjis 
gavo kitą apreiškimą — neėsakyta. Jis žinojo, kad jo 
žemiškas gyvenimas greitai baigsis. Jis norėjo dar 
pakartotinai žinomą tiesą priminti. Matyt, gnostikai 
skelbė apie Viešpaties darbus ir Jo atėjimą išgalvotas 
pasakas. Apaštalai, taigi ir Petras skelbė, ką jie patys matė 
ir pergyveno. Petras čia primena Jėzaus peršvietimą, 
kuris Evangelijose aprašytas. Jis matė Jėzaus didybę ir 
girdėjo balsą iš dangaus. Tai yra visai kas kita, negu 
gnostikų pasakos. Senajame Testamente minimi 
pranašai, kurie kalbėjo ne Dievo įkvėpti, bet skelbė savo 
mintis ir žmonėms pataikavo. Jų pranašavimai 
neišsipildė. Dievo siųstų pranašų pranašavimai įvyko. 

Petras kalba apie juos. Jie yra užrašyti Senajame 
Testamente. Pranašų pranašavimus gali aiškinti tik 
Dievo įkvėpti žmonės, nors yra žmonių, kurie, 
neturėdami Dievo Dvasios, aiškina pranašus ir kalba apie 
Evangeliją. Taip darė žydų kunigai. Jie, taip darydami, 
patį Viešpatį nužudė. Panašiai atsitiko su gnostikais. Jie 
daug pakenkė krikščionystei. Be Dievo Dvasios Evangeli- 
jos skelbėjai veda žmones į netikėjimą ir žuvimą. Petras 
sauvaliavimą atmetė. Tą turėtų ir mūsų laikų gyvi 
krikščionys daryti. 


ĮSPĖJIMAS KLAIDINTOJAMS, 2 Pt 2,1-13 

1 Buvo tautoje ir netikrų pranašų, kaip ir jūsų tarpe 
bus netikrų mokytojų, kurie įves pražūtingų 
klaidamokslių, išsigindami net juos atpirkusio Viešpaties 
ir užsitrauks staigų žlugimą, Mt 24,11; 1 Tim 4,1. 2 
Daugelis paseks jų nukrypimu, ir dėl jų bus piktžodžiau- 
jama tiesos keliui, 2 Tim43-4. 3 Iš godumo jie bandys jus 
išnaudoti suktais žodžiais. Bet nuo seno jų laukia 
pasmerkimas ir nesnaudžia žuvimas.4 Dievas nepagailė- 
jo nusidėjusių angelų, bet nubloškė juos į tamsias tartaro 
(pragaro) bedugnes, kur laiko juos teismui, Job4,18;Jud 
6. 5 Jis nepagailėjo senojo pasaulio, tik išsaugojo tiesos 
šauklį Nojų ir dar septynetą, kai siuntė bedievių pasauliui 
tvaną, I M 7,7-23; 2 Pt 3,6. 6 Paversdamas pelenais 
Sodomos ir Gomoros miestus, pasmerkė juos žlugimui ir 
taip davė pavyzdį ateities bedieviams, Žyd 11,7; 1 M 
19,24. 7 Išgelbėjo teisųjį Lotą, varginamą noderėlių 
palaido elgesio; 8 mat, regėdamas ir girdėdamas teisusis, 
gyvenantis jų tarpe, diena iš dienos turėjo varginti savo 
teisią sielą dėl nuodėmingų darbų, Ps 119,158; E29.4. 9 
Taigi Viešpats žiūo, kaip išgelbėti maldinguosius iš 
mėginimo ir kaip išlaikyti nedoruosius teismo dienai ir 
bausmei, 1 Kor 10,13, 10 ypač tuos, kurie, pasidavę 
kūnui, pasineria nešvariuose geismuose ir paniekina 

viešpatystę. Įžūlūs akiplėšos! Jie nesudreba, 
piktžodžiaudami: šlovingiesiems, 1] tuo tarpu kai 
angelai, aukštesni jėga ir galia, Viešpaties akivaizdoje 
nedrįso jiems ištarti pikto sprendimo, Jud 9. 12 Bet jie, 
kaip neprotingi gyvuliai, tarsi iš prigimties skirti 
sugavimui ir užmušimui, piktžodžiauja tam, ko 
nesupranta, ir todėl pražus savo sugedime, Jer 12,3; Jud 
10. 13 Jie gauna atpildą už neteisingus darbus. Jie laiko 
pramoga smaguriauti dienos metu. Jie susitepę ir iškrypę, 
smaguriauja, pramogauja ir puotauja jūsų meilės 
puotose, Fil 3,19; Jud 12. 


Surinkime (bažnyčioje) visais laikais buvo klaidin- 
tojų. Senajame Testamente pasakojama apie netikrus 
pranašus, o Naujajame apie netikrus mokytojus. Jie 
išsigina Viešpaties, tai yra išganančios Dievo galios. Jų 
visų nusikaltimas yra — nukrypimas nuo tiesos. Jie 
gražiais, pataikaujančiais žodžiais suvilioja žmones. Jų 
žodžiai ir elgsena mažai kuo besiskyrė nuo pagonių. 
Klaidintojų tikslas yra turtas, įtaka, garbė, didelis 
skaičius pisekėjų. Jie yra Dievo pasmerkti. Juos ištiks 
Dievo teismas ir jie žus. Bet jie padaro daug žalos. 
Apaštalas duoda kelis pavyzdžius iš Senojo Testamento. 
Galingi angelai nusikalto. Dievas neatsižvelgė į jų garbę. 
Kas nusikalto, buvo pasmerktas. Jie nublokšti į tamsų 
tartarą — pragarą ir ten laukia teismo. Tartaras yra 
graikų terminas. Tai vieta kur jų nubausti dievai laikomi. 
Nojaus laikais nusikalto visas pasaulis, visas ir buvo 
pasmerktas. Dievas žinojo apie vieną nekaltą kaltųjų 
tarpe. Jis jį ir jo artimuosius išgelbėjo. Panašiai vyko 
Sodomos ir Gomoros miestuose. Čia kalbama apie 
gnostikus. Jie daug kalbėjo ir gyrėsi apie Kristaus 
pažinimą, bet jų elgsena buvo panaši į pagonių. Jie savo 
nešvarių gyvenimu niekino Viešpatį ir Jo pašauktus 
tarnus. Dievo angelai nepiktžodžiauja prieš nusikaltėlius. 

Jie praneša Dievui ir visą teismą paveda Jam. Ir mes 
turėtume panašiai elgtis — Viešpats teis visus. Klaidin- 
tojų tikslas yra tik šio gyvenimo pramogos. Jie neturi 
supratimo apie atgimimą ir amžiną gyvenimą. Jie gyvena, 
lyg neprotingi gyvuliai. 


GRIEŽTAS PASMERKIMO 
ŽODIS, 2 Pt 2,14-22 

14 Jų akys kupinos svetimavimo, nepasotinamos 
nuodėmės. Jie suvedžioja svyruojančias sielas. Jų širdis 
išlavinta godulystėje. Jie prakeikimo vaikai, Jud 11. 15 
Palikę tiesos kelią, jie nuklydo ir pasuko keliu Bileamo, 
Beoro sūnaus, kuris pamilo nedorybės atpildą,4 M 22,28; 
Apr2,14, 16 tačiau buvo subartas dėl savo nusižengimo: 
darbinis, nebylys gyvulys prabilo žmogaus balsu ir 
sutrukdė pranašo beprotystę. 17 Jie yra šaltiniai be 
vandens, audros varomi debesys; jiems skirta juodžiausia 
tamsybė, Jud 12-13. - 18 Skelbdami išpūstas ir tuščias 
kalbas, kūno geismais ir pasileidimu jie pavilioja tuos, 
kurie yra vos pasprukę nuo gyvenančių paklydime, Jud 
16. 19 Jie žada šiems laisvę, patys būdami sugedimo 
vergai: juk nugalėtasis tampa nugalėjusiojo vergas, Jn 
8,34; Rom6,16. 20 Bet jeigu, ištrūkę iš pasaulio purvyno 
Viešpaties ir Gelbėtojo Jėzaus Kristaus pažinimu, jie ir vėl 
jame susipainioję pralaimi, tai jiems paskui darosi 
blogiau, negu pirma, Mt12,45; Žyd 10,26-27;Fi13,7-8. 21 
Jiems būtų buvę geriau, iš viso, nepažinti teisumo kelio, 
negu, jį pažinus, nusigręžti nuo jiems duoto šventojo 
įsakymo, Lk 12,4748. 22 Jiems nutiko, kaip teisingai 
sako patarlė: „Šuo sugrįžo prie savo vėmelo", ir 
„Išmaudyta kiaulė vėl valiojasi purvynė". 

Naujasis Testamentas pakartotinai pasakoja apie 
paklydimus ir klaidintojus. Viešpats sakė apie vilkus avių 
apdare, Mt5,15;24,11, Povilas apie vilkus ir iš surinkimo 

iškylančius klaidintojus, Apd 20,29. Kils išdavikai ir 
veidmainiai, 2 Tes 2,1-2. Jie įves surinkime velniškus 
mokymus, 1 Tim4,1-3;2 Tim3,1-9; Jud4,19; Apr17.Jų 
bendras požymis yra pramogos, turtas, paleistuvystė. 
Kristaus Evangelija pasižymėjo dvasiniu grožiu, 
paprastumu, švarumu. Bet jau apaštalų laikais pasireiškė 
gnostikai ir iškrypėliai bei velniška (pagoniška) dvasia. 
Konstantino didžiojo laikais krikščionystė nuopuolė iki 
pagonijos lygio. Popiežių viešpatavimo laikais, graikų ir 
romėnų, laikotarpis atrodė, lyg aukso laikai. Ar daug ir 
mūsų laikais evangeliškos bažnyčios besiskiria nuo 
pasaulio, netikinčiųjų ir pagonijos? 

Padorūs pagonys ir žydai rinkdavosi pokyliams tik 
vakarais. O gnostikai, vadinami krikščionys, nesidrovėjo 
pokyliauti dienos metu; ir krikščioniškas, tikrai kuklias 
šventos vakarienės bei agapės puotas pavertė 
smaguriavimu ir pramogomis. Jų širdys pavergtos 
godulystės ir paleistuvystės; tai prakeikimo vaikai. 

Apaštalas primena Bileamą, kuris žinojo Dievo valią, 
bet pamilo gyrių, turtą ir paleistuvystę. Jį net asilė 
perspėjo, tačiau jis ėjo toliau savo pasirinktu keliu iki 
žuvo, 4 M 22.4-. Tokie bažnyčių vadai yra šuliniai be 
vandens, ir debesys be lietaus. Geriau būtų, kad tokių 
visai nebūtų, nes jie suvedžioja kitus ir patys žūsta. 
Priežodis apie šunį ir kiaulę yra tikras, tokie yra 
atpuolusieji ir netikintieji. 


KRISTAUS ATĖJIMAS IR 
PASAULIO PABAIGA, 2 Pt 3,1-13 
1 Mylimieji, tai jau antras laiškas, kurį jums rašau. 
Šiuose laiškuose žadinu jūsų tyras mintis prisiminimais,2 
Pt 1,13, 2 kad atsimintumėte šventųjų pranašų iš anksto 
paskelbtus žodžius ir jūsų apaštalų paduotą Viešpaties ir 
Gelbėtojo įsakymą. 3 Pirmiausia žinokite, kad 
Paskutinėmis dienomis pasirodys šaipūnai, kupini pa- 

juokos. Jie gyvens savo geiduliais, 1 Tim4,l, 4 ir kalbės: 
„Kur Jo pažadėtas atėjimas? Juk nuo to laiko, kai užmigo 
protėviai, visa pasilieka kaip buvę nuo sutvėrimo 
pradžios“, Iz 5,19. 5 Mat, jiems, to norintiems, lieka“ 
paslėpta, kad nuo seno buvo dangus ir žemė, iš vandens ir 
per vandenį sutvarkyta Dievo žodžiu, 1 M 1,6-9; Ps24.2. 

6 Todėl ir ano meto pasaulis žuvo, vandeniu aptvindytas, 
I M721;2 Pt 25. 7 O dabartiniai dangūs ir žemė tuo 
pačiu žodžiu palaikomi ugniai, saugomi teismo ir 
bedievių žmonių žuvimo dienai, 2 Tes 18. 8 Tačiau, 
mylimieji, vienas dalykas neturi likti jūsų nepastebėtas: 

viena diena pas Viešpatį yra tūkstantis metų, ir tūkstantis 
metų — kaip viena diena, Ps 90,4. 9 Viešpats nedelsia 
ištesėti pažado, kaip kai kurie mano, bet kantriai elgiasi 
su jumis, nenorėdamas, kad kas pražūtų, bet kad visi 
atsiverstų, Ab 2,3; Ez 18,23; 1 Tim 2,4. 10 O Viešpaties 
diena ateis kaip vagis. Tada dangūs praeis su smarkių 
ūžesiu, elementai sudegs ir suskils, ir žemė su savo 
kūriniais sudegs, Mt 2435; Žyd 1,11; Apr20,11. 11 Jeigu 
visa taip turi suirti, tai jums reikėtų pasižymėti šventu 
gyvenimu ir maldingumu, I Pt 1,15, 12 laukti ir ilgėtis 
Dievo dienos atėjimo, kai dangūs suirs liepsnose ir 
elementai sutirps iš karščio! Mik 14. 13 PagalJo pažadą 
mes laukiame naujų dangų ir naujos žemės, kuriuose 
gyvena teisybė; Iz 66,22; Apr 21,1. 


Iš kai kurių Šventojo Rašto vietų atrodo, kad Kristaus 
atėjimas yra arti, Mt 16,28;24,34; Rom 13,12; Žyd 10,25; 
Jok58; Apr 1,3. O vėl iš kitų atrodo, kad Jo atėjimas dar 
užtruks, Mt 25,19; 2 Tes 2,2-3; 2 Pt 38, Ps 904. 

Gnostikai — liberalai gyrėsi Kristaus pažinimu. Bet 
Evangelijos paprastumo ir jos galios tikrai nepažino. 
Atgimimas jiems buvo nepažįstamas. Jie puotavo ir 
paleistuvavo. Jie nenorėjo ir nelaukė Evangelijos 
skelbiamos atsakomybės ir teismo. Jie šaipėsi iš Kristaus 

atėjimo, skelbė, kad tėvai, kurie laukė Jo, visi mirę. Jo 
atėjimo nebuvo ir nebus. Taip darė ir darovardo 
krikščionys. Jie tai daro, pateisindami savo piktą širdį ir 
"elgseną. Petras aiškina, kad Dievo laikas yra kitoks, negu 
mūsų, Ps 90,4. Jėzus ateis Dievo skirtu laikų. Jis ateis 
staiga. Jis įsakė visoms kartoms budėti ir laukti Jo. Kas 
yra 2000 metų? tik dvi dienos. Jei atrodo, kad Jis 
užtrunka, tai yra Jo meilė. Jis laukia, kad kiekvienas 
atsiverstų, nes netikintiems Jo atėjimas bus pasmerkimas. 
Apaštalas primena tvaną. Žemės tvėrimo eigoje visa žemė 
buvo vandeniu apsemta. Dievas leido sausumai 
pasirodyti. Jis tvano laike vėl leido vandeniu apsemti visą 
žemės paviršių. O dabar Jis žemę sunaikins ugnimi. Tai 
gali įvykti žemei susiduriant su kokiu visatos kūnu, arba 
sprogimu. Žemės sudegimą mini Senajame Testamente 
tik Sepanja 3,8 ir Naujasis Testamentas tik šioje vietoje. 
Žydų vėlesnė literatūra, taipogi ir graikų, apie tai daug 
pasakoja. Autorius sako, kad Kristaus atėjimas ir žemės 
žlugimas turėtų krikščionis skatinti siekti pašventinimo. 
Dievas pažadėjo saviesiems naują žemę ir dangų, kuriuos 
nebebus neteisybės ir nuodėmės. Taip, maranata — 
Viešpats ateis! 1 Kor 16,22. 


SKATINIMAI ATSISVEIKINANT,, 2 Pt 3,14-18 

14 Todėl, mylimieji, šito belaukdami, stenkitės tapti 
Jo akivaizdoje nesutepti, nepeiktini ir taikingi, 1 Kor 1,8; 
I Tes 3,13. 15 Mūsų Viešpaties kantrumą laikykite 
išgelbėjimu, kaip jums parašė ir mūsų mylimas brolis 
Povilas pagal jam duotą išmintį, Rom 24, 16 jis taip 
kalba apie šituos dalykus visuose laiškuose, Juose esama 
sunkiai suprantamų dalykų, kuriuos nemokšos ir 
nesubrendėliai iškraipo, aiškindami, kaip ir kitus Raštus, 
žinodami,  saugokitės, kad, bedievių  paklydimo 
traukiami, neiškryptumėte iš savo stirpybės, Mk 13,23; Ef 

4,14. 18 Todėl aukite malone ir mūsų Viešpaties ir 
Gelbėtojo Jėzaus Kristaus pažinimu. Jam šlovė dabar ir 
amžinybės dienai! Amen, Ef 4,15; I Pt 2,2. 


Kas patiria atleidimą, tas deda pastangas išsilaikyti 
švariu, turėti ramybę Viešpatyje. Kaip pagarbiai Petras 
atsiliepia apie Povilą! Povilas turėjo išminties dovaną iš 
Dievo. Jo laiškuose yra išreikštos gilios mintys. Kurie 
neseka Jėzaus teisoje, tie Povilo ir kitus Raštus aiškina 
neteisingai, savo ir klausytojų prapuolimui. Saugokitės 
netiesos, neiškrypkite iš Kristaus pažinimo, nenustokite 
tikėjimo stiprybės, aukite Viešpaties malonėje! 


PIRMASIS JONO LAIŠKAS 

Padavimai sako, kad apaštalas Jonas gyveno 
Jeruzalėje iki Marijos, Jėzaus motinos, mirties. Jeruzalę 
sunaikinus 70 metais, jis persikėlęs į Efezą skelbti ten 
Evangeliją ir gyventi. Jis miręs šimto metų. Trumpai prieš 
mirtį, jis parašė Evangeliją, tris laiškus ir apreiškimą. Visų 
penkių raštų kalba yra labai panaši. Jonas pasenęs 
nebegalėdavęs vaikščioti. Jį atveždavę ar atnešdavę kiti į 
surinkimą. Jis vis kartodavęs: „,Vaikeliai, mylėkite vieni 
kitus. Dievas yra meilė!" 

Pirmajame laiške nėra laiškui įprasto įvado, autoriaus 
ir gavėjo vardo. Autorius vadina save vyresniuoju. Tai 
nėra laiškas, bet pamokantis raštas. Rašto turinys yra 
bendras, tinkantis visiems krikščionims. Iš rašto aiškiai 
matyti, kad pasisakoma prieš gnostikus. Anuo metu 

gnostikų buvo įvairių pakraipų. Čia minimi gnostikai 
nebuvo liberalai ir ištvirkėliai. Jie mokė, kad kūnas ir 
dvasia yra visai skirtingi. Jėzaus Dvasia, nužengus ant Jo 
tik krikšto metu, prieš mirtį Ji vėl pasitraukus nuo Jo. 
Jonas pabrėžė, kad Jėzus buvo prieš amžius. Jis priėmė 
žmogaus kūną. Kas sako, kad Jis nepriėmė kūno, tas 
nepripažįsta Kristaus kaip Dievo Sūnaus. Apaštalas 
pasisakė prieš gnostikus — klaidatikius ir skatino 
surinkimo žmones tikėti Evangeliją. 


GYVENIMO ŽODIS, 1 Jn 1,14 

1 Kas buvo nuo pradžios, ką girdėjome ir savo akimis 
regėjome, ką patyrėme ir mūsų rankos palietė, — tai 
rašome apie gyvenimo žodį, Jn 1,1; 1,11; Lk 24,39. 2 
Gyvenimas pasirodė, ir rmes regėjome ir liudijame, ir 
skelbiame jums amžinąjį gyvenimą, kuris buvo pas Tėvą 
ir pasirodė mums, Jn 14; 11,26; 14,6. 3 Ką matėme ir 
girdėjome, skelbiame ir jums, kad ir jūs turėtumėte 
bendravimą su mumis. O mūsų bendravimas yra su Tėvu 
ir su Jo Sūnumi Jėzumi Kristumi, Apd 4,20. 4 Ir tai 
rašome, kad mūsų džiaugsmas būtų tobulas, Jn 15,11; 
16,24. 


Jonas pradeda rašyti laišką labai paprastai kaip 
Evangeliją, ne kaip laišką. Tai yra bendras pamokantis 
raštas. Rašto svarbiausios temos yra Jėzus ir tikėjimo 
draugystė su Sūnumi ir Tėvu. Pačioje pradžioje Jėzaus 
vardas neminimas, bet aiškiai suprantama, jog manyta 
Jis. Jis yra gyvenimo Žodis iš amžinybės. Tas amžinybės 
žodis apsireiškė skirtu metu, aplankė mirtingus ir 
nuodėmingus žmones. Jonas ne vienas, bet visi apaštalai 
ir Jėzaus mokiniai, girdėjo Jo kalbas. Jų akys matė Jį ir 
rankos palietė. Žmonės dievybę jaučia, bet Jėzaus sekėjai 
(apaštalai ir kiti) turėjo tikrą, realią, draugystę su Sūnumi 
ir per Jį su Tėvu, pačiu Dievu. Tą draugystę jie skelbė, ir 

klausantieji gali ją turėti. Ji yra gyva draugystė su gyvu 
Dievu, tikrasis tikėjimo džiaugsmas su Viešpačiu. Tas yra 
taip didinga, kad Jonas kartoja ir kartoja, ir naujais 
išsireiškimais kalba apie Išganytoją ir tikėjimo draugystę 
su Juo. 


DIEVAS ŠVIESA — VAIKŠČIOKITE 
ŠVIESOJE, 1 Jn 15-7 

5 Tai yra žinia, kurią išgirdę iš Jo ir skelbiame jums, 
kad Dievas yra šviesa ir jame nėra jokios tamsybės, Ps 
104,2; Jn8,12. 6 Jei sakome, kad bendraujame su Juo, o 
vaikščiojame tamsoje, meluojame ir nevykdome tiesos, 1 
Jn 24. 7 O jei vaikščiojame šviesoje, kaip ir Jis yra 
šviesoje, bendraujame vieni su kitais, ir Jo Sūnaus Jėzaus 
kraujas apvalo mus nuo visų nuodėmių, 1 Kor6,11. 


Pranešimas, žinia ateina nuo Jėzaus. Apaštalai 
praneša toliau — kitiems ką jie girdėjo ir patyrė. Dievas 
yra šviesa ir Jėzus yra paaulio šviesa, Jn8,12;9,5. Šviesa 
yra gėris, o tamsa — blogis. Žmogui neįmanoma dievybę 
išreikšti tikrai. Žmogus gali apie Dievą kalbėti „tik 
turimomis — žinomomis sąvokomis. Taigi, Dievas yra 
šviesa, o piktybė — tamsa. Žmogui yra svarbu turėti 
draugystę su Dievu. Gnostikai tikino, kad jie turi 
pažinimą ir tuo pačiu draugystę sų Dievu. Bet jų 
praktiškas gyvenimas — elgsena nebuvo krikščioniška. 
Jonas sieja pažinimą su dorovine elgsena. Jis sako, kurio 
praktiškas gyvenimas nesutinka,su Evangelija, nors jis ir 
tikina turįs Dievo pažinimą, yra melagis. Kas turi 
draugystę su Dievu ir tikinčiais, tas privalo evangeliškai 
elgtis, kitaip jis nėra Jėzaus sekėjas. Kiekvienas 
krikščionis yra gundomas ir gali nusidėti. Krikščionis 
nenori nusikalsti ir jis nenusikalsta sąmaoningai. O jei jis 
nusikalsta neapgalvotai, dėl to Jėzus ir mirė, kad teiktų 
atleidimą. 

KRIKŠČIONIS IŠPAŽĮSTA IR 
ATMETA NUODĖMĘ, I Jn 18-10 

8 Jei sakome, jog neturiiae nuodėmės, klaidiname 
patys save, ir nėra mumyse tiesos, Jok 3,2.. 9 Jeigu 
išpažįstame savo nuodėmes. Jis ištikimas ir teisingas, 
atleidžia mums nuodėmes ir apvalo mus nuo visų 
nedorybių,. 1 Tes 5,24: Pat 28,13. 10 Jei sakome, kad 
nesame nusidėję, Jį darome melagiu, ir nėra mumyse Jo 
žodžio. 


Gnostikai laikė kūną (medžiagą) blogybe. Jie mokė 
kūną esant dvasios kalėjimu. Tad ir amžinasis Jėzus 
negalėjo turėti kūno, kentėti, prisikelti. Taipgi ir 
krikščionims nereikalingas kūno prikėlimas. Jėzus buvęs 
tik žmogus. Prie Jo krikšto Dievo Dvasia nusileidusi ant 
Jo, bet prieš mirtį vėl pasitraukusi. Tad Jėzus nebuvo 
jiems Išganytojas, kuris mirė ir prisikėlė. Jie didžiavosi 
savo filosofija — Dievo pažinimu. Tikrybėje jie nepažino 
Jėzaus, nei Dievo, nei patys savęs — savo 
nuodėmingumo. Jiems atrodė, kad jie be nuodėmės. Jono 
laikais, Efezo apylinkėje, veikė gnostikas Kerintas. 
Atrodo, kad Jonas „nenuodėmingumą“ — taiko 
gnostikams. 

Krikščioniškas tikėjimas yra nusikaltėlių tikėjimas. 
Kiekvienas Žmogus yra nuodėmingas iš prigimties. Ir 
kiekvienas atgimęs krikščionis nusikalsta. Kas išpažįsta 
savo kaltę Dievui, ir tam, kam jis nusikalto, tikrai apgaili 
savo kaltes bei atsitraukia nuo jų, tam Viešpats atleidžia. | 
Dievas yra ištikimas. Jis laiko pažadą. Dievas yra 
teisingas. Jis išpildo, ką pažadėjo; pasigaili ir teikia 
malonę, Ps 33,5; 11964. Jėzaus kentėjimai ir mirtis yra 
išganymo pagrindas. Jis pakeičia žmogų ir apvalo jį nuo 
viso pikto. Kas neišpažįsta savo kalčių, savo 
nuodėmingumo, tas laiko Dievą melagiu, nepažįsta ir 
nesupranta Jo žodžio, Jo pažadų ir malonės. 

ž-RISTUS SUDERINTOJAS, I Jn 2,1-2 
1 Mano vaikeliai, jums tai rašau, kad nenusidėtumėte. 
O jei kuris nusidėtų, tai turime U žtarėją pas Tėvą, teisųjį 
Jėzų Kristų, Rom8,34; Žyd7,25. 2 Jis yra suderinimas už 
mūsų nuodėmes, ir ne tik už mūsų, bet ir už viso pasaulio, 
Kol 1,20. 


Krikščionis ir nuodėmė yra dvi priešingybės. 
Krikščionis neturi nusidėti. Apaštalas ir rašo, moko, kad 
nenusidėtų — nenuodėmiautų. Krikščionis deda visas 
pastangas, kad nenusidėtų. Ne krikščionis to nedaro. Kai 
kuriomis savo nuodėmėmis jis net didžiuojasi. 
Krikščionis visai priešingai elgiasi. Jei jis nusideda, jis 
labai kenčia; jis stengiasi atitaisyti padarytą kaltę. Jis 
atsiprašo to, kam nusikalto, gailisi. Tokiam Kristus yra 
Užtarėjas pas Tėvą. Kristaus mirties auka yra 
suderinimas už nuodėmes, Jn 1,29; Rom3,23; 1 Tim 2,6; 
Žyd 9,14. Kristus yra Suderintojas visų žmonių, visų 
laikų, visų tautų. Kito Suderintojo nėra. Tik Jį vieną 
Dievas pripažįsta. 


PAŽINIMAS ĮPAREIGOJA LAIKYTI 
ĮSAKYMUS, I Jn 2346 

3 Iš to patiriame, jog Jį pažįstame, jei laikomės: Jo 
įsakymų. 4 Kas sakosi Jį pažinęs, bet Jo įsakymų 
nesilaiko, tas melagis, ir nėra jame tiesos, I Jn1,6;4,20. 5 
Kas laikosi Jo žodžių, tas iš tiesį tobulai myli Dievą. Iš to 
ir pažįstame, jog Jame esame, Jn 14,21-23. 6 Kastvirtina 
esąs Jame, tas turi pats taip vaikščioti, kaip ir Jis 
vaikščiojo, Jn 15 45. 

Gnostikai didžiavosi Dievo pažinimu. Jonas 
nesigilina ir neaiškina, kas teoretiškai yra Dievo paži- 
nimas. Jis tą ima visai praktiškai. Kas Dievo pažinimą 

turi, tas laiko Jo įsakymus. Kas Joįsakymių nesilaiko, tam 
pažinimas nieko nepadeda. Toks savo gyvenimu įrodo, 
kad jis meluoja. Įsakymą Jonas supranta Dievo valios 
vykdymą. Jėzus vykdė Tėvo įsakymus — vykdė Jo valią. 
Kaip Jėzus, kūne gyvendamas, žemėje elgėsi, panašiai ir 
krikščionys to siekia. Tuo jie įrodo esą dieviškos 
prigimties. 


NAUJASIS ĮSAKYMAS, I Jn2,7-11 

7 Mylimieji, jums nerašau naujo įsakymo, bet seną 
įsakymą, kurį nuo pradžios gavote. Tas senas įsakymas 
yra mokslas, kurį girdėjote, 2 Jn.5. 8 Ir vis dėlto rašau 
jums apie naują įsakymą, kuris tikras Jame ir jumyse, nes 
tamsa traukiasi, o tikroji šviesa jau šviečia, Rom 13,13. 9 
Kas sakosi esąs šviesoje, 0 savo brolio nekenčia, tas dar 
tebėra tamsoje, 1 Kor13,2;1 Jn3,14-15. 10 Kas myli savo 
brolį, tas pasilieka šviesoje, ir jame nieko piktinančio 
nėra, 1 Jn3,14;2 Pt1,10. 11 Kassavo brolio nekenčia, tas 
yra tamsoje, vaikščioja tamsoje ir nežino, kur einąs, nes 
tamsa apakino jam akis, Jn 12,25. 


Jonas vadina broliais tik atgimusius krikščionis. 
Senojo ir Naujojo įstatymo pagrindas yra meilė. Jis yra 
toks senas, kad Dievas mylėjo pasaulį ir siuntė Jėzų 
gelbėti jį. Jėzus apie šį įstatymą irgi kalbėjo, Jn 13,34. Šis 
įsakymas yra toks svarbus, kad jį privalo vykdyti ir 
pergyventi vis iš naujo kiekvienas Jėzaus sekėjas. Šiame 
rašte Jonas kalbėjo iki šiol bendrai apie Dievo valią ir jos 
vykdymą. Čia jis rašo apie vieną įsakymą — meilę. Jonas 
trokšta įsąmoninti šį įsakymą taip, kad kiekvienas 
suprastų, jog meilė sieja jo tikėjimą ir draugystę su Dievu 
bei tikinčiais. Kas nemyli, tas neturi nei Dievo, nei Jėzaus 
Dvasios. Toks asmuo skęsta tamsoje. Tai yra priminimas 
gnostikams, kurie iškėlė Dievo pažinimą, bet negyveno 

pagal Evangelijos mokymą. Jie siekė ne broliams meilės, 
bet išminties, pripažinimo ir asmeniškos naudos. 


PASAULIO ĮVERTINIMAS, I Jn 2, 12-17 

12 Rašau jums, vaikeliai: Jo vardu atleistos jums 
nuodėmės, Lk 24 47; Apd4,12. 13 Rašaujums, tėvai, nes 
pažįstate Tą, kuris yra nuo pradžios. Ir jums, jaunuoliai, 
rašau, nes nugalėjote piktąjį. 14 Parašiau jums, vaikeliai, 
nes pažįstate Tėvą. Parašiau ir jums, tėvai, nes pažįstate 
Tą, kuris yra nuo pradžios. Ir jums, jaunuoliai, tai 
parašiau, nes jūs tvirti ir laikosi jumyse Dievo Žodis, ir jūs 
nugalėjote piktąjį, Ef 6,10. 15 Nemylėkite pasaulio, nei 
to, kas yra pasaulyje. Jei kas myli pasaulį, nėra jame Tėvo 
meilės, Rom 12,2,16 nes visa, kas pasaulyje , tai kūno 
geismas, akių geismas ir gyvenimo puikybė, o tai nėra iš 
Tėvo, bet iš pasaulio. 17 Pasaulis praeina, ir jojo geismai. 
Kas vykdo Dievo valią, tas išlieka per amžius, I Pt 1,24. 


Apaštalas daug dirbo ir paseno Evangelijos skelbimo 
darbe. Jis pergyveno daug patyrimų, žinojo, kaip su 
žmonėmis kalbėti, skatinti, patarti. Čia jis nekalba apie 
amžių, bet krikščionių patyrimą. Jis skirsto surinkimo 
narius į tris grupes: vaikus, jaunuolius, subrendusius. 
Vaikai — atgimę krikščionys, Dievo vaikai. Jų požymis 
yra patyrimas Dievo veikiančios malonės. Jų nuodėmės 
yra atleistos dėl Jėzaus vardo, Jo aukos. Tai 
"laimingiausias ir  džiaugsmingiausias  krikščionies 
patyrimas. Kiekvienas atgimęs krikščionis tą pergyvena. 
Čia apaštalas praleidžia jaunuolio laikotarpį ir rašo 
tėvams. Tėvai yra pergyvenę daug išbandymų ir įvairių 
patyrimų. Jų bendras požymis yra: jie pažįsta Viešpatį, 
žino Jo vedimo kelius, pasitiki Juo. Jaunuoliai pergyvena 
daug kovų ir blaškimosi. Jų būdingas požymis — jie 
nugali piktą, veikiančią blogybę juose. Jie tai pasiekia per 
Žodį. Dievo Žodis yra tikėjimo pagrindas. 

Pasaulį Jonas supranta ne žemę arba visatą, bet 
nuodėmingą žmogaus atsitraukimą nuo Dievo ir 
pasidavimą šėtono valdžios įtakai, Jn 12,31. Žmogus 
negali kartu mylėti Dievą ir pasaulį. Jis gali pasirinkti tik 
vieną. Čia apaštalas pamini tris dalykus: kūno ir akių 
geismus bei puikybę. Kūno geismas, Gal5,12; Ef2,3;1 Pt 
2,11, lytinis netvarkingumas, lebavimas, girtavimas; 
visokie netvarkingi ir nuodėmingi kūno geismai. Akių 
geismai yra švelnesni už kūno geismus. Akys nevisada 
sukelia tinkamus geismus grožiui, dažnai nori to, kas 
netinka ir nuodėminga. Puikybė, tai pasitikėjimas turtu, 
savo atsiekimais. Tas visa greitai praeina ir žmogus 
nebegali jais naudotis. Žmogaus paskirtis yra ne tik šis 
pasaulis, bet ir amžinybė. 


KLAIDINTOJAI — 
ANTIKRISTAI, I Jn 2,18-21 

18 Vaikeliai, atėjo paskutinė valanda. Kaip girdėjote, 
Jog ateis atikristas, tai dabar pasirodė daugatikristų. Iš to 
sprendžiame, jog atėjo paskutinė valanda, Mt24,5-24. 19 
Jie išėjo iš mūsų tarpo, tačiau nebuvo mūsiškiai. Jeigu jie 
būtų buvę mūsiškiai, jie būtų likę mūsų tarpe. Bet turėjo 
paaiškėti, jog ne visi yra mūsiškiai, Apd 2030; I Kor 
11,19. 20 Jūs gavote Šventojo patepimą ir visa žinote.21 
Jums rašiau ne kaip nežinantiems tiesos, bet todėl, kad 
pažįstate ją ir iš tiesos negali kilti joks melas. 


Apie antikristą ir atpuolimą buvo kalbama. Apaštalas 
Povilas vadino jį nuodėmės žmogumi, 2 Tes2, apreiškime 
Jis vadinamas — žvėrimi 13. Jis bus politinis ir religinis 
asmuo. Čia Jonas vadina gnostikus klaidintojais, 
antikristais, 4,3. Jėzus kalbėjo ta prasme apie netikrus 
pranašus ir kristus, Mt24 4-15. Jono vadinami antikristai 
buvo surinkimo nariai. Jie tokiais savė laikė. Jie 
palaipsniai atsitraukė nuo Evangelijos paprastumo ir 

tiesos. Jų mokymas ir elgsena buvo priešinga Kristaus 
mokymui. Yra galimas atsitraukimas nuo Evangelijos ir 
atpuolimas. 

Šventojo patepimas. Aliejumi Šventajame Rašte 
kartais palyginama Šventoji Dvasia, Mk 124; Lk434;Jn 
6.69; Apd 3,7-14. Pasaulis Šventosios Dvasios veikimo 
nepažįsta, bet tikinčiuosius Ji veda į pilną tiesą,Jn 14,17; 
Žyd 8,11. Kas atmeta Šventosios Dvasios veikimą ir 
Evangelijos tiesą, tas yra melo galioje. 


JĖZUS IŠLAIKO, I Jn 222-27 

22 Kasyra melagis, jeigu ne tas, kuris neigia Jėzų esant 
Kristų? Tas yra antikristas, nes jis paneigia Tėvą ir Sūnų, 
47;2Jn7. 23 Kiekvienas, kas neigia Sūnų, neturi ir Tėvo. 
Kas išpažįsta Sūnų, tas turi ir Tėvą, Jn 15,23. 24 
Tepasilieka. jumyse tai, ką regėjote nuo pradžios. Jeigu 
tai, ką girdėjote nuo pradžios, pasilieka jumyse, tada jūs 
pasiliksite Sūnuje ir Tėve, 2 Jn 6; Jn 14,23. 25 Štai 
pažadas, kurį Jis pats mums davė, — amžinasis 
gyvenimas. 26 Tai parašiau apie tuos, kurie nori jus 
suklaidinti, 3,7. 27 Dėl jūsų — Patepimas, kurį iš Jo 
gavote, jumyse lieka, ir nereikia, kad jus kas nors mokytų, 
nes pats Jo Patepimas mokojus visko, ir Jis yra tiesa, o ne 
melas. Ir kaip Jis jus pamokė, taip jame ir laikykitės, Jn 
14,26; 16,13. 


Jėzus yra Jėzaus, žmogaus vardas. Kristus yra 
hebraiškai Mesijas, o graikiškai — Pateptasis. Tai yra 
Dievo siųstasis Sūnus. Gnostikaį mokė, kad Jėzus buvo 
tik žmogus. Jis nebuvo Dievo siųstasis Sūnus. Jiems 
Dievas buvo tolimas, galingas, bet ne Tėvas, kuris siuntė 
Jėzų, savo Sūnų išgelbėti žmoniją. Tikrybėje gnostikams 
Jėzus nebuvo Išganytojas ir Dievas nebuvo jiems Tėvas. 
Jiems buvo Išganytojas ir Dievas tik teorija — filosofija. 
Jie neturėjo su Jėzumi ir Dievu — Tėvu asmeniškos 


113 1 Jn228 


draugystės, patirto išganymo, dvasinio džiaugsmo. Tad 
jie neturėjo nei Sūnaus, nei Tėvo. Kai pagonys ir žydai 
girdėjo Evangeliją, tikėjo jai, — jie pergyveno savyje 
didelį pasikeitimą. Šventosios Dvasios veikimą, kaip 
rašyta Apd 2 skyriuje ir kitose vietose. Šventoji Dvasia ir 
dabar veikia. Žmonės tai patiria ir gerai žino. Tarp jų ir 
dangaus, Tėvo ir Sūnaus, yra draugystė. Tai yra 
gyvenimiška, krikščioniška tiesa. Laikykitės taip, kaip 
Pateptasis (Šventoji Dvasia) jus moko. 
TEISUSIS ATEIS, 1 Jn 2,28-29 

28 Taigi dabar, vaikeliai, pasilikite jame, kad, kai Jis 
pasirodys, turėtumėte pasitikėjimą ir, kai ateis, nereikėtų 
su gėda nuo Jo pasitraukti,3,21-4,17. 29 Jei žinote, kad 
Jis teisus, tai žinokite, jog kiekvienas, kuris daro teisybę, 
iš Jo yra gimęs, Apd 22,14; 1 Jn 3,7-10. 


Jėzus savo kūno priėmimu pradėjo išganymo veiklą, 
antruoju atėjimu Jis užbaigs ją. „Teisus“ gali būti 
suprantamas tik Jėzus. Jo teisumas pasireiškė tame — Jis 
vykdė Tėvo valią ir buvo be nuodėmės. Jo sekėjai, kurie 
lauia Jo atėjimo, privalo gyventi panašiai, kaip Jėzus 
gyveno. Tik krikščioniškas gyvenimas parodo, kad jie yra 
gimę iš Dievo, Mt 7,16-20. 


DIEVO VAIKAI 
NENUODĖMIAUJA, I Jn 3,16 

1. Žiūrėkite, kokia meile apdovanojo mus Tėvas: mes 
vadinamės Dievo vaikais — jais ir esame! Pasaulis 
nepažįsta mūsų, nes ir Jo nepažino, Jn 17 25. 2 Mylimieji, 
dabar esame Dievo vaikai, bet dar nepasirodė, kas 
būsime. Mes žinome, kad, kai pasirodys, būsime panašūs 
į Jį, nes matysime Jį tokį, koks Jis yra, Jn 1,12; Rom8,I8. 
3 Kiekvienas, kas turi jame tokią viltį, švarina pats save, 
nes ir Jis yra švarus, 4,17. 4 Kiekvienas, kuris daro 
nuodėmę, laužo įstatymą. Nuodėmė — tai įstatymo 

laužymas. 5 Jūs žinote, jog Jis pasirodė, kad pašalintų 
nuodėmes, ir nėra jame nuodėmės, Iz 53,5; 1 Pt 2,24. 6 
Kas gyvena jame, tas nenusideda, nė vienas nusidėjėlis Jo 
neregėjo ir nepažino, 24. 


Visi žmonės yra Dievo tvariniai. Dievo vaikais tampa 
atgimimu, Jn 3,3; 1 Pt 13. Žmogus atgimimu tampa 
dieviškos prigimties. Yra nuostabu, kad Dievas pašaukia 
žmones naujam gyvenimui. Pilna Dievo vaikų didybė 
pasirodys tik Kristaus atėjime. Pasaulis niekino patį 
Viešpatį, jis niekina ir tikinčiuosius. Priežastis kodėl jis 
taip daro yra: nepažįsta atgimimo. Pasauliui dieviška 
prigimtis yra visai svetima, nesuprantama. Turintieji 
dievišką prigimtį, dieviškar ir elgiasi. Jie deda visas 
pastangas vengti nuodėmės. . 

Klausimas vis iškyla, kaip yra su atgimimu ir 
nuodėme? Atgimęs nuodėmės nedaro, bet jis yra 
gundomas. Prieš atgimimą darytas nuodėmes Jėzus 
atleidžia, Jo kraujas pašalinta jas. Po atgimimo 
kiekvienas krikščionis yra gundomas nusidėti savo kūno 
prigimties ir velnio. Jis gali nusidėti, bet neprivalo. Kas 
gyvena jame, tas turi tampresnę draugystę su Kristumi, 
yra atsparesnis nuodėmei. 


NEATGIMĘ KRIKŠČIONYS YRA 
VELNIO VAIKAI, I Jn3,7-12 

7 Vaikeliai Tegul niekas jūsų nesuklaidina! Kas 
teisiai elgiasi, yra teisus, kaip ir Jis teisus, Rom 2,13. 8 
Kas daro nuodėmę, tas iš velnio, nes velnias nuodėmiauja 
jau nuo pat pradžios. Todėl ir pasirodė Dievo Sūnus, kad 
velnio darbus sugriautų, Jn 844. 9 Kas yra gimęs iš 
Dievo, nedaro nuodėmės, nes jame laikosi Dievo 
prigimtis. Jis negali nusidėti, nes yra gimęs iš Dievo,5,18; 
1 Pt 1,25. 10 Taip išaiškėja Dievo vaikai ir velnio vaikai: 
tas, kuris elgiasi neteisiai, nėra iš Dievo; taipgi tas, kuris 

savo brolio nemyli, 2.29:48. 11 Tokia yra žinia, kurią 
girdėjote nuo pradžios; mes turime mylėti vieni kitus, Jn 
1334. 12 Ne taip, kaip Kainas, kuris buvo iš pikto ir 
nužudė savo brolį. Kodėl nužudė? Kad jo darbai buvo 
pikti, o brolio — teisūs, 1] M 48; Žyd 11,4; Jud II. 


Dievo vaikai yra atgimę per Evangelijos žodį, veikiant 
Šventajai Dvasiai. Velnio vaikai yra neatgimę, kurie 
gyvena pagal velnio būdą — priešingai Dievo įsakymams. 
Velnias neturi galios atgimdyti. Jis tik gundo ir priešinasi 
Dievui. 

Dievo vaikai nebudėdami puola, įvykdo nuodėmę. 
Tai yra jų prigimčiai priešinga. Jie noringai 
nenuodėmiauja. Priešingai, velnio vaikai mėgsta 
nuodėmę. Tikintieji myli vienas antrą. Tai yra jų 
prigimtis. Netikintiesiems tas yra nuobodu. Jie nekenčia 
tokių veiksmų ir tų, kurie tokius veiksmus daro. Tai 
matome iš Kaino pavyzdžio. Brolio nužudymo priežastis 
buvo Abelio teisūs veiksmai. 


KRIKŠČIONIES SARYŠIS SU 
PASAULIU IR DIEVU, I Jn 3,13-19 

13 Nesistebėkite, broliai, jei pasaulis jūsų nekenčia, 
Mt 5,11; Jn 15,18-19. 14 Mes žinome, jog iš mirties 
perėjome į gyvenimą, nes mylime brolius. Kas nemyli, tas 
pasilieka mirtyje, 29-11. 15 Kuris nekenčia savo brolio, 
tas žmogžudys, o žinote, kad joks žmogžudys neturi 
amžinojo gyvenimo, jame pasiliekančio, Apr 21,8. 16 Iš 
to pažinome (Dievo) meilę, kad Jis už mus atidavė savo 
gyvybę. Ir mes turime aukoti gyvybę už brolius, Rom5 $. 
17 Bet jei kas turi pasaulio turtų ir, pastebėjęs vargo 
spaudžiamą brolį, užrakina jam savo širdį, — kaip jame 
pasiliks Dievo meilė? 420. 18 Vaikeliai, nemylėkite 
žodžiu ar liežuviu, bet darbu ir tiesa, Jok 2,15-16; 1 Pt 

1,22. 19 Tuo pažinsime, jog esame iš tiesos, ir Jo 
akivr1zdoje nuraminsime savo širdį, Jn 18,37; 1 Jn 1 8. 


Kaino pavyzdys rodo, kad nereikia stebėtis jei 
pasaulis nekenčia tikinčiųjų. Tą jau Jėzus nurodė, Jn 
15,18-. Priežastis neapykantos yra perėjimas iš mirties į 
gyvenimą. Neapykanta jau yra žudymas, Mt 5,21. 
Tikinčiojo požymis yra meilė broliams. Kristus pats 
paliko mums savo gyvenimo pavyzdį. Jonas taip pat 
rodo gyvenimišką pavyzdį savo ilgo amžiaus patirtimi. Jis 
matė turtingų krikščionių, kurie padėjo nelaimėje 
esantiems. Jis matė ir tokių, kurie gražiai meldė ir 
kalbėjo, bet tikrybėje nieko nedarė. Tikėjimas vertę turi 
tik tada, kai jis įrodomas darbais. 


DŽIAUGSMINGAS PASITIKĖJIMAS 
DIEVU, I Jn 3,20-24 

20 Jei mūsų širdis mus pasmerkia: Dievas didesnis už 
mūsų širdį ir viską pažįsta, 1 Kor44. 21 Mylimieji, jei 
širdis mūsų nepasmerkia, ramiai pasitikime Dievu, 2,28; 
4,17; Ef3,12; Žyd4,16, 22 ir gauname iš Jo, ko prašome, 
nes laikomės Jo įsakymų ir darome, kas Jam patinka, Ps 
145,18-19; Mk11,24. 23 O štai Jo įsakymas: kad tikėtume 
Jo.Sūnaus Jėzaus Kristaus vardą ir mylėtume vieni kitus, 
kaip Jo įsakyta, Jn 6,29; 13,34; 15,12. 24 Kas laikosi Jo 
įsakymų, pasilieka jame ir Jis jame. O kad Jis mymyse 
pasilieka, žinome iš Dvasios, kurią Jis mums davė, Jn 
14,23;1 Jn4,12; Rom 89. 


-———— 


Zmogus dažnai jaučia sąžinės priekaištą. Tada jis 
negali džiaugsmingai melstis ir artintis prie Dievo. Dievas 
pažįsta mus geriau, negu mes patys save. Jis teikia mums 
pasitikėjimą ir džiaugsmą. Rom8,14; Jok2,13.Kai esame 
tikrame sąryšyje su Viešpačiu, galime nuoširdžiai melstis 

ir tikėti, tada esame tikri ir mūsų maldos išklausomos. Jo 
. įsakymai — meilė Jam ir broliams. Draugavimą su Dievu 
ir sąryšį su Juo užtikrina ir paliudija Šventoji Dvasia. 


BANDYKITE DVASIAS, 1 Jn4,146 

1 Mylimieji, ne kiekviena dvasia tikėkite, bet ištirkite 
dvasias, ar jos iš Dievo, nes pasklido pasaulyje daug 
netikrų pranašų,2 Pt2,1. 2 Iš to pažįstate Dievo Dvasią, 
kiekviena dvasia, kuri išpatįsta Jėzų Kristų kūne atėjus, 
yra iš Dievo, 1 Kor12,3, 3 ir kiekviena dvasia, kuri Jėzaus 
neišpažįsta, nėra iš Dievo. Tokia dvasia iš antikristo, apie 
kurį girdėjote, jog jis ateisiąs. Jis jau dabar yra pasaulyje, 
2 Tes 2,7. 4 Jūs esate iš Dievo, vaikeliai, ir nugalėjote 
juos, nes Tas, kuris jumyse, didesnis už tą, kuris 
pasaulyje, 2 Kor 6,16; 2 Ch 32,7. 5 Jie yra iš pasaulio, 
todėl kalba apie pasaulio reikalus, ir pasaulis jų klauso, 
Jn3,31;15,19. 6 Mes esame iš Dievo. Kas pažįsta Dievą, 
tas mūsų klauso, o kas ne iš Dievo — mūsų neklauso. Iš to 
pažįstame tiesos Dvasią ir paklydimo dvasią, Jn 8,47. 


Jau ir Senojo Testamento laikais buvo daugybė 
netikrų pranašų. Dažnai jų skaičius buvo didesnis už 
tikrųjų. Ir apaštalų laikais pasireiškė gnostikai. Jie 
kalbėjo Dievo vardu, didžiavosi dvasios apreiškimais. 
Kai kurie turėjo dvasių pažinimo dovaną, 1 Kor 12,10. 
Tokių buvo mažas skaičius. Eiliniai surinkimo nariai 
nesusivokė. Gnostikai tikino, kad Jėzus Kristus, Jo 
Dvasia, nebuvo kūno priėmus. Šį klaidingą gnostikų 
mokslą galėjo kiekvienas suprasti. Tai yra atikristo 
dvasia. Neatgimusiems ir nepatyrusiems Šventosios 
Dvasios veikimo, toks mokymas patiko, jie laikėsi 
 gnosticizmo. Tikintieji žinojo Šventosios Dvasios 
veikimą ir klausė apaštalo. Dievo Dvasios veikimas 
visada pasireiškia galingiau, negu pasaulio išmintis. 
Dievas yra galingesnis, negu pasaulis. Pergalė yra tikra. 


13n47 *118 


DIEVO MEILĖ SKATINA 
MEILĘ BROLIAMS, I Jn4,7-16 

7 Mylimieji, mylėkite vieni kitus, nes meilė yra iš 
Dievo. Kiekvienas, kuris myli, yra gimęs iš Dievo ir 
pažįsta Dievą, 3,10-11.8 Kas nemyli, tas nepažino Dievo, 
nes Dievas yra meilė. 9 O Dievo meilė pasireiškė mums 
tuo, jog Dievas atsiuntė į pasaulį savo vienagimį Sūnų, 
kad gyventume per Jį, Jn 3,16; Tit 2,11. 10 Meilė — ne 
kad mes pamilome Dievą, bet kad Jis mus pamilo ir 
atsiuntė savo Sūnų, kaip suderinimą už mūsų nuodėmes. 
Jn 15,16; Rom58-10. 11 Mylimieji, jei Dievas mus taip 
pamilo, tai ir mes turime mylėti vieni kitus, Mt 18,33. 12 
Dievo niekas niekada nėra matęs. Jei mylime vieni kitus, 
Dievas mumyse pasilieka, ir Jo meilė mumyse tobula 
tampa, 1 Tim6,16;2 M 33,20;Jn1,1. 13 Išto pažįstame, 
kad pasiliekame jame ir Jis musyje: Jis davė mums savo 
Dvasios, Jn 1420. 14 Mes matėme ir liudijame, kad 
Tėvas atsiuntė Sūnų, pasaulio Išgelbėtoją. 15 Kas 
išpažįsta, jog Jėzus yra Dievo Sūnus, Dievas tame ir jis 
Dieve pasilieka, Rom 10.9.16 Mes pažinome ir įtikęjome 
meilę, kuria Dievas mus myli. Dievas yra meilė, ir kas 
pasilieka meilėje, tas pasilieka Dieve, ir Dievas pasilieka 
jame 3,24. 


Jono mylimiausia ir svarbiausia tema yra meilė. 
Sakoma, kad kai jis paseno ir nebepajėgė paeiti, jį 
atnešdavo ar atveždavo į surinkimo salę, jis vis kar- 
„ todavęs: ,Vaikeliai, mylėkite vienas antrą. Tai yra 
Viešpaties įsakymas". 

Meilės yra daug rūšių. Pav. vedusių meilė, vaikų, 
mokslo ir t.t. Jonas visur mano ir kalba tik apie dievišką 
meilę, kuri pasireiškia tikinčiųjų tarpe — brolių meilė. 
Jonas vis suranda naujų išsireiškimų apie meilę, kad 
pagilintų ir įsąmonintų jos sąvoką. Šią meilę žmogus 
neįstengia pats iš savęs iškelti ar pasiekti. Ji yra dieviškos 

kilmės. Dievas yra „Šviesa“,1 ,5 ir „Dvasia“, bet Jo esmė 
yra „Meilė“. Dievas apsireiškė puolusiam žmogui, kad jis 
įgytų gyvenimą. Tą aiškiausiai matome iš Jėzaus siuntimo 
ir Jo mirties ant kryžiaus. Tai matant ir suprantant, iš 
žmogaus pusės turėtų kilti meilė Dievui ir konkrečiai 
broliams. Bet dažnai „krikščionių“ meilė yra egoistinė 
(saumyli). Jie džiaugiasi Dievo draugyste, įsigilinimu įJį, 
o užmiršta savo brolį. Tokia meilė nėra iš Dievo. Tokią 
meilę Jonas pastebėjo pas gnostikus. Jie didžiavosi Dievo 
pažinimu, o mažai, arba ir visai nekreipė dėmesio į 
brolius. Tikra Kristaus, Išganytojo, meilė pasireiškia 
meile broliams. 


MEILĖ IR NEAPYKANTA, I Jn4,17-21 

17 Tuo meilė pasiekia mumyse tobulumą, kad turime 
džiugų pasitikėjimą teismo dieną, nes koks Jis yra, tokie ir 
mes esame šiame pasaulyje: Nebėra meilėje baimės,3,21, 
18 nes tobula meilė pašalina baimę. Baimė bijo bausmės, 
ir kas bijo, tas dar netobulai myli. 19 Mes mylime, nes Jis 
mus pirmas pamilo. 20 Jei kas sako: ,,Aš myliu Dievą", o 
savo brolio nekenčia, — tas melagis. Kas nemyli brolio, 
kurį mato, negali mylėti Dievo, kurio nemato, 2.4:3,17. 
21 Taigi turime Jo įsakymą, kad, kas myli Dievą, mylėtų 
ir savo brolį, Mk 1231; Jn 15,12. 

Kiekvienas žmogus, taigi ir krikščionis, turės 
pasirodyti paskutiniame teisme. Mylintis Viešpatį, 
neturėtų bijoti to teismo. Jėzus gyveno pasaulyje, kaip ir 
kiekvienas žmogus. Dabar Jis yra Dievo dešinėje. Mes 
dar esame pasaulyje. Mūsų laikas čia gyventi praeis. Tad 
nebijokime žmonių. Kur yra tikra bei pilna meilė, ten 
baimės nebėra. Pav. dėl tėvynės nebijoma kentėti ir mirti. 
Taip yra su meile Dievui. 

Dievą tikime, bet Jo nematome, o savo brolį, Dievo 
vaiką, visada matome. Kai kas ne tik nepadeda 

vargstančiam broliui, bet ir nekenčia jo. Jonas daro 
logišką išvadą, jei kas sako mylįs Dievą, o nekenčia 
brolio, tas yra melagis. Apie Dievą ir artimo meilę pats 
Jėzus kalbėjo, Mt 22,36; Jn 1334. 


TIKINTYSIS KRISTŲ NUGALI 
PASAULĮ, 1 Jn5,1-5 

1 Kiekvienas, kas tiki, jog Jėzus yra Kristus, yra gimęs 
1š Dievo, ir kiekvienas, kuris myli Gimdytoją, myli irišJo 
gimusį, Jn 1,12-13. 2 Iš to pažįstame mylį Dievo vaikus, 
kad mylime Dievą ir Jo įsakymus vykdome. 3 Nes tai yra 
Dievo meilė — Jo įsakymus vykdyti. O Jo įsakymai nėra 
sunkūs, Jn 4,15-23; Mt 1130. 4 Juk kiekvienas, kuris 
gimęs iš Dievo, nugali pasaulį,ir štai pergalė, nugalinti 
pasaulį; mūsų tikėjimas! Jn 1633. 5 O kas gi nugali 
pasaulį, jei ne tas, kuris tiki, kad Jėzus yra Dievo Sūnus?! 
1 Kor 15,57; 1 Jn4,15. 


Jonas sieja tikėjimą su meile. Gnostikai mokė, kad 
Jėzus Kristus buvo dvi asmenybės. Jos tik trumpą laiką 
buvusios drauge. Kas taip tiki, tas nepažįsta Dievo 
Sūnaus, | 

Dievo įsakymų nė vienas negali įvykdyti. Jie yra 
nepakeliama našta. Bet kadangi atgimusieji myli Dievą, 
Jo įsakymai yra jiems lengvi. Fariziejai uždėjo Senojo 
Testamento tikintiesiems nepakeliamas naštas. Bet 
Jėzaus jungas Jo žmonėms yra malonus ir našta lengva, 
Mt 1128-30. Tikintiesiems pasaulis ir velnias yra 
priešingas. Dievas, kuris yra juose, yra stipresnis už 
pasaulį. Dievas saviesiems teikia pergalę prieš nuodėmes 
ir prieš netikinčiuosius. 


KRISTAUS LIUDIJIMAS, I Jn 5,6-13 
6 Tas yra, kuris atėjo per vandenį ir kraują: Jėzus 
Kristus; ne vien per vandenį, bet per vandenį ir kraują. Ir 

Dvasia tai paliudija, nes Dievas yra tiesa, Jn 19,34. 7 Mat, 
yra trys liudytojai: Mt28,19: 8 Dvasia, vanduo ir kraujas, 
ir šie trys sutaria. 9 Jeigu priimame žmonių liudijimą, tai 
Dievo liudijimas didesnis. O Dievo liudijimas toks: Jis 
paliudijo apie savo Sūnų, Jn 8,17. 10 Kas tiki Dievo 
Sūnų, tas turi savyje Dievo liudijimą. Kas Dievą netiki,tas 
Jį melagiu laiko, nes nepatikėjo liudijimu, kurį Dievas 
davė savo Sūnui, Rom8 16; Jn5 38. 11 O liudijimas toks: 
Dievas mums suteikė amžinąjį gyvenimą, ir tas gyvenimas 
yra Jo Sūnuje, Jn 1,4. 12 Kas turi Sūnų, turi gyvenimą. 
Kas neturi Dievo Sūnaus, tas neturi gyvenimo, Jn 3,36; 
5,4. 13 Tai parašiau jums, įtikėjusiems Dievo Sūnaus 
vardą, kad žinotumėte turį amžinąjį gyvenimą. 


Tikėjimo pagrindas yra Jėzaus Kristaus asmuo, kuris 
atėjo į šį pasaulį būti Išganytoju. Jis atėjo per vandenį ir 
kraują. Apie Jį buvo duotas liudijimas Šventosios 
Dvasios (Dievo) prie krikšto, kai Jonas Krikštytojas 
pakrikštijo Jį, kad Jis yra Mesijas, Jn 131. Jo mirties 
auka (kraujas) liudija, kad Jis suderino pasaulį su Dievu. 
Jo liudijimas yra: žmogumi tapimas, krikštas ir mirtis. 
Kai kas šią vietą jungia su krikščionišku krikštu ir 
Šventąja Vakriene. Tekste apie tai nieko nėra sakyta. 
Tekstas kalba apie Jėzų. 

Teismo bylose Senojo Testamento įstatymas 
reikalavo dvejų arba trijų liudininkų, bet jei nebuvo tiek 
liudininkų, buvo kreipiamas dėmesys ir į vieną 
liudininką. Juo labiau reikia kreipti dėmesį į Dievo 
liudijimą. Gnostikai ir netikintieji nekreipė ir nekreipia 
„dėmesio į Dievo liudijimą. Kas Dievo liudijimu netiki, tas 
laiko Jį melagiu. 

Skirsnelis 13 ir Jn 2031 skamba beveik pažodžiui, 
todėl kai kurie mano, kad ir čia, 1 Jn5,14-21 ,yra vėlesnis 
prierašas. ; 

MALDA UŽ 
NUSIDĖJĖLIUS, I Jn 5,14-17 

14 Mes tvirtai pasitikime Juo, nes, ko prašome pagal 
Jo valią, Jis mus išklauso, 2,28; 3,21;4,17; Ef 3,12; Žyd 
4,16. 15 O jeigu žinome, kad Jis girdi mus, ko tik 
prašome, tai ir žinome turį, ko prašome. 16 Jei kas mato 
nusidedant savo brolį, tačiau ne mirtinai teprašo, ir 
Dievas duos jam gyvybę, būtent tiems, kurie nusideda ne 
mirtinai. Mat, yra mirtina nuodėmė, nekalbu apie ją, kad 
būtų prašoma, Mt 1231-32. 17 Kiekviena neteisybė yra 
nuodėmė, tačiau yra nemirtina nuodėmė. 


323 išsireikšta labai panašiai kaip čia. Tikrai 
tikintysis turėtų melsti tik to, kas yra Dievo valia, o ne jo 
asmeniškas noras. Tikrai galima tikėti, kad tokią maldą 
Dievas išklauso, Jn 14,13; 16,23; 15,7. 

Kiekvienas krikščionis yra atsakingas ne tik už save, 
bet ir už savo bendratikius. Apaštalas sako, kad kiekviena 
daroma neteisybė yra nuodėmė. Nuodėmės laipsnis yra 
įvairus, mirtinas ir nemirtinas. Jonas nepaaiškina kokia 
nuodėmė yra mirtina ir nemirtina. Šventasis Raštas kalba 
apie neatleidžiamą nuodėmę. Tai nuodėmė kuri visai 
suardo draugystę su Dievu. Po to seka amžina mirtis — 
pražudymas, Mt 12,31; Mk 3,29; Lk 12,10; Žyd 644; 
10,26. 


LAIŠKO SANTRAUKA, I Jn 5,18-21 

18 Mes žinome, jog kiekvienas gimusis iš Dievo 
nenusideda, iš Dievo gimusysis saugojasi (arba iš Dievo 
Gymusysis saugoja jį), ir piktasis jo nepaliečia, 1 Pt 1,23; 1 
Jn 39. 19 Mes žinome, jog esame iš Dievo, o visas 
pasaulis piktame guli. 20 Mes žinome, kad.Dievo Sūnus 
atėjo ir suteikė mums nuovokos, kad pažintume Tikrąjį. 
Ir mes esame Tikrajame, Jo Sūnuje Jėzuje Kristuje. Šitas 
yra tikrasis Dievas ir amžinasis gyvenimas, Jn 1,14; Apd 

3,15; 20,28; Rom9,5; 1 Tim3,16; Žyd 18. 21 Vaikeliai, 
sergėkitės stabų! | Kor 10,24; 2 M 203. 


Laiško tikslas buvo stiprinti tikinčiųjų tikėjimą. 
Apaštalas palietė aukščiau minėtus dalykus. Jis baigia 
laišką, įspėdamas saugotis stabų. Skaitytojai pažino 
gyvąjį Dievą, Jo Sūnų, Viešpatį Jėzų, pergyveno 
Evangelijos veikimą, gavo nuodėmių atleidimą. Tad 
tesisaugo stabų ir, 'tesiglaudžia prie tikrojo Dievo, kurio 
šlovė ir valdžia yra amžina. 


ANTRASIS JONO LAIŠKAS 


Antrasis Jono laiškas yra tikras laiškas. Jis 
pradedamas ir baigiamas anų laikų priimta laiškams 
forma. Laiško turinys yra tas pats, kaip ir pirmojo laiško: 
meilė ir įspėjimas saugotis gnostikų. Manoma, laiškas 
rašytas pabaigoje pirmojo šimtmečio. Presbiteros — 
vyresnysis arba senesnysis yra gerai žinomas visoje 
apylinkėje. Jam nereikia savęs supažindinti nė savo vardo 
minėti. Laiškas rašytas „poniai“. Apaštalai surinkimo 
narius vadindavo broliais, seserų neminėdavo. Jų niekur 
nevadina poniomis ir ponais. Tad daugelis daro išvadą, 


kad „ponia“ manyta ne asmuo, bet surinkimas. Su- 
rinkimo vietovė neminima. 


SVEIKINIMAS 2 Jn.1 53 
] Vyresnysis išrinktajai poniai ir jos vaikams, 
kuriuos myliu tiesoje, — ir ne tik aš vienas, bet ir visi, 

kurie pažįsta tiesą, 3 Jn 1, — 2 vardan tiesos, 
pasiliekančios mumyse ir būsiančios su mumis per 
amžius. 3 Su mumis bus malonė, gailestingumas, ramybė 
nuo Dievo Tėvo, nuo Tėvo Sūnaus Jėzaus Kristaus, 
tiesoje ir meilėje, 1 Tim 12. 

Autorius nesako savo vardo, nesivadina apaštalu. 
Dauguma aiškintojų mano, jog autorius buvo apaštalas 
Jonas, Jis vadina save vyresniuoju — senesniuoju. Kiti 
apaštalai buvo mirę, tik jis vienas dar buvo likęs gyvas. 
Kiek jis savo ilgame gyvenime buvo patyręs Dievo 
vedimų — meilės, ir kiek vargų bei kentėjimų! Jis rašė 
laišką poniai ir jos vaikams. Jei ji buvo asmuo, tai ji 
greičiausiai buvo našlė. Vaikai tikinčiųjų gyvenime labai 
svarbu, tad jie ir minimi. Daugelis aiškintojų mano, jog 
ponia nebuvo asmuo, bet surinkimas. Šventajame Rašte 
yra daug tokių pasakymų, Oz 2,21;2 Kor 11,2; Ef 5,22; 
Apr 219; 22,17. Tiesa yra pats Jėzus. Jis per Evangeliją 
apsireiškė mums. Jis ir lieka, lydi, amžinai. Malonė, 
gailestingumas ir ramybė ateina nuo Dievo ir Gelbėtojo 
Jėzaus, I Tim 1,2; 2 Tim 12. 


DŽIAUGSMAS IR LINKĖJIMAS, 2 Jn446 

4 Labai nudžiugau, radęs tavųjų vaikų, vaikščiojančių 
tiesoje, kaip reikalauja iš Tėvo gautasis įsakymas, 3 Jn3. 
5 O dabar prašau tavęs, ponia, — ne kaip rašydamas 
naują įsakymą, bet kaip tą, kurį turėjome nuo pradžios, 
— kad mylėtume vieni kitus, Mk 1231. 6 O meilė — tai 
gyventi pagal Jo įsakymus. Toks ir yra įsakymas, kurį 
girdėjote nuo pradžios: kad gyventumėte meile, 1 Jn53. 


Krikščionybė neperduodama kūnišku gimimu, kaip 
fariziejai aiškino. Ir tikinčiųjų vaikai privalo gimti iš 
naujo, patys patirti dievišką veikimą savyje. Atrodo, kad 
surinkimo jaunuoliai aplankė apaštalą. Jis matė jų gyvą 

tikėjimą, džiaugėsi, rašė surinkimui, kad visi siektų tos 
Dievo malonės, dieviškos meilės, kuri sušildo širdis. Taip 
buvo skelbta pradžioje, kai Evangelija pradėta skelbti, 
taip yra dabar ir liks visada. 


ĮSPĖJIMAS SAUGOTIS 
KLAIDATIKIŲ,2 Jn7-11 
7 Po. pasaulį pasklido daug suvedžiotojų, kurie 
nepripažįsta, kad Jėzus Kristus yra atėjęs kūne. O toks 
žmogus yra apgavikas ir atikristas, Mt245-24;2 Pt2,1;1 
Jn 2,18; 4,13. 8 Saugokitės, kad nepražudytumėte, ką 
esate nuveikę, bet kad gautumėte pilną užmokestį, Mk 
139; Gal 34; Žyd 1032. 9 Kas tik peržengia ribas ir 
nesilaiko Kristaus mokslo, neturi Dievo. Kas laikosi to 
mokslo, tas turi ir Tėvą, ir Sūnų, 1 Jn 2,2-23. 10 Jei kas 
ateina pas jus ir neatneša šitokio mokslo, to nepriimkite į 
namus ir nesveikinkite, 2 Tes 3,6, 11 nes, kas jį sveikina, 
dalyvauja jo piktuose darbuose. 


Apaštalas nesako kas yra suvedžiotojai. Gnostikai 
mokė, kad Kristus nebuvo priėmęs kūno, 1 Jn 4,2. 
Autorius sako, kas nesilaiko Kristaus mokslo, tas neturi 
ir Dievo. Pradžia neišgano, bet pabaiga. Gnostikai gyrėsi 
naujais apreiškimais. Taip, Šventoji Dvasia veikia, bet Ji 
nekeičia Jėzaus skelbtos Evangelijos prasmsmės. Kas jos 

asmę keičia, tas yra suvedžiotojas, antikristas. Toks 

juri nei Kristaus, nei Tėvo. Apaštalas įspėjo su tokiais 
jokios draugystės neturėti. Rytiečiaihs sveikinimas buvo 
ir yra daugiau negu mandagumo išreiškimas. Sveikinimas 
jiems buvo pritarimas ir bendra veikla. Jonas įspėjo 
praktiškai neremti gnostikų. 

LAIŠKO PABAIGA, 2 Jn 12-13 
12 Turėčiau dar daug ką jums rašyti, bet nenoriu tai 
daryti ant papiruso ir rašalu. Tikiuosi pas jus atvykti ir 
pasikalbėti (iš lūpų į lūpas), kad mūsų džiaugsmas būtų 
tobulas,3 Jn13. 13 Tavesveikina išrinktosios tavo sesers 
vaikai, 1 Pt 5,13. 


Papirusas yra tam tikro augalo lapai, kuriuos vartojo 
vietoje popierio. Svarbiausia, kas gnostikai buvo, 
apaštalas parašė, bet visus širdies jausmus išlieti laiške 
neįmanoma. Susitkus kalbėtis, drauge būnant, -džiaugs- 
mas yra pilnesnis. Išrinktoji „ponia“ ir jos vaikai yra 
surinkimas ir jo nariai, kuriame Jonas gyveno ir veikė. 
Sveikinimus siuntė ne tik apaštalas, bet ir surinkimo 
nariai. Tada buvo gyvas ryšys tarp surinkimų. 


TREČIASIS JONO LAIŠKAS 


Manoma, kad trečiasis Jono laiškas rašytas tuo pačiu 
laiku, kaip ir antrasis. Laiško autorius yra Jonas. 
Pirmasis Jono laiškas buvo skirtas didesniam skaičiui 
surinkimų. Antrasis laiškas rašytas vienam surinkimui. 
Trečiasis laiškas rašytas vienam asmeniui, Gajui. 
Apaštalas dėkojo Gajui už keliaujančių „evangelistų 
priėmimą bei jų aprūpinimą tolesnei kelionei. Apaštalas 
pasisakė prieš nepaklusnų Diotrefį ir už Demetrijų, 
turintį gerą elgėsį. 

SVEIKINIMAS, 3 Jn 1-2 
1 Vyresnysis mylimajam Gajui, kurį myliu tiesoje,2 Jn 
Lt. 2 Mielasis, linkiu, kad tau gerai sektųsi visuose 
veikaluose, kad būtumei sveikas, — taip, kaip tau sekasi 
sielos reikaluose. 


Sveikinimas yra labai trumpas. Autorius vadina save 
vyresniuoju. Laiško gavėjas yra Gajus. Šis vardas anuo 
metu buvo dažnas. Tuo vardu yra keli asmenys 
Naujajame Testamente, Apd 19 29:20 4;1 Kor1,14; Rom 
16,23. Padavimas sako, kad Gajus buvęs Pergamo 
surinkimo vedėjas. Tekste apie tai nieko nesakyta. Tekste 
sakyta, kad jis buvo žymus surinkimo narys, presbiterių 
grupės. Apaštalas jį mylėjo ir juo pasitikėjo. ,,Kad 
būtumei sveikas". Kai kas daro iš to išvadą, kad Gajus 
sirgo. Tekste apie ligą nieko nesakyta. Anuo metu 
sveikinant laišku buvo toks išsireiškimas, kuris nieko nei 
sakė, nei reiškė. 


PADĖKA GAJUI UŽ SVETINGUMA IR 
MEILĘ BROLIAMS, 3 Jn 34 
3 Labai apsidžiaugiau, kai atvykę broliai paliudijo 
apie tavo teisumą, kaip tu vaikščioji tiesoje, 2 Jn 4. 4 
Neturiu didesnio džiaugsmo, kaip girdėti, jog mano 
vaikai gyvena tiesoje, 1 Kor4,I5; Fm 10. 5 Mielasis, tu 
ištikimai elgiesi, pagelbėdamas broliams, ypač atvykstan- 
tiems iš kitur. 6 Jie ir pranešė surinkimui apie tavo meilę. 
Tu puikiai padarysi, išruošdamas juos į kelionę taip, kaip . 
"Dievui patinka. 7 Jie keliauja Jo vardo labui, nieko 
neimdami iš pagonių, Mt 108; 1 Kor9,12-15. 8 Mes 
turime tokius svetingai priimti, kad taptume tiesos 
tarnystės bendradarbiais. 


Iš šio aprašymo matome, kaip anuo metu krikščionys 
skelbė Evangeliją — buvo keliaujantys evangelistai. Jie 

lankė surinkimus įvairiose vietose ir skelbė Evangeliją 
pagonims. Jie veikė panašiai, kaip apaštalas Povilas. Jie 
skelbė Evangeliją pagonims, neimdami iš jų jokių aukų, 
nedarydavo rinkliavų. Evangelistai turėjo kaip nors 
pragyventi. Juos rėmė surinkimai ir pavieni asmenys. 
Toks buvo Gajus. Apaštalas Jonas pritarė tokiai veiklai. 
Jis pagyrė Gajų ir džiaugėsi jo veikla ir tikėjimu. 


APAŠTALAS PASISAKĖ PRIEŠ 

DIOTREF|Į, 3 Jn 9-10 

9 Aš šį tą parašiau surinkimui. Bet mėgstantis jiems 
vadovauti Diotrefis nepripažįsta mūsų. 10 Todėl, jei 
atvyksiu, priminsiu jo darbus, kuriuos jis daro, 
skleisdamas apie mus piktas kalbas; maža to, nei pats 
nepriima brolių, nei kitiems, kurie norėtų priimti, 
neleidžia ir net išmeta juos iš surinkimo. 


Iš rašymo matyti, kad Jonas parašė laišką surinkimui, 
kuriame Gajus buvo vienas vadovaujančių vyresniųjų. To 
laiško Naujajame Testamente nėra. Jis yra žuvęs. Labai 
galima daleisti, kad Jonas daugiau tokių trumpų laiškų 
rašė. Kur buvo surinkimo vietovė, nežinome. Tame 
surinkime buvo vienas vyresnysis vardu Diotrefis. Jis 
nepaisė apaštalo laiško, pasisakė viešai, prieš apaštalą, 
išvystė priešingą veiklą apaštalui. Iš teksto matyti, kad jis 
aštriai kritikavo apaštalą. Griežtai pasisakė prieš keliau- 
jančius evangelistus, nepriėmė ir perėmė jų. Tuos, kurie 
rėmė evangelistus, šalino iš surinkimo. Tuo jis kenkė 
bendram darbui ir skaldė surinkimą. Apaštalas žadėjo 
atvykti pats ir prašyti pasiaiškinimo iš Diotrefio. . 


APAŠTALAS DŽIAUGIASI DEMETRIJU,3Jn11-12 

11 Mielasis, nesek tuo, kad pikta, bet tuo, kas gera. 
Kuris daro gera, yra iš Dievo, o kuris — pikta, nėra matęs 
Dievo, Ps 37,27; 1 Jn 3649. 12 Apie Demetrijų gerai 

liudija visi ir pati tiesa. Ir mes liudijame, o tu žinai, kad 
mūsų liudijimas tikras, Jn 21 „24. 

Apaštalas primena Gajui, kad kas pikta daro, nėra iš 
Dievo, norint jis girtųsi Dievu ir aukštas pareigas eitų, 
kaip Diotrefis. Kas buvo Demetrijus, nežinome. Anuo 
metu jis buvo žymus veikėjas. Laikas taip apnešė 
dulkėmis jo veiklą ir jo asmenį, kad nieko apie jį 
nebežinome. Iš trumpo teksto apie jį, atrodo, kad jis buvo 
vienas keliaujančių evangelistų. Gajus jo dar nepažino, 
todėl apaštalas rašė apie jį. Kur jis nukeliavo ir skelbė 
Evangeliją, visi pasisakė gerai apie jį. Tokį liudijimą apie 
jį dave ir Šventoji. Dvasia (arba Jėzus, tą darė ir 
apaštalas. 


LAIŠKO PABAIGA, 3 Jn 13-15 
13 Dar daug ką turėčiau tau rašyti, bet nenoriu rašyti 
rašalu ir plunksna, 2 Jn 12. 14 Tikiuosi greitai pamatyti 
tave ir pasikalbėti (iš lūpų į lūpas). 15 Ramybė tau! 
Sveikina tave bičiuliai. Sveikink draugus pavardžiui! 


Laiškas baigiamas labai panašiai, kaip antrasis 
laiškas. 


„JUDO LAIŠKAS 


Žydų tarpe vardas Judas buvo labai populiarus. Du 
Judai buvo Jėzaus apaštalai. Vienas Jėzaus brolis buvo 
vardu Judas, Mt 13,55. Laiško autorius galėjo būti tik 
Jėzaus brolis. Autorius pats nebuvo apaštalas, 17. Jis save 
vadina Jėzaus Kristaus vergu; visai panašiai, kaip 

Jokūbas, Jok 1,1, ir Jokūbo broliu. Manoma, kad laiškas 
rašytas 70-80 metų tarpe. 

Laiškas savo turiniu yra labai panašus į Petro antrąjį 
laišką. Iš laiško trumpų išsireiškimų ir pastabų sunku 
pasakyti, kas buvo tie : vogčiomis įsiskverbę;. žmonės 4. 
Atrodo, jog tai buvo gnostikai, laisvų pažiūrų. Jie 
nesilaikė įstatymo, gyrėsi Dievo apreiškimais, pataikavo 
žmonėms, šliejosi prie pasiturinčių, ieškojo sau naudos. 
Šios pakraipos gnostikai daugiau veikė Sirijoje ir 
Mažojoje Azijoje. Judas, kurio autoritetas, kaip Jėzaus 
brolio, buvo žymus krikščionių tarpe, parašė šį įspėjantį 
laišką prieš suvedžiotojus. Šis laiškas buvo labai vertingas 
ir antrame šimtmetyje, kai gnostikai organizuotai ir 
plačiai veikė. 


SVEIKINIMAS, Jud 1-2. 
1 Judas, Jėzaus Kristaus tarnas (vergas), Jokūbo brolis, 
Dieve Tėve numylėtiems ir Jėzui Kristui išsaugotiems 
pašauktiesiems, Lk 6,16; Jn 17,11-12; 2 tebūnie jums 
gausiai duota gailestingumo, ramybės ir meilės! 


Judas, Jokūbo brolis Naujajame Testamente, yra tik 
Jėzaus šeimoje, Mk6 3; Mt13,55 . Autorius nedrįsta savęs 
vadinti Jėzaus broliu. Jis yra tik Jo vergas. Laiškas skirtas 
Dievo numylėtiems, pašauktiems iš pasaulio ir nuodėmės 
bei išsaugotiems Kristui. Dievas yra gailestingumo 
šaltinis. Jie Dievo malonės dėka turi ramybę ir meilę; 
meilę Dievui ir išrinktiesiems broliams. Tą Judas žinojo ir 
linkėjo visiems jo laišką skaitantiems. 


LAIŠKO TURINYS, Jud 34 
3 Mylimieji, labai norėjau parašyti jums apie bendrąjį 
mūsų išganymą ir jaučiu reikalą rašyti jums raginimą, kad 
kovotumėte už tikėjimą, vieną kartą visiems laikams 
duotą šventiesiems, Fil 1,27; 1 Tim 1,18. 4 Mat, 

vogčiomis įsiskverbė į jūsų tarpą žmonių, kuriems nuo 
seno surašytas toks kaltinimas: jie bedieviai, nes mūsų 
Dievo malonę iškreipia į palaidumą ir neigia mūsų 
vienintelį Valdovą ir Viešpatį Jėzų Kristų, Tit 1,16. 

Autorius rašo, kad jis norėjo, bendrai, plačiau rašyti . 
apie tikėjimą, kuris šventiesiems ( surinkimo nariams) yra 
duotas Kristuje visiems laikams. Tai yra vienintelis 
išganantis tikėjimas, kurį teikia Jėzus. Šitą tikėjimą reikia 
išlaikyti ir kovoti už jį. Kovoti, žinoma, ne kardu, bet 
žodžiu ir gyvenimu taip, kaip Kristus mokė. Taip autoriui 
mąstant ir besiruošiant rašyti, pasiekė jį žinia apie liberalų 
— gnostikų veiklą. Autorius matė reikalą įspėti su- 
rinkimus dėl gnostikų pragaištingos veiklos. 

Autorius matė juos vogčiomis, lyg kokius vagis, 
apgaulingai besiskverbiančius į surinkimus. Atrodo, kad 
jie buvo keliaujantys „evangelistai“. Judas rado, kad apie 
tokius jau seniai buvo rašyta, 1z37,36;2 Pt2,1;3,7..Jie yra 
bedieviai, iškreipia Dievo malonės veiklą į palaidų 
ištvirkavimo gyvenimą. Jie visa tai darė apgaulingai. Jie 
sakė ir mokė, kad .Jėzus, Dievo Sūnus, buvo tik žmogus. 
Jie gyrėsi Dievo pažinimu, naujais apreiškimais. Tikrybė- 
je jie tuo paneigė Kristų, atmetė Jį kaip Viešpatį ir 
Valdovą. Tai nebuvo įsibrovėliai tik Judo laikais, tokie 
buvo: ir vėlesnių laikų gnostikai. Tai įvairių laikų 
„krikščionys“, kurie nemoko ir negyvena pagal Jėzaus 
Evangeliją. Jie laiko save vadais, moko Evangeliją savo 
laiko šviesoje, atmeta atgimimą ir Šventosios Dvasios 
veikimą. 

TRYS PAVYZDŽIAI, Jud 5-7 
"5 Norėčiau jums priminti, nors jūs jau žinote, kartą 
visiems laikams, kad Viešpats, pirmiau išgelbėjęs tautą iš 
Egipto, paskui pražudė netikinčius, 1 Kor 109; 4 M 
1437. 6 Taip pat ir tuos angelus, kurie neišsaugojo savo 
prakilnumo, bet paliko savo buveines, Jis saugo 

sukaustytus amžinais pančiais tamsybėje didžiosios 
dienos teismui, Jn 8,44;2 Pr2,4. 7 Taipogi Sodoma ir 
Gomora bei aplinkiniai miestai, kurie panašiai ištvirkavo 
(ir sekė ne tokį kūną), lieka pavyzdžiu, kentėdami 
amžinos ugnies bausmes, 1 M 19,24. 


Apaštalas Povilas rašė, kad iš pačių krikščionių kils 
suvedžiotojų, kurie lyg vilkai naikins kaimenę. Judas čia 
primena izraelitus, kurie patyrė daug Dievo išgelbiančių 
stebuklų, betgi netikėjo ir dėl netikėjimo žuvo. Taip, yra 

galimasinupuolimas. Nupuolusieji tampa suvedžiotojais,4 
M 1426-38; 1 Kor 10,1-13; Žyd 37-11. 

Angelai pasitraukė nuo Dievo jiems skirtų postų 
(pareigų) ir sukilo prieš Dievą. Pasekos buvo: pančiai, 
tamsa, teismas, 1 M 6,14;2 Pt 249. 

Sodomos ir Gomoros apylinkė buvo viena gražiausių 
ir derlingiausių pasaulio vietų. Žmonės, vietoj gyventi, 
garbinti Dievą, Jam dėkingais būti, — ištvirkavo, net 
neprigimtu . būdu, Rom 1,27. Pasėka: ungis, 
sunaikinimas. Nuodėmės alga yra mirtis. ) 


SUVEDŽIOTOJŲ TREJOPAS 
KLYDIMAS, .Jud 8-10 

8 Taip ir šitie: sapnoriai suteršia kūną, niekina. 
Viešpatystę, piktžodžiauja šlovingiesiems, 2 M 22,28. 9. 
Kai archangelas Mykolas, besiginčydamas su velniu, 
varžėsi dėl Mozės kūno, jis neišdrįso mesti piktžodiško 
pasmerkimo, bet sakė: „Tesudraudžia tave Viešpats!" 
Dan 12,1; Apr 12,7; Sak 3,2. 10 Šitie šmeižia, ko 
neišmano, o ką prigimtimi pažįsta, kaip neprotingi 
gyvuliai, nuo to žlugs, 2 Pt 2,12. 


Liberalai — gnostikai sutrešė kūną. Jie nepasimokė iš 
Šventojo Rašto pavyzdžių, bet gyveno savo svajonėmis. 

Jie mokė, kad kūnas neturi nieko bendro su dvasia, dėlto 
palaidumas nieko nekenkia dvasiniam žmogui. Juk dar 
visai neseniai (baudžiavos laikais) bažnyčia nesipriešino 
pirmos nakties teisei. (Ponas išniekindavo tik ką 
ištekėjusią jaunąją). O kaip mūsų laikais auklėjamas 
jauniamas? Gnostikų dvasia labai gyva ir dabar. 
Gnostikai nepripažino jokių bendrų evangeliškų 
nuostatų, net paties Jėzaus paliktos Evangelijos, 2 Pt 
2,10. Jie paties Jėzaus nelaikė Kristumi. Primintas 
padavimas apie Mozę, kur sakyta, kad archangelas 
Mykolas nepiktžodžiavo velniui, bet pavedė visa 
Viešpačiui. Gnostikai rėmėsi ne Šventuoju Raštu, bet 
savo pažinimu, svajonėmis. Tad jie kalbėjo, ko jie 
neišmanė. Jie rėmėsi tik savo protu. Tą ir šiandien 
„tikintieji“ liberalai daro. Judas sako, kad jie elgiasi, lyg 
neprotingi gyvuliai, kurie neturi jokio supratimo apit 
tikėjimą ir Dievo šlovinimą.G nostikai kartais pasireiškia 
labai aktyviai, bet paskutiniame teisme jie žlugs. 


SUVEDŽIOTOJU SUGEDIMAS, Jud 11-16 

1,1 Vargas jiems! Jie pasuko Kaino keliu, pasidavė 
Balaamo paklydimui, pražudė save Korės prieštaravimu, 
1 M48-11; Apr 2,14-;3 M 16,131. 12 Jie maišosi jūsų 
meilės pokyliuose, nesidrovi savo purvo, ir tunka. Jie — 
lyg bevandeniai debesys, vaikomi vėjų, tarytum bevaisiai 
medžiai rudenį, du kartu mirg ir išrauti. 13 Jie lyg 
šėlstančios jūros bangos, kurios spiaudo savo begėdystę, 
lyg Žvaigždės : klajoklės, kurioms per amžius skirta 
juodžiausia tamsybė, Iz 57,20. 14 Apie juos pranašavo 
septintasis nuo Adomo Henochas: „Štai atėjo Viešpats su 
miriadais savo šventųjų, 1 M 5,18; Dan7,10, 15 įvykdyti 
visiems teismo ir nubausti visų bedievių už visus 
bedieviškus darbus, už visus piktus žodžius, kuriuos prieš 
Jį kalbėjo bedieviai nusidėjėliai", 1 Sam 2,3; Mt3,15. 16 

Tie visada niurzga, nepatenkinti savo dalia, gyvena 
geismais; jų burna kalba puikybės žodžius, jie pataikauja 
žmonėms dėl pelno, Ps 17,10. 

Kaip Jėzus pasakė fariziejams visą jų sugedimą Mt23 
skyriuje, panašiai čia Judas įspėjo gnostikus. Tas 
įspėjimas tinka ir mūsų laikų veidmainiams. Taigi vargas 
jiems! Trys pavyzdžiai iš Šventojo Rašto. Kainas 
primenamas ne kaip žmogžudys, bet kaip žmogus, 
neturintis jokio dvasinio supratimo. Jo visas siekimas 
buvo šis laikinas gyvenimas. Mideanitas Balaamas 
pažino gyvajį Dievą, bet jis ryžosi prakeikti Izraelį. Tai 
nepavykus, jis dėjo pastangas suvedžioti, kad jie garbintų 
pagonių dievaičius ir ištvirkaurtų, 4 M 31,16;25,1-; Apr 
2,14. Korės norėjo iš Mozės, Dievo išrinkto ir siųsto, 
perimti vadovybę, bet žuvo, 4 M 16. Krikščionys meilės 
pokyliuose turėjo tikrą krikščionišką draugystę ir po jos 
Viešpaties Vakarienę. Gnostikai nesidrovėjo šiuose 
pokyliuose dalyvauti, kad prisivalgytų. Taip jie išniekino 
šią krikščionių tikėjimo puotą. Jaunystėje kartą katalikas 
draugas man visai nuoširdžiai sakė: „Jei aš būčiau 
evangelikas, būčiau labai geras evangelikas, kasdieną 
priimčiau sakramentus". Jis tai būtų daręs, kad gautų 
vyno gurkšnį, Pt 2,13. Toliau Judas ima pavyzdžius iš 
gamtos. Bevandeniai debesys jokios naudos neduoda, 
taipgi ir nenešantys vaisių vaismedžiai. Du kartu mirę: 
kartą buvo mirę prieš atsivertimą, antrą kartą nupuolimu 
nuo Jėzaus Evangelijos, Ef 2,1. Jūros bangos išmeta 
įvairiausius nešvarumus ir sudaro daug vargo bei 
nuostolių jūrininkams. Klajoklės planetos, iškrypusios iš 
savo kelio, pasirodo šen ir ten, bet skrenda į tamsybę, Iz 
57.20. 

Henochas minimas 1 M 5,18-4. Buvo parašyta 
vadinama Henocho knyga. Iš jos Judas duoda šią citatą. 
Suglaustai gnostikai: niurzga, visada nepatenkinti, neturi 

ramybės, kalba išdidžiai, pataikauja žmonėms, ieško 
žemiškos naudos, 2 Pt 2,18. 


APAŠTALŲ PRANAŠAVIMAS 
APIE GNOSTIKUS, Jud 17-19 
17 Ojūs, mylimieji, prisiminkite žodžius, kurie seniau 

paskelbti mūsų Viešpaties Jėzaus Kristaus apaštalų. 18 
Jie sakė: paskutiniais laikais atsiras šaipūnų, kurie gyvens 
savo bedieviškais geismais, 1 Tim4,1;2 Tim3,i;2 Pt3 3. 
19 Tai tie, kurie įneša susiskaldymą, jusliniai, bedvasiai 
žmonės. 


Anksčiau Judas charakterizavo gnostikus. Dabar jis 
kreipiasi į tikinčius, mylimuosius, krikščionis. Jis nėra 
nustebintas gnostikų veikla. Apie juos jau apaštalai 
pasisakė, Apd 20,29; 1 Tim 1; 2 Tim3,1;2 Pt33. Čia 
Judas nepasako, iš ko jie šaiposi. Iš kitų vietų išsireiškimų 
žinome, kad jie nelaikė Jėzaus Kristumi. Jie netikėjo į 
asmens atsakomybę, taigi ir į paskutinį teismą. Jie buvo 
kūniški, giesmų vedami žmonės. Jie neturėjo Šventosios 
Dvasios ir nesiekė pašventinimo. 


TIKINČIŲJŲ PAREIGOS, Jud 20-23 

20 Bet jūs, mylimieji, stovėkite ant šventojo tikėjimo, 
melskitės Šventoje Dvasiojei Kol 123; 27. 21 
Išsilaikykite Dievo meilėje, laukdami mūsų Viešpaties 
Jėzaus Kristaus gailestingumo amžinajam gyvenimui, Tit 
2,13; 2 Pt 3,12. 22 Vienus, kurie abejoja, įtikinkite; 23 
kitus gelbėkite, traukdami iš ugnies, vėl kitų pasigailėkite 
su. baime, bodėdamiesi net jų kūnu suteršto drabužio, 
Rom 11,14; Am4,11; Sak 3,2; Jok 5,19-20; Iz 646. | 


Tikinčiųjų pirma pareiga yra turėti pamatą, išganantį 
tikėjimą, kurį duoda tik Jėzus Kristus. Turint pamatą, 

įmanoma tolesnė statyba. Judas mini maldą Šventoje 
Dvasioje, Rom 8,15; 1 Kor 12,3; Ef 6,18. Toliau seka 
meilė Dievui, Jn 15,9; Rom 838; 1 Jn 2,5;3,17;4.7-10. 
Pažįstant Dvasios veikimą ir turint meilę Dievui galima 
laukti ir tikėtis Jėzaus gailestingumo — malonės. 
Krikščionis turi pareigą ir savo bendrakeleiviams. 
Abejojančius reikia įtikinti, abejones šalinti. Netikinčius 
ir nupuolusius gelbėti, lyg daiktus iš degančio namo. 
Nesileidžiančius gelbėti, geriau, nepriimančius Jėzaus 
pagalbos — apgailėti. Bodėtis ir saugotis kūno suteršimo 
(nuodėmės), lyg suteršto drabužio. 


LAIŠKO PABAIGA, Jud 24-25 
24 Tam, kuris gali apsaugoti jus nuo nupuolimosavo 
šlovės akivaizdon pastatyti nesuteptus ir džiaugsmingus, 
25 vieninteliam Dievui, mūsų Gelbėtojui, per mūsų 
Viešpatį Jėzų Kristų tebūnie šlovė, galybė ir valdžia prieš 
visus amžius ir dabar, ir visais amžiais! Amen, Rom 
16,27; 1 Tim 1,17. 


Tik vienas Dievas gali išlaikyti nuo nupuolimo ir teikti 


džiaugsmo teismo dieną. Tad Jam vienam pridera padėka 
ir šlovė. Dievo ir Jo Sūnaus, Jėzaus Kristaus, didybė, 
galybė ir valdžia buvo prieš šios žemės amžių, yra ir liks 
ateinančiais amžiais. 


137 


APREIŠKIMAS JONUI 


Apreiškimo autorius, tikrybėje, yra Dievas. Dievas 
davė apreiškimą Jonui perK ristų, panaudodamas angelą. 
Dauguma komentatorių laiko autoriumi Joną, Jėzaus 
apaštalą. Šventajame Rašte turime Jono parašytą 
Evangeliją, tris laiškus ir apreiškimą. Rašymo data yra 
apie 96 metus. Jonas buvo ištremtas į Patmos salą. Jam 
buvo leista grįžti iš tremties95 metais. 1 9 Jonas rašo, kad 
jis buvo Patmos saloje. Tasjau yra praeitis. ArJonas pats 
rašė, ar jis diktavo ir sekretorius rašė — nežinome. Vieta 
greičiausiai buvo Efezas. Apreiškimas Jonui labai įvairiai 
aiškinamas. Juos visus, maždaug, galima suskirstyti į 
keturius pagrindinius aiškinimus. 1. Apreiškimas Jonui 
skirtas jo laikams. Tada surinkimas kentėjo žiaurius 
persekiojimus nuo Romos valdžios. Apreiškimas skatina 
surinkimą ištverti. 2. Apreiškimas skiriamas visiems 
surinkimo -laikams, nuo Jono iki Kristaus antrojo 
atėjimo. Surinkimas kenčia - persekiojimą. Jis bus. 
persekiojamas ir ateityje. Pabaigoje Jėzus suteiks pergalę. 
3. Apreiškimas skiriamas paskutiniems surinkimo 
laikams, prieš Kristaus atėjimą. 4. Apreiškimas supran- 
tamas dvasiniai. Jis taikomas visiems laikams. 
Apreiškimo tekstas vietomis yra lengvai suprantamas. 
Vėl kai kuriose vietose yra nesuprantama ką vaizdai 
reiškia ir kam jie taikomi. Man atrodo, kad kai kur 
tekstas rodo praeitį, o kai kur ateitį. Tad reikia jį taip 
suprasti, kaip tekste pasakyta. Tekstą suprasti tik 
istoriniai, mums nebūtų naudos, tad jį reikia suprasti 
dvasiniai. Apreiškime pastebimos dvi dalys. Pirmieji trys 
skyriai primena Jono laikus. Septyni laiškai, septyniems 
surinkimams. 4-22 skyriai pasakoja kas įvyks ateityje. 


April 138 


ĮVADAS, Apr 1,1-3 

1 Jėzaus Kristaus apreiškimas, kurį Dievas Jam davė, 
kad Jis atskleistų Jo tarnams, kas turi greitai įvykti. Per 
savo pasiųstą angelą Jis padarė jį žinomą savajam tarnui 
Jonui, Jn 3,32; Apr 22,16. 2 Šis paliudijo Dievo žodį bei 
Jėzaus Kristaus liudijimą — visa, ką matė, Apr 69. 3 
Palaiminti pranašystės žodžių skaitytojas ir klausytojai, 
ir tie, kurie laikosi, kas joje parašyta, nes laikas yra arti, 
Apr 22,7; Rom 13,11; 1 Pt 4,7. 

Apreiškimas, kas nežinoma, buvo paslėpta, apreikšta 
surinkimui suprantamai. Apreiškimą davė Dievas Jėzui 
per angelą, perduoti Jonui, kas greitu laiku įvyks. Tą 
apreiškimą užrašė Jonas. Jis nemini jokio savo titulo. 
Jonas buvo gerai žinomas surinkimams, nereikėjo nieko 
paaiškinti, užteko vieno vardo — Jonas. 

Žydų sinagogose vienas skaitydavo įstatymą ir 
pranašus, o visi kiti klausydavos— buvo klausytojai. Tą 
paprotį perėmė krikščionys. Čia minimas skaitytojas ir 
klausytojai. Skaitymo palaima yra visiems, jei laikomasi 
to, kas paskaitoma. Laikas arti. Jau arti du tūkstančiai 
metų praėjo. Bet kas tai yra dievišku skaičiavimu? Tik dvi 
dienos, 1 Tes 4,15-18; 2 Pt 38. 

Liudininkas ir kankinys. Graikiškai liudininkas — 
martys. Mes suprantame liudininku tą, kuris pats matė, 
girdėjo, patyrė ką nors ir tą gali paliudyti. Naujasis 
Testamentas kartais liudininku supranta kankinį, kuris 
savo mirtimi, krauju, savo liudijimą patvirtina. 


APREIŠKIMO PRASMĖ , Apr 1446 
4 Jonas septyniems Azijos surinkimams: malonė ir 
ramybė jums nuo To, kuris yra, kuris buvo ir kuris ateis, ir 
nuo septynių dvasių, esančių prieš Jo sostą,2 M3,14; Žyd 
138; Iz 112, 5 ir nuo Jėzaus Kristaus, ištikimojo 
liudytojo, pirmutinio prisikėlusio iš numirusių, žemės 

karalių valdovo. Tam, kuris mus myli ir nuplovė savo 
krauju mūsų nuodėmes, Apr 3,14; Apd 26,23; Gal 2,20; 
Žyd9,14, 6 ir padarė iš mūsų karaliją bei kunigus savo 
Dievui ir Tėvui, — Jam šlovė ir galybė per amžių amžius! 
Amen, Apr 5,10; 1 Pt 259. 


Jonas pradeda rašyti apreiškimą laiško pobūdžiu, taip 
jį ir baigia, Apr 22,21. Jis vadina save tik Jonu, vardu. Jis 
pats ir jo titulai nėra reikšmingi. Jis Žinomas su- 
rinkimams, to užtenka. Čia paminimi tik septyni su- 
rinkimai. Jie išvardinti vėliau, Apr 1,11." Senajame 
Testamente skaičius septyni turėjo didelės reikšmės, 
dažnai reiškė dievišką pilnybę. Dievo vardas aiškiai 
apeinamas — neminimas. Jis yra Tas, kuris yra, buvo ir 
ateis. Bendrai Naujajame Testamente minima tik viena 
Dvasia. Septynios Dvasios, atrodo, reiškia angelus, Apr 
3,1. Septynios dvasios — septyni surinkimai. Jėzus yra 
pirmasis prisikėlęs iš numirusių, kuris „daugiau 
nebemiršta. Kiti prikelti vėl mirė. Jis yra karalių Karalius 
ir viešpačių Viešpats. Jam duota visa galia, Mt 28,19. 
Kaipo toks Jis yra surinkimo viltis žiauriausiuosę 
persekiojimuose. Jis nuplovė, švarius padarė, savo krauju 
— mirtimi. Izraelis buvo karališka kunigystė, 2 M 19 6. 
Toks yra Naujojo Testamento surinkimas. Nors jis 
vargsta ir yra persekiojamas, bet jis turi Viešpaties 
pažadą. Jis nugali savyje pasaulį ir susivaldo. Kas save, 
nugali, tas yra tvirtesnis už karo vadus ir karalius, kurie 
kitus pavergia. Čia Jonas mini: Dievą, Kristų, Dvasią, 
surinkimą. Surinkimas yra atpirktas (nuplautas). Jis 
laukia To, kuris ateis. Tai yra apreiškimo tema. 


JĖZUS ATEIS, Apr 174 
7 Štai Jis ateina su debesimis, ir išvys Jį kiekviena akis, 
net ir tie, kurie Jį perdūrė; ir dėl Jo raudos visos žemės 
giminės. Taip, amen! Sak 12,10; Jn 1937. 8 „Ašesu Alfa 

ir Omega“, sako Viešpats Dievas, kuris yra, kuris buvo 
ir kuris ateis, Visavaldis, Iz 41,4; 48,42; Apr 22,13. 


Taip, Jis ateis. Jį matysi tu ir aš. Jį matys ir visų laikų 
Jo priešai. Vieni Jo laukia ir lauks, kiti Jo nelaukia ir 
pamatę išsigąs. Jį visi pažins. Jėzus pats daug kartų 
kalbėjo apie savo atėjimą, tas kartojama ir čia. 

Alfa yra pirmoji, o omega paskutinioji graikų alfabeto 
raidė. Tarp tų raidžių telpa visas alfabetas. Jis — Jėzus 
apima visa. Jis yra Pirmasis ir Paskutinysis. Per Jį buvo 
pasaulis pradėtas ir per Jį bus užbaigtas. 


AUTORIUS, VIETA, VYKSMAS, 
ADRESAI, Apr 19-11 

9 Aš, Jonas, jūsų brolis ir draugas sielvarto, karalystės 

ir kantrybės bendrininkas Jėzuje, buvau saloje, vardu 
Patmos, dėl Dievo Žodžio ir Jėzaus liudijimo, Rom8,17. 
10 Aš buvau Dvasios pagautas Viešpaties dieną ir 
išgirdau už savo nugaros galingą balsą, tarsi trimitą, 11 
bylojantį: „Ką matai, surašyk į knygą ir pasiųsk 
septyniems surinkimams: į Efezą, į Smirną, į Pergamą, į 

" Tiatyrą,. į Sardą, į Filadelfiją ir Laodikėją", Apr 22,13. 


Apaštalas vadina save sielvarto broliu. Jis ir kiti 
krikščionys turėjo tikrai daug sielvarto. Nerono persekio- 
jimas 64-67 metų buvo praėjęs.-Dabar naujas persekio- 
jimas 95 metais iškilo, Domitrianui esant Romos 
ciesoriumi. Visi apaštalai buvo mirę, tik Jonas vienas dar 
buvo gyvas. Autorius sako, kad jis buvo Patmos saloje dėl 
Jėzaus žodžių ir liudijimo. Jei nežinotume iš bitų šaltinių, 
kad Jonas buvo ištremtas į tą salą, galėtume mayti, kad jis 
ten skelbė Žodį. 

Patmos sala yra Egėjaus jūroje, apie 150 km nuo 
Efezo į pietvakarius. Sala yra apie 15 km ilgio ir 10 km 

pločio, labai uolėta. Čia Jonas pergyveno Dvasios 
pagavimą, kurio metu jam buvo parodytas šis 
apreiškimas. Tas įvyko Viešpaties dieną. Viešpaties diena 
buvo vadinamas sekmadienis, Jėzaus prisikėlimo diena, 
Apr 20,7; 1 Kor 16,2. Kai kas aiškina, jog tai manyta 
Kristaus atėjimo diena. Jonui buvo sakyta surašyti ką jis 
matė ir pasiųsti septyniems surinkimams į Mažąją Aziją. 
Anuo metu tai buvo romėnų valdoma provincija. Šiuo 
metu tas kraštas yra Turkijos valdžioje. Minėtos vietovės 
buvo prie romėnų didelio kelio. Jos sudarė trikampį. Nuo 
Efezo į šiaurę iki Pergamos yra apie 150 km. Beveik 
viduryje kelio yra Smirna. Nuo Efezo į rytus yra 
Laodikėja apie 150 km. Tarpe Pergamos ir Laodikėjos 
yra Tiatyra, Sardas ir Filadelfija. 

Apreiškime daug kartų minima skaičius septyni. Tai 
dieviškos pilnybės skaičius. Septyni laiškai, septyniems 
surinkimams. Septyni antspaudai, septyni trimitai, 
spetynios negandos, septyni žibintai, septynios žvaigždės, 
septyni angelai, septynios dvasios, avinėlis su septyniais 
ragais ir septyniomis akimis, septynios lempos, septyni 
perkūnai, slibinas su septyniomis galvomis ir septyniais 
vainikais, žvėris panašus į leopardą su septyniomis 
galvomis, raudonas žvėris su septyniomis galvomis, 
septyni kalnai, septyni karaliai. Skaičius septyni ir 
Senajame Testamente dažnai minimas. 


JĖZUS SURINKIMŲ 
VIDURYJE, APr 1,12-15 
12 Tada atsigręžiau pažiūrėti balso, kalbančio su 
manimi, ir atsigręžęs išvydau septynis aukso žibintus, 13 0 
žibintų viduryje — panašų į Žmogaus Sūnų, apsivilkusį 
ilga tunika ir persijuosusį per krūtinę aukso juosta, Apr 
2,1; Ez 126. 14 Jo galva ir plaukai buvo balti kaip 
balčiausia vilna ar sniegas, Jo akys tarsi ugnies liepsna, 
Apr 2,8, 15 Jo kojos panašios į krosnyje įkaitintą 

skaistvarį, ir Jo balsas buvo tarytum didžių vandenų 
šniokštimas. 


Jonas pirma girdėjo, atsigręžęs matė vaizdą. Septyni 
žibintai vaizdavo bendrą, visuotiną surinkimą. Viduryje 
atskirų surinkimų buvo Žmogaus Sūnus — Jėzus, Dan 
7,13. Jis dėvėjo ilgą rūbą, lyg vyskupas, 2 M 2844-27. 
Aukso juostas dėvėdavo karaliai. Taigi, Jis yra surinkimo 
vyskupas ir karalius. Balta galva ir plaukai nevaizdavo 
senatvės, bet Viešpaties didybę — šviesą. Jo akys, lyg 
ugnies liepsna, viską matančios, Dan 10,6. Jo kojos, lyg 
skaistvaris, Dan 106. Jo balsą galima palyginti tik su 
didžių vandenų šniokštimu. Tai yra Viešpats Jėzus. 


JĖZUS VISŲ VIEŠPATS, Apr 1,16-20 

16 Dešinėje rankoje Jis laikė septynias žvaigždes, išJo 
burnos išėjo aštrus dviašmenis kalavijas, oJo veidas buvo 
tarytum saulė. žibanti visu skaistumu. 17 Jį išvydęs, 
puoliau Jam po kojų, tarsi negyvas. Bet Jis palietė mane 
savo dešine ir prabilo: „Nebijok! Aš esu Pirmasis, ir 
„Paskutinysis, 18 ir Gyvasis. Aš buvau numiręs, bet štai 
esu gyvas per amžių amžius ir turiu mirties ir mirusiųjų 
pasaulio raktus, Rom69. 19 Tad užrašyk, ką regėjai, kas 
yra ir kas turi vėliau įvykti, Apr 4,1. .20 Štai septynių 
žvaigždžių, kurias regėjai mano dešinėje, ir septynių 
aukso Žibintų paslaptis: septynios žvaigždės — tai 
septynių surinkimų angelai, 0,septyni žibintai — tai 
septyni surinkimai", Mal 2,7; Sak 42. 


Jėzus laikė savo rankoje surinkimus ir surinkimų 
vedėjus. Iš Jo rankos savųjų niekas neišplėš. Kurie Jį 
atmes, tiems Jis bus teisėjas. Kaip saulė visą gyvybę 
duoda gamtai, taip Jėzus surinkimams. Jonas daug kartų 
" matė Jėzų 1r girdėjo Jo žodžius. Prieš Jėzaus dangišką 

didybę Jonas krito, lyg negyvas. Kaip Jėzus pirmiau 
laimindavo, taip Jis darė ir - dabar. Jis yra pradžia, 
pabaiga ir gyvenimas. Be Jėzaus gyvenimas yra tuščias, be 
esmės. Jėzus mirė. Bet tai jau praeitis. Jis prisikėlė ir turi 
visą galią ant surinkimų ir mirusiųjų pasaulio. Jonas 
pastiprintas gavo įsakymą viską užrašyti. Viešpats pats 
paaiškino, kas yra žibintai, žvaigždės, angelai. 


JĖZAUS ŽODIS EFEZO 
SURINKIMUI, Apr 2,1-7 
1 „Efezo surinkimo angelui rašyk: „Tai sako Tas, kuris 
laiko savo dešinėje septynias žvaigždes, kuris vaikščioja 
tarp septynių aukso žibintų, Apr 1,16-20. 2 Ašžinau tavo 
darbus, tavo tirūsą ir tavo ištvermę. Žinau, kad negali 
pakęsti piktųjų ir ištyrei tuos, kurie sakosi esą apaštalai, 
bet tokie nėra, ir radai juos esant melagius, 1 Jn4,13. 3 
Žinau, kad esi ištvermingas, kad dėl mano vardo 
nenuilsdamas kentėjai vargus, Gal6 9; Žyd 1235. 4 Bet 
turiu prieš tave tai, kad palikai pirmąją meilę. 5 Taigi 
prisimink, nuo ko nupuolei, atsiversk ir vėl imkis 
pirmykščių darbų, o jeigu ne, — jei neatsiversi, — tai 
ateisiu ir pašalinsiu iš vietos tavo žibintą.6 Tau naudinga, 
kad nekenti nikolaitų darbų, kurių ir Aš nekenčiu!' Apr 
2,15. 7 Kas turi ausis, teklauso, ką Dvasia sako 
surinkimams: „Nugalėtojui duosiu valgyti nuo gyvybės 
medžio, kuris yra Dievo rojuje!' * Mt 11,15. 


Efezas buvo garsus prekybos uostamiestis. Jono 
laikais jame buvo virš 200,000 gyventojų. Ten buvo ir 
garsioji Artemis (Dianos) pagonių šventovė. Artemis 
statula, būk tai, iš dangaus nukritus. Gal ji buvo padaryta 
iš meteoro? Mieste buvo ir ciesoriaus garbinimo šventovė. 

Apaštalas Povilas įsteigė surinkimą Efeze ir čia veikė 
ilgesnį laiką, Apd 19. Jis daug vargo, bet ir daug laimėjo. 
Čia veikė apaštalo Povilo draugas Timotiejus. Apaštalas 

Jonas čia skelbė Evangeliją; padavimai sako, kad jis čia 
mirė ir buvo palaidotas. Ir Marija, Jėzaus motina, čia 
mirusi ir palaidota. Efeze buvo daug krikščionių 
surinkimų. Kai kas mano, kad jų buvę ne dešimtys, bet 
šimtai. 

Iš Jono minimų septynių surinkimų, Efezas yra 
pirmoje vietoje. Surinkimams raštai rašyti panašiai, kaip 
Senojo Testamento pranašų užrašai. Pirmiau aprašomi 
teigiami įvykiai, o paskui neigiami. Viešpats Jėzus yra 
danguje, savo Tėvo draugystėje, bet Jis yra ir žemėje. Jis 
reiškiasi surinkimų tarpe ir išlaiko savo rankoje Evangeli- 
jos skelbėjus. Jis žino kiekvieno darbą, triūsą, ištvermę. 
Surinkime veikė ne tik Dievo siųsti apaštalai, bet ir netikri 
pranašai. Juos atskirti nuo tikrųjų yra labai sunku. 
Netikri nesilaiko sąžinės balso. Jie meluoja ir pataikauja, 
labai gražiai kalba. Jėzus pats atskyrė velnio gražbylystę 
nuo tikrovės. Taip ir Jo siųstieji atskiria apgavikus nuo 
tikrųjų. Viešpats Jėzus žino visus teigiamus, gerus 
dalykus, kuriuos surinkimas daro. Jis žino ir visus blogus 
pasireiškimus. Surinkimas nustojo pirmosios meilės 
Viešpačiui, Jo darbui ir broliams. Meilė yra konkrečiai 
neapčiuopiamas jausmas, kuris skatina ir įprasmina 
veiklą. Be tos meilės nustoja prasmės ir reikšmės teisingas 
mokymas, sakramentai ir santvarka. Be pirmosios meilės 
surinkimas netenka savo paskirties, jo žibintas 
nebešviečia — pritemsta. Be meilės krikščionija susilieja 
su judaizmu ir dorovinga pagonija. 

Kas buvo nikolaitai nėra aiškiai pasakyta. Kai kurie 
mano, kad tai buvo „krikščionių“ grupė, pasivadinusi jos 
steigėjo vardu. Iš 14-15 skirsnelių atrodo, kad tai buvo 
grupė žmonių, kuri valgė stabams skirtas aukas ir 
ištvirkavo. Atrodo, kad taip galėjo būti, nes Efezo 
Artemis šventovėje ištvirkavimas buvo laikomas religinių 
apeigų dalimi. Šventovės vaidilutės buvo viešos 
prostitutės. Viešpats įsakė klausyti, ką Dvasia sako ne tik 

Efezo surinkimui, bet ir visiems surinkimams, visų laikų, 
visose vietoše. Tas įsakymas liečia ne tik kiekvieną 
surinkimą, bet ir kiekvieną narį, krikščionį. 

Minėtas 1 M 29 žemiškas rojus nebeegzistuoja, bet 
dvasinis ir dangiškas yra pažedėtas. Tikintieji dalinai 
valgo vaisius nuo gyvybės medžio jau čia. - 


JĖZAUS ŽODIS SMIRNOS 
SURINKIMUI, Apr 28-11 

8 „Smirnos angelui rašyk: ,Tai sako Pirmasis ir 
Paskutinysis, kuris buvo miręs ir vėl gyvas, Apr 1,8; 
17,18. 9 Aš žinau tavo priespaudą ir tavo neturtą, — o vis 
dėl to tu turtingas, — ir kaip tau piktžodžiauja tie, kurie 
sakosi esą žydai, bet nėra tokie, o tik šėtono sinagoga, 
Apr 39. 10 Nebijok būsimųjų kentėjimų! Štai velnias 
įmes kelis jūsiškius į kalėjimą, kad būtumėte išbandyti. 
Jūsų laukia dešimties dienų priespauda. Būk ištikimas iki 
mirties, ir Aš tau duosiu gyvybės vainiką!" Mt 10,28; Apr 
3,11. 11 Kas turi ausis, teklauso, ką Dvasia sako 
surinkimams: „Nugalėtojas nenukentės nuo antrosios 

mirties *. 


Smirna buvo garsus prėkybos mietas prie vandens ir 
žemės kelio. Jis yra žymus ir 20-tame amžiuje. Dabar jis 
vadinamas Izmiru. Kas Smirnoje įsteigė pirmąjį 
krikščionių surinkimą, nežinome. Vėliau čia veikė Jono 
žymus mokinys Polikarpas. Jis mirė kankinio mirtimi. 

Mūsų amžius yra trumpas, jis greitai praeina. Jėzus 
yra Pirmasis ir Paskutinysis, be pradžios ir be pabaigos. 
Jis pažįsta ir mirtį. Jis buvo miręs, bet dabar yra gyvas ir 
toks liks per amžius. Smirna — prekybos miestas, buvo 
turtingas, bet surinkimo narių buvo daug beturčių. 
Tikrybėje tie vargšai buvo turtingesni už žemiškus 
turtuolius. 

Žydai gyrėsi esanti Dievo tauta ir niekino krikščionis. 

Jėzus vadino juos ne Dievo tauta, bet šėtono sinagoga. Jie 
savo gyvenimu ir, atmetę Jėzaus mokslą rodė, kad jie yra 
šėtono sekėjai. Jėzus žinojo ne tik surinkimo esmę, bet ir 
kas jo laukia ateity. Surinkimą greit ištiks persekiojimai, 
jis bus dalinas, nepalies visų, bus ribotas, tęsis tik „dešimtį 
dienų". Jis vyko valdant ciesoriui Trajanui. Polikarpas 
mirė tuo laiku. Jis buvo nukankintas 156 metais, 86 metų 
amžiaus. Jėzus skelbė nebijoti tų, kurie gali nužudyti 
kūną. Čia Jis vėl primena, kad kūno mirtis neatima visko 
iš žmogaus. Yra dar antroji mirtis. Ji amžinai atskiria 
žmogų nuo Dievo malonės. Jėzus prižada saviesiems 
vainiką. Apie jį jau kalbėjo apaštalas Povilas, Fil 3,14. 
Kas turi dvasines ausis, tas supranta Jėzaus įspėjimą, kad 
kūno mirtis yra menka, palyginant ją su amžina mirtimi. 


JĖZAUS ŽODIS PERGAMO 
SURINKIMUI, Apr 2,12-17 

12 „Pergamo surinkimo angelui rašyk: „Tai sako tas, 
kuris turi aštrų dviašmenį kalaviją, Apr 1,16. 13 Aš žinau, 
kur tu gyveni: ten, kur šėtono sostas, bet tu tvirtai laikaisi 
mano vardo ir neišsigynei mano tikėjimo netgi tomis 
dienomis, kada pas jus, — kur gyvena šėtonas, — buvo 
nužudytas mano ištikimasis liuditojas Antipas, Apr 13,2; 
38. 14 Vis dėl to turiu šį tą prieš tave: tų ten turi 
besilaikančių. Balaamo mokslo, kuris. mokė Balaką 
suvedžioti Izraelio sūnus, kad jie valgytų stabams 
aukojamas aukas ir ištvirkautų,4 M 25,1;31 .16;2'Pt2,15; 
Jud 11. „15 Ir tu turi panašiai besilaikančių nikolaitų 
mokslo. 16 Tad atsiversk! O jeigu ne, greitai ateisiu ir 
kovosiu su jais savo burnos kalaviju', Apr 19,15-21. 17 
Kas turi ausis, teklauso, ką Dvasia kalba surinkimams: 
„Nugalėtojui duosiu paslėptos manos ir baltą akmenėlį, o 
ant akmenėlio bus įrašytas naujas vardas, kurio niekas 
nežino, tiktai gavėjas" *. | 

Pergamo miestas buvo vadinamas Bergamas. Tai 
buvo mokslo ir meno židinys. Pergamas yra apie 25 km 
nuo jūros prie Kaikos upės. Kas jame įsteigė pirmąjį 
krikščionių surinkimą, nėra žinių. Pergame buvo 
daugybė pagonių šventovių ir ciesoriaus garbinimas. 
Šėtono sostas yra visame pasaulyje. Kai kuriose vietose jo 
veikla pasireiškia stipriau. Atrodo, kad Antipas buvo 
minios akmenimis užmuštas, panašiai kaip Steponas, 
Apd 7,56. Kokia padėtis ten buvo, mes visko nežinome. 
Krikščionys laikėsi tvirtai. Bet kai kurie krikščionys 
laikėsi pagoniškų papročių. Jie valgė stabams skirtas 
aukas ir ištvirkavo. Surinkimo vadovybė žiūrėjo į tai pro 
pirštus. Viešpats tai iškėlė ir įspėjo atsiversti, atsižadėti 
tos blogybės. Jei surinkimas - nekreips į tai dėmesio, Jis 
smogs dviašmeniu kalaviju. Tai yra bendras įspėjimas 
visiems krikščionims, atsisakyti blogų papročių. 

Paslėptoji mana yra dvasinis maistas, kurį Viešpats 
teikia tikintiesiems. Kas manyta — „baltas akmenėlis* — 
nežinome. Daugelis mano, kad tai yra išteisinimo 
ženklas. Kai kur teismai išteisintiems įteikdavo baltą 
akmenėlį, o pasmerktiems — juodą. Atgimusio naujas 
vardas įrašomas į gyvenimo knygą. Jį tikrai žino tik tas, 
kuris jį gauna. Giliausius tikėjimo jausmus neįmanoma 
pilnai žodžiais išreikšti. 


VIEŠPATIES ŽODIS TIATYROS 
SURINKIMUI, Apr 2,18- 29 

18 „Tiatyros surinkimo angelui rašyk: „Tai sako 
Dievo Sūnus, kuris turi akis, tarytum ugnies liepnsą, ir 
kurio kojos panašios į skaistvarį, Apr 1,14-15. 19 Žinau 
tavo darbus, tavo meilę, tikėjimą, tarnavimą, ištvermę ir 
kad tavo paskutinieji darbai didesni už pirmuosius, Apr 
22.20 Bet turiu prieš tave, kad leidi moteriškei Jezabelei, 
kuri sakosi esanti pranašė, mokyti bei suvedžioti mano 
tarnus, kad jie ištvirkautų ir valgytų stabams skirtą auką, 

1 Karlč3l; Apr 2,14. 21 Ašjai daviau laiko atsiversti, 
bet ji ncatsivertė nuo savo ištvirkavimo, Rom2 4. 22 Štai 
Aš ją aubiokšiu į ligos patalą, o ištvirkavusius su ja — į 
didį vargą, jeigu jie neatsivers nuo jos darbų, Apr18 9.23 
Jos vaikus išžudysiu, ir visi surinkimai sužinos, kad Aš 
esu tas, kuris tiria inkstus ir širdis; Aš atlyginsiu jums 
kiekvienam pagal jūsų darbus, Rom 2,6; 14,12. 24 O 
kitiems tiatyriečiams, kurie nesilaiko ano mokslo, kurie, 
kaip sakoma, nėra pažinę šėtono gilybių, sakau: jums 
neužkrausiu kitokios naštos, Apd 15,28, 25 tiktai 
'aikykitės to, ką turite, iki ateisiu, Apr3,11. 26 Tam, kuris 
nugali ir iki galo laikosi mano darbų, duosiu valdyti 
pagonis, Ps 25;49,15; 27 jis ganys juos geležine lazda, ir 
jie bus sudaužyti, tarsi moliniai indai, — Apr 12,5; Ps 
18 39, 28 kaip ir Aš gavau valdžią iš savo Tėvo; — ir jam 
duosiu aušros žvaigždę, Lk 22,29. 29 Kas turi ausis, 
teklauso, ką Dvasia sako surinkimams!" Apr 2,7. 


Tiatyra buvo prekybos ir pramonės miestas. Jame 
stovėjo romėnų kariuomenės įgula. Lidija buvo kilus iš 
Tiatyros, Apd 16,14. Atrodo, kad krikščionių surinkimas 

buvo mažas.Jam rašytas ilgiausias laiškas iš visų septynių. 
Surinkimui siuntė žodį Dievo Sūnus. Jo akys viską mato 
ir žino. Surinkimo žmonės vykdė Jo valią, ėjo pirmyn. Jų 
paskutiniai darbai buvo didesni už pirmuosius. 
Krikščionių meilė neišblėsta, bet auga. Aštrus kaltinimas 
metamas moteriškei Jezabelei. Nežinia ar tai buvo jos 
tikras vardas, ar tik priminimas Izraelio karalienės 
Akabo žmonos, kuri suvedžiojo Izraelį ir persekiojo 
pranašus, 1 Kar1631;2 Kar9.22. Jezabelė dėjosi esanti 
pranašė — Evangelijos skelbėja. Atrodo, kad ji buvo 
įtakinga moteris, Dianos garbintoja, bet laikėsi prie 
surinkimo. Surinkimo žmonės palaikė tą įtakingą moterį. 
Tikrybėje ji buvo suvadžiotoja, ištvirkėlė. Dievas yra 
kantrus ir laukia kiekvieno atsivertimo. Betgi laikas yra 


ribotas. Kas neatsiverčia, sulaukia teismo. Šėtono gilybės 
pažinimas yra gnostikų liberališkas mokslas. Jie mokė, 
kad kūnas neturi nieko bendro su dvasia, kad galima 
kūnu ištvirkauti, valgyti stabams skirtas aukas ir tuo 
pačiu laiku būti Kristaus sekėju. Jėzus sako, kad toks 
mokymas yra šėtono. Surinkimo žmonėms įsakoma 
laikytis to, ką jau jie turi. Jiems duodami dideli pažadai, 
net pats Jėzus — „Aušros žvaigždė", Apr 22,16. 


JĖZAUS ŽODIS SARDŲ 
SURINKIMUI, Apr 3,16 
1 „Sardų surinkimo angelui rašyk: „Taip sako Tas, . 

kuris laiko septynias Dievo Dvasias ir septynias 
žvaigždes. Aš žinau tavo darbus: tave vadina gyvu, o esi 
lavonas, Apr 14-16. 2 Pabusk ir stiprink, kas merdi! Aš 
nerandu tavo darbų,kurie būtų pilnai atlikti mano Dievo 
akivaizdoje, Apr3,19. 3 Todėl prisimink, kaip priėmei ir 
išgirdai; laikykis to ir atsiversk! Jeigu nebudėsi, ateisiu 
kaip vagis, ir nežinosi, kurią valandą tave užklupsiu, 1 Tes 
524. 4 Vis dėl to tu Sarduose turi tegul ir nedaugelį 
vardų, kurie nesutepė drabužių. Jie vaikščios su manimi, 
apsirengę baltai, nes jie šito verti, Apr44. 5 Nugalėtojas 
bus aprengtas baltais drabužiais, ir jo vardo neištrinsiu iš 
gyvenimo knygos. Aš išpažinsiu jo vardą savo TėvoirJo 
angelų akivaizdoje, Lk 138; Fil 43. 6 Kas turi ausis, 
teklauso, ką Dvasia sako surinkimams". 


Kadaise Sardės miestas buvo pasakiškai turingas, bet 
po persų, graikų, romėnų okupacijų pradėjo merdėti ir po 
žemės drebėjimo 17 m. po Kr. visai sunyko. Jame veikė 
krikščioniškas surinkimas. Jis minimas tik apreiškime. 

Surinkime išoriniai viskas atrodė puikiausioje tvarko- 
je. Vardas — gyvas, evangeliškas surinkimas. Čia nebuvo 
Jokių  suvedžiojimų nei . susiskaldymų. Vienybė, 
susiklausymas žydėjo. Bet vidujiniai — Jėzus rado viską 

merdint, mirštant. Jis laiko savo rankoje visus ir žino 
Dvasios veikimą, Apr 56. Kiek yra ir mūsų laikais 
evangeliškų surinkimų su gyva veikla, bet be Dvasios! 
Viešpaties įspėjimas yra grįžti prie pradžios, ką priėmei ir 
išgirdai, kai Evangelijos išgirstas žodis nauju kūriniu 
Kristuje padarė. Taip jie kartą buvo gyvi, bet dabar yra 
likę šešėliai. Tikrovė yra — lavonas. Su mūsų „laikų 
krikščionimis yra dar blogiau. Jie turi krikščionies, 
evangeliko vardą, bet niekada nėra buvę gyvi, atgimę. 
Viešpaties žodis yra kiekvienam: ,„Atsiversk!“ Viešpats 
mato ir žino ne tik kiekvieną surinkimą, bet ir kiekvieną 
asmenį. Jis mato tas širdis, kurios alksta ir trokšta Jo 
teisybės. Jis ją suteiks tiems, kurie Jį seka. Išpažins juos 
viešai Tėvo ir angelų akivaizdoje. 


ŠVENTOJO ŽODIS FILADELFIJOS 
SURINKIMUI, Apr 3,7-13 

7 „Filadelfijos surinkimo angelui rašyk: „Tai kalba 
Šventasis, Tiesakalbis, turintis Dovydo raktą, — Tas, 
kuris atrakina, ir niekas negali užrakinti: užrakina, ir 
niekas negali atrakinti, Iz22,22; Lk 1,32; Job 12,14. 8 Aš 
žinau tavo darbus. Štai atvėriau prieš tave duris, ir niekas 
negali jų užrakinti; žinau, nedaug turi jėgų, bet išsaugojai 
mano žodį ir neatsižadėjai mano vardo, Apr 2,29;i Tes 
1,3. 9 Štai tau duodu kai kuriuos iš šėtono sinagogos, iš 
tų, kurie tvirtina, jog jie žydai, bet nėra, nes jie meluoja. - 
Taigi padarysiu, kad jie ateitų, pultų tau po kojų ir 
suprastų, jog myliu tave, Apr 29. 10 Kadangi tu 
išsaugojai mano ištvermingą mokslą, tai ir Aš tave 
išsaugosiu nuo išbandymo valandos, kuri ištiks visą 
pasaulį, kad būtų išmėginti žemės gyventojai, 2 Pt29. 11 
Ateisiu netrukus. Saugok, ką turi, kad niekas neatimtų 
tavo vainiko, Fil 45; Apr.1,3; 2,10. 12 Nugalėtoją 
padarysiu šulu savo Dievo šventovėje, ir jis nebeišeis 
laukan; užrašysiu ant jo savo Dievo vardą ir vardą savo 
Dievo miesto, naujosios Jeruzalės, nužengiančios iš 

dangaus nuo mano Dievo, ir savo naująjį vardą', Apr 
2,17; 14,1; 224. 13 Kas turi ausis, teklauso, ką Dvasia 
sako surinkimams!“ 


Filadelfijos apylinkėje augindavo vynuoges. Miestas 
labai nukentėjo nuo žemės drebėjimo 17 m. poK r. Dabar 
ta vietovė vadinama Alašera. Filadelfijos surinkimui 
jokios kaltės neprikišama. Šventasis ir Tiesakalbis yra 
Jėzus. Jis yra Pažadėtasis iš Dovydo giminės. Jo rankoje 
yra išganymas. Jis atrakina išganymo ir darbo duris. 
Žmogus ir surinkimas turi maža jėgų. Jei jos pavedamos 
Viešpačiui, Jis laimina darbą. Netikintieji ir šėtono tarnai 
pripažįsta, kad Jėzus myli savuosius. Kai kurie ateina ir 
pradeda sekti Viešpatį. Jėzus visus įspėja laikyti turimą 
tikėjimą. Jis pažada padėti jį išlaikyti ir padaryti jįat- 
ramos šulu Jo namuose, Gal 2,9; Ef 2,19-22; 1 Pt 25. 


LIUDYTOJO ŽODIS LAODIKĖJOS 
SURINKIMUI, Apr 3,14-22 

14 „Laodikėjos surinkimo angelui rašyk: ,Tai kalbą 
amen, ištikimasis ir tiesakalbis Liudytojas, Dievo 
kūrybos pradžia, Iz 65,16. 15 Žinau tavo darbus, jog esi 
nei šaltas, nei karštas. O, kad būtumei arba šaltas, arba 
karštas! Apr 3,1. 16 Bet kadangi esi drungnas ir nei 
karštas, nei šaltas, išspiausiu tave iš savo burnos. 17 Tugi 
sakai: „Aš esu turtingas, ir nieko man nebereikia", — o 
nežinai, kad esi skurdžius, apgailėtinas, beturtis, aklas ir 
nuogas, Oz 118; 1 Kor48. 18 Aš tau patariu pirkti iš 
manęs nuskaidrinto ugnyje aukso, kad prolobtumei; 
baltus drabužius, kad apsirengtumei ir nebūtų matoma 
tavo nuogumo gėda, ir tepalo pasitepti akims, kad 
praregėtumei, I Pt 1,7; Apr 16,15. 19 Aš baru irtramdau 
tuos, kuriuos myliu; būk tad uolus ir atsiversk! Job5,17; 
Žyd 12546; Jok 1,12. 20 Štai Aš stoviu prie durų ir 
beldžiu: jei kas išgirs mano balsą ir atvers duris, pas jį 

užeisiu ir vakarieniausiu su juo, o jis su manimi, Sal G.5,2; 
Lk 12,37; Jn 14,23. 21 Nugalėtojui leisiu atsisėsti šalia 
savęs, savo soste, panašiai kaip Aš nugalėjau ir asisėdau 
šalia savo Tėvo, Jo soste", Mt 19,28. 22 Kas turi ausis, 
teklauso, ką Dvasia sako surinkimams!" . 


Laodikėjos miestas buvo turtingas. Jis turtėjo iš 
prekybos, tekstilės, medicinos. Atrodo, kad ir surinkimo 
žmonės buvo turtingi. Laodikėjoje surinkimas jau minimas 
Povilo laikais, K012,1;4,13-17. Surinkimui įspėjimo žodį 
davė Jėzus, tikrasis Liudytojas, Fizinio ir dvasinio 
pasaulio Kūrėjas, Jis matė, kad surinkimas yra drungnas, 
nesirūpinantis. Jėzus reikalavo pilno apsisprendimo. Į 
nekreipiančius dėmesio ir Jis nekreips dėmesio. Jis juos 
išspiaus, pašalins iš savo draugystės. 

Nuomonių skirtumas tarp surinkimo ir Viešpaties. 
Surinkimas buvo tikras, kad jis yra geriausioje tvarkoje. 
Jam nieko daugiau nereikia. Bet Viešpats jį laikė 
apgailėtinu skurdžiumi, beturčiu, aklu, nuogu. Taip 
dažnai buvo ir yra su krikščionimis. Jie pamato savo tikrą 
padėtį tik tada, kai Kristus jiems parodo, kas jie yra. 
Kristus pasiūlo veltut tikrą auksą (tikėjimą), rūbus 
(nuteisinimą), vaistus ( malonę bei alteidimą) . Jėzus visus 
myli, rūpinasi, įspėja atsiversti. Viešpats stovi prie širdies 
durų, nepasišalina, laukia. Jis siūlo savo draugystę čia 
laikinai ir ten amžinai šalia savęs. Čia reikia kovoti, 
pirmidusia save nugalėti. Suprantama, tas pasiekiama tik 
Jo pagalba. Tam tisklui šie visi įspėjimai rašyti, ne tik 
tiems septyniems surinkimams, bet ir mums. 


SOSTAS DANGUJE, Apr4,1-11 
1 Po to turėjau regėjimą. Štai atsivėrė durys danguje, 
ir pirmasis balsas, kurį girdėjau gaudžiant tarsi trimitą, 
kalbėjo: ,,Užženk čionai, Aš tau parodysiu, kas toliau turi 
įvykti", Apr 1,10. 2 Bematant mane ištiko Dvasios 


pagavimas. Ir štai danguje stovėjo sostas, o soste buvo 
Sėdintysis. 3 Jis savo išvaizda buvo panašus į jaspio ir 
sardžio brangakmenius, o vaivorykštė, juosianti sostą, 
buvo panaši įsmaragdą, Ez1,28. 4 Aplinkui sostą regėjau 
dvidešimt keturis sostus ir tuose sostuose sėdinčius 
dvidešimt keturis vyresniuosius baltais drabužiais, o jų 
galvas puošė aukso vainikai, Apr 11,16. 5 Nuo sosto ėjo 
žaibai, aidėjo balsai ir griaustiniai; septyni deglai 
liepsnojo prieš sostą, o tai yra septynios Dievo Dvasios, 
Ez 1,13; Sak 4,2. 6 Prieš sostą tviskėjo tarsi stiklo jūra, 
panaši į kristolą; sosto viduryje ir aplinkui sostą buvo 
keturios būtybės, pilnos akių iš. priekio ir iš užpakalio, 
Apr 15,2. 7 Primoji būtybė buvo panaši į liūtą, antroji 
būtybė panaši į veršį, trečioji būtybė turinti tarytum 
žmogaus veidą, ketvirtoji būtybė panaši į skrendantį erelį, 
Ez 1,10. 8 Kiekviena iš keturių būtybių turėjo po šešis 
sparnus; aplinkui ir viduje jos buvo pilnos akių. Ir be 
perstojo, dieną ir naktį, jos šaukė: „Šventas, šventas, 
* šventas Viešpats, visavaldis Dievas, kuris buvo, kuris yra 
ir kuris ateis!" Iz 6,3. 9 Ir kiekvieną kartą, kai būtybės 
teikė Sėdinčiajam soste, Gyvajam per amžių amžius, 
šlovę, pagarbą ir padėką, 10 dvidešimt keturi vyresnieji 
parpuldavo prieš Sėdintįjį soste, pagarbindami Gyvąjį 
per amžius, numesdami savo vainikus priešais sostą, 
kartodami Apr 5,14: 11 „Vertas esi, mūsų Viešpatie ir 
Dieve, priimti šlovę, pagarbą ir galią, nes Tu visa sutvėrei 
— tavo valia visa yra ir buvo sutverta", Apd 17,24; Ef3 9; 
Kol 1,16. | 


Po apreiškimo laiškų septyniems surinkimams, Jonui 
buvo atvertos durys į dangaus salę. Tai buvo regėjimas 
Dvasios įtakoje. Jonas buvo pakviestas į dangaus salę 
parodyti jam, kas greitu laiku įvyks, 2 Kor 12,2. Jonas 
matė Visavaldžio sostą ir jame sėdintį Dievą. Pagal žydų 
paprotį Jonas nemini Dievo vardo nei aprašo Jo 

išvaizdos. Viešpatį Jėzų Jonas aprašė pilnai ir aiškiai, Apr 
1,12-16. Dievo didybei ir šlovei išreikšti, Jonas tik kalba, 
kad Jis žėrėjo lyg deimantai jaspis ir sardis, apjuostas, lyg 
smaragdo vaivorykšte. Jaspis suprantamas bespalvis 
deimantas, sardis raudonas, smaragdas — žalias. Aplink 
sostą buvo 24 sostai, kuriuose sėdėjo vyresnieji. Kas jie 
tokie, nesakyta. Mes galime tik spėlioti, kas jie. Daugelis 
spėliotojų mano, kad jie yra Senojo ir Naujojo Testamen- 
to atsotvai. 12 sentėvių Izraelio giminių ir 12 apaštalų. 
Balti drabužiai reiškia Dievo nuteisinimą, aukso vainikai 
— kovos pergalę. Tie vyresnieji gali būti ir dangiškos 
esybės, angelų klasių atstovai. Nuo didenybės sosto 
tviskėjo žaibai, aidėjo balsai, Šventoji Dvasia veikė 
septyniuose pavidaluose. Dievas dažnai apsireiškia savo 
didenybės galioje,2 M 19,16; Ez 1,13; Ps77 18; Job37 4. 
Dievo akivaizdoje ir jūra rami. Jos bangos nešėlsta, bet 
tik tviska. Jūra vaizduoja tautas, žmones, Apr 13,1. 
Keturios dangiškos būtybės, manoma, vaizduoja Dievo 
pasireiškimus. Jis valdo su galia(liūtas), Jam aukojamos 
aukos (veršis), Jis per Jėzų leidžia mums save pažinti 
(žmogus), Jis visur yra, visa mato ir žino (erelis). Dievas 
yra šlovinamas visą laiką, dieną ir naktį. Į Jo garbinimą 
įsijungia visi vyresnieji. Atrodo tris kartus kartojami 
„trys“ reiškia Trejybę. 1. „Šventas, šventas, šventas. 2. 
„Viešpats, Visavaldis, Dievas". 3. Buvo, yra, ateis". 


UŽANTSPAUDUOTA KNYGA 
IR AVINĖLIS, Apr5,1-14 
1 Dar regėjau soste Sėdinčiojo dešinėje knygos ritinį, 
prirašyta iš vidaus ir iš viršaus, užantspauduotą septyniais 
antspaudais, Ez 29-10; Iz 29,11; Dan 124. 2 Ir mačiau 
galingą angelą, skelbiantį skardžiu balsu: „Kas yra vertas 
atverti knygą ir nuplėšti nuo jos antspaudus?!" 3 Bet 
niekas nei danguje, nei žemėje, nei po žeinę, negalėjo 


kad neatsirado verto atverti knygą ir pažiūrėti vidun. 5 
Tada vienas vyresnysis man tarė: „Neverk! Štai nugalėjo 
liūtas iš Dovydo giminės, Dovydo atžala. Jis atvers knygą 
ir nuplėš septynis jos antspaudus", 1 M 49 9-10; Iz 11,1- 
10. 6 Išvydau sosto ir keturių būtybių bei vyresniųjų 
viduryje Avinėlį. Jis buvo tartum užmuštas ir turėjo 
septynis ragus ir septynias akis, kurios yra Dievo Dvasios, 
siųstos į visą žemę, Sak 39;4,10. 7 Jis priėjo ir paėmė 
knygą iš soste Sėdinčiojo dešinės, Apr 4,2. 8 Kai Jis 
paėmė knygą, keturios būtybės ir dvidešimt keturi 
vyresnieji parpuolė prieš Avinėlį, kiekvienas laikydamas 
rankose arfą ir aukso indus, pilnus smilkalų, — tai yra 
šventųjų maldos. 9 Jie giedojo naują giesmę, tardami: 
„Vertas esi imti knygą ir atverti jos antspaudus, nes buvai 
užmuštas ir atpirkai Dievui savo krauju žmones iš visų 
genčių, kalbų, tautų ir giminių, Apd 20,28. 10 Iš jų 
padarei mūsų Dievui karalystę bei kunigus, ir jie 
viešpataus žemėje“, Apr 1,6;206;22,5. 11 Aš regėjau ir 
girdėjau balsus daugybės angelų aplinkui sostą, būtybes ir 
vyresniuosius; jų skaičius buvo miriadų miriadai ir 
tūkstančių tūkstančiai, Ps 68,18; Dan7,10. 12 Jie skelbė 
skambiu balsu: ,Vertas Avinėlis, kuris buvo užmuštas, 
imti valdžią, ir lobį, ir išmintį, ir galybę, ir pagarbą, ir 
šiovę, ir gyrių'" Apr 4,11. 13 Ir girdėjau, kaip visi 
tvariniai, esantys danguje, žemėje, po žeme ir jūroje, ir 
visa, kas juose yra, skelbė: „Sėdinčiajam soste ir Avinėliui 
tebūnie gyrius, ir pagarba, ir šlovė, ir valdžia per amžių 
"amžius!" 14 Keturios būtybės tarė: ,„Amen!“, o vyresnieji 
puolė ant žemės, reikšdami pagarbą, Apr 194; 49-10. 


Jonas matė užantspauduotą pargamento ritinį 
Viešpaties Dievo dešinėje rankoje. Jame buvo ateities 
planai žmonijos likimo. Visa tai žinojo tik Dievas. Ritinys 
buvo užantspauduotas dalimis. Galingas angelas pranešė, 
kad nė vieno nėra, kuris galėtų atplėšti antspaudus ir 

paskaityti, kas ritinyje parašyta. Kuris mato Dievo šlovę, 
tas geidžia žinoti ir Jo valią. Tad Jonas graudžiai 
pravirko. Tada vienas vyresniųjų pranešė Jonui, kad 
liūtas iš giminės Judo nugalėjo ir atplėš antspaudus. Jis 
yra Dievo Kristus, bet pagal kūną Dovydo kilmės. Jo 
galia yra lyg liūto, bet Jis nugalėjo pasiaukojimu lyg aukai 
papiautas Avinėlis. Avinėlis apreiškime minimas 28 
kartus. Septyni ragai reiškia galią,sseptynios akys — 
matymą ir žinojimą, septynios Dvasios — pilnybę 
Šventosios Dvasios. Kai Avinėlis paėmė ritinį, perėmė 
pareigas, tada vyresnieji ir dangiškos būtybės garbino Jį 
giesme ir malda. Jie giedojo ne seną tvėrimo giesmę, bet 
naują atnaujinimo, atgimimo, atprikimo giesmę. Avinėlis 
savo auka, mirtimi, atpriko tautas. Jis padarė jas Dievui 
karalystę ir kunigus. Vyresniesiems ir dangiškoms 
būtybėms pritarė nesuskaitomi angelų pulkai bei at- 
pirktieji žemės gyventojai. Kai kas miriadą skaito 10 000. 
Tas žodis nereiškia tam tikro skaičiaus, bet nesuskaito- 
mą daugybę. 


AVINĖLIS ATVERIA PIRMAJĮ 
ANTSPAUDĄ, Apr6,1-2 

1 Mačiau, kai Avinėlis atplėšė pirmąjį iš septynių 
antspaudų, ir išgirdau vieną keturių būtybių, tartum 
griaustinio balsu šaukiant: „Ateik!“ Apr5,5-7;4,7. 2 Ir 
regėjau: Štai pasirodė baltas žirgas ir ant jo raitelis su 
kilpiniu rankoje. Jam buvo duotas vainikas, ir jis išjojo 
kaip nugalėtojas, kad nugalėtų, Sak 6:3. 


Jonas matė, kai Avinėlis pirmąjį antspaudą atvėrė. Jį 
pakvietė viena dangiškoji būtybė pažiūrėti vaizdo. 
Vainikuotas raitelis ant balto žirgo su kilpiniu rankoje 
vaizduoja nugalėtoją. Bendrai, balta spalva reiškia 
nekaltybę. Ką vaizdas simbolizuoja, nesakyta. Kas 
nesakyta, to nė vienas tikrai ir nežino. Daugelis mano, 

kad vaizdas simboliuzoja Viešpatį Kristų. Jis yra tikrasis 
nugalėtojas, Apr 19,11. Kiti vėl tvirtina, kad vaizdas 
simbolizuoja pasaulinę valdžią ir jos galią, kai Jėzus 
pradėjo savo veiklą. Tai būtų Romos valstybė. Ji, 
Kristaus laikais, valdė visą civilizuotąjį pasaulį. Tai buvo 
romėnų aukso laikotarpis. Žmonijos istorijoje jokia 
valstybė nėra buvusi tokia galinga, kaip anų laikų Roma. 
Ji ir užimtiems kraštams buvo nuosaiki. Yra ir tokių 
aiškintojų, kurie mano, kad vaizdas simbolizuoja 
antikristą, pabaigoje laikų. 
ANTROJO ANTSPAUDO ATVĖRIMAS, Apr634 
3 Kai Jis atpėšė antrąjį antspaudą, išgirdau antrąją 
būtybę sakant: „Ateik!“ Apr 43. 4 Ir pasirodė kitas 
žirgas, ugniaspalvis , ir jo raiteliui buvo leista atimti nuo 
žemės taiką, kad žmonės vieni kitus žudytų; jam buvo 
duotas didelis kalavijas, Sak 6.7. 


Raitelis ant ugniaspalvio žirgo, su dideliu, kalaviju, 
atėmė taiką nuo žemės. Tas aiškiai rodo karą, sukilimus, 
revoliucijas, žudynes. Žmonės, vietoj vienas kitam padėti, 
žudo vienas kitą. Jei pirmasis raitelis vaizduoja Kristų, tai 
antrasis vaizduoja vargus bei kančias. Dėl Kristaus 
atmetimo kentėjo labai daug ne tik Izraelis, bet ir 
romėnai. Jei pirmajame vaizde manyta Romos valstybė, 
tai baigiantis antrajam šimtmečiui prasidėjo kovos dėl 
Romos ciesoriaus sosto, kurios tęsėsi visą šimtmetį. Per tą 
laikotarpį Romos ciesoriaus soste praėjo apie50 valdovų. 
Kovos buvo tokios baisios ir žiaurios, jog jose žuvo apie 
pusę Romos gyventojų. O jei pirmasis raitelis vaizdavo 
antikristą, tai antrasis raitelis vaizduoja antikristo 
atneštas kančias. 


TREČIOJO ANTSPAUDO 
ATVERIMAS, Apr6,5+4 
5 Kai Avinėlis atplėšė trečiąjį antspaudą, išgirdau 

trečiąją būtybę tariant: „Ateik!“ Ir regėjau: štai pasirodė 
juodas žirgas, o raitelis turėjo savo rankoje svarstykles, 
Apr4,7. 6 Ir girdėjau tarytum kokį balsą keturių būtybių 
viduryje skelbiant: „Kviečių saikelis už denarą, trys 
miežių saikeliai už denarą, bet aliejui ir vynui nedaryk 
skriaudos!" 


Po karo ir revoliucijų seka labai dažnai badas ir ligos, 
Mk 13,8. Anais laikais denaras buvo darbininko dienos 
atlyginimas. Už dienos atlyginimą buvo galima pirkti 
maisto tik tai dienai. Maisto kaina buvo aukštesnė dešimt 
kartų negu normaliai. Ką reiškia „aliejui ir vynui nedaryk 
skriaudos?" Kai kas mano, kad valdovai turėjo perteklių 
šių dalykų, o vargo ir kentėjo tik eiliniai piliečiai. Taip 
Jabai' dažnai yra. Bet yra ir tokių dalykų, kurių, atrodo, 
neturėtų būti. Kai rusai-komunistai okupavo Pabaltįjį, 
greitai pritrūko maisto ir kitų prekių, bet nuostabu, 
degtinės galėjai pirkti, kiek tik nori kiekvienoje maisto 
krautuvėje. Arba, prisimenu po Pirmojo pasaulinio karo 
buvo didelis badas. Bet tą pavasarį vištos dėjo tiek daug 
kiaušinių, kaip niekada. Dėl to stebėjosi žmonės. 


KETVIRTOJO ANTSPAUDO 
ATPLĖŠIMAS, Apr 6,78 

7 Kai atplėšė ketvirtąjį antspaudą, išgirdau ketvir- 
tosios būtybės balsą sakant: „Ateik!“ 8 Ir regėjau: štai 
pasirodė sartas žirgas, o jo raitelio vardas buvo mirtis, ir jį 
sekė mirusiųjų pasaulis. Jiems“ buvo duota valdžia 
ketvirtadaliui žemės, kad žudytų kardu, badu, maru ir 
žemės žvėrimis. 


Po karo sunaikinimų ir bado kyla ligos. Jas platina 
įvairūs gyviai, nuo kurių žmonės neturi priemonių 
apsisaugoti ir apsiginti.Kyla epidemijos — marai. 

Žmonių skaičiui sumažėjus, atsiranda daug žvėrių. Patys 
žmonės elgiasi pikčiau negu žvėrys. Aprašyti kentėjimai 
bus tokie baisūs, jog žus viena ketvirtoji visų žemės 
gyventojų. Tai tikra mirtis ir pragaras. Kai kam tenka jau 
dabar tai pergyventi. 


PENKTOJO ANTSPAUDO 
ATVĖRIMAS, Apr 69-11 

9 Kai Jis atplėšė penktąjį antspaudą, pamačiau po 
aukuru sielas nužudytųjų dėl Dievo žodžio ir dėl 
liudijimo, kurį jie davė. 10 Jie šaukė garsiu balsu, 
klausdami: „Kaip ilgai, Šventasis ir Teisusis Valdove 
neteisi ir nekeršysi už mūsų kraują žemės gyventojams?!" 
Lk 6,7; Ps 35,17. 11 Tada kiekvienam jų buvo duotas 
baltas drabužis, ir jiems sakyta, kad dar truputį palūkėtų, 
kol į skaičiaus pilnybę įsijungs jų draugai ir broliai, kurie 
bus nužudyti, kaip ir jie, Apr 3,5. 


Štai sielos tų žmonių, kuriuos pasaulyje žudė kaip 
nusikaltėlius, nes jie tikėjo Dievo žodžiui. Jie yra danguje, 
Dievo artybėje. Jie žino -buvusią ir esamą padėtį 
pasaulyje. Jie patys nekerštauja, bet klausia, kada Dievo 
teisybė apsireikš ir teisingas teismas pasieks nusikaltėlius. 
Jiems duodami teisybės ir nekaltybės rūbai. O dėl teismo 
liepia palaukti iki kankinių skaičius bus pilnas. 
Priskaitoma, kad didelių krikščionių persekiojimų iš 
pagonių pusės buvo 10. Juose nukentėjo daug tūkstančių 
tikinčiųjų... Viduramžių laikais popiežiaus inkvizicija 
nukankino milijonus tikinčiųjų Dievo žodį. Mūsų laikais 
irgi yra kankinių dėl Dievo žodžio. Jų bus ir antikristo 
laikais. 

ŠEŠTOJO ANTSPAUDO 
ATIDARYMAS, Apr 6,12-17 

12 Mačiau, kaiJis atplėšė šeštąjį antspaudą. Tada kilo 

didelis žemės drebėjimas, saulė pasidarė juoda, kaip. 

ašutinis maišas, mėnulis paraudo, lyg kraujas, Joel 2,10- 
31; 3,15, 13 o dangaus žvaigždės pradėjo kristi žemėn, 
tarytum baisaus vėjo purtomas figmedis mestų dar 
neprinokusius vaisius. 14 Dangus atitrūko (nutolo), tarsi 
besivyniojantis knygos rietimas, ir visi kalnai ir salos 
buvo išjudinti iš savo vietų, Ps 102,26; Žyd 1,12-13. 15 
Tada žemės karaliai, didikai, karo vadai, turtuoliai, 
galiūnai, visi vergai ir laisvieji pasislėpė urvuose ir tarp 
kalnų uolų. 16 Jie šaukė kalnams ir uoloms: „,„Griūkite ant 
mūsų ir paslėpkite mus nuo Sėdinčiojo soste veido ir nuo 
Avinėlio rūstybės, Oz 10 8; Lk 23,30, 17 nes atėjo didi jų 
rūstybės diena, ir kas gali ištverti?" Iz 136. 

Kas čia sutrauktai sakyta, skyriuose 8-20 yra plačiau 
paaiškinta. Panašiai sakyta apie Armagedono kovą, Apr 
16,12-21 . Panašiai rašė pranašai apie Viešpaties dieną, Iz 
13,10;34 4; Joel 2,30. Panašiai kalbėjo ir Jėzus, Mt24 29: 
Lk 21 26. Jei tokia visatos katastrofa įvyktų, visi žemės 
gyventojai turėtų žūti. Todėl daugelis mano, kad šį 
aprašymą reikia dvasiniu, simboliniu būdu suprasti. 
Mūsų kultūra sugrius, žmonijos gyvenimas aptems, tautos 
neteks vadų, visi žmonės išsigąs taip, kad mieliau norės 
mirti, negu gyventi. Nė vienam išsigelbėjimo nebus. Visi 
supras, kad išgelbėtojas yra tik Jėzus, bet bus per vėlu 
kreiptis į Jį. 


ANTSPAUDAVIMAS 144 000 
IZRAELITŲ, Apr7,13 
1 Po to regėjau keturis angelus, stovinčius keturiuose 
žemės kampuose, laikančius keturis žemės vėjus, kad 
vėjas nepūstų nei žemėje, nei jūroje, nei į medžius, Dan 
7,2. 2 Ir išvydau kitą angelą, pakylantį nuo saulėtekio, 
turintį Gyvojo Dievo „antspaudą. Jis šaukė skardžiu 
balsu keturiems angelams, kuriems buvo leista kenkti 
žemei ir jūrai: 3 „„Nekenkite nei žemei, nei jūrai, nei 

medžiams, kol paženklinsime antpsaudu savo Dievo 
tarnus kaktose!“ 2 M 12,23; Ez 94. 4 Ir išgirdau 
paženklintųjų skaičių: šimtas keturiasdešimt keturi 
tūkstančiai paženklintųjų iš visų Izraelio vaikų giminių, 
Apr 9,16; 144000. 5 Iš Judo giminės dvylika tūkstančių 
paženklintųjų, iš Rubeno giminės dvylika tūkstančių, iš 
Gado giminės dvylika tūkstančių, 6 iš Asero giminės 
dvylika tūkstančių, iš Neftalio giminės dvylika 
tūkstančių, iš Manaso giminės dvylika tūkstančių, 7 iš 
Simeono giminės dvylika tūkstančių, iš Levio giminės 
dvylika tūkstančių, iš Isašaro giminės dvylika tūkstančių, 
8 iš Zabulono giminės dvylika tūkstančių, iš Juozapo 
giminės dvylika tūkstančių, iš Benjamino giminės dvylika 
tūkstančių paženklintųjų. 


Jonui buvo parodyti keturi angelai. Jie stovėjo 
keturiuose žemės kampuose ir laikė keturis vėjus. Senais 
laikais daugelis žemę vaizdavosi plokščią — keturkampę. 
Dar ir dabar kalbama apie keturis žemės kraštus. Angelai 
turėjo naikinančią galią. Pakilo kitas angelas ir įsakė 
tiems keturiems angelams nepradėti naikinančio darbo, 
iki bus užantspauduoti Dievo tarnai. Angelai turėjo 
Gyvojo Dievo antspaudą. Antspaudo pridėjimas ant 
kaktos reiškė, kad turintis atnspaudo ženklą kaktoje, yra 
Dievo nuosavybė. Panašiai seniau žymėdavo įdeginimo 
ženklu gyvulius ir vergus. Įdeginimas rodė kokiam 
savininkui įdegintasis priklausė. Paženklintųjų skaičius 
buvo 144 000, iš kiekvienos Izraleio giminės po 12000. 
Atrodo, kad tai buvo simbolinis skaičius bendrai 
tikinčiųjų, Apr 14,1. Tuo norima pasakyti, kad Dievas 
pažįsta savuosius ir juos išlaikys visais laikais. Izraelio 
giminių sąraše nesilaikytas Senojo Testamento sąrašų 
paprotys, kuriafme būdavo pradedama vyresniuoju 
Rubenu.-Šis sąrašas pradedamas Judu, iš kurio giminės 
kilo karalius Dovydas ir M sijas — Jėzus. Dano giminė 

nėra į sąrašą įtraukta, atrodo todėl, kad ji garbino stabus, 
Teis 17,1. Krikščionių pirmieji rašytojai, kaip Irenejus ir 
kiti aiškino, kad iš Dano giminės kilsiąs antikristas. Kad 
būtų išlaikytas pilnas giminių skaičius, į sąrašą įtraukta 
Juozapo giminė du kartu, Juozapas ir jo sūnus Manasas. 


IŠRINKTŲJŲ MINIA PRIE 
DIEVO SOSTO, Apr 79-17 

9 Po to regėjau: štai milžiniška minia, kurios niekas 
negalėjo suskaičiuoti, iš visų giminių, genčių, tautų ir 
kalbų. Visi stovėjo priešais sostą ir Avinėiį, apsisiautę 
baltais apsiaustais, su palmių šakomis rankose, Rom 
11,25; Apr6,I1. 10 Jie šaukė skambiu balsu: „Šlovė už 
išgelbėjimą mūsų Dievui, sėdinčiam soste, ir Avinėliui!" 
11 Visi angelai, stovintys aplink sostą, vyresnieji ir 
keturios būtybės, parpuolė prieš sostą veidais žemėn ir 
pagarbino Dievą, Apr4 6, 12 tardami: „Amen! Palaima, 
ir šlovė, ir išmintis, ir padėka, ir garbė, ir galybė, ir 
stiprybė mūsų Dievui per amžių amžius!" Apr5,13-14. 13 
Tada vienas vyresniųjų kalbėjo man: „Kas tokie yra ir iš 
kur atėjo tie, kurie apsivilkę baltais apsiaustais?" 14 Aš 
jam atsakiau: „Mano viešpatie, tu žinai". Jis man tarė: 
„Jie atėjo iš didžio sielvarto. Jie išplovė savo apsiaustus ir 
juos išbaltino Avinėlio kraujuje, Iz 1,18; Žyd 9,14; 1 Jn 
1,7. 15 Todėl jie stovi prieš Dievo sostą ir tarnauja Jam 
dieną ir naktį Jo šventovėje, o Sėdintysis soste išskleis ant 
jų padangtę. 16 Jie nebealks, nebetrokš, nebekepins jų 
saulė nei jokia kaitra, Iz49,Ps 1216,17 Žnes Avinėlis, 
kuris stovi prieš sostą, juos ganys ir vedžios prie gyvybės 
vandens šaltinių, ir Dievas nušluostys visas ašaras nuo jų 
akių", Ps 23,1; 368; Jn 10,11-14; 12 25 8. 


Štai Dievo sostas ir Avinėlis. Aplink jį 24 vyresnieji, 


keturios dangaus būtybės ir angelų būrys. Jie visi šlovina 
ir garbina Dievą bei Avinėlį. Čia taipgi milžiniška minia 

atpirktųjų: iš visų tautų, rasių, kalbų, konfesijų. Visi 
klausimai, kurie tikinčiuosius žemėje vargino, yra 
išspręsti. Jie visi yra „atpirkti Dievo vaikai. Tikslas 
pasiektas. Jie yra Viešpaties artybėje. Nuodėmės 
atleistos, nuteisinti Jėzaus krauju, apsisiautę baltais 
apsiaustais, rankose palmės — pergalės ženklas. Jie 
šlovina Dievą ir Avinėlį. Vienas vyresniųjų klausia Joną, 
kas šie yra? Apaštalas nežino. Vyresnysis paaiškina. Tik 
Jėzaus surinkimas turi amžinybėje teisę būti prie Jo sosto, 
Jį šlovinti, gerti iš gyvybės šaltinio. 


SEPTINTASIS ANTSPAUDAS IR 

ŠVENTŲJŲ MALDOS, Apr 8,16 
1 Kai Jis atplėšė septintąjį antspaudą, danguje 
pusvalandį pasidarė tylu, Iz 14,7; Abk 2,20. 2 Išvydau 
septynis angelus, stovinčius Dievo akivaizdoje, ir jiems 
buvo įteikti septyni trimitai. 3 Atėjo kitas angelas ir 
atsistojo prie aukuro, laikydamas aukso smilkytuvą. Jam 
buvo duota daug smilkalų, kad jis aukotų juos su visų 
šventųjų maldomis ant auksinio aukuro priešais sostą, 
Apr5,8.4 Ir pakilo smilkalų dūmai su šventųjų maldomis 
iš angelo rankų aukštyn, į Dievą, Ps 1412; Lk 1,10. 5 Po 
to angelas paėmė smilkytuvą, pripildė jį aukuro anglies ir 
sviedė į žemę. Ir sugaudė griausmai, pakilo šauksmai, 
sublyksėjo žaibai, sudrebėjo žemė, Apr 16,18. 6 Septyni 
angelai, turintys'sėptynis trimitus, pasiruošė trimituoti. 


Kai atplėšė paskutinį antspaudą, visas knygos turinys 
buvo išskaitomas. Visų nustebimas buvo toks didelis, kad 
pusę valandos visi tylėjo. Įtampa buvo labai didelė. Jonas 
matė septynis angelus su septiniais trimitais. Vėl naujas 
septynių skaičių vaizdas. Naują veiklą pradedant, buvo 
aukojama ir meldžiama. Tai dangiškas ir krikščioniškas 
būdas. Tikintieji visada meldžia. Jie yra maldos žmonės. 
Dievo vaikų nėra nebylių. Jie, ypač ką pradėdami 

meldžiasi, taip pat sunkumų ir netikrumų laikais. Angelas 
pripildė smilkytuvą aukuro anglimis ir sviedė į žemę. Tas 
iššaukė žemėje didelius pasikeitimus. Angelai pasiruošė 
jiems pavestas pareigas atlikti. 


PIRMASIS ANGELAS SUTRIMITAVO, Apr 8,7 
7 Sutrimitavo pirmasis. Ir radosi kruša ir ugnis, 
sumaišyta su krauju, ir pabiro žemėn. Ir išdegė trečdalis 
žemės, ir sudegė trečdalis medžių, ir visa žaliuojanti žolė 
nusvilo. 


Pirmasis angelas trimituoja, ir kyla baisi audra, ugnis 
ir kruša, maišyta su kraujė. Antpsaudus atplėšus, buvo 
sunaikinta viena ketvirtoji žemės gyventojų, Apr6 8. Čia 
sunaikinimas padidėja — viena trečioji. Vieni aiškintojai 
mano apie fizinį sunaikinimą, kiti apie dvasinį. Ir vienas ir 
antras yra galimas. Mūsų dienomis atominiai krituliai 
(nešvarumai) pasiekia visą pasaulį ir veikia žudančiai. 
Tikintieji šių įvykių nebijo, nors jie baisūs, bet jie vyksta ' 
su Dievo žinia, kad paveiktų žmones apsispręsti, 2 M 
7,10. 


ANTRASIS ANGELAS SUTRIMITAVO, Apr8843 
8 Sutrimitavo antrasis angelas. Ir tarytum didžiulis 
kalnas, liepsnojantis ugnimi, buvo svietas į jūrą, Jer 
51,25; Am7 4.9 Trečdalis jūros pavirto krauju, trečdalis 
jūros padarų, turinčių gyvybę, išgaišo, ir trečdalis laivų 

buvo sunaikinti, Apr 163. , 


Antrajam angelui sutrimitavus, krito deganti masė, 


lyg kokios žvaigždės ir sunaikino vieną trečdalį jūros 
gyvūnijos ir susisiekimo priemonių. 

TREČIASIS ANGELAS SUTRIMITAVO, Apr8,10-11 

10 Trečiasis angelas sutrimitavo. Tada iš dangaus 
nukrito didelė žvaigždė, liepsnodama tarsi deglas, ir 
nukrito ant rečdalio upių ir ant vandens šaltinių. 11 
Žvaigždės vardas yra Metėlė. Ir pavirto trečdalis vandenų 
į metėlę, ir daugybė žmonių mirė nuo apkartusio vandens. 


Trečiajam angelui sutrimitavus visos upės ir versmės 
tapo užnuodytos. Žmonės nebegalėjo naudotis vandeniu. 
Jį gerdami jie sirgo ir mirė. Mūsų laikais daugelis 
vandenų jau užnuodyta. O Dievo žodis žmogiška 
„išmintimi“ iškraipomas taip, kad žmonės nebeat- 
siverčia. 

KETVIRTASIS ANGELAS 
TRIMITAVO, Apr 8,12-13 

12 Ketvirtasis angelas sutrimitavo. Tada buvo 
užgautas trečdalis saulės, trečdalis mėnulio ir trečdalis 
žvaigždžių, kad jų trečdalis užtemtų ir diena prarastų 
trečdalį šviesos ir tiek pat naktis, Iz 13,10; Am8,9. 13 Aš 
regėjau ir girdėjau dangaus viduriu lekiantį erelį( angelą), 
kuris skardžių balsu skelbė: „Vargas, vargas, vargas 
žemės gyventojams nuo besirengiančių trimituoti kitų 
trijų angelų trimitų garsų!" Apr 9,12; 11,14. 


Ketvirtojo angelo trimitavimu buvo paliesta saulė, 
mėnulis ir žvaigždės. Kai kas mato tą išsipildymą Romos 
istorijoje. Roma savo gerbūvio aukščiausį laipsnį pasiekė 
pirmajame ir antfajame šimtmetyje. Trečiajame šim- 
tmetyje imperija pradėjo braškėti; prasidėjo vidaus karai. 
Ketvirtame šimtmetyje imperija buvo padalinta į Rytų ir 
Vakarų valstybes. Penktajame šimtmetyje gotai pradėjo 
puolimus; per 30 metų sunaikino imperijos laivyną, 
imperija pradėjo merdėti ir nykti. 

Kas žino ką reiškia paskutiniais metais pastebėtas 

temperatūros kritimas. Ką reiškia, kaip daugelis verčia 
erelio (angelo) pranešimas apie ateinančius vargus? 
Paukščiai ir žvėreliai pastebi greičiau besiartinančias 
gamtos katastrofas, negu žmonės su savo moksliniais 
išradimais. Kai Dievo pasiūlyta Evangelija atmetama, 
seka vargai, sunykimas. 


PENKTASIS ANGELAS 
SUTRIMITUOJA, Apr9,1-12 

1 Penktasis angelas sutrimitavo. Aš išvydau žvaigždę, 
nukritusią iš dangaus žemėn. Jai buvo duotas raktas nuo 
bedugnės šulinio. 2 Ji atidarė bedugnės šulinį, ir išsiveržė 
dūmai iš šulinio, tarytum iš milžiniškos krosnies. Ir 
aptemo saulė ir oras nuo šulinio dūmų, Joe12,2-10, 3 oiš 
dūmų pasipylė žemėn skėriai, kuriems buvo duota galia, 
kaip turi galią žemės skorpionai. 4 Jiems buvo įsakyta 
nekenkti žemės žolei, nei jokiam žalumynui, nei jokiam 
medžiui, o vien tik žmonėms, kurie neturi savo kaktose 
Dievo antspaudo, Apr73. 5 Jiems buvo leista ne žudyti 
žmones, o juos kankinti per penkis mėnesius; jų 
kankinimas buvo kaip kankinimas skorpiono, kai jis 
įgelia žmogų. 6 Anomis dienomis žmonės ieškos mirties ir 
jos neras, trokš mirti, bet mirtis bėgs nuo jų, Job3,21; Lk 
2330. 7 Skėrių išvaizda buvo panaši į žirgų, parengtų 
kautynėms. Ant jų galvų tartum vainikai, panašūs į 
auksą, jų veidai — tartum žmonių veidai, Joel 24, 8 jie 
turėjo plaukus, panašius į moterų plaukus, o jų dantys 
buvo lyg liūtų dantys, Joel 1,6. 9 Jie turėjo šarvus, tarsi 
geležinius krūtinšarvius, o jų sparnų garsas buvo kaip 
bildesys vežimų ir arklių, bėgančių į mūšį. 10 Jie turėjo 
uodegas, panašias į skorpionų, ir geluonis uodegose. Jie 
turėjo galią kenkti žmonėms penkis mėnesius, Apr9 5. 11 
Jie turi sau karalių, bedugnės angelą, kurio vardas 
hebraiškai „Abaddon", o graikiškai — „Apollion", Ef 
22. 12 Pirmoji-neganda praėjo; štai seka dar dvi 

negandos. 


Penktajam angelui sutrimitavus, apaštalas matė 
krintančią žemėn žvaigždę. Vėliau paaiškėjo, kad tai 
buvo bedugnės (puolęs) angelas. Jam buvo duotas 
bedugnės raktas. Kai jis atrakino bedugnę, išsiveržė 
dūmai ir užtemdė saulę. Kilo skėriai. Jie turėjo teisę 
kankinti netikinčiuosius, kurie neturėjo | Dievo 
antspaudo, penkis mėnesius. Jų kankinimas toks baisus 
buvo, kad žmonės nebematė jokios prasmės gyventi. 
Bedugnės angelas — Abaddon buvo tikras naikintojas. 
Daugelis Šventojo Rašto aiškintojų mano, kad kas nors 
panašaus įvyks paskutinėmis dienomis prieš Jėzaus 
atėjimą. Kai kas mano, kad šie nuotykiai jau įvykę. Tas 
regėjimas labai tinka krikščionystei Islamo laikais. 
Penktame-šeštame šimtmetyje krikščionystė tikrai pradė- 
jo temti. Tarp pagonijos ir krikščionystės nebebuvo 
skirtumo. Mahometonai ėjo naikinti stabų, kurių 
krikščionystė jau buvo pilna, pavidale šventųjų ir visokių 
relikvijų garbinimo. Mahometonizmas prasidėjo septin- 
tame šimtmetyje ir iškilo 630-786 metais. Jei imti 
Ezekielio 4,6, dienai metus, tai penki mėnesiai būtų 150 
metų. Tuo metu mahometonai beveik išnaikino 
krikščionystę Palestinoje, Mažojoje Azijoje, Afrikoje, 
Rytų ir dalinai Vakarų Europoje. Juos nugalėjo 
Prancūzijoje 732 metais Karolis Martelis. Vėliau 
mahometonai aprimo ir pradėjo sugyventi su kaimynais. 

Kaip tekste sakyta, skėriai buvo panašūs karo 
žirgams, skorpiorfų uodegoms. Jie turėjo, lyg auksinius 
vainikus, veidai buvo panašūs į žmonių veidus, dėvėjo, 
lyg moterys plaukus, turėjo, lyg liūtų dantis, apsirengę 
geležiniais krūtinšarviais, jų sparnų garsas buvo, lyg 
kovos vežimų ir žirgų, bėgančių į mūšį,kanopų bildesys. 
Visa tai labai tiko mahometonų kariuomenei. Jų raiteliai 
viską naikino. Kariai dėvėjo ilgas barzdas, lyg moterys 

plaukus. Jų geltoni apsiaustai atrodė tarsi auksiniai, 
turėjo geležinus krūtinšarvius. Jie labai vertino žolę ir 
medžius, nes jų dykumose to viso labai trūko. Skėrių 
laikotarpis vasaros metu tęsdavosi apie penkis mėnesius. 


ŠEŠTOJO ANGELO 
TRIMITAVIMAS, Apr9,13-21 

13 Šeštasis angelas sutrimitavo. Aš išgirdau balsą nuo 
keturių ragų auksinio aukuro, stovinčio Dievo akivaiz- 
doje. 14 Jis sakė šeštajam angelui, turinčiam trimitą: 
. „Paleisk keturis angelus, kurie yra surišti prie didžiosios 
Eufrato upės!" 15 Ir buvo atrišti keturi angelai, paruošti 
nustatytą valandą, dieną, mėnesį ir metais išžudyti 
trečdalį žmonių. 16 Jų kariuomenės skaičius, — aš 
išgirdau skaičių, — buvo du miriadai miriadų raitelių, Ps 
68,17; Dan 7,10. 17 Taigi mačiau regėjime žirgus ir 
raitelius su krūtinšarviais, ugniaspalviais, violetiniais ir 
geltonais; žirgų galvos atrodė kaip liūtų galvos, o iš jų 
nasrų veržėsi ugnis, dūmai ir siera. 18 Trečdalis žmonių 
žuvo nuo šitų piktenybių — nuo ugnies, dūmų ir sieros, 
besiveržiančių iš jų nasrų. 19 Mat, žirgų galia jų nasruose 
"-vedegose. Jų uodegos panašios į gyvates ir turi galvas, 
xuriomis kenkia, Iz 9,15. 20 Bet likusieji žmonės, kurie 
nebuvo šitų piktenybių išžudyti, vis tik neatsivertė nuo 
savo rankų darbų, kad negarbintų demonų ir auksinių, 
sidabrinių, žalvarinių, akmeninių ir medinių stabų, kurie 
negali nei matyti, nei girdėti, nei vaikščioti, 5 M 31,29;Ps 
10637; 1154; 135,15. 21 Jie taip pat nesiliovė žudę, 
ištvirkavę ir vogę, Apr 22,15. 


Kai šeštasis angelas sutrimitavo, Jonas matė baisų 
vaizdą, žuvo trečdalis žmonių. Žmonės suprato, kad tai 
yra Dievo rūstybės pasireiškimas, bet nekreipė į tai 
dėmesio, neatsivertė. Visa tai vyko su Dievo žinia ir 
leidimu bei patvarkymu. Įsakymas vyko nuo aukuro, tos 

vietos, kurioje išganytieji meldėsi. Istoriniai aiškintojai 
randa šį vaizdą, vykstant mahometonų, turkų karams 
Europoje. Turkai pasirodė iš centrinės Azijos prie 
Eufrato 1057 m. ir paėmė mahometonų vadovybę iš 
arabų. Turkai buvo nugalėti ir sulaikyti 1683 m. prie 
Vienos. Šiame mūšyje daug lietuvių dalyvavo. Kai kas 
šiame vaizde įžiūri rusiškąjį komunizmą ir antikristo 
pasireiškimą prieš Jėzaus atėjimą. 

Vienaip ar kitaip, vaizdas yra baisus: žmonės, žirgai, 
liūtai, gyvatės, ugnis, dūmai, siera. Naikinanti pragaro 
galia veikia, trečioji dalis žmonijos žūna, daugybė 
milijonų, ginkluoti brangiais ginklais, kalba išdidžiai, 
pažada daug, bet viskas yra tik tušti žodžiai. Žmonės 
supranta ir žino tikėjimo vertę, bet užsikietina, gyvena 
palaidai, nesikreipia prie Dievo ir nesilaiko tiesos. 
Žmonės visai paskęsta materializme, žudo vieni kitus, tiki 
ne Dievą, bet burtams, ištvirkauja, apgaudinėja vieni 
kitus. Antikristui parengiamas kelias į valdžią. Tikintieji 
tą visa mato, bet kiek jų yra? Rom 1,23; Lk 18 8. 


ATVIRA KNYGELĖ, Apr 10,1-11 

1] Išvydau dar vieną galingą angelą, nužengiantį iš 
dangaus, apsisiautusį debesimi. Jo galvą supo 
vaivorykštė, veidas švytėjo kaip saulė ir kojos — tarsi 
ugnies stulpai, Ez 1,28. 2 Jis laikė rankoje išvyniotą 
knygelę. Ir jis atsistojo dešiniąja koja ant jūros, o kairiąja 
ant sausumos, Mt 2,18. 3 Ir šaukė galingu balsu, tartum 
riaumojantis liūtas. Kai jis sušuko, atsiliepė septyni 
griaustiniai savais balsais, Jer 2530. 4 Septyniems 
griaustiniams prabilus, puolausi rašyti, bet išgirdau iš 
dangaus balsą, sakantį: ,Užantspauduok, ką sakė septyni 
griaustiniai, ir to nerašyk!" 4 M 68; Dan 127. 5 O 
angelas, kurį mačiau stovint ant jūros ir ant sausumos, 
pakėlė savo dešinę ranką į dangųy6 ir prisiekė Gyvuoju per 
amžių amžius, kuris sutvėrė dangų ir visa, kas jame, žemę 

ir visa, kas joje, bei jūrą ir visa, kas joje. ,,Nebeužtruks! 
Rom946. 7 Kai pasigirs septintojo angelo trimitavimas, 
bus baigta Dievo paslaptis, kaip Jis paskelbė gerąją 
naujieną savo tarnams pranašams“, 1 Kor 15,51; Apr 
11,15. 8 Tada balsas, kurį girdėjau iš dangaus, vėl kalbėjo 
su manimi ir tarė: „Eik, paimk atvyniotą knygelę iš 
angelo, stovinčio virš jūros ir sausumos". 9 Nuėjau pas 
angelą ir paprašiau, kad duotų man knygelę. Jis man 
sakė: „Imk suvalgyk ją! Ji bus karti viduriuose, bet 
burnoje ji bus saldi kaip medus", Jer 15,16; E23,1>3. 10 
Paėmiau knygelę iš angelo rankos ir ją suvalgiau. Ji buvo 
mano burnoje saldi, tartum medus, bet kai prarijau, 
mano viduriuose ji apkarto. 11 Tada man buvo sakyta: 
„Tu privalai pranašauti apie daugelį Žmonių, tautų ir 
karalijų“. 

Atrodo, kad apaštalas yra nebe danguje, bet žemėje. 

Galingas angelas nužengė iš dangaus. Vaivorykštė ir saulė 
rodo, kad jis yra Dievo siųstas. Jis turi didelę reikšmę — 
stovi ant žemės ir jūros. Angelas prisiekdamas praneša, 
kad žemės gyventojų laikas baigiasi. Angelui atsakė 
septyni griaustiniai. Jonas norėjo tą visą užrašyti. Bet jam 
buvo įsakyta nerašyti, ką griaustiniai sakė. 
Jonas įtraukiamas į veiklą. Jis privalo, Kristaus 
įsakymu, paimti knygelę iš angelo rankos, ją suvalgyti ir 
pranašauti, kaip vienas senųjų pranašų, daugeliui 
žmonių, tautų, kalbų, karalių. Suvalgyti knygelę — 
reiškia visiškai persiimti jos turiniu, Dievo valia. Dievo 
pranešimai visada yra malonūs(saldūs), bet jų vykdymas 
yra susietas su darbu, vargais, kentėjimais (kartūs). 

Žiūrint istoriškai, daugelis aiškina, kad knyga — 
Biblija, viduramžiais buvo užantspauduota, neprieinama 
žmonėms. Per reformaciją ji tapo atverta žmonėms ir per 
išrastą spaudą paskleista minioms tokiu mastu, kaip 
niekados pirmiau. Visa modernioji civilizacija yra išdava 

Biblijos: Šventasis Raštas davė žmonijai civilinę ir 
tikėjimo laisvę, modernų auklėjimą, socialines reformas, 
sąžinės ir kalbos bei spaudos laisvę. Atimk Raštą iš 
viešojo gyvenimo ir vėl grįš tamsiųjų amžių laikai. Tą 
aiškiai rodo mūsų laikų komunizmas ir politinės bei 
dvasinės diktatūros. 


„ŠVENTOVĖS MATAVIMAS IR 
DU LIUDININKAI, Apr 11,1-14 

1 Man buvo duotas nendrinis mastas, panašus į lazdą, 
ir liepta: „Kelkis ir išmatuok šventovę, aukurą ir tuos, 
kurie ten meldžiasi, Ez40,3. 2 O išorinį šventovės kiemą 
praleisk, nematuok jo, nes jis skirtas pagonims. Jie tryps 
šventąjį miestą keturiasdešimt du mėnesius, Dan 8,10. 3 
Aš duosiu galią savo dviem liudytojams, ir jie, maišais 
apsivilkę, pranašaus tūkstantį du šimtus šešiasdešimt 
dienų; Apr 12,6. 4 Jie yra du alyvmedžiai ir du žibintai, 
stovintys žemės Viešpaties akivaizdoje, Sak4 3-14. 5 Jei 
kas panorės juos skriausti, iš jų burnos išsiverš ugnis ir 
prarys jų priešininkus. Jei kas norės jiems kenkti, tas irgi 
žus. 6 Jiedu turi galią užrakinti dangų, kad jų 
pranašavimo dienomis nelytų lietus, turi galią vandenis 
paversti krauju ir ištikti žemę bet kokia neganda, kada 
panorės, 1 Kar 17,1; 2 M 179. 7 Kai jie baigs liudyti, 
žvėris, išlindęs iš bedugnės, kovos su jais, nugalės ir 
nužudys juos, Apr 13,1-11. 8 Jų lavonai gulės gatvėje 
didžiojo miesto, kuris dvasine prasme vadinamas 
Sodoma ir Egiptu, kur ir jų Viešpats buvo nukryžiuotas, 
Lk 13,34; Apr 18,10. 9 Tada įvairių tautų, genčių, kalbų ir 
giminių žmonės stebės jų lavonus pusketvirtos dienos, ir 
neleis jų lavonų palaidoti kape, Ps 793. 10 Žemės 
gyventojai džiūgaus ir linksminsis dėl jų žuvimo, jie 
siuntinės vieni kitiems dovanas, nes tiedu pranašai 
kankino žemės gyventojus. 11 O po pusketvirtos dienos 
gyvybės dvasia nuo Dievo įžengė į juodu. Jie atsistojo, ir 

didžiulė baimė apėmė tuos, kurie stebėjo juos, Ez37 59. 
12 Tada jie išgirdo garsų balsą iš dangaus, kuris jiems 
šaukė: ,Užženkite šen!“ Ir juodu užžengė į dangų 
debesyje, o jų priešai žiūrėjoįjuodu,1z14,13. 13 Tą pačią 
valandą kilo baisus žemės drebėjimas, ir dešimta dalis 
miesto sugriuvo. Nuo žemės drebėjimo žuvo septyni 
tūkstančiai žmonių, o likusieji, baimės apimti, pradėjo 
garbinti dangaus Dievą. 14 Antroji neganda praėjo. Štai 
greit artinasi trečioji neganda, Apr 8,13. 


Atrodo, kad Jonas gavo įsakymą iš Viešpaties Jėzaus 
matuoti šventovę ir joje besimeldžiančius. Tas primena 
Ez 403. Daugelis mano, kad šventovė ir ten 
besimeldžiantys yra tikintieji gyvąjį Dievą. Juos Dievas 
išlaikys. Išoriniame šventoriuje yra krikščionių vardą 
turintieji Žmonės, bet jie tik tuo vardu naudojasi, o 
krikščionys iš jų — šiaudiniai. Keturiasdešimt du 
mėnesiai yra pusė septynių — dieviškojo skaičiaus. 
Keturiasdešimt du mėnesiai, tai yra trys ir pusė metų, 
arba 1260 dienų. Ar tai reiškia 1260 metų, ar trys ir pusė 
metų antikristo viešpatavimo, nėra pasakyta. Kas 
nepasakyta Šventajame Rašte, mums lieka paslaptis. 
Šiuo reikalu yra įvairių aiškinimų, bet jie tik spėliojimai. 

Tie du liudytojai, iš jų aprėdo ir skelbimo, atrodo, 
buvo atsivertimo skelbėjai. Vienas labai primena pranašą 
Eliją, 1 Kar 17,1, kurio priešai buvo sudeginti, ir kelis 
metus nebuvo lietaus. Antrasis primena Mozę,2 M 7,17, 
kuris turėjo galią vandenį paversti krauju. Pranašas 
Sakarijas 4,1-14 aiškina, kad žibintas reiškia Dievo 
namus — šventovę, o alyvmedis vaizduoja Dievo Dvasią. 
Jų skelbimo niekas negalėjo sutrukdyti, nes jiems tam 
tikslui buvo skirtas laikas. Praėjus jų laikui, bedugnio 
žvėris juos nugalėjo, nužudė, lavonus išniekino. Netikin- 
tieji labai džiaugėsi jų mirtimi. Dievo Evangelija visados 
veikia ir vargina, kankina netikinčiuosius, jie neturi 

ramybės. Tad visai nenuostabus jų džiaugsmas. Niekšai 
visados niekina kitus, net mirusių lavonų nepalieka 
ramybėje. Juk ir Evangelijos skelbėjo Viklifo, jau seniai 
„ palaidoto, kaulus iškasė, sudegino ir pelenus išbarstė 
upėje, „kad nebegalėtų prisikelti". Evangelijos skelbėjus 
įmanoma nužudyti, jų kūnus išniekinti, Evangeliją 
atmesti, bet Dievas vis iš naujo prikelia Evangelijos 
skelbimą ir siunčia skelbėjus. Tikintieji ir žudomi būna 
ramūs ir drąsūs, o drąsieji niekšai išsigąsta, Apr6,15-17. 
Šis aprašymas įvyks antikristo laikais. Dievas savuosius 
vairiais būdais priima, Apd 7,55;2 Kar2,11 . Atrodo, tuo 
laiku žemės drebėjimas įvyks Jeruzalėje, Sak 14 4. 


SEPTINTASIS TRIMITAS, Apr I1,15-[9 

15 Sutrimitavo septintasis angelas. Danguje pasigirdo 
galingi balsai, kurie skelbė: „Dabar įsteigta mūsų 
Viešpaties ir Jo Mesijo pasaulinė karalystė, ir Jis 
viešpataus per amžių amžius!" Dan 244; 74-27. 16 O 
dvidešimt keturi vyresnieji, sėdintys savo sostuose Dievo 
akivaizdoje, parpuolė veidais žemėn ir šlovino Dievą, Apr 
44, 17 šaukdami: „Dėkojame Tau, Viešpatie, visagalis 
Dieve, kuris esi ir kuris buvai, kad parodei savo didžiąją 
galią ir pradėjai viešpatauti. 18 Tautos įširdo, tačiau atėjo 
. tavo rūstybės laikas, metas teisti mirusius ir atlyginti savo 
tarnams, pranašams ir šventiesiems, ir bijantiems Tavojo 
vardo, mažiems ir dideliems, ir metas sunaikinti tuos, 
kurie niokoja žemę", Dan 79-10. 19 Ir atsidarė danguje 
Dievo šventovė, ir pasirodė šventovėje Jo sandoros 
skrynia, ir sušvytravo žaibai, nuskambėjo balsai ir 
griaustiniai, kilo žemės drebėjimas, ir pabiro kruša, Ap 
15 548. | 


Septintam angelui sutrimitavus, pasibaigė visi šios 
žemės laikai. Visos pasaulio ir antikristo valstybės atiteko 
Dievui ir Mesijui. Dangaus pulkai ir 24 vyresnieji šlovino 

Dievą. Čia sakoma: „Kuris esi ir kuris buvai", 
Nebesakoma: „Kuris ateisi", Apr 1,4, nesJis jau atėjo. Jis 
nubaudžia piktuosius ir atlygina teisiesiems. Atidaroma 
danguje šventovė ir matoma sandoros skrynia. 


MOTERIS, SLIBINAS, KŪDIKIS, Apr 12,16 

1 Ir pasirodė danguje didingas ženklas: moteris, 
apsisiautusi saule, po jos kojų mėnulis, o ant galvos 
dvylikos žvaigždžių vainikas. 2 Ji buvo nėščia ir dejavo, 
kentėdama gimdymo sopulius, 1266,7. 3 Pasirodė ir kitas 
ženklas danguje: štai milžiniškas ugniaspalvis slibinas su 
septyniomis galvomis, su dešimčia ragų ir su septiniomis 
diademomis ant galvų. 4 Jo uodega nušlavė trečdalį 
dangaus žvaigždžių ir nužėrė jas žemėn. Slibinas 
tykodamas sustojo priešais moterį, kad, jai pagimdžius, 
prarytų kūdikį, Dan8,I0, 5 Irji pagimdė sūnų, berniuką, 
kuriam skirta ganyti visas tautas geležine lazda. Kūdikis 
buvo paimtas pas Dievą, prie Jo sosto, Ps2.9. 6 O moteris 
pabėgo į dykumą, kur buvo jai Dievo paruošta būstinė, 
kad tenai ji būtų maitinama tūkstantį du šimtus 
šešiasdešimt dienų, Mt 2,13; Apr 113. 


Septintam angelui sutrimitavus, buvo užbaigtos visos 
surinkimo kovos šioje žemėje. Po to viso Jonui buvo 
parodyti nauji vaizdai patikslinti surinkimo praeitį, Mt 
2430. 

Viduramžių laikais aiškino, kad ši moteris esanti 
Marija, Jėzaus motina, kaip dangaus karalienė. Mūsų 
laikais visi krikščionys supranta moterį: kaip Izraelį ir 
surinkimą (bažnyčią). Izraelį puošia pranašai, įstatymas 
ir 12 giminių. Surinkimą (krikščionybę) puošia Evangeli- 
ja, įstatymas ir 12 apaštalų. Surinkimas visais laikais daug 
kentėjo ir kentės iki Jėzaus atėjimo. Dievas išgelbėjo 
Izraelį ir išlaikė jį tyruose. Dievas išlaikė ir išlaikys 
surinkimą. Čia vėl minima 1260 dienų. 

Kūdikis yra Jėzus, Mesijas. Šėtonas norėjo Jį 
nužudyti- tuojau po jo gimimo. Prisiminkime Erodą. 
Dievas Jėzų išgelbėjo. Tiesa, Jis buvo Judo išduotas ir 
nužudytas. Bet tada Jis jau buvo atlikęs darbą, kurį Jam 
Tėvas buvo pavedęs. Jo kraujas, mirtis, tapo pergale. 

Slibinas yra šėtonas, Apr 129; 20-13; 9,11; L1 7. 
Ugnies spalva primena žudymą, septynios galvos — 
išmintį (jis yra gudresnis už visus teologus), ragai - galią 
(jam lygaus nėra pasaulyje), diademos — mirties pergalė 
-— prisikėlimas. Jis patraukė didelę dalį dangaus pulkų 
(angelų) savo valdžion, Dan 8,10. Jis paveikė bažnyčios 
vadus ir bendrai žmoniją. 


MYKOLO KOVA 
SU SLIBINU, Apr 12,7-12 

7 Ir užvirė danguje kova. Mykolasirjo angelai kovojo 
su slibinu. Ir kovėsi slibinas ir jo angelai, Dan 10,13-21; 
Apr 123, 8 bet jie pralaimėjo, ir nebeliko jiems vietos 
danguje. 9 Taip buvo išmestas didysis slibinas, senoji 
gyvatė, vadinamas velniu ir šėtonu, kuris suvedžioja visą 
pasaulį. Jis buvo išmestas žemėn, ir kartu su juo buvo 
išmesti jo angelai, Lk 10,18; Jn 1231; 1 M 3,14. 10 
Girdėjau galingą balsą danguje, kuris sakė: „Dabar atėjo 
mūsų Dievo išganymas, galybė, karalystė ir Jo Mesijo 
valdžia, nes išmestas mūsų brolių kaltintojas, skundęs 
juos mūsų Dievui dieną ir naktį, Job 19;2,5; Sak 3,1. 11 
Bet jie nugalėjo jį Avinėlio krauju ir savo liudijimo 
žodžiu. Jie nebrangino savo gyvybės, nevengdami mirti, 
Rom 833; Lk 14,26. 12 Todėl džiūgaukite, dangūs ir jo 
gyventojai! Bet vargas žemei ir jūrai, nes pas jus nukrito 
velnias, kupinas baisaus įniršio, žinodamas mažai beturįs 
laiko", Ps 96,11. 


Kas buvo Mykolas, Senojo Testamento žmonės 
žinojo, Dan 10,13-21; 12,1; Jud9. Šis archangelas kovojo 

su slibinu, gyvate, velniu, šėtonu, 1 M3,1;2 Kor113; Mk 
13,21, ir jį nugalėjo. Šėtonas danguje skundė 
tikinčiuosius, Job 1,6; 2,1; Sak 3,1; I Ch 21,1. Jis tapo 
visai iš dangaus pašalintas. Dangaus pulkai už tai šlovino 
Dievą. Slibinas buvo nublokštas žemėn. Jo viešpatavimo 
laikotarpis trumpas. Jis labai įnirtęs dirba savo 
pragaištingą darbą. Tą jaučiame visi. Tikintieji turi dar 
daug kentėti. Jie nugali jį Avinėlio krauju ir negailėdami 
savo gyvybės, Mk 835. 


MOTERS BĖGIMAS NUO 
SLIBINO, Apr 12,13-17 

13 Slibinas pamatęs, kad yra nutrenktas žemėn, puolė 
persekioti moterį, kuri pagimdė berniuką, 12,5. 14 Bet 
moteriai buvo duoti du didžiojo erelio sparnai skristi į 
dykumą, kur bus maitinama ir saugoma nuo gyvatės per 
laiką, du laikus ir pusė laiko, Dan 7,25. 15 Gyvatė išliejo 
iš savo nasrų paskui moterį lyg upę vandens, kad 
nuskandintų ją bangomis, Iz 59,19. 16 Bet žemė 
pagelbėjo moteriai: žemė atvėrė savo žiotis ir sugėrė upę, 
kurią slibinas buvo paliejęs iš savo nasrų. 17 Slibinas 
įniršo prieš moterį, ir metėsi kautis sų kitais jos 
palikuonimis, kurie laikosi Dievo įsakymų ir saugoja 
Jėzaus liudijimą, Apr 14,12; 1 Kor2,1;1 Jn 5,10. 


" Slibinui nepavyko nužudyti kūdikio, jis visu įniršimu 
metėsi prieš moterį (surinkimą). Jai, tai yra moteriai, kuri 
reiškia surinkimą, buvo duota galimybė pabėgti į tyrus. 
Erelis, jo sparnai, dažnai reiškia Dievo suteiktą galią,2 M 
194, 5 M 32,1; Iz 4031. Dykumoje yra sunkus 
gyvenimas, daug trūkumų. Gal tai yra pogrindžio 
gyvenimas ir veikla? Surinkimas dažnai turėjo, turi ir 
turės( pogrindžio) Evangelijos skelbimą vesti. Paskutinės 
slibino pastangos buvo paskandinti moterį (sųrinkimą). 
Taip buvo, yra ir bus. Kai kurios vyriausybės valstybiniu 

matu siekia sunaikinti surinkimą. Iš antros pusės visaaos 
atsiranda neatgimusių žmonių ir valstybių valdininkų, 
kurie tikintiesiems padeda. Nepavykus sunaikinti moters, 
slibinas visas savo pajėgas metė prieš jos vaikus. Tai yra 
prieš atskirus asmenis, surinkimo narius. 

Įdomu, kad daug kartų kartojasi tie patys skaičiai, 
1260 dienų, 42 mėnesiai, 3 1/2 metų. Moteris buvo 
išlaikoma 1260 dienų tyruose, Apr 12,14. Du liudininkai 
pranašavo 1260 dienų, Apr 11 3. Šventasis miestas buvo 
trypiamas 42 mėnesius, Apr 11,2. Išgijęs žvėris valdė 42 
. mėnesius, Apr 13,5. Tyrinėtojai Senojo Testamento 
mano, kad 1260 dienų yra 1260 metų. 


PIRMASIS ŽVĖRIS PANAŠUS 
Į LEOPARDĄ, Apr 12, 18-13,10 

12,18 O aš stovėjau ant jūros smėlyno. 13,1 Irišvydau 

iš jūros išneriantį žvėrį, turintį dešimt ragų ir septynias 
galvas, o ant jo ragų buvo dešimt diademų ir ant galvų 
piktžodžiaujantys vardai, Dan 7,7; Apr173-12. 2 Žvėris, 
kurį mačiau, buvo panašus į leopardą; kojos tarytum 
lokio kojos, o snukis — lyg liūto snukis. Slibinas davė jam 
savo galybę, savo sostą ir didelę valdžią, Dan 7,6; Apr 
123. 3 Vieną jo galvų regėjau mirtinai sužeistą, tačiau jos 
mirštamoji žaizda užgijo. Ir visa žemė stebėdamasi sekė 
žvėrį, Apr 178. 4 Žmonės garbino slibiną, kad atidavė 
valdžią žvėriui, ir šlovino žvėrį, šaukdami: ,,Kas galėtų 
lygintis su žvėrimi, ir kas galėtų kariauti su juo!" Apr 
18,18. 5 Jam buvo duotas snukis didžiuotis ir 
piktžodžiauti, iz duota galia taip daryti per 
keturiasdešimt du mėnesius, Dan 78; 1136. 6 Ir jis, 
atvėręs nasrus, piktžodžiavo Dievui, niekino Jo vardą, 
Jojo buveinę ir dangaus gyventojus, Jn 1,14; K0129. 7 
"Jam buvo leista kovoti su šventaisiais ir juos nugalėti. 
Jam buvo suteikta valdžios visoms gentims, tautoms, 
kalboms ir giminėms, Dan7 21; Apr 11,7. 8 Jį garbins visi 
tie žemės gyventojai, kurių vardai nuo pasaulio sutvėrimo 

neįrašyti nužudytojo Avinėlio gyvenimo knygoje, 2 M 
32,32; Dan12,1; Fil43. 9 Kas turi ausis, teklauso: 10 „Jei 
kas skirtas nelaisvei, į nelaisvę ir eina, O kam lemta žūti 
nuo kalavijo, tas ir bus kalaviju nužudytas.( Arba; jei kas į 
nelaisvę veda, pats į nelaisvę patenka, jei kas kalaviju 
žudo, tas bus kalaviju nužudytas). Čia pasirodo šventųjų 
ištvermė ir tikėjimas!' Iz33,1; 1 M 9,6; 26,62; Apr 14,12. 


Slibinas yra šėtonas, velnias. Žvėris yra žmogus, 
antikristas su savo valdžia. Anų laikų Palestinos 
gyventojai suprato jūrą — Viduržemių jūrą. Jūra 
Šventasis Raštas simbolizuoja žmones, tautas, Apr 17,15. 
Žvėris iškilo iš jūros. Pirmiasuia pasirodė ragai, po to 
galva, papuošalai, galiausiai visas žvėris. Pats žvėris lyg 
leopardas — labai judrus, kojos lyg lokio — tvirtos, bet 
nejudrios, snukis lyg liūto — plėšrus. Slibinas nelaimėjęs, 
visą savo galią atidavė žvėriui. Žvėris, (žmogus) įgavęs 
labai didelę galią, sujungė visas tautas į vieną imperiją, 
leido save vadinti viešpačiu, dievu, piktžodžiavo Dievą ir 
dangaus pulkus, kariavo su šventaisiais, tai yra surinkimu 
— krikščionija ir juos nugalėjo. Visi žemės gyventojai, 
išskiriant tikinčiuosius, garbino žvėrį lyg tikrą Dievą. 
Žvėries laikas ribotas. Jis viešpataus 42 mėnesius. Jis 
pamėgždžios Viešpatį Jėzų. Jis gaus mirtiną žaizdą, bet 
nemirs. Pirma žmonės garbino Dievą sakydami: „Kas yra 
lygus Viešpačiui", 2 M 15,11. Dabar žmonės panašiai 
garbins slibiną ir žvėrį. Kai kas bandė palyginti žvėrį su 
Romos ciesoriais. Atrodo, kad tie palyginimai yra 
nevykę. Žvėris, tai yra antikristas pasirodys ateityje, 
užvaldys visą pasaulį, žmonės jam priskirs dievišką garbę, 
tikintieji tačiau nepripažins jo. Jie nuo jo labai daug 
kentės. Smulkmenų nė vienas negali pasakyti apie 
antikristą, iki jis pasirodys. Apie tikinčiuosius tiek galima 
pasakyti, kad jie“ antikristui pasipriešins kentėjimu, 
ištvers tikėjimu. 

ŽVĖRIS, LYG AVINĖLIS, Apr 1311-18. 

11 Ir regėjau kitą žvėrį atslenkantį nuo sausumos. Jis 
turėjo du ragus, panašius į Avinėlio, bet kalbėjo kaip 
slibinas. 12 Jis naudojosi visa pirmojo žvėries galybe jo 
akivaizdoje ir vertė žemę bei jos gyventojus garbinti 
pirmąjį žvėrį, kurio mirštama žaizda užgijo. 13 Jis darė 
didžius stebuklus, netgi, žmonėms matant, nuleisdino 
ugnį iš dangaus į žemę, Mt24,24:2 Tes2,9. 14 Jis klaidino 
žemės gyventojus stebuklais, kuriuos jam buvo leista 
daryti žvėries akyse. Jis liepė žemės gyventojams padaryti 
žvėries atvaizdą, kuris gavo žaizdą nuo kalavijo, tačiau 
išgijo, 5 M 13,1. 15 Jam buvo leista suteikti žvėries 
atvaizdui dvasią, kad žvėries atvaizdas kalbėtų, ir sakyti, 
kad visi, kurie atsisakys pagarbinti žvėries atvaizdą, būtų 
žudomi. 16 Jis vertė visus, mažus ir didelius, turtuolius ir 
vargdienius, laisvuosius ir vergus, įsigyti ženklą ant 
dešinės rankos arba ant kaktos, Apr 19,20;20 4. 17 Beto 
ženklo niekas negalės nei pirkti, nei parduoti, jei neturės 
to ženklo — žvėries vardo ar jo vardo skaičiaus. 18 Čia 
slypi išmintis! Kas sugeba, tepaskaičiuoja žvėries skaičių, 
nes tai žmogaus vardo skaičius, ir jis yra 666, Apr 17 9; 

Slibinas (velnias) panaudojo žvėrį (žmogų valdovą) 
sunaikinti tikinčiuosius. Politikas valdovas panaudojo 
tikybininką sugriauti gyvą tikėjimą. Tai yra vaizdas 
žvėries — „avinėlio“. Jau Jėzus kalbėjo apie vilkus avies 
kailyje, Mt 7,15. „Apaštalas Povilas pranašavo, kad iš 
surinkimo žmonių kils suvedžiotojai. Šis žvėris išoriniai 
atrodys, lyg būtų Avinėlis, — Kristus, bet tikrybėje jis 
elgsis, lyg slibinas. Vėliau jis vadinamas netikru pranašu, 
Apr 16,13; 19,20; 20,10. Viešpats paženklino savuosius, 
Apr 7,4. Žvėris reikalauja paženklinti jį sekančius, o jo 
nepripažįstančius naikina ekonomiškai. Tokie negali nei 
pirkti, nei parduoti, nei darbo gauti. Kas šis žvėris 

(asmuo) tikrai yra,niekas negali pasakyti, aiškinimų yra 
įvairių. Jau anais laikais buvo ciesoriaus garbinimas. Jam 
reikšdavo dievišką garbę, sakyami: ,,„Ciesorius yra 
dievas“. Ciesoriaus garbei veikė šventovės. Persekiojimo 
laikais iš krikščionių reikalaudavo išreikšti ciesoriui 
dievišką garbę auka, o atsisakančius pasmerkdavo mirti. 
Dar aiškiau šis vaizdas tinka popiežiui. Antikristas ir 
klaidingas pranašas veikė drauge, sąjungoje. Antikristas 
vaizduoja pasaulinę galią, o avinėlis dvasinį gyvenimą. 

Skaičius666 yra žmogaus skaičius, bet kieno nė vienas 
nežino, nes jį galima pritaikinti daugeliui. Romėnams, 
hebrajams ir graikams raidės būdavo ir skaitlinės. Dar ir 
«abar kai kur naudojamos romėnų skaitlinės. Pav. X — 
10, L — 50, C — 100, M — 1000. 


AVINĖLIS IR 144000, Apr 14,15 
1 Ir išvydau: štai Avinėlis, bestovįs ant Siono kalno, o 
su Juo 144000 turinčių Jo ir Jo Tėvo vardus, įrašytus 
savo kaktose. 2 Išgirdau iš dangaus garsus, tarsi didelių 
vandenų šniokštimą ir tarsi galingo griaustinio dundė- 
jimą. Garsai, kuriuos girdėjau, buvo tarytum arfininkų, 
skambinančių savo arfomis, Apr 1,15. 3 Jie giedojo naują 
giesmę priešais sostą, keturias būtybes ir vyresniuosius, ir 
niekas negalėjo išmokti tos giesmės, išskyrus tuos 
144000, atpirktus iš žemės, Apr 14,1. 4 Tai tie, kurie 
nesusitepę su moterimis, nes jie mergelės. Jie lydi Avinėlį, 
kur tik Jis eina. Jie yra pirmieji Dievo ir Avinėlio 
atpirktieji žmonės, 2 Kor 11,2; Apr 59. 5 Jų burnoje 

nerasta melo: jie be dėmės, Ps 32,2; Sof 3,13. 


Po baisiųjų 13 skyriaus regėjimų, pasirodė Avinėlio 
vaizdas su atpirktaisiais. Skaitant žvėrių vardus atrodė, 
kad nė vienas negalėjo išlikti ištikimas Avinėliui. Čia 
parodoma, kad Jį ištikimai sekė dideli, nesuskaitomi 
pulkai. 

Žydai kalbėjo apie Siono kalną Jeruzalėje, Joel 3,5: 
Ezr 13,35. Su Avinėliu yra 144000. Apie šiuos 144000 
yra daugiau sakyta negu apie kitus mirusiuosius, Apr7,1- 
8. Jie yra mergelės nesusitepę su moterimis. Šis 
išsireiškimas primena penkias išmintingasias mergeles, 
Mt 25. Ten aiškiai suprantami visi surinkimo tikintieji. 
Šventajame Rašte daugelyje vietų stabmeldystė prilyginta 
ištvirkavimui, Oz 2,14-21; Jer 224; Apr 148; 17,24; 
18,3-9; 19,2. Kai kas čia įžiūri celibatą. Šventajame Rašte 
celibatas visai neminėtas. Šventasis Raštas pabrėžia 
mergelę, kaip Jėzaus sužiedotinę, 2 Kor 11,2, panašiai 
išsireiškiama ir apreiškime. Santuoka reiškia Kristaus 
draugystę su Jo tikinčiaisiais, su sužiedotine. Šie 144000 
yra atpirkti ne iš žmonijos, bet iš Izraelio, Apr 144. 
Toliau jie yra sutapinami su nesuskaitoma minia 
atpirktųjų. Čia jie minimi kaip pirmieji Dievo ir Avinėlio. 
Jie seka visur Avinėlį per vargus, vienumą, mirtį. Jų 
giesmės turinys yra Jo atpirkimas, bet žodžiai neminimi. 
Atpirkimą tikrai tegali suprasti ir giedoti tiktai atpirkti. 


TRIJŲ ANGELŲ 
PRANEŠIMAI, Apr 19,3-12 

6 Ir pamačiaukitą angelą, lekiantį dangaus viduriu, 
turintį paskelbti žemės gyventojams, visoms tautoms, 
gentims; kalboms ir žmonėms amžinąją Evangeliją, Apr 
8,13. 7 Jis šaukė galingu balsu: "BijokiteDievo ir duokite 
Jam pagarbą, nes atėjo Jo teismo valanda; pašlovinkite 
dangaus ir žemės, jūros ir vandens šaltinių Sutvėrėją!" 5 
M 323; Apr 14,15. 8 Paskui jį sekė antras angelas, kuris 
šaukė: „Krito, krito didžioji Babelė, kuri savo 
paleistuvingo įniršio vynu apgirdė visas pagonių tautas!" 
Iz21 9: Jer51 8.9 Ir trečias angelas sekė juos, šaukdamas 
skardžiu balsu: „Kas garbina žvėrį ir jo atvaizdą bei 
priima ant savo kaktos ar rankos ženklą, Apr 13,14, 10 
tas turės gerti Dievo įniršio vyno, įpilto ir neatmiešto Jo 

rūstybės taurėje, ir bus kankinamas ugnimi ir siera 
šventųjų angelų ir Avinėlio akyse, Iz 51,17; Jer 25,15; Ps 
60,5; Apr 16,19; 19,20. 11 Jų kentėjimo dūmai rūks per 
amžių amžius, ir jie neturės atilsio nei dieną, nei naktį, — 
tie, kurie garbina žvėrį bei jo atvaizdą ir ima jo vardo 
ženklą“, Apr 19,3. 12 Čia pasirodo šventųjų ištvermė, 
kurie laikosi Dievo įsakymų ir Jėzaus tikėjimo! 

Angelas praneša, kad Evangelija skelbiama visoms 
tautoms, visai žmonijai. Žvėris verčia jį garbinti 
priespauda, žudymu. O tikroji Avinėlio Evangelija 
skelbiama paprastu pranešimu. Taip yra mūsų laikais. 
Evangelija niekados nebuvo taip plačiai skelbiama 
įvairiomis priemonėmis, kaip dabar. Antrasis angelas 
praneša Babelės žlugimą. Čia tikrai nemanyta senoji 
Babelė, kuri jau seniai buvo žuvus. Dažnai Roma buvo 
vadinama Babelės vardu, kai krikščionys nenorėdavo 
"pasakyti sostinės vardo. Tretysis angelas praneša, kad 
žvėries valstybė sunaikinta ir jo sekėjai nubausti, Tas 
plačiau ir išsamiau aprašyta 19 ir 20 skyriuje. 


PALAIMINTI MIRUSIEJI, Apr 14,13-14 

13 Ir išgirdau iš dangaus balsą, kuris sakė: „Rašyk: 
„Nuo šiol bus palaiminti mirusieji, kurie miršta Viešpaty- 
je. Taip, — sako Dvasia, — jie turi atsilsėti nuo savo 
vargų, nes jų darbai seka juos ", Žyd4,10; Apr 12,10. 14 
Ir regėjau: štai baltas debesis, o ant debesies sėdėjo 
panašus į Žmogaus Sūnų. Ant galvos Jis turėjo aukso 
vainiką, o rankoje — aštrų piautuvą, Ez 1,26; Dan 7,13; 
Apr 1,13. | 


Daugelis tikinčiųjų turėjo daug vargų ir persekiojimų 
iki kankinio mirties. Kurie ištvėrė, tiems sako ne žmogus, 
bet Dvasia iš dangaus: „Palaiminti mirusieji Viešpatyje, 
nes jie ilsėsis nuo savo darbų". Jų nebevargins vargai, 
baimė, mirtis. Viešpats yra ir mirties Viešpats. 

ŽEMĖ PRINOKUS 
PIŪČIAI, Apr 14,15-16 
15 Iš šventovės išėjo angelas, kuris šaukė galingu balsu 
sėdinčiajam ant debesies: ,,Paleisk darban savo piautuvą 
ir piauk, nes atėjo piūties valanda ir žemės derlius 
prinoko", Mt 1339. 16 Tada sėdintysis ant debesies 
nusviedė savo piautuvą žemėn, ir žemė buvo suvalyta. 


Piūtis, pasaulio pabaiga, teisiesiems yra išgelbėjimas, 
o netikintiesiems — pasmerkimas. Panašus į Žmogaus 
Sūnų yra pats Viešpats Jėzus, Dan 7,13; Mk 13, 26. Jis 
pasirodo kaip karalius su aukso vainiku ant galvos ir, 
kaip teisėjas su piautuvu rankoje. Angelas iš dangaus 
šventovės praneša 'Jam Dievo paliepimą. Šis skyrius 
pradėtas atpirktaisiais 4, seka pasaulio mastoEvangeli + 
jos skelbimas 6 ir piūtis 16. 


VYNUOGIŲ SPAUSTUVAS, Apr 14,17-20 

17 Dar kitas angelas išėjo iš dangaus šventovės, taip 
pat turintis aštrų piautuvą. 18 Ir dar vienas angelas išėjo 
nuo aukuro, turintis valdžios ugniai. Jis didžiu balsu 
sušuko turinčiam aštrų piautuvą: „„Paleisk darban savo 
aštrųjį piautuvą ir nurink žemės vynmedžio kekes, nes 
uogos jau prinoko", Joel 3,13. 19 Tada angelas numetė 
savo piautuvą žemėn ir nuskynė žemės vynmedį, ir supylė 
vynuoges į didijį Dievo rūstybės spaustuvą. 20 
Spaustuvas buvo minamas už miesto, ir išsiveržė iš 
spaustuvo kraujas, pakildamas arkliams iki žąslų 
tūkstančio šešių šimtų stadijų atstumu, Iz 63,3; Raud 
1,15. į 


Atrodo, kad minima piūtis buvo išgelbėjimas 


tikinčiųjų, 0 vyno spaustuvas yra Dievo įnirtis — 
pasmerkimas netikinčiųjų. Tikintieji yra Dievo artybėje 

— Jo mieste, o netikintieji už Dievo miesto ribų. Ta 
rūstybė yra tokia baisi, kad kraujas siekia iki arklių žąslų 
ir tęsiasi 300 km. Viena stadija yra 185 m ilgumo. Šis 
aprašymas, atrodo, papildomas Apr 19,14-21. 


MOZĖS IR AVINĖLIO 
GIESMĖ, Apr 15,14 

1 Pamačiau danguje dar vieną didelį ir nuostabų 
ženklą: septynis angelus, turinčius septynias paskutines 
negandas, nes jomis išsibaigia Dievo rūstybė, Apr12,1-3. 
2 Išvydau tarsi stiklo jūrą, sumaišytą su ugnimi, ir 
nugalėtojus, kurie buvo nugalėję žvėrį, jo atvaizdą ir jo 
vardo skaičių, stovinčius su Dievo arfomis ant stiklo 
jūros, Apr 46. 3 Jie giedojo Dievo tarno Mozės ir 
Avinėlio giesmę: „„Didingi ir stebuklingi tavo darbai, 
Viešpatie, visagalis Dieve! Teisingi ir tikri tavo keliai, 
tautų Karaliau! 2 M 15,1;5 M 32,4. 4 Kas gi nesibijotų, 
Viešpatie, ir negarbintų Tavojo vardo?! Juk Tu vienas 
šventas! Visos tautos ateis ir šlovindamos puls veidu prieš 
Tave, nes paaiškėjo Tavo teisūs sprendimai", Jer 10,7; IZ 
66,23. 


Jonas matė dar septynis angelus atbaigiant Dievo 
rūstybę negandomis. Užbaigiamas surinkimo gyvenimas 
ant šios žemės, taipgi ir Dievo rūstybė. Vaizdas vėl vyksta 
prie stiklinės jūros, Apr 46. Tautų gyvenimas Dievui 
žinomas. Jos turėjo daug vargų ir švarinimų (ugnies). 
Tikintiesiems pasibaigė kova su slibinu, žvėrimi, jo 
atvaizdu ir skaičiumi. Tikintieji jau yra nugalėtojai. Jie 
šlovina Dievą ir Avinėlį arfomis ir balsais, panašiai kaip 
Mozė su izraelitais po išgelbėjimo prie Raudonosios 
jūros. Buvo daug abejonių ir netikrumo, bet dabar jau 
paaiškėjo, kad Jo sprendimai teisūs. 

SEPTYNI ANGELAI SU SEPTYNIAIS 
DUBENIAIS, Apr 15 58 

5 Poto regėjau: atsidarė liudijimo padangtės šventovė 
danguje, Apr 11,19, 6 ir išėjo iš šventovės septyni angelai 
su septyniomis negandomis. Jie buvo apsivilkę tyra, 
spindinčia drobe ir persijuosę per krūtinės aukso 
juostomis, Apr 1,13. 7 Viena keturių būtybių padavė 
septyniems angelams septynis aukso dubenis, pilnus 
Gyvojo per amžių amžius Dievo rūstybės. 8 Šventovė 
prisipildė dūmų nuo Dievo garbės ir galybės, ir niekas 
negalėjo įžengti šventovėn, kol nesibaigs septynių angelų 
septynios negandos, Iz 6 4. 


Apaštalui buvo parodyta danguje atdara šventovė. Iš 
jos išėjo septyni angelai, apsirengę panašiai kaip Jėzus, 
Apr 1,13. Viena dangaus būtybių padavė jiems po vieną 
dubenį, pilną Dievo rūstybės. Angelai, būdami Viešpaties 
tarnyboje, atliko rūstybės veiksmus. Tai nėra despotiški 
rūstybės veiksmai, bet tiesos veiksmai. Kiekvienas asmuo 
atsako už savo veiksmus. Kas apsisprendžia daryti blogus 
veiksmus, tas pats save pasmerkia. Tada nebegelbsti 
jokios maldos. Dievo garbė ir tiesa pripildo šventovę, kad 


TRYS PIRMIEJI ANGELAI 
IŠLIEJA DUBENIS, Apr 16,17 

1 Ir išgirdau galingą balsą iš šventovės, kuris šaukė 
septyniems angelams: „Eikite ir išpilkite septynis Dievo 
rūstybės dubenis žemėn!" Apr 15,1. 2 Nuėjo pirmssis, ir 
išliejo savo dubenį žemėn. Ir apnyko piktos ir skaudžios 
votys žmones, turinčius žvėries ženklą ir garbinančius jo 
atvaizdą,2 M99-11.3 Antrasis išpylė savo dubenį jūron; 
ji tapo lyg numirėlio kraujas, ir visi gyviai jūroje išgaišo,2 
M 7,20. 4 Trečiasis išliejo save dubenį į upes ir vandens 
šaltinius, ir jie pavirto krauju, 2 M 7,20. 5 Ir išgirdau 

vandenų angelą sakant: „Teisusis Tu, kuris esi ir buvai, 
Šventasis, kad taip nusprendai, Ps 119,137. 6 Jie praliejo 
šventųjų ir pranašų kraują, todėl duodi jiems gerti kraują. 
Taip! Jie to verti!" Mt 2334-35. 7 Dar išgirdau aukurą 
kalbant: „Taip, Visagalis Viešpatie Dieve, tavo 
nuosprendžiai tikri ir tiesingi!" 


Angelai gauna įsakymą veikti iš Dievo šventovės. Jų 
veiksmai yra panašūs į trimitavusių angelų8 skyriuje. Šių 
veiksmas yra didesnis negu pirmųjų. Nuo pirmųjų žuvo 
viena trečioji, nuo šių žūna visi jūros gyviai. Pirmajam 
angelui sutrimitavus, ištiko žmones skaudžios votys. Jie 
pirma patys priėmė žvėries ženklą, dabar jie yra 
paženklinti kančiomis. Nuo antrojo angelo dubenio 
miršta gyvūnija jūroje, o nuo trečiojo upėse ir šaltiniuose. 
Kad tokie veiksmai vyks, jau dabar pastebima įvairūs 
užteršimai ir ligos nuo jų. Taipgi yra didelis dvasinis 
užteršimas per literatūrą, meną, pornografiją ... Mes 
žmonės esame pasiskirstę darbais ir pareigomis. Čia 
sakyta, kad ir angelai turi jiems skirtas pareigas. Čia 
minimas vandens angelas. Jis kalbėjo ir giedojo šį himną, 
Apr 16546. 


TRYS SEKANTYS ANGELAI IŠLIEJA 
SAVO DUBENIS, Apr 16,8-16 

8 Ketvirtasis išpylė savo dubenį saulėn, ir jai buvo 
leista svilinti žmones ugnimi, Apr8,12. 9 Žmones degino 
baisi kaitra, o jie keikė Dievo vardą, kuris turi valdžią 
šitokioms negandoms. Jie neatsivertė ir nedavė Jam 
pagarbos, Dan 5,22-23; Apr 9,20. 10 Penktasis išpylė 
savo dubenį ant žvėries sosto, ir jo karalystė paskendo 
tamsoje, o žmonės krimto savo liežuvius iš skausmo. 11 
Jie piktžodžiavo dangaus Dievui dėl savo sopulių ir 
vočių, bet neatsivertė nuo savo darbų, Apr 9,29. 12 
Šeštasis išliejo savo dubenį į didžiąją Eufrato upę, ir jos 


187 . Apr 16,13 
vanduo išdžiūvo, kad pasidarytų kelias karaliams iš 
saulėtekio (šalies), Iz 11,15-16. 13 Tada pamačiau iš 
slibino nasrų, iš žvėries snukio ir iš melagio pranašo 
burnos išeinant tris netyriąsias dvasias, tarytum varles, I 
Jn4,13. 14 O tai yra demonų dvasios, darančios ženklus; 
jos keliauja pas viso pasaulio karalius, kad juos suburtų 
didžiosios visagalio Dievo dienos kovai, 2 Tes 29; Apr 
13,13; Mt 2424. 15 „Štai Aš ateinu kaip vagis. 
Palaimintas, kas budi ir saugo savo drabužius, kad 
netektų vaikščioti nuogam ir jie nematytų jo gėdos!" 1 Tes 
52; 2 Kor 53. 16 Jis subūrė juos į vietovę, kuri 
hebrajiškai vadinasi Armagedonas, Apr 19,19. 


Iki pranašavimas neįvyko, niekas negali tiksliai 
nusakyti išsipildymo smulkmenų. Ketvirtojo angelo 
neganda gali būti kosminė. Ji gali paliesti saulę ir 
žvaigždes. Bet gali būti ir žmogiškos išminties sutrikimas: 
mokslo, technikos, ekonomijos ... Penktojo angelo 
veiksmas sunaikino žvėries politiką. Žmonės visai 
neieško tikrosios negandų priežasties. Jie vargsta, kenčia, 
Apr9,1-12, numano, kad visas nepasisekimas ateina nuo 
aukščiau, tad jie piktžodžiauja Dievui, bet patys 
neatsiverčia nuo savo blogybių. Jie užsikietina. 

Šeštajam angelui išliejus dubenį, išnyksta skirtumas 
tarp Vakarų ir Rytų, nes išdžiūsta Eufratas. Visi gali 
vieningai susitarti prieš Viešpatį Dievą ir paskelbti Jam 
karą. Žmonės nenumano, kad jie yra veikiami tamsybės 
jėgų: slibino (šėtono), žvėries (neteisingos ir egoistinės 
valdžios) ir melagio pranašo (apgaulės). Tamsybės galia 
suvedžioja ne tik eilinius piliečius, bet ir kilniuosius, net 
visus valdovus, karalius. Jėzus įspėja savuosius budėti. Jis 
ateis. Kai kas aiškina, kad žodis Armagedonas reiškia 
Megido kalną. Ten įvyks viso suviėnyto pasaulio kova 
prieš Dievą. Manoma, Armagedone bus paskutinis 
pasaulinis karas. | 

SEPTINTASIS ANGELAS IŠLIEJA 
DUBENĮ, Apr 16,17-21 

17 Septintasis angelas išpylė savo dubenį į orą, ir 
nuskambėjo iš šventovės, nuo sosto, galingas balsas: 
„Įvyko!“ 18 Ir pasipylė žaibai, pasklido garsai, sudundėjo 
griaustiniai, ir kilo baisus žemės drebėjimas, kokio 
nebuvo nuo žmogaus atsiradimo žemėje, — toks 
smarkus, toks didis, buvo drebėjimas! Apr 45. 19 
Didysis miestas suskilo į tris dalis, o pagonių miestai 
sugriuvo. Dievas atsiminė didžiąją Babelę, kad jai duotų 
savo rūstybės ir narso vyno taurę, Iz 51,17-22. 20 Ir 
pabėgo visos salos, ir nebeliko kalnų, Apr 6,14. 21 Ledo 
luitai, kaip talentai, krito iš dangaus ant žmonių. Žmonės 
keikė Dievą dėl ledų negandos, nes siaubinga buvo ši 
neganda, Apr 11,19. 


Angelas išliejo dubenį į orą. Tuo viskas buvo 
užbaigta. Panašiai skamba, kaip Jėzaus paskutinysis 
žodis nuo kryžiaus — atlikta — įvyko. Sutriko visas 
žemės gyventojų ir pačios Žemės gyvenimas, jos eiga. 
Didysis miestas yra Jeruzalė. Toliau duodamas Babelės 
sunaikinimo vaizdas. Šventajame Rašte minimi du 
talentai — didysis ir mažasis. Didysis talentas yra apie 60 
kg, o mažasis apie 30 kg. 


DIDŽIOJI IŠTVIRKĖLĖ, Apr 17,17 

1 Tadaatėjo vienas septynių angglų, turėjusių septynis 
dubenis, ir prakalbino mane: ,„Eikš, parodysiu tau teismą 
didžiosios ištvirkėlės, sėdinčios ant didžių vandenų, Jer 
51,13. 2 Su ja ištvirkavo žemės karaliai, ir jos 
ištvirkavimo vynu pasigėrė žemės gyventojai", Apr 14 8. 
3 Ir jis dvasios jėga nunešė mane į dykumą. Ten išvydau 
moterį, sėdinčią ant skaisčiai raudono žvėries, pilno 
piktžodžiavimo vardų, turinčio septynias galvas ir dešimt 
ragų. 4 Moteris buvo apsivilkusi purpuru ir škarlatu, 

išsipuošusi auksu, brangakmeniais ir perlais. Ji laikė 
rankoje aukso taurę, pilną ištvirkavimo šlykštybių ir 
nešvarumų, Apr 18,16; Dan 11,38; Jer 51,7. 5 Ant jos 
kaktos buvo užrašytas vardas, paslaptis: ,„Didžioji 
Babelė, ištvirkėlių ir žemės šlykštybių motina",2 Tes2,7; 
Apr 148; 18,2. 6 Mačiau tą moterį girta nuo šventųjų ir 
Jėzaus liudytojų kraujo. Ją matydamas, labai stebėjaus, 
Apr 18,24. 7 O angelas man tarė: „Ko stebiesi? Aš tau 
atskleisiu paslaptį moteries ir ją nešančio žvėries, kuris 
turi septynias galvas ir dešimt ragų". 


Apie šią prostitucijos ir šlykštybių motiną yra 
įvairiausių aiškinimų. Kai kas yra tekste aiškiai pasakyta. 
Pav. kad ji nėra Babelė prie Eufrato upės, Apr 179. Iš 
visų aiškinimų geriausiai tinka daug kas popiežiui ir jo 
valstybei. Senajame Testamente nupuolęs Izraelis, arba 
atskiras miestas, vadinta ištvirkėle, Iz 1,21; Oz 4,12; Ez 
16,15. Ištikimieji tikintieji vadinami naująja Jeruzale, 
šventuoju miestu, Kristaus sužadėtine, Apr 19,7; 21 2. 
Kai kas ištvirkėlę aiškina pagonišką Romą su ciesoriaus 
kultu. | 

PAAIŠKINIMAS PASLAPTINGOJO 
Ę REGĖJIMO, Apr 178-18 

8 „Zvėris, kurį regėjai, buvo, bet jo nebėra; jis ruošiasi 
iškopti iš bedugnės, tačiau eina į pražūtį Žemės 
gyventojai, kurių vardai nėra įrašyti gyvenimo knygoje 
nuo pasaulio sutvėrimo, stebėsis, žiūrėdami į žvėrį, kad jis 
buvo ir jo nebėra, ir jis vėl pasirodys, Apr 11,7; 13 3; 
20,12-15;22,19;2 M32,32; Dan12,1; Fil4 3. 9 Čia reikia 
proto, turinčio išminties! Septynios galvos reiškia 
septynias kalvas, ant kurių sėdi moteris. Taip pat yra 
septyni karaliai, Apr 13,1-18; 10 penki žlugo, vienas 
tebėra, o vienas dar neatėjo; kai jis ateis, turės trumpam 
pasilikti. 11 O žvėris, kuris buvo ir kurio nebėra, — tai 
aštuntasis, bet gi vienas iš septynių, ir jis eina į pražūtį. 12 

Tie dešimt ragų, kuriuos matei, yra dešimt karalių, kurie 
dar negavo karališkos valdžios, bet jie gaus ją vienai 
valandai kartu su žvėrimi, Dan 7 20; Apr 13,1. 13 Jie turi 
vieną mintį ir savo galybę bei valdžią atiduoda žvėriui. 14 
Jie kovos su Avinėliu, bet Avinėlis juos nugalės, nes Jis 
yra viešpačių Viešpats ir karalių Karalius, ir su Juo visi 
pašauktieji, išrinktieji ir ištikimieji", 5 M 10,17; 1 Tim 
6,15. 15 Angelas toliau man sakė: „Vandenys, kuriuos 
regėjai, kur sėdi ištvirkėlė, yra žmonės, minios, tautos ir 
kalbos, 128,7;Jer47 2. 16 Tie dešimt ragų, kuriuos matei, 
ir žvėris, — jie nekęs ištvirkėlės, nuplėš jos drabužius ir 
paliks ją nuogą, ės jos kūną ir ją pačią sudegins ugnyje, 
Apr 16,12. 17 Mat, Dievas įkvėpė jų širdyse norą vykdyti 
“Jo sumanymą, siekti vieno tikslo — atiduoti savo 
„karališką valdžią žvėriui, kol išsipildys Dievo žodžiai, 2 
Tes2,11. 18 Ta moteris, kurią regėjai, yra didysis miestas, 
viešpataujantis žemės karaliams", Apr 10,19; 12,4. 


- Daug įvairių aiškinimų yra apie šią vietą. Jei viskas 
būtų aišku, tai būtų tik vienas aiškinimas. Tad gerai 
pasakyta 9 skirsnelyje, kad reikia išminties iš aukšto. 
Šiaip mums lieka daug kas nesuprantama. Iš angelo 
paaiškinimo galima suprasti, kad žvėris yra antikristo 
valstybė. Ji jau pasireiškė pirmiau, pasireiškia dabar ir 
dar aiškiau pasireikš. Septynios galvos yra septynios 
kalvos ant kurių buvo pastatytas Romos miestas. Septyni 
karaliai. Kai kas laiko juos Romos ciesoriais. Toks 
aiškinimas yra labai dirbtinas, ciesorių buvo žymiai 
daugiau. Kiti mato tame sekančias pasaulio galybes: 
Egiptą, Asiriją, Babiloniją, Persiją, Graikiją, Romą. 
Aiškiausias . aiškinimas yra prisipažinti, kad visko 
nesuprantame. Tiek yra aišku, kad žvėrį sekantieji 
karaliai kariaus su Avinėliu, ir Avinėlis juos nugalės. Bus 
laikas, kai žvėries (antikristo) karaliai nekęs ištvirkėlės, 
tai yra „Babelės“ ir ją sunaikins. Visados taip buvo, kad 


191 Aprišį 


revoliucijos savo vadus sunaikina. Visa, kas vyko ir. 
vyksta, yra Dievo plane numatyta. 


BABELĖS ŽLUGIMO 
PRIEŽASTIS, Apr 18,1>3 į 

I Po to išvydau kitą angelą, nužengiantį iš dangaus ir 
turintį didžią galybę. Žemė nušvito nuo jo skaistumo, Ez 
43,2. 2 O jis šaukė skambiu balsu: „Krito, krito didžioji 
Babelė! Ji pavirto demonų buveine, visų netyriųjų dvasių 
pastogė, visokių nešvarių ir nekenčiamų paukščių 
landyne, Iz 219; Jer51 8; Iz 34,14; Jer 5039. 3 Nuo jos 
ištvirkimo vyno buvo girtos visos tautos; žemės karaliai 
su ja ištvirkavo, o žemės pirkliai pralobo iš jos nežabotos 
prabangos“, Jer 51,7; Naum 34. 


Galingas angelas dieviška šviesa nušviečia pasaulį. Jo 
pranešimas yra niūrus. Jis praneša dar neįvykusį faktą, 
kaip jau įvykusį. ,„Babelė“ krito. Jos griuvėsiai tinka tik 
demonams, visokiems nešvariems paukščiams ir 
gyvūnams gyventi. Priežastis viso to: ne tik ji pati 
ištvirkavo, bet ir visą pasaulį suvedžiojo. Daugelis iš jos 
nežabotos prabangos pralobo. Turtas gali nešti palaimą 
visiems, bet kur jis naudojamas tik egoistiškai, savo 
asmens, bendruomenės, tautos naudai, ten jis labai 
dažnai neša prakeikimą ir sunaikinimą savęs ir kitų. 


IŠEIKITE MANO ŽMONĖS 
IŠ JOS, Apr 1848 
4 Aš išgirdau iš dangaus kitą balsą, kuris skelbė: 
„Išeikite iš jos, mano žmonės; kad nedalyvautumėte jos 
nuodėmėse ir nepatirtumėte jos negandų! 1z48,20;52,11; 
Jer 508; 51645. 5 Nes jos nuodėmės pasiekė dangų ir 
Dievas prisiminė jos piktenybes. 6 Atmokėkite jai, kaip ji 
jums mokėjo, ir atiduokite dvigubai pagal jos darbus. 
Dvigubai sumaišykite taurę, kurią ji jums maišė, Ps 

1378; Jer 50,15-29. 7 Kiek ji puikavo ir lėbavo, tiek jai 
paruoškite kentėjimų ir nuliūdimo, nes ji savo širdyje 
kalba: „Aš sėdžiu kaip karalienė, nesu našlė ir liūdesio 
nematysiu", Ez 28,2; Iz 48,78. 8 Todėl vieną dieną ją 
apniks negandos: mirtis, gedulas, badas, ir ji bus 
sudeginta ugnimi, nes galingas yra Viešpats Dievas, kuris 
pasmerkė ją", 1247 9; Jer 50,34. 


Kristus ir Evangelija visados reikalavo asmeniško 
apsisprendimo. Čia pirmoje vietoje nėra manyta fizinis 
išėjimas, atsiskyrimas. Bet žodžiu pareikšti ir asmeniškai 
parodyti gyvenimu krikščionišką gyvenimą. Kas 
krikščioniškai negyvena, tas bendrauja su antikristu ir jo 
valdžia. Kas šiandien būtų iš krikščionystės, jei refor- 
macijos laikais nebūtų buvę apsispręsta išeiti iš 
„Babelės“, galima tik spėlioti. Apsisprendimas davė ne 
tik evangelikams, dabar ir katalikams Šventąjį Raštą, 
sąžinės ir žodžio laisvę, modernų auklėjimą, demokratinę 
santvarką. Pasaulinė, taip ir dvasinė diktatūra visada 
mano esanti išmintingiausia ir patvariausia. Bet kartą jos 
galas ateina nelaukiant, ir žlugimas netikėtas. Atrodo, 
kad „ištvirkėlės“ pilnas žlugimas dar ateityje. 


BABELĖ APRAUDOMA., Apr 18 9-20 

9 Dėl jos verks ir. raudos žemės karaliai, kurie su ja 
ištvirkavo bei lėbavo, kai pamatys jos gaiszo dūmus, Apr 
172; Ez 26,16-17. 10 Jie stovės iš tolo ir, jos kentėjimų 
išgąsdinti, aimanuos: „Vargas, vargas, didysis mieste! 
Babele, galingasis mieste, per valandą įvyko tavo 
teismas!" Apr 14,8;1z219. 11 Ir žemės pirkliai verks ir 
gedės jos, nes niekas nebepirks jos prekių krovinio, Ez 
2727-36: 12 aukso, sidabro, brangakmenių, perlų, 
švelnios drobės, purpuro, škarlato, jokios kvapios 
medienos, jokių dramblio kaulo dirbinių, jokių 
brangmedžio rakandų, ne' „rio, geležies, marmuro, 13 

cinamono, amomo, kvepalų, miros, smilkalų, vyno, 
aliejaus, smulkių miltų, kviečių, galvijų, avių, arklių, 
vergų ir žmonių sielų. 14 ,,Vaisių, kurių taip geidei, 
nebeturi; visas tavo puošnumas ir spindesys jau pražuvo, 
ir niekas jų nesuieškos". 15 Tų daiktų pirkliai, iš jos 
pralobę, stovės iš tolo, išsigandę jos kentėjimų, verks ir 
gedės, Apr3,11: 16 „Vargas, vargas didžiajam miestui, 
vilkėjusiam ploniausia drobe, purpuru, škarlatu, 
išsipuošusiam auksu, brangakmeniais ir perlais, Apr 17 4. 

17 Per vieną valandą niekais virto šitokie lobiai!“ Visi 
laivų vairininkai, visi pakrančių laivininkai, visi jūreiviai 
ir visi, kurie jūroje darbuojasi, iš tolo sustoję ir, Iz 23,14; 
Ez27 29, 18 stebėdami gaisro dūmus, šaukė: „Kas galėtų 
lygintis su didžuoju miestu?!" 123410. 19 Jie bėrė dulkes 
ant galvos, verkė, gedėjo ir aimanavo: „Vargas, vargas 
didžiajam miestui, iš kurio prabangos pralobo, kurie 
jūroje turėjo laivų. Per vieną valandą jis pragaišo! Joz7 6; 
Job 2,12. 20 Džiūgauk dėl jo, dangau, ir jūs, šventieji, 
apaštalai bei pranašai, 1:6; Dievas, išsprendė jūsų skundą 
prieš jį!" Iz 44,23; 49 13; Ser 51 48. 


Čia aprašyta „Babelės“ žlugimas. Tie, kurie žavėjosi 
jos ištvirkavimu ir, prekiaudami su ja, pralobo, dabar 
aprauda ją. Bet kaip? Tik stovėdami iš tolo, visai 
neteikdami jai pagalbos. Pasaulis ir antikristų sekantieji 
rauda tik dėl pralaimėjimų, bet ne dėl savo nusikaltimų, 
nuodėmių. Jie nepažįsta atsivertimo atgailos. 

Kaip čia rašyta, „Babelę“ aprauda politikai, jos 
sąjungininkai. Jie nerodo jokios ištikimybės ir neteikia.jai 
pagalbos. Politikai sugeba taip daryti. Jie elgiasi, lyg be 
jausmų, be širdies. Jų raudojimas yra tik diplomatinis. 
„Babelę“' aprauda finansininkai ir pramonininkai. Jie, ir 
apverkdami ją, galvoja tik apie savo gaminius ir prekes. 
Tarp jų prekių sąrašo yra ir žmonės, taip, gyvi žmonės, 
turintys sielą. Taigi, žmonių masės yra tik medžiaga. 

Trečia grupė apraudotojų yra prekybininkai ir jūrininkai. 
Jų visa rauda yra medžiaginis nuostolis ir staigus viso 
netekimas. ,,Babelės“ žlugimas palietė visus, net dangaus 
gyventojus ir žemėje tikinčiuosius. Šitie džiaugiasi jos 
žlugimu, bet ne todėl, kad ją ištiko nelaimė, o todėl, kad 
įvyko teisus Dievo sprendimas. Jiems svarbiausia yra 
Dievas ir Jo sprendimas. 


BABELĖS ŽLUGIMAS YRA 
GALUTINIS, Apr 18,21-24 

21 Tada vienas galingas angelas iškėlė akmenį, tarsi 
didelį girnakmenį, ir jį sviedė į jūrą, sakydamas: „Tokiu 
smarkumu bus nublokštas didysis Babelės miestas, ir jo 
nebebus galima rasti, Jer 5164. 22 Nebebus girdima 
tavyjearfininkų, giesmininkų, vamzdininkų, trimitininkų 
balsų. Niekas neberas tavyje jokių meno kūrėjų, ir 
nebesigirdės tavyje malūno dūzgimo,1z24 8; Ez26,13. 23 
Tavyje nebešvies žiburio spindulys, niekas nebegirdės 
jaunikio ir nuotakos balso. Tavo pirkliai buvo tapę žemės 
didžiūnais, nes tavo burtais buvo suvedžiotos visos 
tautos, Jer 7,34; 169;25,10; Naum 3,4, 24 tavyje tekėjo 
pranašų ir šventųjų, ir visų žemėje nužudytųjų kraujas", 
Apr 176; Mt 2335-37. 

Angelo veiksmas yra tik vaizdas. Kaip sunkus girnų 
akmuo, įmestas į vandenį, tuoj paskęsta ir daugiau 
nebeiškyla, taip žlugs politinė bei religinė „„Babelė“ ir 
nustos savo reikšmės bei galios. Joje nutils visa kūryba, 
pramogos, menas, pramonė, mokslas.  Žlugimo 
priežastis: savimeilė ir tikinčiųjų išžudymas. Panašūs 
įvykiai istirojos eigoje daugelyje vietų pasikartojo. 


DŽIŪGAVIMAS DANGUJE, Apr 19,1-10 
1 Po to girdėjau danguje skardžius balsus, tarsi 
didžiulės minios, kuri sakė: „„Aleliuja! Išganymas, šlovė ir 

galybė priklauso mūsų Dievui, Apr 11,15, 2 nes tikri ir 
teisingi Jo nuosprendžiai! Jis nuteisė didžiąją ištvirkėlę, 
kuri sugadino žemę savo ištvirkavimu; Jis atkeršijo už 
savo tarnų kraują, pralietą jos rankomis", Apr 16,7; Jer 
51,25; Ps9,13; Joe1 3,26. 3 Ir dar kartą jie tarė: „Aleliuja! 
Jos dūmai rūks per amžių amžius!" 1z734,10. 4 Dvidešimt 
keturi vyresnieji ir keturios būtybės parpuolė ir pagarbino 
Dievą, sėdintį soste, sakydami: „„Amen. Aleliuja!“ Ps 
10648. 5 O nuo sosto nuskambėjo balsas: ,Šlovinkite 
mūsų Dievą, visi Jo tarnai, visi, kurie bijote Jo; maži ir 
dideli!" Ps 134,1. 6 Vėl išgirdau gausios minios balsą, lyg 
didelių vandenų šniokštimą ar galingų griaustinių 
dundėjimą. Jie tarė: ,Aleliuja! Užviešpatavo mūsų 
Viešpats Dievas, Visagalis, Apr11,15-17. 7 Džiūgaukime 
ir linksminkimės, ir duokime Jam garbę! Nes prisiartino 
Avinėlio vestuvės ir Jo nuotaka pasirengusi, Ps 11824; 
Mt 22,2; 25,10. 8 Jai buvo duota apsivilkti spindinčia, 
tyra drobe; o ta drobė — tai šventųjų teisūs darbai", Ps 
45,13-14. 9 O jis man sakė: „Rašyk: „Palaiminti, kurie 
pakviesti į Avinėlio vestuvių pokylį ". Jis pridūrė: „Šie 
žodžiai yra tikri Dievo žodžiai!" Lk 14,15-16. 10 Aš 
puoliau jam po kojų, norėdamas jį pagarbinti, bet jis 
įspėjo: „Žiūrėk, kad to nedarytum! Juk ir aš esu tarnas, 
kaip tu ir broliai, kurie laikosi Jėzaus liudijimo. Dievą 
garbink! O Jėzaus liudijimas yra pranašystės dvasia", 
Apd 10,26. 


TAS, 


„Jonas girdėjo dangaus pulkų džiaugsmingą giedo- 
jimą, kuris prasidėjo „Aleliuja" — girkite Viešpatį Jų 
maldavimai ir prašymai tapo šlovinimu ir garbinimu.-Prie 
dangaus chorų šlovinimo prisidėjo dvidešimt keturi 
vyresnieji ir keturios dangaus būtybės. Iš Dievo sosto 
nuskambėjo pritariantis balsas, šlovinantis Visagalį 
Viešpatį Dievą. 

Iš naujo giedojo dangaus chorai Avinėlio garbei. Nes 

pasibaigė kovos laikai ir priartėjo Avinėlio vestuvės; 
tikinčiųjų susijungimas su Viešpačiu Išganytoju. Koks 
skirtumas tarp ištvirkėlės ir Jėzaus nuotakos — 
tikinčiųjų" Pirmoji  išsipuošusi raudona spalva, 
brangiomis puošmenomis, o jos darbai — suvedžiojimas 
ir žudymas. Antroji išsipuošusi balta drobe, tai Viešpaties 
dovana. Jos darbai teisūs — teikiantys pagalbos. To 
didžio dangaus džiaugsmo apaštalas buvo taip paveiktas, 
kad užmiršo savo pareigą. Angelas jam priminė: 
„Rašyk!“ Tikrai būsime, lyg sapnuojantieji, Ps 126,1. 
Jonas, dar nesusivokdamas, krito ant kelių pagarbinti 
angelą. Angelas jį tuojau sulaikė ir liepė garbinti Dievą. 


JĖZUS NUGALĖTOJAS, Apr 19,11-16 

11 Išvydau atvirą dangų, ir štai pasirodė baltas žirgas. 
Ant jo sėdėjo raitelis, vardu Ištikimasis ir Teisusis; Jis 
teisingai teisia ir kovoja, Apr6,2. 12 Jo akys švietė kaip 
ugnies liepsnos, o ant Jo galvos daug diademų ir įrašytas 
vardas, kurio niekas nežino, tik Jis pats, Aprl, 14. 13 Jis 
apsirengęs krauju permirkusiu drabužiu, ir. Jo vardas — 
Dievo Žodis, 1z63.23;Jn1,1. 14 Jį lydėjo dangaus ulkai 
ant baltų žirgų, apsivilkę tyros baltos drobės drabužiais, 
*pr44. IS Iš Jo burnos ėjo aštrus kalavijas, kuriuo Jis 
smogs tautoms. Ir Jis valdys jas geležine lazda. Jis mina 
Visagalio Dievo narso rūstybės spaustuvą, 2 Tes 2,8; Ps 
29; 17633. 16 Ant Jo drabužio ir ant strėnų užrašytas 
vardas: „Karalių Karalius ir viešpačių Viešpats", Dan 
2,47; 1 Tim 6,15; Apr 17,14. 


Nepaaiškinta kas yra raitelis, bet aiškiai suprantama, 

kad Jis yra Jėzus. Būdamas šioje žemėje, Jis jojo ant asilo. 
"Dabar Jis yra danguje, visus priešus nugalėjęs. Jį lydi 
dangaus pulkai. Jis nugalėjo ištikimybe, teisumu, auka. 
Jo aprėdas — krauju permirkęs drabužis, Iz 63,13. Jis 
valdys griežtai, bet teisingai. Jis pasmerks neteisybę ir 


197 Apr 19,17 


įvykdys teisę. Jo rašytas vardas nežinomas, bet Jis yra 
Dievo Žodis, Jn 1,1; 1 Jn 1,1. Kas Jo pilnybę supras? Jis 
yra visų Viešpats! 


JĖZUS NUGALI ANTIKRISTA IR 
NETEISŲ PRANAŠĄ, Apr 19,17-21 

17 Regėjau angelą, stovintį saulėje. Jis garsisi šaukė, 
kviesdamas visus paukščius, skrendančius dangaus 
viduriu: „Susirinkite šen, į didįjį Dievo pokylį, Ez39,17, 
18 ir leskite kūnus karalių, karo vadų, galiūnų, žirgų, 
raitelių, visų laisvųjų ir vergų, didelių ir mažų!" 19 Tada 
išvydau žvėrį ir žemės karalius bei jų kariuomenes, 
susirinkusias kovoti su raiteliu ir Jo kariuomene, Iz49 „26. 

20 žvėris buvo sugautas, o kartu su juo netikrasis 
pranašas, jo akyse daręs stebuklus ir jais klaidinęs 
žmones, kurie buvo priėmę žvėries ženklą ir garbino jo 
atvaizdą. Jiedu gyvi buvo įmesti į degančios sieros ežerą, 
Apr 20,10; Iz 30,33; Dan7,11-26. 21 Visus kitus užmušė 
raitelis kalaviju, einančiu iš burnos. Ir visi paukščiai 
prisilesė jų lavonų, Apr 17,16. 

„Babelės“ žlugimo vaizdas 18 skyriuje ir čia pati kova 
neaprašyta. Laimėjimas toks tikras, kad dar prieš mūšį 
kviečiami paukščiai maitintis kritusiųjų lavonais. Taip, 
tokie vaizdai karo metu būna. Žvėris (antikristas) — 
žemės pasaulinis valdovas ir netikrasis pranašas, metami į 
degančios sieros ežerą. Jų sekėjai ir sąjungininkai krinta. 


ŠĖTONAS SURIŠAMAS 
TŪKSTANČIUI METŲ, Apr 20,1-3 
1 Ir išvydau angelą, nužengiantį iš dangaus, laikantį 
rankoje bedugnės raktą ir didžiulę grandinę, Apr 1,18. 2 
Jis nutvėrė slibiną, senąją gyvatę, kuri yra velnias ir 
šėtonas, surišo jį tūkstančiui metų, Apr 12,9, 3 ir įmetė į 
bedugnę, užrakino ją ir iš viršaus užantspaudavo, kad 

nebegalėtų suvedžioti tautų, kol pasibaigs tūkstantis 
metų. Po to jis turės būti atrištas trumpam laikui, Dan 
6,12. 


9.1 sakyta apie bedugnės atidarymą, čia apie jos 
uždarymą ir joje slibino įkalinimą tūkstančiui metų. 
Šventasis Raštas mini taikos karalystę, kurioje Jėzus 
viešpataus. Aiškiai apie tūkstanties metų Jėzaus valdymą 
paminėta tik šioje vietoje. Kaip laiką ir visą vaizdą 
suprasti, nėra tiksliau paaiškinta. Yra žmonių, kurie visa 
smulkmeniškai aprašo ir tikina, kad taip įvyks, kaip jie 
rašo. Ko Šventasis Raštas aiškiai neišdėsto, nedrįstu 
tvirtinti. 

PIRMOJO PRISIKĖLIMO 
DALYVIAI, Apr 20 46 

4 Ir mačiau sostus, ir jie sėdosi į juos, ir jiems buvo 
pavesta teisti. Taip pat regėjau sielas tų, kuriems buvo 
nukirstos galvos dėl Jėzaus liudijimo ir dėl Dievo Žodžio, 
kurie negarbino žvėries, nei jo atvaizdo ir neėmė ženklo 
sau ant kaktos ar rankos. Jie atgijo ir viešpatavo su 
Kristumi tūkstantį metų, Dan 79,22,27; Mt 1928. 5 Visi 
kiti mirusieji neatgijo, iki pasibaigiant tūkstančiui metų. 
Šis yra pirmasis prisikėlimas, Iz 26,11. 6 Palaimintas ir 
šventas, kas turi dalį pirmajame prisikėlime. Šitiems 
aftroji mirtis neturi galios; jie bus Dievo ir Kristaus 
kunigai ir viešpataus su Juo tūkstantį metų, 1761 6; I Pt 
29. 


Kas yra soste sėdintieji ir teisėjai, nėra pasakyta. 
Taipgi nėra sakyta kas yra teisiamieji. Pirmame 
prisikėlime dalyvauja tik nužudytieji dėl Jėzaus liudijimo, 
kurie atsisakė priimti žvėries ženklą. Pirmasis 
prisikėlimas, iškeltas visame Šventajame Rašte tik šioje 
vietoje. Jis niekur kitur neminimas. Daromos tik išvados: 
jei yra pirmasis, tai bus ir antrasis prisikėlimas. Šventasis 

Raštas daug pasakoja apie prisikėlimą, bet apie pirmąjį 
prisikėlimą — tik šitoje vietoje. Ar tai bus tikra 
prasme tūkstančio metų Jėzaus viešpatavimas , nesakyta?. 
Iš pasaulio sutvėrimo per 6 dienas daroma išvada, kad 
Kristaus valdymo laikas bus 1000 metų. Aiškinama, kad 
pasaulis sukurtas per šešias dienas; viena diena lygi 1000 
metų pagal 2 Pt 38, tai yra 6000 metų. Septintoji diena 
irgi bus (sabata) ramybės diena 1000 metų. Apie tai daug 
yra rašyta žydų literatūroje, bet ne Šventajame Rašte. 
Tikrai tie visi aiškinimai yra neaiškūs. Tūkstzntmetinė 
Kristaus karalystė, pirmasis ir antrasis prisikėlimas ir kiti 
panašūs dalykai Šventajame Rašte yra minimi. Jie įvyks. 
Bet kaip ir kada bei kokia tvarka, niekas nežino. Kas 
aiškiai nepasakyta Šventajame Rašte, tą tikrai žino tik 
Dievas. Visa tai panašu į: matai iš tolo kalnų viršūnes. Jos 
atrodo arti viena kitos, bet tikrybėje jos yra toli viena nuo 
kitos ir jų aukštis yra kitoks, negu iš tolo atrodo. Ko pats 
Dievo Žodis nepaaiškina, būkime atsargūs. Atėjus laikui, 
Dievas visus pažadus įvykdys. 


GOGO IR MAGOGO 
KOVA, Apr 20,7-10 

7 Kai pasibaigs tūkstantis metų, šėtonas bus išleistas iš 
savo kalėjimo 8 ir išeis suvedžioti tautų, gyvenančių 
keturiuose žemės kampuose, Gogo ir Magogo, ir surinkti 
jų kovai. Jų skaičius kaip pajūrio smiltys, Ez38,2;39,1. 9 
Jie žygiavo per žemės lygumą ir apsupo šventųjų stovyklą 
ir mylimąjį miestą. Bet nukrito ugnis iš dangaus ir juos 
prarijo, Iz 88; Ez389-16, 10 o jų suvedžiotojas velnias 
buvo įmestas į ugninės sieros ežerą, kur dega žvėris ir 
netikrasis pranašas. Jie bus kankinami dieną ir naktį per 
amžių amžius, Apr 19 20;4,19. 


Šėtonas lieka šėtonu; vos paleistas iš kalėjimo, tuojau 
vėl pradeda šėtonišką darbą prieš tikinčiuosius ir patį 

Viešpatį. Žvėris ir netikrasis pranašas buvo sunaikinti 
kartu sujų kariuomene, Apr 19,17-21 . Dabar pats šėtonas 
ima organizuoti kovą. Kai kas mano, kad ši kova 
organizuojama po prisikėlimo ir kad prikelti netikintieji 
stoja šėtono tarnybon. Iš šios vietos atrodo, kad ir Gogo 
bei Magogo Ez 38-39 kova vyko po prisikėlimo. Iš Ez 
aprašymo atrodo, kad Gogas ir Magogas buvo Izraelio 
priešai, kilę iš šiaurės, nuo Juodosios jūros. Iš šios 
apreiškimo vietos atrodo, kad Gogas ir Magogas buvo 
tikinčiųjų priešai. Šėtonas, su jam patikėta kariuomene, 
apsupo tikinčiųjų stovyklą prie Jeruzalės. Bet Dievas 
sunaikino jo kariuomenę ugnimi iš dangaus, o patį šėtoną 
įmetė į degančios sieros ežerą, kuriame jau buvo žvėris ir 
netikrasis pranašas. Tuo kovos šios žemės baigtos. Bet 
piktybės gyvenimas nesibaigia. Jis tęsiasi sieros ežere. 


PASKUTINYSIS TEISMAS, Apr 20,11-15 

11 Po to mačiau didelį baltą sostą ir jame Sėdintįjį, 
nuo kurio veido bėgo žemė ir dangus, ir nebebuvo jiems 
vietos, 2 Pt 3,7-11. 12 Ir mačiau mirusius, didelius ir 
mažus, stovinčius priešais sostą. Ir buvo atskleistos 
knygos, buvo atversta dar viena, būtent, gyvenimo knyga. 
Mirusieji buvo teisiami iš užrašų knygose, pagal jų 
darbus, Dan 7,10; 12,1; Fi143; Apr 3,5. 13 Jūra atidavė 
savo mirusiuosius, 0 mirtis ir mirusiųjų pasaulis atidavė 
savuosius. Kiekvienas buvo teisiamas, žiūrint jo darbų, Iz 
26,19. 14 Mirtis ir mirusiųjų pasaulis buvo įmesti į ugnies 
ežerą. Tai yra antroji mirtis — ugnies ežeras, Apr 68; 1 
Kor15,26.54-55. 15 Kas nebuvo rastas įrašytas gyvenimo 
knygoje, tas buvo įmestas į ugnies ežerą, Mt 2341. 


Baltas, šviesus sostas aiškiai aprašytas. Kas yra soste 
Šėdintysis, teisėjas, nepasakyta. Iš kitų Šventojo Rašto 
vietų žinome, kad Jis yra Jėzus. Apaštalas neduoda karo 
vaizdų. Jis nevaizduoja žemės bei dangaus galo,2 Pt3,10- 

12. Jis tik sako, kad žemė ir dangus pabėgo ir jiems 
nebeliko vietos. Jų vietoje randasi nauja žemė ir dangus. 

Visi mirę buvo prikelti ir privalėjo pasirodyti teisme 
prie baltojo sosto, taipgi ir visi gyvieji. Jie visi buvo 
teisiami iš knygų, kaip jose apie kiekvieną parašyta. Kas 
pasakys, ar tai sąžinė, ar „,užrekorduota“ juostelė? Rom 
9,16. Ar mes suprantame, kaip mirtis gali mirti? Ji 
daugiau nebeviešpataus. Ar tai tikra ugnis? Ar dvasia 
kenčia nuo ugnies? 


NAUJASIS DANGUS, ŽEMĖ, 
JERUZALĖ, Apr.21,14 

1 Regėjau naują dangų ir naują žemę, nes pirmasis 
dangus ir pirmoji žemė išnyko ir jūros nebebuvo, Iz65,17; 
66,22; 2 Pt 3,13. 2 Ir išvydau šventąjį miestą — naująją 
Jeruzalę, nužengiančią iš dangaus nuo Dievo, kuri buvo 
išsipuošusi kaip nuotaka savo sužadėtiniui, Iz 52,1; Gal 
426. 3 Ir išgirdau galingą balsą, skambantį nuo sosto: 
„Štai Dievo padangtė tarp žmonių. Jis gyvens pas juos, ir 
jie busJo tauta, o pats Dievas bus su jais,3 M 26,11-i2; Ez 
43,7;2 Kor6,16. 4 Jis nušluostys visas ašaras nuo jų akių; 
ir nebebus mirties, nei aimanos, nei sielvarto, nes kas 
buvo anksčiau, tas praėjo", Apr 7,17; 1z 35,10. 

Naujoje žemėje nebebus jūrų, bet upės bus, Apr22,1. 
Ar tą reikia suprasti kaip parašyta, ar dvasiniai? Jn4,10. 
„Kuris gers to vandens, tas nebetrokš niekados". Senajai 
žemei ir dangui žlungant, ir naujiems atsirandant, 
neįsivyravo chaosas. Dievas visa gerai tvarko. Naujoji 
Jeruzalė nevaizduoja atnaujintą senąją, bet surinkimą, 
Gal 4,26. Naujoje žemėje centras yra surinkimas. Jis yra 
lyg nuotaka jaunikiui. Yra atstatyta rojuje buvusi Dievo 
ir žmogaus draugystė. Dievas rūpinasi kiekvienu. Jis 
nušluosto ašaras kiekvienam, kad džiaugsmingomis 
akimis aiškiai galėtų matyti Jo šlovę. Čia nebebus mirties, 


Apr 215 202 


kančių ir liūdesio. Kokia tai bus patirtis tiems, kurie čia 
turi tik kančias, rūpesčius, liūdesį! 


VISAS BLOGIS IŠSKIRTAS, 
PAŠALINTAS, Apr 21,54 

5 O Sėdintysis soste tarė: „Štas Aš visa darau nauja!" 
Ir sakė: „Rašyk, nes šitie žodžiai patikimi ir tikri", Apr 
42-9;5,1;1z43,19;2 Kor5,17. 6 Jis man sakė: „Įvyko! Aš 
esu Alfa ir Ornega, Pradžia ir Pabaiga. Trokštančiam 
duosiu dovanai gerti iš gyvojo vandens šaltinio, Apr L $; 
Iz55,1; Jn4,14. 7 Tai paveldės nugalėtojas, ir būsiu jam 
Dievas, o jis bus man sūnus, Sak 88; Žyd 8,10. 8 O 
bailiams, neištikimiems, nešvankėliams, žudikams, iš- 
tvirkėliams, burtininkams, stabmeldžiams ir visiems 
melagiams skirta dalis ežere, kuris dega sieros ugnimi; tai 
yra antroji mirtis", Apr 22,15. 


Jono laikais surinkimas daug kentėjo. Jis tebevargsta 
dar ir šiandien ir vargs iki Jėzaus atėjimo. Čia yra 
pastiprinantis žodis ir įsakymas Pirmojo ir Paskutiniojo, 
kad Jis daro viską naują. Jis įvykdys visus savųjų 
troškimus. Tad į ištvermės kovą, Dievo vaikai! Bailiųjų ir 
piktųjų, kurie dėl tikėjimo vengia kovoti ir kentėti, laukia 
pasmerkimas ir sunaikinimas. 


DANGIŠKOJI JERUZALĖ, Apr 21,9-14 

9 Tada atėjo vienas septynių angelų, turėjusių septynis 
dubenis, pilnus septynių paskutinių negandų, ir prabilo: 
„Eikš, parodysiu tau jaunąją, Avinėlio sužadėtinę", Apr 
15,16; 19,7. 10 Jis nunešė mane dvasios jėga ant didelio ir 
aukšto kalno, ir parodė man šventąjį miestą Jeruzalę, 
nužengiančią iš dangaus, nuo Dievo, Ez40 2, 11 žėrinčią 
Dievo šlove. Jos švitėjimas tarsi brangakmenio, tarsi 
jaspio akmens, tviskančio kaip kristolas, Ez 48 35. 12 Ji 
apjuosta dideliu, aukštu mūru su dvylika vartų, o ant 

vartų dvylika angelų ir užrašyti dvylikos Izraelio giminių 
vardai, Ez 48,31. 13 Nuo rytų pusės treji vartai, nuo 
žiemių treji vartai, nuo pietų treji vartai ir nuo vakarų treji 
vartai. 14 Miesto mūrai turi dvylika pamatų, ant kurių 
užrašyti dvylikos Avinėlio apaštalų vardai, Ez 2,20. 

Angelas Dvasios jėga užnešė apaštalą ant aukšto 
kalno ir parodė jam šventąjį miestą, naująją Jeruzalę, 
Avinėlio nuotaką. Ši Jeruzalė buvo pastatyta ne žmonių, 
bet paties Dievo. Jos grožis tikrai dangiškas. Ji švitėjo ir 
tviskėjo, lyg deimantas bei kristolas. Ji apjuosta aukšta 
mūro siena su 12 vartų, ant kurių angelai eina garbės 
sargybą. Ant vartų užrašyti Izraelio giminių vardai, o ant 
pamatų — apaštalų vardai. Ši Jeruzalė vaizduoja Naujojo 
Testamento surinkimą, Ef 2,20; Mt 16,18. Todėl ji statyta 
ant pranašų ir apaštalų pamato. 


JERUZALĖS DYDIS IR 
GROŽIS, Apr 21,15-21 

15 Kalbantysis su manimi turėjo aukso matą 
išmatuoti miestui, jo vartams ir mūrams. Ez 403; Sak 
2,1. 16 Miestas kvadrato formos — jo ilgis ir plotis lygūs. 
Jis išmatavo miestą ir rado dvylika tūkstančių stadijų. Jo 
ilgis, plotis ir aukštis kūbinės formos. 17 Jis išmatavo jo 
mūrą ir rado šimtą keturiasdešimt uolekčių žmonių ilgio 
matu, tiek pat ir angelo matu. 18 Jo mūras sudarytas iš 
jaspio, 0 pats miestas iš gryno aukso, panašaus į skaistų 
stiklą. 19 Miesto mūro pamatai papuošti visokiais 
brangakmeniais. Pirmas pamatas yra jaspio, antras 
safyro, trečias chalcedono, ketvirtas smaragdo, Iz54,11, 
20 penktas sardonikso, šeštas sardžio, septintas 
chrizolito, aštuntas berilio, devintas topazo, dešimtas 
chrizoprazo, vienuoliktas hiacinto, dvyliktas ametisto.21 
Dvylika vartų — dvylika perlų, kiekvieni vartai iš vieno 
perlo. Ir miesto gatvės — grynas auksas, tarsi skaistus 
stiklas, Apr 22,2. 

Angelas matavo miestą ir pasakė apaštalui išmieras. 
Jų dydis suprantamas tas pats angelų ir žmonių. Miestas 
yra kūbinis. Jo plotis, ilgis ir aukštis yra apie2400 km. Tai 
neįsivaizduojamas dydis, ypač aukštis. Miestą juosia 
siena. Jos aukštis apie 70 fr. Miesto gatvės yra gryno 
aukso. Pamatas iš 12 brangakmenų, vartai iš perlų. 
Minimų brangakmenų spalvos: jaspis — skaidrus, safyras 
— mėlynas, chalcedonas — dangaus mėlynumo, 
smaragdas (arba emeraldas) — žalias, sardonikas — 
šviesiai raudonas, sardis — skaisčiai raudonas, chrizolitas 
— aukso spalvos, berilis — jūros žalumo, topazas — 
skaisčiai žalias, chrizoprazas — ružavas, hiacintas — 
raudonas, ametistas — violetinis. Kai kurie Jeruzalę 
supranta ir aiškina tiesiogine prasme, žodiškai, kiti vėl 
vaizduoja dvasiškai — Kristaus surinkimą. Jeruzalė 
vaizduoja atpirktųjų tobulumą, švarumą. 


JERUZALĖS IŠLAIKYTOJAS — DIšVAS 
IR AVINĖLIS, Apr 21,22-27 

22 Bet jame nemačiau šventovės, nes Viešpats, 
visagalis Dievas, ir Avinėlis yra jo šventovė, Jn 3,23. 23 
Miestui apšviesti nereikia nei saulės, nei mėnulio, nes jį 
apšviečia tviskanti Dievo šlovė ir jo šviesa yra Avinėlis, 
Apr 22,5; Iz60,19-20. 24 Tautos vaikščios jo šviesoje, ir 
žemės karaliai atsineš į jį savo puošnumą, IZ60 3-5. 25 Jo 
vartai nebus uždaromi dieną, — ten nebus nakties, — IZ 
60,11-20; Sak 14,7, 26 ir į jį bus sugabenti tautų lobiai ir 
brangenybės. 27 Bet ten niekados nepateks, kas netyra, 
joks nešvankėlis ar melagis, o tiktai tie, kurie įrašyti 
Avinėlio gyvenimo knygoje. 


Naujoje Jeruzalėje jokių šventovių ir bažnyčių 
nebebus. Visi garbins Viešpatį tiesa ir dvasia. Ten 
nebereikės jokių fizinių ir mokslinių šviesų. Dievas ir 
Avinėlis yra toji šviesa. Miesto gyventojai bus visų tautų 


205 Apr 2241 


ir luomų, atpirkti Jėzaus auka. Miesto vartai bus visą 
laiką atdari; nes nebebus nakties ir jokių plėšikų nei 
apgavikų.  Miestan bus sugabentos visų tautų 
brangenybės, kurios turi amžiną vertę. Žemėje ir 
išrinktieji jaučia savyje daug pagundų ir nešvarumų. Ten 
visi netyrumai bus pašalinti. O, koks ten surinkimas bus! 


UPĖ, MEDIS, 
SOSTAS, Apr 22,1-5 

1 Jis parodė man gyvybės vandens upę, tvyskančią 
tarsi krištolas, ištekančią nuo Dievo ir Avinėlio sosto, Ez 
47,1; Sak 148. 2 Viduryje miesto gatvės, prie upės, augo 
gyvybės medis, vedantis dvylika vaisių, kiekvieną mėnesį 
duodantis savo vaisių, o to medžio lapai tiko tautoms 
gydyti, Ez 47,12. 3 Nieko prakeiktino nebebus. Jame 
stovės Dievo Avinėlio sostas, ir Dievo tarnai garbins Jį, 
Sak 14,11; Ez48 35. 4 Jieregės Jo veidą, irjų kaktose bus 
Jo vardas, 1 Kor 13,12; Jn 3,2. 5 Nakties nebebus, jiems 
nereikės nei žiburio, nei saulės šviesos, nes Viešpats 
Dievas jiems švies ir jie viešpataus per amžių amžius, Apr 
21,23-25; Dan 7,27. 


Rojus yra atsteigtas. Palaimos upė teka nuo Dievo 
sosto. Mūsų upės yra užterštos. Ši yra skaidri, gaivinanti. 
Čia auga gyvybės medis. Tekste nėra aiškiai pasakyta, 
kaip viskas yra. Kai kas aiškina, kad upė pasidalina į dvi 
šakas, viduryje auga medžiai. Tada „gyvybės medis" būtų 
bendrinis daiktavardis, kaip miškas. Upės vanduo, 
medžio vaisiai ir lapai vartojami vaistams. Visi renkasi 
apie Dievo ir Avinėlio sostą. Žemėje nė vienas žmogus 
negalėjo Dievo veido matyti. Čia jie Jį mato, MkS 8. Čia 
nėra jokio nuobodulio. Jie gyvens ir viešpataus amžinai. 

PABAIGOS ŽODŽIAI, Apr 22,6-15 

6 Tada Jis man sakė: „Šie žodžiai patikimi ir tikri. 
Viešpats, pranašų dvasių Dievas, atsiuntė savo angelą 
parodyti savo tarnams, kas turi įvykti netrukus. 7 Štai 
veikiai ateinu! Palaimintas, kas laikosi šios knygos 
pranašystės žodžių!" Apr3,11; 1,3. 8 Aš, Jonas, visa tai 
mačiau ir girdėjau. Išgirdęs ir pamatęs, puoliau po kojų 
rodžiusiam angelui, norėdamas jį pagarbinti, Apr 19,10. 
9 Bet jis įspėjo: „Žiūrėk, kad to nedarytum! Juk ir aš esu 
tarnas, kaip tu ir tavo broliai pranašai, ir visi, kurie laikosi 
šios knygos žodžių, Dievą garbink!" Mt4,10. 10 Jis sakė 
man: „„Neužantspauduok pranašiškų šios knygos žodžių, 
nes laikas trumpas, Dan 8,26; 124; Fil4,5; Apr13. 1I 
Piktadarys toliau tedaro piktadarybes, kas susitepęs, 
tesusitepa dar labiau, teisusis toliau tevykdo teisumą, ir 
šventasis tepašventėja, 2 Tim3,13. 12 Štai veikiai ateinu, 
atlyginimas kartu, ir kiekvienam atmokėsiu pagal jo 
darbus, Rom 26. 13 Aš esu Alfa ir Omega, Pirmasis ir 
Paskutinysis, Pradžia ir Pabaiga,Iz41 4;44.,6;:48,12; Apr 
1,8;21,46. 14 Palaiminti, kurie išsiplauna savo drabužius, 
kad įgytų teisės į gyvybės medį ir galėtų įžengti pro vartus 
į miestą. 15 O lauke yra šunes, burtininkai, palaidūnai, 
žudikai, stabmeldžiai ir visi, kurie mėgsta melą ir jį daro, 1 
Kor69-10; Apr 21 8. 


Jėzus primena Jonui, kad jam buvo duotas tikras 
apreiškimas, Jis greitai ateis. Šitą pranešimą reikia 
atsiminti ir jį vykdyti. Jonas kriAta prieš angelą ir nori jį 
pagarbinti. Angelas sulaiko jį nuo to, kaip ir pirmiau, Apr 
19,10. Apaštalui įsakoma, ką jis matė ir girdėjo, skelbti 
viešai. Tas padės žmonėms apsispręsti už ar prieš 
Viešpatį. Jų apsisprendimas juos paveiks. Kurie apsispręs 
už, tie dės pastangas tikėti ir pasitaisys. Kurie apsisrpęs 
prieš; tie eis blogyn ir piktyn. Jėzus dar kartą įspėja, kad 
Jis ateis greitai. Jis yra Pirmasis ir Paskutinysis. 

Palaiminti, kurie priima Jo nuteisinimą. Tie gyvens su 
Juo. Jį atmetusieji yra, lyg lauke esantys. Jie neturės 
jokios dalies su Juo. 


JĖZAUS IR DVASIOS UŽBAIGOS 
ŽODŽIAI SURINKHMUI, Apr 22,16-21 

16 „Aš, Jėzus, pasiunčiau savo angelą jums paliudyti 
apie surinkimus. Aš esu Dovydo atžala ir jo palikuonis, 
žėrinti aušrinė žvaigždė!" Apr 1,1; 5,5; 4 M 24,17; Sak 
6,12: 2 Pt 19; 2,28. 17 Dvasia ir sužiedotinė kviečia: 
„Ateik!“ Ir kas girdi, teatsiliepia: „Ateik!“ Ir kas trokšta, 
teateina, ir kas nori, tesisemia dovanai gyvybės vandens, 
1z55,1; Jn 7,37; Apr 21,6. 18 Aš pareiškiu kiekvienam, 
kuris klauso šios knygos pranašystės žodžių: „Jeigu kas 
prie jų ką pridės — Dievas jam pridės aprašytų šioje 
knygoje negandų,5 M4,2;12,32. 19 Ir jeigu kasatims ką 
nors nuo šios pranašystės knygos žodžių — Dievas atims 
jo dalį nuo gyvybės medžio ir šventojo miesto, kurie 
aprašyti šitoje knygoje", Fi14,3. 20 Tas, kuris liudija šiuos 
apreiškimus, sako: „Taip, Aš veikiai ateinu!" Amen, 
Ateik, Viešpatie Jėzau! Jn21,25;2 Tim4 8. 21 Viešpaties 
Jėzaus malonė tebūnie su visais Amen! Rom 16,20-24; 2 
Tes 2,18. 


Jėzus primena, kad Jis yra kūniškos kilmės iš Dovydo 
giminės. Pagal pažadą, 4 M 24,17, Jis yra laukiamoji 
žvaigždė. Jis pažada greitai ateiti. Dvasia ir surinkimas Jį 
nuoširdžiai kviečia. Kiekvienas, kas nori ir trokšta, yra 
kviečiamas ateiti ir dovanai naudotis dvasinėmis 
dovanomis. Knygoje įsakoma jokių pakeitimų nedaryti, 5 
M 42. Dievas taip patvarkė, kad Jo žodis liktų 
nepakeistas. Daugelis žmonių norėjo ir nori Jį pakeisti, 
papildyti ar susiaurinti. Apreiškimas baigiamas Jėzaus 
malonės linkėjimų. 

